
Introducere 


într-o zi de toamnă a anului 1906, cercetătorul britanic Francis Galton pleca 
din oraşul Plymouth pentru a lua parte la un târg popular. Galton avea pe 
atunci optzeci şi cinci de ani și începuse să-și simtă vârsta, însă nu-și 
pierduse acea curiozitate care-i adusese faima - şi notorietatea - pentru vasta 
sa activitate în domeniul statisticii și al ştiinţei eredității. Iar în acea zi, 
curiozitatea lui Galton se îndrepta către creşterea vitelor. 


Destinația lui Galton era Târgul pentru Păsări şi Animale Mari din West 
England, un târg regional în care fermierii şi locuitorii oraşelor se adunau 
pentru a evalua calitatea vitelor, oilor, găinilor, cailor şi porcilor. Pentru un 
om de știință (mai ales pentru unul în vârstă), o plimbare printre şiruri 
interminabile de staule examinînd cai de povară şi porci ar fi putut părea un 
mod ciudat de petrecere a unei după-amiezi, însă această activitate avea un 
sens bine definit. Galton era obsedat de două lucruri: de evaluarea calităților 
fizice şi mentale şi de reproducere. Şi, până la urmă, o expoziţie de animale 
nu este altceva decât o uriașă etalare a efectelor unei reproduceri sănătoase, 
sau din contră. 


Reproducerea era importantă pentru Galton, deoarece era de părere că doar 
un număr restrâns de persoane posedau caracteristicile necesare menţinerii 
unui nivel satisfăcător de sănătate a societății. Cariera sa de până atunci 
fusese centrată pe examinarea acestor caracteristici: de fapt, pe găsirea 
dovezilor conform cărora o majoritate covârșitoare a populației nu le 
deţinea. De pildă, în cadrul Expoziţiei Internaţionale de la Londra din 1884, 
a amenajat un laborator antropometric în care, cu ajutorul unor dispozitive 
create de el, a efectuat o serie de teste în rândul participanților la târg, 
precum „acuitatea vizuală şi auditivă, percepţia culorii, percepția vizuală şi 
timpul de reacție" al acestora. In urma experimentelor realizate, Galton şi-a 
pierdut încrederea în nivelul de inteligență al individului mediu, prostia şi 
încăpăţânarea multor bărbaţi şi femei atingând niveluri aproape de limita 
realului. Condiţia ca o societate să fie sănătoasă şi puternică, credea Galton, 


era ca puterea şi controlul să aparțină unei minorităţi de elită, cu o educaţie 
aleasă. 


în cursul vizitei sale prin târg, Galton a descoperit un concurs de evaluare a 
greutăţii animalelor. Organizatorii expoziției aleseseră un bou, iar fiecare 
membru al unei mulțimi din ce în ce mai numeroase trebuia să parieze pe 
greutatea animalului. (Mai bine spus, trebuia să estimeze greutatea 
animalului după ce acesta era „sacrificat şi eviscerat"”.) Pentru şase penny 
puteai cumpăra un bilet ștampilat, cu număr, pe care trebuia să-ți scrii 
numele, adresa şi greutatea estimată. Acela care era cel mai aproape de 
greutatea reală câștiga un premiu. 


în concurs se înscriseseră opt sute de persoane. Erau oameni de tot felul, 
mulți dintre ei erau măcelari sau fermieri, teoretic experți în a estima 
greutatea unui animal, însă printre ei se aflau şi destul de multe persoane 
care nu avuseseră niciun contact cu creşterea vitelor. După cum va scrie mai 
târziu Galton în revista științifică Nature: „Au participat mulți nonexperţi, 
precum acel tip de funcționari sau alții ca ei, lipsiți de expertiză în creșterea 
cailor, însă care pariau în mod normal în cursele de cai, ghidaţi de ziare, 
prieteni sau de propriile lor închipuiri". Analogia cu situația dintr-o 
democraţie, în care fiecare dintre oamenii cu abilități și interese radical 
diferite primeşte câte un vot, 1 s-a impus de la sine imediat lui Galton. 
Acesta mai scria că „jucătorul tipic era probabil la fel de capabil să estimeze 
greutatea animalului eviscerat precum era un votant mediu să cântărească 
validitatea chestiunilor politice asupra cărora își exprima părerea prin 
intermediul votului". 


Galton era interesat să identifice abilitățile „votantului tipic", deoarece 
dorea să dovedească faptul că acesta era, în genere, foarte puţin capabil. în 
consecinţă, a transformat competiţia într-un experiment ad-hoc. La sfârşitul 
concursului, după acordarea premiilor, Galton a împrumutat biletele de la 
organizatori şi a realizat câteva statistici. Galton a ordonat biletele (în total 
787, fiind nevoit să excludă 13 care nu erau eligibile) pornind de la cel mai 
exact la cel mai puţin exact şi le-a introdus într-un grafic pentru a vedea 
dacă formează o „curbă beli". în continuare, printre altele, a adunat toate 
cifrele şi a calculat media estimărilor. Am putea spune că numărul obținut 
reprezenta înţelepciunea colectivă a mulțimii din Plymouth. Dacă mulțimea 


ar fi fost o singură persoană, acel număr ar fi fost predicția sa cu privire la 
greutatea animalului. 


Fără îndoială că Galton a prezis că, în medie, estimările mulțimii vor fi 
foarte departe de cifra reală. La urma urmei, adunaţi laolaltă câțiva oameni 
foarte deştepţi, câteva persoane mediocre şi o mulțime de proști, şi este cât 
se poate de probabil că răspunsul va fi dat de media proştilor. Insă Galton s- 
a înșelat. Mulțimea estimase că greutatea animalului, ulterior sacrificării şi 
eviscerării, va cântări 542 kilograme. Greutatea reală, în urma acestor 
procedee, a fost de 543 kilograme. Cu alte cuvinte, estimarea mulțimii 
fusese practic impecabilă. Poate că educaţia nu a însemnat atât de mult, la 
urma urmei... 


‘ „Curba Bell" este un grafic în formă de clopot (beli) în care populaţia este segmentată în 
funcţie de inteligență, plasând marea majoritate a omenirii în dreptul inteligenței medii 
(n.t.). 


Galton scria mai târziu: „Rezultatul spune mai multe despre fiabilitatea unei 
democraţii decât ne-am fi așteptat". Concluzia sa era cel puţin un eufemism. 


Descoperirea pe care a făcut-o Francis Galton în acea zi în Plymouth 
reprezintă adevărul simplu, dar incontestabil care stă la baza acestei cărți: în 
condiții optime, grupurile sunt surprinzător de inteligente şi sunt adesea mai 
inteligente decât cea mai inteligentă persoană din cadrul lor. Grupurile nu 
au nevoie să fie conduse de o minoritate de oameni excepțional de 
inteligenți pentru a fi inteligente. Chiar dacă majoritatea persoanelor dintr- 
un grup nu sunt foarte bine informate sau foarte raționale, împreună pot lua 
totuși o decizie înțeleaptă. Nu e un lucru rău, de vreme ce oamenii nu sunt 
înzestrați cu o capacitate extraordinară de a lua decizii. în schimb, ei posedă 
ceea ce economistul Herbert Simon denumea „o raționalitate mărginită”. De 
cele mai multe ori, deținem mai puţine informaţii decât ne-ar plăcea să 
avem. Capacitatea de previziune este limitată. Majorităţii dintre noi în 
lipseşte abilitatea -şi dorința - de a face calcule sofisticate care să țină seama 
de costuri şi beneficii. In loc să ne străduim să ajungem la cea mai bună 
decizie, ne mulțumim adesea cu „merge şi aşa". Şi, de cele mai multe ori, 


lăsăm sentimentele să ne întunece judecata. In ciuda tuturor acestor limitări, 
atunci când judecăţile noastre imperfecte se reunesc într-un mod optim, 
inteligenţa noastră colectivă este adesea uluitoare. 


Această inteligenţă, sau ceea ce numesc eu „înțelepciunea mulțimilor”, se 
manifestă în lume sub diferite chipuri. Astfel se explică capacitatea 
motorului de căutare Google de a scana miliarde de pagini de internet şi de 
a găsi pagina care conține exact informația de care avem nevoie. Din acest 
motiv este atât de greu să faci bani pariind pe meciuri din NFL şi ne poate 
ajuta să înțelegem de ce, pe parcursul ultimilor cincisprezece ani, câteva 
sute de traderi amatori din lowa au efectuat previziuni mai corecte cu 
privire la rezultatul alegerilor decât au făcut-o sondajele de opinie Gallup. 
înţelepciunea mulțimilor poate fi motivul pentru care bursa de mărfuri 
funcţionează (şi pentru care uneori dă greş). Dacă acceptăm ideea de 
înţelepciune a mulțimilor, putem înţelege de ce, atunci când mergem la 
supermarket la două noaptea să cumpărăm lapte, vom găsi inevitabil o sticlă 
de lapte așteptându-ne; de asemenea, acest concept este important în 
înţelegerea motivului pentru care ne plătim taxele sau a raţiunii pentru care 
unii oameni aleg să devină antrenori pentru Little League”. Este o parte 
esenţială a ştiinţei adevărate. Şi poate marca o diferenţă crucială în felul în 
care companiile îşi desfăşoară activitatea. 


Intr-un sens, această carte își propune să descrie lumea aşa cum este ea, 
analizând lucruri care, la o primă vedere, nu par a avea ceva în comun, însă 
care, la o privire mai atentă, se dovedesc a avea multiple însuşiri similare. 
Pe de altă parte, cartea pe care o aveţi în față oferă o imagine a unei lumi 
posibile. Unul dintre aspectele frapante ale conceptului de înţelepciune a 
mulțimilor este acela că, deşi efectele sale sunt omniprezente, el este uşor 
de ratat şi, chiar dacă îl percepem, poate fi greu de acceptat. Majoritatea 
dintre noi, fie că suntem alegători, investitori, consumatori sau manageri, 
credem că acel gen de cunoaștere valoroasă este concentrată în mâinile 
(sau, mai degrabă, în capetele) a câțiva oameni. Pornim de la premisa că 
secretul rezolvării unei probleme sau al luării unei decizii 


' National Football League - Liga Naţională de Fotbal din Statele Unite (n.t.). 


“ Little League - Liga de juniori din Statele Unite (n.t.). 


bune este găsirea acelei persoane care deţine răspunsul corect. Chiar şi 
atunci când vedem că o mulțime numeroasă de oameni, dintre care mulţi nu 
sunt deosebit de bine informaţi, face ceva extraordinar - cum ar fi, să zicem, 
prezicerea rezultatului unei curse de cai -, suntem înclinați să atribuim acel 
succes câtorva oameni inteligenți din cadrul mulțimii şi nu mulțimii în sine. 
Conform sociologilor Jack B. Soli şi Richard Larrick, simţim nevoia să 
„Vânăm expertul". Teza acestei cărți este că identificarea expertului este o 
greşeală, chiar una destul de costisitoare. Ar trebui să nu mai vânăm, ci să 
întrebăm în schimb mulțimea (care, desigur, include atât geniile, cât şi pe 
toți ceilalți). Şi sunt şanse destul de mari să ne dea răspunsul. 


Charles Mackay ar fi pufnit în râs la ideea că o mulţime de oameni ar avea 
habar de ceva. Mackay este jurnalistul de origine scoțiană care a publicat, în 
1841, Extraordinary Popular Delusions and the Madness ofCrowds, o 
cronică extrem de amuzantă despre manii colective şi isterii de masă, faţă 
de care îmi exprim respectul prin alegerea titlului cărții mele. Pentru 
Mackay, mulțimile nu erau niciodată inteligente. Nu erau nici măcar 
rezonabile. Judecăţile mulțimii pendulau între extreme. „Oamenii - aşa cum 
bine s-a spus - gândesc în turme", scria el. „Se va vedea că își pierd mințile 
în turmă, în timp ce le vine mintea la cap abia treptat şi unuia câte unuia." 
Părerea lui Mackay cu privire la nesăbuinţa colectivă nu este deloc 
singulară. In imaginația populară, grupurile au tendinţa de a-i face pe 
indivizi ori proşti, ori nebuni, ori ambele. Bemard Baruch, de exemplu, este 
autorul celebrei maxime: „Orice om, luat în mod singular, este relativ 
rațional şi rezonabil, însă ca membru al unei mulțimi, el se va tranforma pe 
nesimţite într-un neghiob". Henry David Thoreau se plângea că „o mulțime 
nu va atinge niciodată gradul de inteligenţă al celui mai de seamă membru 
al ei ci, din contră, se va cobori la nivelul celui mai slab". Friedrich 
Nietzsche scria că „nesăbuinţa este o excepţie la nivel individual, însă o 
regulă în cadrul mulțimilor", iar istoricul englez Thomas Carlyle mărturisea 
că „nu crede în înţelepciunea colectivă a ignoranței individuale". 


Poate că cel mai aprig critic al prostiei mulțimilor a fost scriitorul francez 
Gustave Le Bon, care, în 1895, a publicat faimoasa operă polemică: La 
psychologie des foulesL Le Bon era consternat de ascensiunea democraţiei 


în Vest, în secolul al XIX-lea, şi îngrozit de ideea că masele dobândiseră 
puterea politică şi culturală. Insă acest dispreţ pentru mase mergea şi mai 
departe. O mulțime, credea Le Bon, este mai mult decât suma membrilor 
săi. Este un organism independent. Are o identitate şi o voință proprii, iar 
acțiunile sale nu coincid mai niciodată cu intenţiile vreunuia dintre membrii 
săi. Atunci când mulțimea acţiona, era de părere Le Bon, acțiunile sale erau 
invariabil prostești. O mulțime putea fi curajoasă, lașă sau crudă, însă nu 
putea fi niciodată inteligentă. După cum spunea el, „într-o mulțime, prostia, 
şi nu înţelepciunea, este cea care se acumulează". Mulţimile „nu vor 
înfăptui niciodată acte care necesită un grad înalt de inteligenţă" şi au 
„întotdeauna o capacitatea intelectuală inferioară individului izolat”. In mod 
surprinzător, pentru Le Bon, ideea de „mulţime" includea nu doar 
exemplele evidente de linșaj sau revolte, ci şi aproape orice tip de grup care 
putea lua o decizie. 


Aşadar, Le Bon blama juriile care „emiteau verdicte pe care fiecare jurat în 
parte le-ar dezaproba". Parlamentele, susținea 


* Psihologia maselor, traducere în limba română de Leonard Gavriliu, Editura Științifică, 
București, 1991 (n.t.). 


el, adoptă legi pe care fiecare membru în parte din cadrul lor în mod normal 
le-ar respinge. De fapt, dacă am aduna la un loc oameni inteligenţi, 
specialişti în diverse domenii, şi le-am solicita „să ia decizii privind 
chestiuni de interes general", aceste decizii nu ar fi cu nimic mai bune, per 
total, decât cele pe care le-ar „adopta o adunare de imbecili”. 


Pe tot parcursul acestei cărți urmez îndrumarea lui Le Bon, acordând 
cuvintelor ca „grup" şi „mulţime" definiţii cuprinzătoare a căror folosire să 
acopere orice, de la publicul interesat de concursuri televizate, la corporaţii 
de miliarde de dolari până la o mulțime de fani ai pariurilor sportive. Unele 
dintre grupurile prezentate în această carte, precum echipele de 
management din capitolul 9, au o organizare foarte strânsă şi sunt deosebit 
de conştiente de identitatea lor ca grup. Alte mulţimi, cum ar fi convoaiele 
de mașini prinse în trafic, despre care voi vorbi în capitolul 7, nu posedă 
niciun fel de organizare formală. In timp ce altele, de tipul bursei, sunt 
practic o colecţie în continuă prefacere de numere şi dolari. Toate aceste 
grupuri sunt diferite, însă au ceva în comun, anume capacitatea de a acţiona 


ca un colectiv pentru a lua decizii şi a soluţiona probleme - chiar dacă 
membrii respectivului grup nu realizează că fac exact acest lucru. Si ceea ce 
este adevărat si > * demonstrabil în cazul acestor grupuri - şi anume faptul 
că sunt inteligente și capabile să rezolve probleme - este potenţial adevărat 
cu privire la majoritatea lor, dacă nu chiar la toate, în sensul acesta, Gustave 
Le Bon susținea exact contrariul. Dacă alcătuim un grup suficient de 
numeros şi eterogen de oameni și le cerem „să ia decizii de interes general", 
deciziile lor se vor dovedi, în timp, „superioare din punct de vedere 
intelectual individului izolat", indiferent de cât de inteligent sau de bine 
informat este acesta. 


IV 


Estimarea greutăţii unui animal nu este nici pe departe o sarcină dificilă. 
Dar, după cum sugeram anterior, inteligenţa colectivă poate funcționa într-o 
largă varietate de situații şi nu este condiționată de complexitatea lor. In 
această carte, mă voi concentra pe trei tipuri de probleme. Primul este dat 
de cele pe care le-am putea numi probleme de cogniție. Acestea au sau vor 
avea soluţii definitive. De exemplu, „cine va câștiga campionatul Super 
Bowl anul acesta?" şi „câte bucăţi din această imprimantă nouă ink-jet vom 
vinde în următoarele trei luni?" sunt probleme de cogniţie; dar şi „care sunt 
şansele ca acest medicament să fie aprobat de FDA?" întrebările care pot 
avea mai mult de un răspuns, unele fiind totuşi mai bune decât altele - 
precum „care ar fi cel mai bun loc pentru construirea acestei piscine 
publice?" -, sunt, de asemenea, probleme de cogniție. 


Un al doilea tip îl reprezintă acele probleme pe care le numim în mod 
normal probleme de coordonare. In cazul acestora, este necesar ca membrii 
unui grup (piaţa, călătorii din metrou, studenți în căutarea unei petreceri) să 
găsească o modalitate de a-și coordona comportamentul, fiind conştienţi de 
faptul că toţi ceilalți fac același lucru. Cum se întâlnesc cumpărătorii și 
vânzători în vederea obţinerii unui preţ bun? Cum își organizează 
companiile activitățile? Cum poţi conduce preventiv când traficul este 
sufocant? Toate acestea sunt probleme de coordonare. 


în ultima categorie de probleme intră cele de cooperare. După cum ne 
sugerează numele, ele implică provocarea de a găsi o cale prin care 


persoanele preocupate de binele personal 


“Food and Drug Administration, agenţie din cadrul Departamentului de Sănătate și Servicii 
Umane al SUA, responsabilă de protecţia și promovarea sănătăţii și a alimentaţiei 
adecvate (n.t.). 


şi neîncrezătoare în privinţa lucrului în echipă, chiar dacă egocentrismul 
fiecăruia i-ar împiedica să colaboreze cu ceilalți. Plata taxelor, rezolvarea 
problemei poluării şi acordul asupra a ceea ce înseamnă un salariu rezonabil 
sunt exemple de probleme de cooperare. 


Aş vrea să menţionez câteva lucruri cu privire la structurarea cărții. Prima 
Jumătate constituie, am putea spune, teoria, deşi veţi găsi şi exemple 
practice. Am dedicat câte un capitol fiecărui set de probleme (cognitie, 
coordonare şi cooperare), alături de capitole care prezintă condițiile 
necesare ca o mulţime să fie înţeleaptă: diversitate, independenţă şi o 
anumită doză de descentralizare. Prima jumătate se deschide cu 
înţelepciunea mulțimilor și continuă cu o analiză a celor trei condiții care o 
fac posibilă, înainte de a trata chestiunile de coordonare și cooperare. 


Cea de-a doua parte a cărții conține studii de caz. Fiecare capitol este 
dedicat unei modalităţi diferite de a organiza oamenii în jurul unui obiectiv 
comun (sau într-o oarecare măsură comun) şi reprezintă o ilustrare a 
modurilor în care inteligenţa colectivă înfloreşte sau se diminuează. în 
capitolul referitor la corporaţii, de exemplu, voi analiza conflictul dintre un 
sistem în care un grup restrâns de persoane deține puterea și unul în care cei 
mulți îşi pot exprima opiniile. Capitolul despre pieţe începe cu întrebarea 
dacă pieţele pot agrega inteligenţa şi se încheie cu o privire asupra 
dinamicii unui balon de pe bursa de valori. 


Veţi găsi în această carte o sumedenie de cazuri în care grupurile iau decizii 
nefericite, însă și multe în care mulțimile iau decizii corecte. De ce? Ei 
bine, un motiv ar fi că acesta este mersul lumii. înțelepciunea mulțimilor are 
un impact mult mai important şi mai benefic asupra vieților noastre decât 
ne-am putea imagina, iar efectele sale pe termen lung sunt uluitoare. însă, în 
ziua de azi, multe grupuri se chinuiesc să ia chiar şi decizii mediocre, în 
timp ce altele stârnesc haosul cu reaua lor judecată. Condiţia ca un grup să 
funcţioneze bine este existenţa unor circumstanţe propice. în general, 


grupurile au nevoie de reguli pentru a menţine ordinea şi coerenţa, iar când 
acestea lipsesc sau nu funcționează la parametri optimi, lucrurile merg 
prost. Grupurile beneficiază de pe urma comunicării între membrii lor, însă 
prea multă comunicare poate duce, paradoxal, la scăderea nivelului de 
inteligență colectivă. în vreme ce grupurile mari sunt adesea capabile să 
rezolve anumite tipuri de probleme, ele pot fi, de asemenea, greu de 
gestionat şi ineficiente. Pe de altă parte, grupurile mici pot fi conduse cu 
uşurinţă, însă ele riscă să cadă într-o mult prea redusă diversitate de idei şi 
un mult prea ridicat consens. Mackay avea în cele din urmă dreptate cu 
privire la extremele acțiunilor colective: câteodată - în cazul revoltelor sau 
al unui balon generat de o speculație pe bursă -, agregarea deciziilor 
individuale rezultă într-o decizie complet iraţională. Exemplele acestor 
tipuri de decizii greşite constituie dovezi negative ale tezei acestei cărți şi 
subliniază importanţa diversității și a independenţei în luarea deciziilor 
corecte, arătându-ne ce se poate întâmpla dacă ele lipsesc. 


Diversitatea şi independenţa sunt importante, pentru că cele mai bune 
decizii colective sunt produsul dezacordului şi al competiției şi nu al 
consensului și al compromisului. Un grup inteligent, mai ales dacă se 
confruntă cu probleme de cogniţie, nu le cere membrilor săi să-şi 
reconsidere poziția, astfel încât grupul să poată lua o decizie satisfăcătoare 
pentru toți. în schimb, încearcă să găsească modalități de utilizare a 
mecanismelor - precum prețurile de pe piață sau sistemele inteligente de 
votare - prin care să agrege şi să producă judecăţi colective care să 
oglindească nu atât părerea fiecărui membru al grupului, ci viziunea 
grupului în ansamblu. Surprinzător este faptul că inteligenţa unui grup 
depinde de capacitatea fiecărui membru de a gândi şi a acționa cât mai 
independent posibil. 


V 


Am început această introducere cu un exemplu de grup care a soluționat o 
problemă simplă: estimarea greutății unui animal. Voi încheia cu un alt 
exemplu, de data aceasta al unui grup care a avut de rezolvat o problemă 
foarte complexă: localizarea unui submarin pierdut. Diferențele dintre cele 
două situații sunt uriaşe, însă principiul la lucru în ambele este același. 


In mai 1968, submarinul american Scorpion a dispărut pe drumul de 
întoarcere spre Newport News, în urma unei misiuni în Atlanticul de Nord. 
Deşi Marina cunoştea ultimul amplasament pe care îl raportaseră membrii 
submarinului, nu știa ce se întâmplase cu Scorpion şi nu avea decât o vagă 
bănuială cu privire la un posibil amplasament ulterior ultimului contact 
radio cu nava. Drept urmare, au început căutările într-o arie circulară cu 
diametrul de 32 de kilometri și o adâncime de sute de metri. Cine şi-ar 
putea imagina o sarcină mai lipsită de speranță! Cea mai evidentă soluție 
era să ceară părerea a trei sau patru experți de top în submarine și curenți 
oceanici şi să înceapă căutările în zona indicată de aceştia. Insă, după cum 
aflăm din cartea Blind Man's Bluff de Sherry Sontag și Cristopher Drew, un 
ofițer naval pe nume John Craven avea un alt plan. 


Pentru început, Craven a pus pe listă o serie de scenarii posibile - explicaţii 
alternative cu privire la ce s-ar fi putut întâmpla cu Scorpion. Apoi, a format 
o echipă de oameni cu aptitudini diverse, printre care matematicieni, 
specialiști în submarine şi salvare a navelor. în loc să le ceară să se consulte 
între ei pentru a oferi un răspuns, i-a cerut fiecăruia să ofere cele mai bune 
aprecieri de care este în stare asupra verosimilității fiecărui scenariu în 
parte. Pentru a impulsiona aportul echipei, Craven a folosit ideea de pariu şi 
a introdus premii precum sticle de Chivas Regal. Prin urmare, membrii 
echipei au pariat pe explicaţia dispariției navei, viteza de scufundare, 
unghiul de coborâre şi așa mai departe. 


E de prisos să mai spun că niciuna dintre aceste frânturi de informaţie nu 
putea să-i dezvăluie lui Craven locul în care se afla Scorpion. însă Craven 
era de părere că, dacă ar pune laolaltă toate aceste răspunsuri, construind 
astfel o imagine de ansamblu a dispariției submarinului, își va putea forma 
o părere destul de bună asupra amplasamentului navei. Exact asta a făcut. A 
colectat toate estimările şi a utilizat o formulă numită teorema lui Bayes 
pentru a identifica amplasamentul final al submarinului Scorpion. (Teorema 
lui Bayes este o modalitate de calcul a modului în care introducerea unor 
informaţii noi cu privire la un anumit eveniment schimbă așteptările legate 
de posibilitatea ca acel eveniment să aibă loc.) La finele acestui proces, 
Craven avea o estimare colectivă a amplasamentului submarinului. 


Amplasamentul pe care îl găsise Craven era unul pe care niciunul dintre 
membrii echipei nu îl menţionase. Cu alte cuvinte, niciunul dintre ei nu 
propusese un amplasament care să coincidă cu cel pe care Craven îl 
obținuse în urma informaţiilor colectate de la echipă. Estimarea finală era 
cu adevărat o judecată colectivă pe care grupul o făcuse, şi nu previziunea 
celui mai inteligent membru al echipei. La cinci luni după dispariția 
submarinului Scorpion, o navă de salvare l-a detectat. Se afla la 200 de 
metri de locul estimat de Craven. 


Uluitor în acest caz este faptul că membrii grupului au lucrat cu foarte 
puţine informaţii. Erau pur şi simplu fărâme de informaţie. Nimeni nu ştia 
motivul scufundării submarinului, nu se ştia cu ce viteză mergea sau cât de 
abrupt era unghiul de coborâre spre fundul oceanului. însă, cu toate că 
nimeni din grup nu cunoştea aceste informaţii, grupul, în ansamblul lui, le-a 
ştiut pe toate. 


Partea întâi 


înţelepciunea mulțimilor 


Dacă peste câţiva ani, oamenii își vor mai aminti de existenţa jocului 
televizat Vrei să fii miliardar?, probabil că vor menţiona telefoanele 
febrile pe care concurenții le dădeau prietenilor sau rudelor. Sau 
poate că vor rămâne cu o amintire vagă a acelui moment efemer 
când Regis Philbin a devenit un nume în lumea modei, datorită 
obiceiului său de a asorta o cravată albastru-închis la o cămașă de 
aceeași culoare. Ceea ce probabil oamenii nu-și vor aminti este 
faptul că, în fiecare săptămână, Vrei să fii miliardar? devenea ringul 
de luptă dintre inteligenţa colectivă și cea individuală, și faptul că, de 
fiecare dată, inteligenţa grupului ieșea câștigătoare. 


Structura jocului Vrei să fii miliardar? era simplă: concurentul trebuia să 
răspundă la un set de întrebări cu variante de răspuns, cu dificultate 
progresivă, iar dacă reuşea să răspundă corect la cincisprezece întrebări 


consecutive, pleca acasă cu 1 milion de dolari. Dacă un concurent nu reuşea 
să răspundă la o întrebare, putea apela la una dintre cele trei forme de 
asistenţă. Prima era posibilitatea de a înlătura două dintre variantele 
incorecte de răspuns (astfel încât să aibă șanse de cel puţin 50%). A doua 
era contactarea unui prieten sau a unei rude pe care, înainte de emisiune, o 
alesese ca fiind cea mai inteligentă persoană pe care o cunoștea şi căreia să- 
1 solicite un răspuns. Ultima variantă era să întrebe publicul, care își 
exprima opinia prin intermediul votului computerizat. Tot ceea ce credem 
că ştim cu privire la inteligenţă ne-ar spune că persoana de contact ar putea 
oferi cel mai mare ajutor. E drept că „experții" au oferit răspunsuri corecte - 
sub presiune - în procent de 65%. Insă, în comparaţie cu publicul, ajutorul 
lor a fost infim. Acei oameni care nu aveau nimic mai bun de făcut într-o zi 
de lucru decât să stea într-un studio de televiziune au dat răspunsul corect în 
91% dintre cazuri. 


Recunosc că rezultatele jocului Vrei să fii miliardar? nu ar rezista unei 
analize ştiinţifice. Nu ştim cât de inteligenți erau „experții", aşadar nu 
putem spune cât de impresionantă a fost depăşirea rezultatelor obținute de 
ei. ȘI, de vreme ce experții și publicul nu răspundeau întotdeauna la aceleași 
întrebări, este posibil, dar nu probabil, ca publicul să fi primit întrebări mai 
ușoare. Chiar şi aşa, nu putem să nu ne gândim că reuşitele publicului de la 
Vrei sa fii miliardar? sunt un exemplu modern al aceluiaşi fenomen pe care 
l-a intuit Francis Galton cu mai bine de un secol în urmă. 


Posibilităţile inteligenţei colective, cel puţin când vine vorba de analizarea 
unor fapte, au fost demonstrate de o serie de experimente realizate de 
sociologi și psihologi americani între 1920 şi mijlocul anilor 1950, perioada 
de maximă înflorire a cercetărilor cu privire la dinamica grupurilor. Cu 
toate că, în general, după cum vom vedea, rezultatele sunt cu atât mai bune 
cu cât mulțimea este mai numeroasă, grupurile implicate în aceste 
experimente de început - care, nu se ştie din ce motive, au rămas relativ 
necunoscute în afara mediilor academice -erau reduse ca număr. însă, cu 
toate acestea, au obținut rezultate foarte bune. Hazel Knight, sociolog în 
cadrul Universităţii Columbia, a efectuat primele studii la începutul anilor 
1920, primul dintre ele având avantajul simplităţii. In studiul respectiv, 
Knight le-a cerut studenților să estimeze temperatura camerei, după care a 
făcut media previziunilor. Studenţii estimaseră o temperatură de 22,4 grade 


Celsius, temperatura reală fiind de 22,2. Acest studiu nu a marcat un 
început notabil, desigur, de vreme ce temperatura în sălile de curs este atât 
de stabilă, încât cu greu ne-am putea imagina o estimare foarte îndepărtată 
de cea reală. Insă, în anii care au urmat, ghicitorile, testele de inteligenţă, 
jocurile de cuvinte efectuate în rândurile studenţilor şi soldaților de pe 
întreg teritoriul Americii au scos la iveală o serie de dovezi mult mai 
convingătoare. Sociologul Kate H. Gordon a efectuat un experiment în care 
un grup de două sute de studenţi a conceput un clasament al unui set de 
obiecte în funcție de greutate, concluziile sale fiind că estimările grupului 
au fost corecte în proporție de 94%, un scor mai bun decât toate estimările 
individuale, cu excepţia a cinci dintre ele. Intr-un alt experiment, studenților 
li s-a cerut să analizeze zece grămezi de alice - de dimensiuni variate - lipite 
pe un carton alb şi să le ordoneze în funcție de mărime. De data aceasta, 
previziunile grupului au fost corecte în proporție de 94,5%. O demonstrație 
bine cunoscută a inteligenţei grupurilor este experimentul cu bilele din 
borcan, în care estimarea grupului este invariabil superioară marii majorități 
a estimărilor individuale. Când profesorul de economie Jack Treynor a 
efectuat acest experiment folosind un borcan cu 850 de bile, estimarea 
grupului a fost de 871. Doar unul dintre cei cincizeci şi şase de studenți a 
dat un răspuns mai bun. 


Aceste experimente ne învaţă două lucruri. In primul rând, în majoritatea 
cazurilor, membrii grupului nu au discutat între ei şi nu au lucrat împreună. 
Estimările individuale au fost colectate şi s-a făcut o medie. Este exact ceea 
ce a făcut Galton, iar rezultatele sunt de cele mai multe ori excelente. (într- 
un capitol ulterior, vom vedea cum interacțiunea dintre membrii grupului 
poate schimba lucrurile uneori în bine, alteori în rău.) în al doilea rând, 
estimarea grupului nu va fi întotdeauna superioară fiecărei previziuni 
individuale. în multe cazuri (probabil în majoritatea lor), vor exista câteva 
persoane care vor oferi o estimare mai bună decât cea a grupului. într-o 
anumită măsură, acesta este un lucru bun, de vreme ce, mai ales în situațiile 
în care există un stimulent pentru rezultate (dacă ne gândim la bursă, de 
pildă), acest lucru le oferă oamenilor un motiv de a participa. Nu avem însă 
nicio dovadă cum că anumiţi oameni obțin constant rezultate mai bune 
decât cele ale grupului. Cu alte cuvinte, dacă efectuăm zece experimente 
diferite de numărare a bilelor, este foarte posibil ca unul sau doi studenți să 
ofere o estimare mai apropiată de numărul real. Cu toate acestea, nu va fi 


vorba de aceiași studenţi în fiecare experiment. Per ansamblu, analizând 
rezultatele tuturor celor zece experimente, performanțele grupului vor fi 
aproape sigur cele mai bune. Cea mai simplă modalitate de a obține 
răspunsuri corecte este să apelăm de fiecare dată la ajutorul grupului. 


O abordare la fel de directă pare să dea rezultate şi atunci când ne 
confruntăm cu alt gen de probleme. Fizicianul Norman L. Johnson a 
demonstrat acest lucru folosind simulări computerizate în care subiecții 
trebuiau să găsească ieşirea dintr-un labirint. Johnson, care lucrează pentru 
Los Alamos National Laboratory, căuta să înțeleagă cum pot grupurile să 
rezolve probleme care depășesc competențele indivizilor. în acest scop, a 
construit un labirint - care putea fi străbătut pe diferite rute, unele mai 
scurte şi altele mai lungi - în care a trimis, pe rând, un grup de subiecţi. 
Prima oară, aceştia s-au plimbat de colo-colo, aşa cum ar face oricare dintre 
noi, dacă ar trebui să găsească o anume cafenea într-un oraș în care nu a mai 
fost niciodată. De fiecare dată când ajungeau la o bifurcaţie - un „punct 
nodal", cum l-a denumit Johnson -, alegeau, la întâmplare, să o ia la stânga 
sau la dreapta. Așadar, unele persoane au găsit ieşirea mai repede, altele mai 
greu; ambele categorii însă, la întâmplare. Apoi, Johnson i-a retrimis din 
nou în labirint, dându-le posibilitatea de a folosi informaţiile adunate în 
prima „călătorie", ca şi cum ar fi presărat bucățele de pâine în urma lor. 
Johnson voia să ştie cât de bine vor folosi agenţii săi informaţiile colectate. 
După cum era de aşteptat, informaţiile le-au fost de folos, dovedindu-se cu 
mult mai inteligenți a doua oară. în medie, în primul experiment, fiecare 
agent a găsit ieşirea după 34,3 paşi şi după doar 12,8 paşi, în cel de-al 
doilea. 


Cheia experimentului, totuşi, l-a constituit următorul aspect: Johnson a 
cumulat rezultatele tuturor călătoriilor prin labirint şi le-a utilizat pentru a 
calcula ceea ce el a denumit „soluția colectivă”. A analizat opțiunile 
majorității grupului la fiecare punct nodal şi a marcat apoi un drum prin 
labirint, pornind de la deciziile majorității. (Dacă mai mulți oameni au făcut 
dreapta, şi nu stânga, la un anumit punct nodal, Johnson a asumat că aceea a 
fost decizia grupului. în cazurile de egalitate, alegerea a fost făcută la 
întâmplare.) Drumul ales de grup a însumat doar nouă paşi, un rezultat nu 
doar mai bun decât media individuală (12,8 paşi), ci şi la fel de bun ca al 
celui mai inteligent individ. Era, de asemenea, cel mai bun rezultat posibil. 


O cale mai scurtă era imposibil de găsit şi, în consecință, grupul găsise 
soluția optimă. Cu toate acestea, întrebarea evidentă care urmează este: 
Judecata mulțimilor poate fi corectă în cadrele experimentale stabilite în 
laborator și în sălile de curs, dar ce se întâmplă în viaţa reală? 


Pe data de 28 ianuarie 1986, la ora 11.38, naveta spațială Challenger a 
decolat de la baza de lansare din Cape Canaveral. 


Șaptezeci şi patru de secunde mai târziu, ajunsese la 16 kilometri şi 
continua să se ridice. Apoi a explodat. Lansarea a fost televizată, astfel încât 
vestea accidentului s-a răspândit cu repeziciune. La opt minute de la 
explozie, primele informaţii au ajuns la agenția de ştiri Dow Jones. 


Bursa nu a păstrat câteva momente de reculegere. în câteva minute, 
investitorii au început să vândă acţiunile celor patru contractori principali 
care colaboraseră la programul de lansare a navetei Challenger: Rockwell 
International, compania care construise naveta şi motoarele principale; 
Lockheed, care s-a ocupat de asistenţa la sol; Martin Marietta, compania 
care fabricase rezervorul extern; și Morton Thiokol, cei care construiseră 
propulsoarele de completare cu combustibil solid. La douăzeci şi unu de 
minute de la explozie, acţiunile Lockheed scăzuseră cu cinci procente, 
Martin Marietta cu trei procente, iar Rockwell cu şase. 


Acţiunile Morton Thiokol au suferit cea mai dezastruoasă scădere. După 
cum aflăm din fascinantul studiu asupra reacției pieţei cu privire la 
dezastrul Challenger, realizat de profesorii de finanţe Michael T. Maloney și 
J. Harold Mulherin, numărul investitorilor care încercau să vândă acțiunile 
Thiokol era atât de mare, iar cei care erau interesați de cumpărarea lor erau 
atât de puţini, încât aproape imediat s-a luat decizia suspendării 
tranzacţionării pe acţiunile companiei. Când tranzacționarea s-a reluat, la 
aproximativ o oră de la explozie, valoarea acțiunilor scăzuse cu 6 procente. 
Până la finalul zilei, declinul său s-a dublat, astfel încât, la închiderea pieţei, 
acţiunile Thiokol scăzuseră cu aproape 12%. Prin comparaţie, valoarea 
acțiunilor celorlalte trei firme începuseră să crească, iar până la finalul zilei, 
procentul de scădere a fost de numai 3 procente. 


Concluzia a fost că bursa decisese, aproape instant, că Morton Thiokol era 
compania responsabilă pentru dezastrul în care fusese implicată naveta 
spațială Challenger. Bursa este, cel puţin în teorie, un intrument de calcul al 
valorii actuale a profitului net pe care o companie îl va înregistra în viitor. 
(Profitul net reprezintă banii cu care rămâne o companie în urma plății 
facturilor, a taxelor, amortizării, şi a investițiilor. Sunt banii pe care o 
persoană i-ar putea depune într-un cont de economii, dacă ar fi singurul 
proprietar al afacerii.) Declinul abrupt al valorii acţiunilor Thiokol - față de 
variațiile mici ale acţiunilor competitorilor - era un semn că investitorii erau 
de părere că Thiokol era responsabilă de producerea accidentului și că acest 
aspect va avea consecinţe drastice asupra încasărilor. 


Insă, după cum au observat Maloney și Mulherin, în ziua dezastrului nu 
apăruseră comentarii publice care să identifice Thiokol ca principal vinovat. 
Deşi articolul publicat de Neiu York Times în ziua următoare accidentului 
amintea de două zvonuri care circulaseră înainte, niciunul dintre ele nu 
menționa numele companiei Thiokol, iar publicaţia Times a declarat: „Nu 
există niciun indiciu cu privire la cauzele producerii accidentului". 


Cu toate acestea, bursa avea dreptate. La şase luni de la explozie, Comisia 
Prezidenţială formată pentru a analiza cazul Challenger a dezvăluit că 
inelele de etanşare ale propulsoarelor de completare fabricate de Thiokol - 
menite să împiedice scurgerea de gaze fierbinți - din pricina temperaturilor 
scăzute au devenit mai puţin elastice, cauzând astfel fisuri care au permis 
scurgerea gazelor. (Demonstrația răsunătoare realizată de către fizicianul 
Richard Feynman la o audiere congresională a arătat acest lucru, 
scufundând un inel într-un pahar de apă cu gheaţă. Când l-a scos din apă, 
acesta a devenit casant din cauza scăderii temperaturii.) în cazul navetei 
Challenger, gazele fierbinți se scurseseră şi ajunseseră la rezervorul 
principal, provocând astfel explozia care a condus la dezastru. Thiokol a 
fost găsită vinovată pentru producerea accidentului. Celelalte companii au 
fost absolvite de orice vină. 


Cu alte cuvinte, după o jumătate de oră de la explozie, bursa știa cine este 
vinovatul. Desigur, acesta a fost un caz izolat, aşadar este posibil ca 

bănuiala cu privire la compania Thiokol să fi fost doar una norocoasă. Sau 
poate că activitatea companiei în cadrul programului spațial părea să fie în 


mod special susceptibilă de a intra în declin. Este, de asemenea, posibil ca 
suspendarea tranzacționării să fi fost percepută drept un avertisment pentru 
investitori. Toate acestea sunt argumente puternice, însă rămâne totuşi un 
mister cu privire la ce s-a întâmplat în ziua aceea la bursă, cu atât mai mult 
cu cât, în acest caz, bursa a funcționat ca un simplu mecanism de estimare, 
neinfluențat de factorii - speculațiile din mass-media, tranzacţionarea în 
funcție de moment sau agitația de pe Wall Street - în virtutea cărora bursa 
devine o maşinărie prin excelenţă instabilă de agregare a inteligenţei 
colective a investitorilor. In acea zi, totul s-a redus la cumpărători şi 
vânzători, care încercau să-şi dea seama ce se întâmplase şi care au acționat 
corect. 


Cum de au avut dreptate? Această întrebare 1-a preocupat intens pe 
Maloney şi pe Mulherin. Mai întâi, ei au analizat tranzacționările interne 
pentru a exclude posibilitatea ca directorii Thiokol, ştiind că firma lor este 
responsabilă pentru producerea accidentului, să fi vândut acţiuni pe 28 
ianuarie. Și au descoperit că aceştia nu au vândut. Şi nici directorii firmelor 
concurente care ar fi putut auzi de inele și ar fi vândut acţiunile Thiokol sub 
prețul pieţei. Nu s-a găsit niciun indiciu care să arate că cineva ar fi vândut 
acțiunile Thiokol si ar fi cum-» ° 


părat acţiuni de la celelalte trei companii implicate (o manevră logică pentru 
cineva cu acces la informaţii din interior). Aşadar, persoanele din interior nu 
au determinat scăderea bruscă a preţului acţiunilor Thiokol. De vină au fost 
toți acei investitori - majoritatea relativ neinformaţi - care au refuzat, pur și 
simplu, să mai cumpere acţiunile. 


Dar care este explicaţia refuzului de a mai cumpăra? Maloney şi Mulherin 
nu au reușit să găsească un răspuns satisfăcător la această dilemă. In cele 
din urmă, au conchis că accesul la informaţii din interior ar fi determinat 
scăderea preţului pentru acțiunile Thiokol, dar nu puteau explica cum s-au 
petrecut lucrurile. în mod cât se poate de grăitor, aceştia au citat-o pe 
Maureen O'Hara, economistă la Universitatea Corneli, care a spus, la un 
moment dat, că „deși pieţele par să funcţioneze în practică, încă nu suntem 
siguri cum funcționează în teorie”. 


Se poate. Dar depinde de ceea ce înțelegem prin teorie. La urma urmei, 
dacă reducem povestirea la elementele de bază, ceea ce s-a întâmplat în 


acea zi de ianuarie este următorul lucru: unui grup mare de oameni 
(acționarii actuali și potențiali ai Thiokol, dar și acţiunile competitorilor săi) 
1 s-a pus o întrebare - „cu cât a scăzut valoarea acestor companii acum că 
naveta Challenger a explodat?" - care putea primi un răspuns obiectiv 
corect. Acestea sunt condițiile în care media estimărilor mulțimii - şi 
anume, care este „greutatea" în dolari şi care este preţul unei acţiuni - este, 
după toate probabilitățile, corectă. Este posibil ca cineva să fi avut într- 
adevăr acces Ia informaţii din interior cu privire la ce se întâmplase cu 
inelele. Dar chiar dacă nimeni nu deținea aceste informaţii, e cât se poate de 
verosimil ca, odată adunate toate frânturile de informaţie cu privire la 
explozie pe care le aveau în minte toţi cei care au tranzacționat la bursă în 
acea zi, să se ajungă la o concluzie apropiată de adevăr. Ca şi în cazul 
echipei care l-a ajutat pe John Craven să depisteze submarinul Scorpion, 
chiar dacă niciunul dintre cei care au tranzacționat nu era sigur cu privire la 
responsabilitatea Thiokol, împreună au asumat că ea purta vina pentru 
producerea dezastrului. 


Piaţa s-a comportat inteligent în acea zi pentru că a îndeplinit cele patru 
condiţii care caracterizează mulțimile înțelepte: diversitatea opiniilor (toţi 
oamenii ar trebui să dețină un set de informaţii private, chiar dacă este 
vorba despre o interpretare excentrică a faptelor cunoscute), independenţă 
(opiniile oamenilor nu sunt determinate de opiniile celor din jurul lor), 
descentralizare (oamenii au capacitatea de a se specializa şi de a exploata 
informaţiile locale) şi agregare (există un mecanism care transformă 
judecăţile particulare într-o decizie colectivă). Dacă un grup îndeplinește 
toate aceste condiţii, este foarte posibil ca judecata sa să fie corectă. De ce? 
în esenţă, răspunsul are la bază o banalitate matematică. Dacă am cere unui 
grup suficient de numeros de persoane diferite și independente să efectueze 
o previziune sau să estimeze o probabilitate, iar apoi am face media 
răspunsurilor, erorile fiecăruia dintre ei s-ar anula reciproc. Am putea spune 
că estimarea fiecărui membru al grupului are două componente: informaţii 
şi erori. Eliminând erorile, obținem informația. 


Acum, chiar dacă am înlătura erorile, este posibil ca judecata grupului să fie 
greşită. Pentru ca grupul să fie inteligent, este necesar să există cel puțin 
câteva „informaţii" în variabila „informaţii" din ecuația „informaţie minus 
eroare". (Dacă am cere unui grup de copii să cumpere şi să vândă acțiuni în 


ziua dezastrului Challenger, ar fi foarte puţin probabil ca ei să identifice 
compania Thiokol ca fiind vinovată pentru producerea accidentului.) însă 
ceea ce este surprinzător - şi ceea ce dă sens unei expresii ca „înțelepciunea 
mulțimilor” -este cantitatea de informaţii pe care adeseori se bazează un 
verdict colectiv. în cazuri de genul experimentului efectuat de 


Francis Galton sau al exploziei navetei Challenger, mulţimea deţine în 
mintea sa colectivă o imagine aproape completă asupra lumii. 


Poate că acest aspect nu vi se pare surprinzător. Până la urmă, suntem 
produse ale evoluţiei şi, după toate probabilitățile, am fost înzestrați cu 
capacitatea de a înțelege lumea înconjurătoare. Dar cine ar fi bănuit că, în 
condiţiile optime, împreună putem înţelege atât de mult? La urma urmei, să 
ne gândim ce s-ar întâmpla dacă am ruga 100 de oameni să participe la o 
cursă de 100 de metri și apoi am face media rezultatelor. Scorul, în medie, 
nu va fi mai bun decât al celui mai rapid alergător, ci va fi inferior - va fi 
unul mediocru. Dar, dacă am cere unui grup de o sută de persoane să. 
răspundă la o întrebare sau să rezolve o problemă, media răspunsurilor va fi 
adesea cel puţin la fel de corectă ca al celui mai inteligent membru al 
respectivului grup. In majoritatea cazurilor, media înseamnă mediocritate. 
în ceea ce priveşte luarea deciziilor însă, ea înseamnă adesea excelență. Se 
poate spune că e ca şi cum am fi fost programati să fim inteligenți ca grup. 


Un proces decizional reușit necesită, bineînţeles, mai mult decât o imagine 
de ansamblu a lumii actuale. Presupune, în plus, o imagine a unei lumi 
viitoare (sau măcar posibile). Prin urmare, orice mecanism de decizie 
trebuie să funcționeze în condiţii de incertitudine. Şi ce e mai incert decât 
viitorul? Inteligența grupurilor poate funcţiona în cazul în care dorim să 
ştim câte bile sunt într-un borcan sau dacă am uitat în ce an a lansat Nirvana 
albumul Nevermind. Dar cum se comportă în condiţii de incertitudine reală, 
când răspunsul corect este aparent imposibil de aflat pentru că evenimentul 
nu s-a petrecut încă? 


Cariera lui Robert Walker depinde în totalitate de răspunsul la această 
întrebare. Walker este directorul casei de pariuri sportive de la Mirage Hotel 


and Casino din Las Vegas, ceea ce înseamnă că, în fiecare săptămână, 
Walker preia mii de pariuri pentru diferite sporturi, variind de la fotbalul 
american profesionist la Liga de Baschet Ivy. Pentru toate aceste meciuri, 
Walker trebuie să ofere o tabelă de puncte pentru a informa pariorii cu 
privire la echipa favorită şi la punctajul acesteia. Tabela de puncte are o 
structură simplă. Să spunem că Giants este echipa favorită săptămâna 
aceasta şi are cu trei puncte şi jumătate mai mult decât echipa Rams. Dacă 
ați paria pe Giants, echipa ar trebui să obţină cel puţin patru puncte peste 
adversara sa pentru a câștiga pariul. Din contră, dacă ați paria pe Rams, ei 
ar trebui să piardă cu trei puncte sau mai puţin (sau să câştige), pentru ca 
voi să plecați acasă cu banii cazinoului, în alte sporturi, pariurile se bazează 
pe cotele jucătorilor: dacă pariaţi pe favorit, va trebui să pariaţi 150 de 
dolari pentru a primi înapoi 100 de dolari, în timp ce, dacă pariaţi pe under- 
dog‘, va trebui să puneţi jos 75 de dolari pentru a câștiga 100. 


Ca agent de pariuri, responsabilitatea lui Walker nu este să facă predicții cu 
privire la şansele de victorie ale echipelor. Cel puţin în teorie, această 
sarcină este lăsată în grija pariorilor. în schimb, el trebuie să se asigure că 
aceştia pariază aproximativ aceeaşi sumă de bani atât pe o echipă, cât şi pe 
alta. Dacă face asta, atunci poate fi sigur că va câștiga jumătate dintre 
pariurile preluate şi va pierde cealaltă jumătate. De ce s-ar mulțumi Walker 
cu un câştig numai pe jumătate? Pentru că agenţii de pariuri câştigă mai 
mulți bani de pe urma pariurilor câștigate 


* Termen din jargonul pariurilor, desemnându-l pe concurentul cotat cu șanse foarte mici 
de a câștiga (n.t.). 


decât pierd din pricina celor greşit plasate. Dacă plasați un pariu, va trebui 
să intrați cu 11 dolari pentru a câștiga 10. Să ne imaginăm că nu există decât 
doi jucători, unul care pariază pe favorit şi unul care alege underdog-ul. 
Walker ia 22 de dolari (11 de la fiecare). Plăteşte 21 de dolari câștigătorului. 
Diferenţa de 1 dolar este profitul lui. Din acest mic avantaj, cunoscut sub 
denumirea de comision sau punctul de câștig al agentului de pariuri, 
reuşeşte acesta să-şi plătească facturile. Agentul de pariuri obţine acest 
comision numai dacă evită situația în care s-au pariat prea mulți bani pe una 
dintre părți. 


Pentru a preveni această situaţie, Walker trebuie să conceapă tabela de 
puncte astfel încât să se parieze pe ambele echipe. „Cotele pe care le afişăm 
sunt cele care vor distribui egal pariurile, și doar atunci vom câștiga 
comisionul", spunea el. Cu o săptămână înaintea începerii campionatului 
Super Bowl din 2001, de exemplu, conform tabelei de puncte de la Mirage, 
Baltimore Ravens erau favoriţii cu 2 puncte și jumătate. Dar, la scurt timp 
după publicarea tabelei, cazinoul a rezervat câteva pariuri inițiale de câte 3 
000 de dolari pe Baltimore. Nu este o sumă exorbitantă, însă a fost suficient 
ca Walker să ridice șansele la trei puncte. Din moment ce toată lumea 
intenționa să parieze pe Baltimore, pesemne că tabela de puncte era greşită. 
Prin urmare, a fost modificată. Cotele inițiale sunt stabilite de casa de 
pariuri, însă ele se pot schimba în funcţie de pariuri - în acelaşi mod în care 
valoarea acţiunilor la bursă depinde de cererea din partea investitorilor. 


în teorie, cotele inițiale se pot stabili oricum, urmând să se modifice 
automat, astfel încât tabela de puncte să crească sau să scadă în funcție de 
orice schimbare semnificativă de raport între sumele pariate pe cele două 
părți. Pentru Mirage nu ar fi nicio problemă; cazinoul deţine o bază de date 
computerizată care monitorizează toate pariurile plasate. însă, pentru 


agenţii de pariuri, este crucial să stabilească aceste cote cât mai corect 
posibil, astfel încât să evite situația în care ar fi forțați să primească o 
sumedenie de pariuri greșite. Odată ce o cotă este lansată, agentul de pariuri 
nu mai are control asupra ei, iar tabela de puncte a unui joc va reflecta 
Judecata colectivă asupra rezultatului jocului. După cum spunea Bob 
Martin, o adevărată instanţă a pariurilor în anii 1970, „odată ce ai pus o 
cifră pe tabelă, ea devine proprietate publică”. 


In final, se pare că oamenii sunt destul de inteligenţi. Ei nu deţin un glob de 
cristal: tabelele de puncte nu pot estima decât într-o mică măsură rezultatele 
finale ale majorităţii meciurilor din Liga Naţională de Fotbal. însă este 
destul de dificil, chiar şi pentru un parior versat, să depăşească acurateţea 
tabelei de puncte. în aproape jumătate din meciuri, echipa favorită va depăși 
handicapul, în timp ce în restul cazurilor, underdog-ul o va face. Este exact 
scenariul la care speră un agent de pariuri. Nu există greşeli notabile în 
previziunile pieţei - cum ar fi, de exemplu, ca echipele locale să câștige mai 
multe puncte decât se aşteaptă publicul, sau ca underdog-ul să piardă în 


mod constant. Erorile în judecata mulțimii sunt doar ocazionale, însă când 
totuşi apar, sunt de obicei de felul celor documentate într-un studiu recent, 
conform căruia toate pariurile plasate pe underdog-ul local în săptămânile 
cincisprezece, șaisprezece şi șaptesprezece din sezonul NFL, s-au dovedit 
câștigătoare. Aşadar, nu este chiar atât de uşor să câştigi în faţa mulțimii. în 
aproape 75% dintre cazuri, cotele finale ale cazinoului Mirage reprezintă 
cea mai corectă estimare a rezultatelor meciurilor din NFL. 


Lucrurile stau la fel şi în alte sporturi. Deoarece lumea pariurilor sportive 
este un fel de laborator gata confecționat pentru studierea previziunilor şi a 
rezultatelor lor, o serie de cercetători au analizat piaţa de pariuri pentru a 
afla cât de eficiente - i.e. cât de abile în a colecta informația disponibilă - 
sunt. Concluziile studiilor efectuate sunt asemănătoare: în general, în 
sectorul sporturilor importante, piaţa este relativ eficientă. In unele cazuri, 
performanţele mulțimii sunt impresionante: în cursele de cai, de exemplu, 
cotele finale reprezintă o estimare corectă a ordinii jocheilor la linia de 
sosire (favoritul câştigă de cele mai multe ori, al doilea jocheu câştigă cel 
mai des după favorit, şi aşa mai departe) şi oferă, după cum spunea 
economistul Raymond D. Sauer, „o previziune destul de corectă a 
probabilității victoriei". Cu alte cuvinte, dacă un cal are o cotă de 3 la 1, cel 
mai probabil va câștiga într-un sfert din cazuri. Există şi excepții: 
previziunile sunt mai puţin exacte în acele sporturi sau jocuri unde piaţa de 
pariuri este mai restrânsă sau mai puțin fluidă (adică șansele de câștig pot 
suferi o schimbare dramatică prin introducerea câtorva pariuri), cum ar fi 
hocheiul sau golful sau meciurile disputate între echipele de baschet ale 
universităților mici. Acestea sunt, de cele mai multe ori, jocuri în care pari- 
orii profesionişti pot câştiga sume mari de bani, o consecinţă firească a 
faptului că, cu cât grupul este mai mare, cu atât previziunile sale vor fi mai 
corecte. Mai există şi ciudăţenii de genul: în cazul curselor de cai, de 
exemplu, oamenii tind să parieze pe competitorii cu șanse mai mici de 
reușită puţin mai des decât ar trebui, în schimb pariază pe favoriți mai rar 
decât ar fi cazul. (Acesta ar fi un exemplu de comportament orientat spre 
risc: pariorii, mai ales cei care au mai pierdut, preferă să-şi asume riscurile 
pariind pe un competitor cu șanse mai mici de reuşită, care le oferă însă 
şansa unui câştig mare decât să se abțină, pariind pe favoriţii care promit 
câştiguri mici, dar sigure.) Dar, per total, chiar dacă pariorii, împreună, nu 
pot prevedea viitorul, cu siguranţă aleg cea mai bună alternativă. 


De curând mi-am dat seama că am nevoie - în momentul acela şi nu mai 
târziu - de textul exact al monologului din filmul Caddyshack, în care Bill 
Murray vorbeşte despre ziua când l-a ajutat pe Dalai Lama să-și ducă 
geanta de golf. Poanta era următoarea: „Așa că m-am asigurat, ceea ce-i 
bine"?. lar Dalai Lama, povesteşte Murray, ar fi spus: „Gunga Galunga". 
Aşa că am căutat pe Google cuvintele „m-am asigurat" şi „gunga". Google 
găsise 695 de pagini de internet. Primul pe listă era un articol din 
GolfOnline, care includea a doua jumătate a monologului. Eram destul de 
mulțumit, însă cea de-a treia pagină era a unui site dedicat Clubului de 
Fotbal al Statului Pennsylvania. Portarul, un tip pe nume David Feist, 
postase întregul monolog. Căutarea a durat 0,18 secunde. 


Apoi, aveam nevoie de lucrarea lui Mulherin despre Challenger despre care 
am vorbit mai devreme. Nu-mi aduceam aminte numele autorului, prin 
urmare am căutat după cuvintele „reacția bursei la incidentul Challenger": 
au fost listate 2 370 de pagini. Prima conţinea un articol al lui Daniel Gross 
de la revista S/ate cu privire la lucrarea lui Mulherin. A treia era site-ul lui 
Mulherin, care cuprindea şi un link către lucrare. Căutarea - care, important 
de reținut, nu conținea numele autorului - a durat 0,10 secunde. Câteva 
minute mai târziu, căutând versurile unei melodii a formaţiei Ramones 
inspirate de vizita lui Ronald Reagan la cimitirul Bitburg, am reuşit să 
găsesc exact melodia, după doar 0,23 secunde. 


Dacă utilizaţi intemetul în mod regulat, probabil că aceste exemple ale 
performanţei Google nu vă vor surprinde. Asta 


' în original: „So | got that going for me, which is nice" (n.t.). şi aşteptăm de la Google: 
un răspuns instantaneu cu exact informaţia pe care o căutam printre primele 
pagini. Dacă-mi îngăduiți, merită să rămâi puţin uimit de ceea ce se 
întâmplă în timpul acestor căutări de rutină. De fiecare dată, Google a 
căutat prin miliarde de pagini și mi-a oferit întocmai paginile de care aveam 
nevoie. Timpul cumulat pentru toate căutările: cam un minut şi jumătate. 


Afacerea Google a început în 1998, într-o perioadă în care Yahoo! părea să 
fi acaparat industria motoarelor de căutare -iar dacă Yahoo! s-ar fi 
dezechilibrat, era aproape sigur că AltaVista şi Lycos ar fi rămas pe 
metereze. însă, în decursul a câţiva ani, Google devenise motorul de căutare 
standard pentru toţi cei care utilizau cu regularitate intemetul, pur şi simplu 


pentru că puteau găsi informaţia necesară mai repede. lar secretul 
succesului său - capacitatea de a căuta prin trei miliarde de pagini - are la 
bază înţelepciunea mulțimilor. 


Compania nu a divulgat secretul tehnologiei sale, însă nucleul sistemului 
Google este algoritmul de ordonare a paginilor conform relevanţei (page 
rank), care a fost definit pentru prima oară de fondatorii săi, Sergey Brin şi 
Lawrence Page într-o lucrare de-acum faimoasă, intitulată The Anatomy of 
a Large-Scale Hypertextual Web Search Engine {Anatomia unui motor 
hipertextual la scară mare de căutare pe internet). PageRank este un 
algoritm - o metodă de calcul - prin care toate paginile de internet decid 
care este cea mai relevantă pagină pentru o anumită căutare. în cuvintele 
companiei Google: 


PageRank valorifică acea caracteristică democratică unică pe care o 
posedă intemetul, prin utilizarea vastei sale structuri de linkuri, ca 
instrument de organizare. Pe scurt, Google privește un link din 
pagina A către pagina B ca pe un vot al paginii A pentru pagina B. 
Google evaluează importanţa unei pagini pe baza voturilor primite. 
însă Google nu ia în calcul doar cantitatea de voturi primite sau 
linkuri; analizează, de asemenea, pagina care exprimă votul. Voturile 
exprimate de paginile care sunt ele însele „importante" cântăresc 
mai greu și ajută la a face și alte pagini „importante". 


In acele 0,12 secunde, Google nu face decât să ceară întregii rețele de 
internet să decidă care pagină conține cea mai utilă informaţie, iar pagina 
care obţine cele mai multe voturi trece prima pe listă. Și se întâmplă ca acea 
pagină, sau cea imediat următoare, să conţină cea mai relevantă informație. 


însă Google este o republică, nu o democraţie perfectă. Conform descrierii, 
cu cât numărul oamenilor care au accesat o pagină este mai mare, cu atât 
influenţa acelei pagini asupra deciziei finale este mai mare. Votul ultim 
reprezintă mai degrabă o estimare „chibzuită" - aşa cum este un preţ pe 
bursă sau tabela de puncte a meciurilor din NFL - decât o simplă medie a 
estimărilor participanților la târgul de vite. Cu toate acestea, site-urile cu 
influență asupra deciziei finale şi-au câștigat locul datorită importanţei 
acordate de către toate acele site-uri mai mici. Dacă site-urile mici ar fi 
acordat un vot de încredere unor site-uri irelevante, rezultatele căutărilor 


Google și-ar pierde din acuratețe. In final, mulţimea conduce: pentru ca 
sistemul să fie inteligent la vârf, el trebuie să fie inteligent la toate 
nivelurile. 


V 


Dacă pornim de la ipoteza că, dându-le oamenilor posibilitatea să parieze pe 
evenimente sportive, putem crea un mecanism de previzionare a rezultatelor 
acestor evenimente, trebuie să ne punem întrebarea: nu ar fi aceşti oameni 
la fel de capabili, ca grup, să prevadă și rezultatul altor evenimente? De ce 
să ne limităm la a prevedea scorul unui meci de baschet, când am putea să 
efectuăm previziuni corecte cu privire la, să spunem, alegerile 
prezidențiale? 


Este adevărat că avem deja o modalitate bine stabilită de a face previziuni 
cu privire la rezultatele alegerilor: sondajele. Dacă vreau să aflu cu cine vor 
vota oamenii, pur şi simplu îi întreb. Sondajele sunt, într-o mare măsură, 
corecte. Ele se bazează pe o metodologie bine pusă la punct şi pe statistici 
riguroase. Insă avem motive să ne întrebăm dacă o piață de genul pariurilor 
- una care să le permită oamenilor accesul la o serie de infomații 
diversificate, inclusiv la sondaje, dar nu numai - ar putea să furnizeze o 
alternativă cel puțin la fel de viabilă la Gallup. în acest scop a şi fost 
dezvoltat proiectul lowa Electronic Markets (IEM). 


Fondat în 1988 şi condus de Colegiul de Afaceri din cadrul Universității din 
lowa, proiectul IEM lucrează cu o serie de pieţe menite să prezică 
rezultatele alegerilor - prezidențiale, congresionale, guvematoriale şi 
străine. Deschis tuturor celor interesați, IEM le permite oamenilor să 
cumpere şi să vândă „contracte" la termen, bazându-se pe estimarea 
rezultatelor unui anumit candidat în alegerile următoare. Deşi IEM oferă o 
varietate de contracte, două dintre ele sunt, însă, foarte populare. Unul este 
conceput pentru a prezice câştigătorul unor alegeri. în cazul scrutinului care 
s-a soldat cu înlocuirea guvernatorului de la acea vreme din California, în 
2003, puteaţi cumpăra un contract „Arnold Schwarzenegger câștigător”, 
care v-ar fi adus câştigul de 1 dolar dacă Schwarzenegger ar fi câştigat. 
Dacă ar fi pierdut, nu aţi fi câștigat nimic. Preţul unui asemenea contract 
reflectă estimarea pieţei în ceea ce privește şansele de victorie ale unui 


candidat. Dacă un contract costă 50 de cenți, înseamnă, pe scurt, că piața 
crede că acel candidat are 50% şanse să câştige. Dacă prețul este 80 de 
cenți, şansele sunt de 80%, şi aşa mai departe. 


Celălalt tip de contract IEM vizează procentul din votul popular final pe 
care-l va obține un candidat. în acest caz, «.câştigul depinde de procentul 
voturilor: dacă aţi fi cumpărat ' un contract George W. Bush în 2004, aţi fi 
primit 51 de cenți (iar Bush a reușit să obțină 51 de procente din voturi) la 
încheierea alegerilor. 


Dacă predicțiile IEM sunt corecte, atunci preţul acestor contracte vor fi 
aproape de valoarea lor reală. Pe piaţa de predicţie a câştigătorilor 
alegerilor, favoriţii ar trebui să câştige mai des, iar marii favoriţi ar trebui să 
se situeze la distanţe mai mari de restul candidaţilor. La fel, pe piața 
voturilor, dacă un candidat obţine 49% dintre voturi la o alegere, atunci 
preţul contractului său în ziua alegerilor ar trebui să ajungă undeva la 49 de 
cenți. 


în concluzie, cât de bine a funcționat IEM? Ei bine, un studiu asupra 
performanţelor IEM în 49 de alegeri din perioada 1988-2000 arată că 
preţurile contractelor IEM în seara de dinaintea alegerilor au avut, în medie, 
o marjă de eroare de 1,37 la alegerile prezidenţiale, 3,43 în cazul altor 
alegeri din Statele Unite şi 2,12 la alegerile din alte ţări. (Aceste cifre au 
valori absolute, adică piaţa ar fi avut o marjă de eroare de 1,37 procente 
dacă, să spunem, ar fi prezis că Al Gore urma să obţină 48,63 din voturi, 
când, în realitate, a obținut 50 de procente.) IEM a depășit acurateţea 
principalelor sondaje naționale, chiar cu câteva luni înainte de ziua 
alegerilor. De exemplu, pe parcursul alegerilor prezidenţiale dintre 1988 şi 
2000, s-au publicat 596 de sondaje. în 75% din cazuri, preţul pieţei din ziua 
publicării fiecăruia dintre aceste sondaje s-a dovedit mai apropiat de 
realitate. Sondajele tind să fie volatile, procentajul voturilor variind 
permanent. însă previziunile IEM, deși se schimbă în permanență, sunt cu 
mult mai stabile și tind să se modifice simţitor doar în cazul apariției unor 
informaţii noi. Din acest motiv, ele prezintă mult mai multă încredere. 


Interesant este faptul că IEM nu este un proiect foarte extins - în niciun 
moment nu au existat mai mult de câteva mii de traderi pe piaţă - şi nu 
reflectă în niciun fel structura electoratului în ansamblul lui. Marea 


majoritate a traderilor este alcătuită din bărbaţi, iar un număr 
disproporționat - dar în scădere - dintre ei sunt din lowa. Prin urmare, 
traderii nu își prezic propriul comportament. Insă previziunile lor cu privire 
la opțiunile electoratului sunt mai precise decât cele pe care le-am obține 
dacă i-am întreba pe alegători ce candidat vor vota. Şi, deşi traderi IEM 
folosesc fără îndoială informațiile din sondaje, acurateţea superioară a 
previziunilor lor colective sugerează faptul că ei adaugă informaţie la ceea 
ce găsesc în sondaje. 


Succesul IEM a înlesnit apariţia unor pieţe similare, precum Bursa de Valori 
Hollywood (HSX), unde oamenii pot paria pe încasările totale ale unui film, 
pe premierele care deschid weekendul şi pe câștigătorii Oscarurilor. HSX a 
înregistrat un succes notabil în martie 2000 atunci când o echipă de 
doisprezece reporteri de la The Wall Street Journal i-au asaltat permanent 
pe membrii Academiei Americane de Film, cu scopul de a afla cum au 
votat. Academia nu a fost deloc încântată de această situație. Preşedintele 
asociației a atacat public revista pentru încercarea de a „ne trage de limbă 
înainte de seara Oscarurilor", iar membrilor li s-a cerut să nu mai discute cu 
reporterii. Dar cum ziarul a promis să păstreze anonimatul, un număr deloc 
mic de persoane - 356, adică aproximativ 6 procente dintre membri - şi-au 
dezvăluit opţiunile. In vinerea de dinaintea decernării, ziarul şi-a publicat 
rezultatele, anticipând care vor fi câştigătorii la cele şase categorii 
principale ale Oscarurilor: cel mai bun film, cel mai bun regizor, cel mai 
bun actor, cea mai buna actriţă, cel mai bun actor în rol secundar şi cea mai 
bună actriţă în rol secundar. Când plicurile au fost deschise, previziunile 
publicaţiei - spre groaza Academiei -s-au dovedit destul de corecte: 5 dintre 
cele şase premii au coincis cu previziunile The Wall Street Journal. HSX s-a 
descurcat însă și mai bine, nimerind toate cele şase premii. în 2002, 
prestația HSX a fost şi mai impresionantă, organizația alegând corect 
treizeci şi cinci din cele patruzeci de nominalizări. 


Previziunile HSX nu sunt la fel de impresionante sau de corecte precum 
previziunile electorale ale IEM. însă Anita Elberse, profesor de marketing 
la Harvard Business School, a comparat prognoza HSX cu alte instrumente 
de previziune de la Hollywood şi a descoperit că preţul final stabilit de HSX 
în noaptea de dinaintea premierei era cel mai corect din câte existau pentru 


weekendul care urmează. Ca o consecinţă, deținătorul HSX, Cantor Index 
Holdings, îşi vinde acum prognosticurile studiourilor de la Hollywood. 


Unul dintre aspectele interesante în ceea ce priveşte pieţe precum IEM sau 
HSX este că funcționează destul de bine fără prea multe fonduri - sau chiar 
deloc. La IEM se tran-zacţionează bani reali, însă maximul pe care îl poate 
investi o persoană este 500 de dolari, traderii plasând în medie cam 50 de 
dolari. La HSX, se folosesc numai bani fictivi. Toate dovezile pe care le 
deținem sugerează faptul că oamenii se concentrează mai mult pentru luarea 
unei decizii dacă există posibilitatea de recompense financiare (fapt care 
poate explica de ce previziunile IEM sunt mai corecte). însă David Pennock 
-cercetător la Overture, care a studiat atent aceste pieţe - a ajuns la 
concluzia că, mai ales pentru traderii activi, statutul şi reputația reprezintă 
stimulente suficiente pentru a încuraja o investiție substanțială de bani și 
energie în ceea ce este, până la urmă, un joc. 


Pe măsură ce avantajele potențiale ale acestor pieţe de decizii au devenit 
evidente, gama de subiecte pe care le acoperă s-a diversificat permanent. în 
cadrul NewsFutures şi TradeSports, oamenii puteau paria, în toamna lui 
2003, dacă Kobe Bryant va fi găsit vinovat de viol, dacă şi când se vor găsi 
arme de distrugere în masă în Irak şi dacă Ariei Sharon va rămâne la putere 
mai mult decât Yaser Arafat. Ely Dahan, profesor la UCLA, a realizat 
următorul experiment în sala de curs: studenţii trebuiau să cumpere și să 
vândă titluri de capital reprezentând o varietate de active, de la maşini la 
stațiuni de schi, până la minicomputere personale. (Intr-o piaţă reală, 
valoarea unui titlu de capital ar depinde de vânzările înregistrate în primul 
an de către un anumit model de mașină.) Previziunile studenților s-au plasat 
incredibil de aproape de rezultatele sondajelor de piaţă efectuate anterior 
(dar cercetarea a fost mult mai ieftină). în toamna anului 2003, Technology 
Review, editată de MIT, a lansat un site numit Innovation Futures, unde 
oamenii puteau plasa pariuri cu privire la invenţii tehnologice viitoare. Iar 
Robin Hanson, profesor de economie la George Mason University şi primul 
care a scris despre posibilitatea folosirii pieţelor de decizie într-o 
multitudine de domenii, a sugerat că aceste pieţe pot ghida cercetarea 
ştiinţifică şi pot chiar acţiona ca un instrument de susținere a guvernelor în 
adoptarea unor politici publice mai bune. 


Fără îndoială că unele dintre aceste pieţe nu se vor dovedi de foarte mare 
ajutor, fie pentru că nu vor reuși să atragă suficienți oameni pentru a efectua 
previziuni inteligente, fie pentru că vor încerca să prezică imprevizibilul. 
însă, în condițiile optime și având problemele adecvate, caracteristicile 
fundamentale ale unei pieţe de decizie - diversitate, independenţă și 
descentralizare - garantează o decizie colectivă bună. Și, deoarece aceste 
pieţe reprezintă o modalitate relativ simplă şi rapidă de a transforma 
numeroase opinii diverse într-o singură judecată colectivă, ele au potenţialul 
de a îmbunătăţi fundamental modul în care companiile iau decizii și îşi 
planifică viitorul. 


în acest sens, cel mai uluitor aspect cu privire la pieţele de decizie este 
interesul infim pe care corporaţiile americane îl manifestă pentru ele. 
Strategia unei corporaţii se bazează în exclusivitate pe colectarea 
informaţiilor dintr-o diversitate de surse, pe evaluarea probabilității 
producerii unui rezultat şi pe luarea unor decizii în lumina unui viitor incert. 
Pieţele de decizie au exact această funcție. Cu toate acestea, companiile au 
rămas, în mare parte, indiferente faţă de această sursă de informare potențial 
excelentă şi s-au dovedit surprinzător de reticente în a-şi îmbunătăți 
procesul decizional prin exploatarea inteligenţei colective a angajaţilor lor. 
Vom analiza mai în detaliu motivele pentru care conceptul de înțelepciune a 
mulțimilor creează atât de mult disconfort, însă problema este destul de 
simplă: doar pentru că inteligenţa colectivă este reală, nu înseamnă că ea va 
fi pusă la lucru într-un mod eficient. 


O PIAŢĂ DE DECIZII reprezintă o metodă elegantă şi eficientă de a 
exploata înţelepciunea colectivă. însă adevărul este că metoda aleasă 
probabil nu contează într-o măsură chiar atât de mare. în acest capitol, am 
trecut în revistă o varietate de moduri de utilizare a informaţiilor pe care le 
deține un anumit grup: preţuri pe bursă, voturi, tabele de puncte, cote, 
algoritmi computerizaţi şi contracte la termen. Unele dintre ele par să 
funcţioneze mai bine decât altele, însă, până la urmă, o piaţă a livrărilor la 
termen nu este mai predispusă la a acţiona inteligent decât Google sau 
pariurile mutuale. 


Toate acestea sunt modalităţi de a utiliza înţelepciunea mulțimilor şi, tocmai 
de aceea, ele funcționează. Se pare că secretul nu este atât perfecționarea 


unei anumite metode, cât satisfacerea condiţiilor - diversitate, independență 
şi descentralizare - pentru ca un grup să fie inteligent. ȘI, aşa cum vom 
vedea în capitolele care urmează, aceasta este cea mai grea, dar poate că şi 
cea mai interesantă parte a întregii povești. 


Diferenţa pe care o face diferenţa: dansul albinelor, Golful 
Porcilor și valoarea diversităţii 


în 1899, Ransom E. Olds deschidea Olds Motor Works în Detroit, 
Michigan. Olds lucra deja în industria auto de la mijlocul anilor 1880, 
când a construit prima sa mașină, un vehicul cu aburi cu trei roți. 
însă succesul nu i se arătase încă. După trecerea la mașini pe bază 
de carburant, Olds și-a pus pe picioare propria sa afacere la 
începutul anilor 1890, însă aceasta nu a prea mers, aducându-l 
aproape în pragul falimentului. A reușit să pună pe picioare Motor 
Works numai cu ajutorul unui investitor pe nume Samuel Smith, pe 
care l-a convins să acopere costurile aproape în totalitate. Olds avea 
în sfârșit afacerea lui, dar, odată cu ea, dobândise și un șef în fața 
căruia era răspunzător. Ceea ce constituia o problemă, pentru că cei 
doi nu se prea înțelegeau când venea vorba de automobilele pe care 
Olds Motor Work urma să le producă. Smith dorea ca noua 
companie să se adreseze segmentului de top și să fabrice mașini 
scumpe, cu toate dotările. Olds, pe de altă parte, era interesat de 
fabricarea unor automobile accesibile clasei de mijloc. în 1900, piaţa 
auto era foarte puţin dezvoltată - erau mai puţin de 15 000 de 
automobile pe șosele, însă părea verosimil ca o invenţie atât de 
revoluţionară precum mașina să-și poată găsi o piaţă de desfacere 
pentru mase, dacă cineva ar fi reușit să găsească însă o cale deao 
produce destul de ieftin. 


Olds nu se putea decide asupra unei singure variante. In schimb, a tot 
pendulat, construind în primul an de existenţă a afacerii unsprezece 
prototipuri, printre care mașini electrice, cu aburi şi cu combustie internă. 
Strategia sa părea sortită eșecului. însă, în martie 1901, „ghinionul" i-a 
surâs: fabrica lui Olds a fost cuprinsă de flăcări, iar toate prototipurile au 
fost distruse. Toate în afară de una, care era mai aproape de uşă şi era 
suficient de uşoară încât să poată fi împinsă afară. Prototipul care a 
supraviețuit incendiului era, din fericire, chiar modelul ieftin pe care Olds 


crezuse că-l poate vinde unui segment mai larg de piaţă. Imediat după 
incendiu, Olds a băgat prototipul în producţie. Automobilul produs de Olds 
a fost denumit „mașina cu bord curbat", deoarece podeaua mașinii se curba 
pentru a forma bordul. In ceea ce priveşte designul, nu era chiar un succes: 
arăta ca o căruţă fără cai, care se pornea cu ajutorul unei manivele plasate în 
partea laterală a scaunului, virarea făcându-se cu ajutorul unei cârme. Avea 
două schimbătoare de viteză pentru față, un marșarier şi un motor mic de un 
cilindru. Nu era defel o mașină stilată. Insă la un preţ de 600 de dolari, era 
accesibilă unui număr mare de americani. 


Deşi Olds era doar un inginer, s-a dovedit a fi şi un magician al 
marketingului. A elaborat strategii complexe de publicitate, ca, de exemplu, 
trimiterea unui şofer tânăr la cârma unui Olds pe o distanță de aproape 1 
300 km de-a lungul ţării la autoshowul din Manhattan - idee care a captat 
atenția presei şi a dealerilor auto şi a demonstrat în același timp unui public 
încă reticent că maşina sa nu era o păcăleală. A participat la prima cursă de 
mașini de la Daytona Beach, cu un Olds modificat. In 1903, a vândut 4 000 
de mașini, mai mult decât oricare alt fabricant din Statele Unite, iar doi ani 
mai târziu, vânzările s-au ridicat la 6 500 de automobile. Se pare că Olds a 
fost creatorul primului automobil produs în masă din istoria Americii. 


Succesul lui Olds a venit în condiţiile unei competiţii acerbe. în acel prim 
deceniu al secolului XX, existau efectiv sute de companii care produceau 
mașini. Şi, pentru că nu se ştia prea bine cum trebuie să- arate un automobil 
sau ce fel de motor ar trebui să aibă, aceste firme ofereau o varietate 
uluitoare de modele de automobile, inclusiv maşinile cu aburi şi electrice de 
care am amintit mai sus. Victoria motorului cu carburant nu era ceva 
inevitabil. Şi Thomas Edison, de exemplu, concepuse planurile pentru un 
vehicul electric, iar în 1899, un înţelept prezisese că „întregul teritoriu al 
Statelor Unite va fi presărat cu staţii de încărcare electrice". La un moment 
dat, o treime dintre automobilele de pe şoselele americane erau electrice. In 
mod similar, motoarele cu aburi păreau varianta logică, de vreme ce aburul 
se dovedise atât de eficient în cazul trenurilor şi al vapoarelor. în prima 
parte a deceniului, existau peste o sută de producători de mașini cu aburi, 
iar cea mai de succes dintre ele, Stanley Steamer, devenise faimoasă pentru 
viteza ei - în 1905, viteza la care puteau ajunge era de 200 de kilometri/oră - 
dar şi pentru confortul pe care-l oferea. 


însă, odată cu trecerea anilor, competitorii începeau să se împuţineze. 
Maşinile electrice nu puteau parcurge un număr mare de kilometri fără o 
reîncărcare a bateriei. Maşinile cu aburi necesitau un timp mai lung de 
încălzire. Mai important este că fabricanții automobilelor cu carburant au 
fost primii care un investit sume mari în tehnici de producție în masă și care 
au găsit o soluție de a ajunge la mase. Olds fusese primul care a cumpărat 
componente de la diverşi fabricanți, în loc să le producă el pe toate. 
Cadillac a fost primul producător de mașini care a utilizat cu succes 
componente standardizate, ceea ce a redus timpul dedicat fabricării lor, dar 
şi costurile implicate. Şi, desigur, Ford a revoluționat industria prin 
introducerea liniei mobile de asamblare şi a unei preocupări puternice 
pentru fabricarea unui singur tip de maşină, cu costuri cât mai mici. La 
începutul Primului Război Mondial, în America existau în continuare peste 
o sută de fabricanți de automobile. însă mai mult de patru sute de companii 
auto dăduseră faliment sau fuseseră achiziționate de alte companii, printre 
ele şi Olds Motors Works, preluată de General Motors. 


Cât despre Olds, nu a apucat să se bucure de succesul afacerii sale, deoarece 
a părăsit compania după doar câțiva ani, după o ceartă cu fiii lui Samuel 
Smith. A creat, în cele din urmă, o nouă companie producătoare de 
automobile, numită REO. Insă timpurile îl depăşiseră. Ceea ce a început el, 
a desăvârşit Henry Ford - care, până la izbucnirea Primului Război 
Mondial, fabrica aproape jumătate din maşinile din America. Nu se mai 
vorbea de automobile cu aburi sau electrice, iar maşinile nu-şi mai făceau 
apariția sub o uluitoare varietate de forme şi mărimi. De-acum toată lumea 
ştia cum arată un automobil: ca Modelul T. 


POVESTEA începuturilor industriei auto în America nu are nimic ieșit din 
comun. De fapt, dacă ne uităm la istoria majorităţii noilor industrii 
americane, de la cea feroviară la televiziune, de la computere la internet, 
vom descoperi un model recurent. în toate aceste cazuri, primele momente 
au fost caracterizate de o abundență de alternative, multe dintre ele 
radicak.diferite în materie de design şi tehnologie. Cu trecerea timpului, 
piaţa alege câştigătorii şi perdanţii, selectând eficient tehnologiile cu cele 
mai mari şanse de reuşită. Cele mai multe companii ies de pe piaţă, dau 
faliment sau sunt achiziționate de alte firme. în final, rămân doar o mână de 
Jucători care controlează cea mai mare parte din piață. 


Aceasta pare o risipitoare modalitate de a dezvolta şi a vinde tehnologii noi. 
Cu toate acestea, în ciuda experienţei Google, nu avem nicio garanție că, la 
finele procesului, cele mai bune tehnologii vor câștiga (de vreme ce o 
mulțime nu decide totul dintr-odată, ci mai degrabă de-a lungul timpului). 
Şi-atunci, de ce-am urma această cale? 


Să ne gândim la un stup de albine. Albinele sunt extrem de eficiente în a 
găsi mâncare. După părerea lui Thomas Seeley, autorul lucrării The Wisdotn 
of the Hive, o colonie tipică de albine se poate deplasa la cinci sau șase 
kilometri de stup în căutarea hranei, iar dacă există o porțiune cu flori la doi 
kilometri depărtare de stup, albinele au şanse de peste 50% de a o găsi. 
Cum reuşesc albinele să facă asta? Cu siguranță, nu încep o discuţie publică 
despre posibilele locuri unde ar trebui trimiși căutătorii de hrană. în schimb, 
colonia desemnează un număr de albine „cercetași" care să exploreze 
zonele apropiate. Când una dintre albine a detectat o sursă'de nectar aparent 
ofertantă, se întoarce la stup şi execută un dans specific, a cărui intensitate 
depinde, într-un fel, de calitatea sursei de nectar din locul respectiv. 
Mişcările de balansare atrag și alte albine colectoare, în timp ce altele care 
au găsit surse mai puţin productive de polen au mai puţini aderenti, iar în 
unele cazuri, chiar abandonează sursa. Rezultatul este că albinele colectoare 
se aşază în jurul unor surse diverse de nectar într-un mod aproape perfect, 
ceea ce înseamnă că ele adună o cantitate de hrană cât mai mare raportată la 
timpul şi energia investite în căutare. Aceasta este o strălucitoare soluție 
colectivă la problema de hrană a coloniei. 


Cu toate acestea, lucrul important constă în modul în care colonia ajunge la 
acea soluţie colectivă inteligentă. Cu siguranţă, nu privesc problema 
rațional, luând în calcul toate variantele posibile, ca apoi să aleagă varianta 
ideală. Nu pot să facă acest lucru, deoarece ele nu au nici cea mai vagă idee 
care sunt variantele posibile - adică, unde ar putea găsi diferitele parcele cu 
flori. în schimb, trimit albine cercetaşe într-o multitudine de direcţii și ştiu 
că măcar una dintre ele va găsi cea mai bună zonă, că se va întoarce şi că va 
executa un dans bun, astfel încât stupul va şti unde se află hrana. 


Este important să marcăm diferenţa între acest exemplu şi celălalt tip de 
soluționare a problemelor pe care l-am discutat mai devreme. In cazul 
competiţiei de estimare a greutăţii animalului, sau a identificării poziției 


submarinului Scorpion, sau al pieţei de pariuri, sau al IEM, sarcina grupului 
era să aleagă dintr-un număr prestabilit de variante sau să rezolve o 
problemă definită. In toate acele cazuri, membrii grupului puteau aduce 
informaţii variate pe care le considerau necesare în soluționarea problemei, 
însă setul de soluţii posibile era, cumva, deja predefinit. (Bush sau Kerry va 
deveni preşedinte; The Ravens sau The Patriots vor câștiga campionatul 
Super Bowl.) în cazul unor probleme de genul găsirii parcelei celei mai 
bogate în nectar, sarcina este deja mai complicată. Pentru că este un proces 
dublu. In primul rând, identificarea variantelor posibile. Apoi, selectarea 
celei optime. 


în primul stadiu al acestui proces, lista soluțiilor posibile este atât de lungă, 
încât este recomandabil să trimiteţi cât mai mulți cercetași. Vă puteţi gândi 
la Ransom Olds sau la Henry Ford şi la sumedenia de fabricanți de 
automobile care au încercat şi au eşuat ca la nişte albine colectoare. Au 
descoperit (în cazul lor, prin inventare) sursele nectarului - mașina cu 
carburant, producția în masă, linia mobilă de asamblare -, iar apoi au cerut 
mulțimii să-şi pronunţe sentinţa. Putem face chiar o paralelă între 
manevrele de publicitate gândite de Olds și ciudatul dans al albinelor. 


Cheia acestei abordări este dată de un sistem care încurajează și finanţează 
idei speculative, chiar dacă au şanse mici de reuşită. Şi mai importantă este 
diversitatea - nu într-un sens sociologic, ci mai degrabă într-unul 
conceptual, cognitiv. Vrem diversitate între antreprenorii care propun 
diverse idei, astei încât să obținem diferenţe utile între idei și nu o 
sumedenie de variațiuni minore pe marginea aceluiaşi concept. In același 
timp, ne dorim varietate și între oamenii care dispun de banii necesari. Dacă 
una dintre virtuțile unei economii descentralizate este aceea că dispersează 
puterea decizională (cel puţin într-o anumită măsură), acea virtute îşi pierde 
valoarea dacă toţi aceşti oameni cu putere sunt identici (sau dacă, după cum 
vom vedea în capitolul următor, devin identici prin imitație). Cu cât gradul 
lor de asemănare este mai ridicat, cu atât ideile pe care le apreciază vor fi 
mai apropiate unele de celelalte - așadar, gama de produse și concepte 
dispombile se restrânge. în schimb, dacă sunt diferiți, șansele ca unul dintre 
ei să parieze pe o idee radicală sau riscantă, evident, cresc. Să ne gândim la 
începuturile radioului, când industria era dominată de trei companii - 
American Marconi, NESCO şi De Forest Wireless Telegraphy. American 


Marconi se baza pe băncile de investiţii pentru a colecta fonduri de la marii 
investitori; NESCO era finanțată de doi bogătași din Pittsburgh; iar De 
Forest Wireless Telegraphy era deţinută de un grup restrâns de acţionari 
interesaţi de profit rapid. Diversitatea surselor de finanțare încuraja o 
multitudine de abordări tehnologice. 


Desigur, chiar și beneficiind de surse variate de finanțare, majoritatea 
afacerilor vor eşua. Referindu-se la această perspectivă, Jeff Bezos, 
directorul executiv de la Amazon, spunea că explozia intemetului poate fi 
asemănată cu explozia din Era Cambriană, adică acea perioadă din istoria 
evoluţiei care a cuprins naşterea și dispariția celor mai multe specii. Se pare 
că aceste două variante sunt indisolubil legate. Este cunoscut truismul 
conform căruia guvernele nu pot şi, de aceea, nici nu ar trebui să încerce, să 
aleagă învingătorii. Adevărul e însă că niciun sistem nu este atât de abil în a 
prevedea cine va câștiga. Până la urmă, în fiecare an apar zeci de mii de 
produse și doar un mic procent ajung să aibă succes. Maşina cu aburi, 
telefonul cu cameră de filmat, modelul Edsel fabricat de Ford, Betamaxul, 
computerele tip stilou: companiile fac constant pariuri nefaste. Succesul 
unui sistem stă în abilitatea sa de a depista perdanţii şi de a-i înlătura rapid. 
Mai bine spus, succesul unui sistem este dat de abilitatea sa de a genera o 
multitudine de perdanţi, pentru a-i recunoaşte apoi ca atare şi a-i înlătura. 
Uneori, abordarea cea mai distructivă e şi cea mai înţeleaptă. 


n 


Generarea unei palete largi de soluții posibile nu este suficientă. Mulțimea 
trebuie, de asemenea, să fie capabilă să distingă între soluțiile bune şi cele 
greşite. Am văzut deja că grupurile par să fie pricepute în a face asemenea 
distincții. Este însă diversitatea importantă pentru grup? Cu alte cuvinte, 
odată identificate aceste soluții posibile, mai contează dacă grupul este 
eterogen? 


Contează, în două moduri. Diversitatea ajută deoarece adaugă perspective 
care în lipsa ei ar fi fost absente şi pentru că înlătură sau, cel puţin, 
atenuează, unele caracteristici distructive ale procesului decizional. 
Diversitatea este chiar mai importantă în interiorul grupurilor mici sau al 
organizaţiilor formale decât în cazul colectivităților mai mari - precum 


pieţele sau electoratul - despre care am vorbit deja, dintr-un motiv foarte 
simplu: mărimea majorității pieţelor, cuplată cu faptul că orice persoană 
care dispune de bani poate avea acces la ele (nu trebuie să fii admis sau 
angajat), înseamnă că un anumit grad de diversitate este aproape garantat. 
Pieţele, de pildă, sunt, la prima vedere, diverse, deoarece sunt alcătuite din 
oameni cu atitudini diverse faţă de risc, cu orizonturi diferite, cu stiluri 
diferite de a investi şi care dețin informaţii diferite. Prin comparaţie, în 
cadrul echipelor sau al organizațiilor, diversitatea cognitivă trebuie să fie 
selectată activ, şi este important să se întâmple aşa, deoarece, în grupurile 
mici, o mână de oameni subiectivi îşi pot exercita influenţa şi pot astfel 
afecta negativ deciziile colective. 


Scott Page este profesor de ştiinţe politice la Universitatea din Michigan, iar 
el a efectuat o serie de experimente interesante cu ajutorul unor subiecți 
simulați pe computer pentru a demonstra efectele pozitive ale diversităţii. 
De exemplu, Page a alcătuit o serie de grupuri formate din zece sau 
douăzeci de persoane, fiecare dintre ele fiind dotate cu capacități diferite, şi 
le-a propus spre rezolvare o problemă destul de sofisticată. Luaţi individual, 
unii dintre ei s-au dovedit foarte capabili, alții mai puţin. Page a observat că 
grupurile formate din agenți inteligenți şi unii mai puţin inteligenţi vor avea 
aproape întotdeauna rezultate superioare unuia format exclusiv din indivizi 
inteligenţi. Veţi obține aceleaşi rezultate sau chiar mai bune dacă formaţi un 
grup la întâmplare şi îl lăsaţi să rezolve o problemă decât dacă petreceţi 
mult timp căutând acei agenţi inteligenți care să găsească soluția. 


Concluzia experimentului lui Page este că diversitatea este în sine valoroasă 
şi că simplul fapt al creării diversităţii într-un grup îl face mai capabil să 
rezolve diverse probleme. A nu se înțelege că inteligența este irelevantă: 
niciunul dintre agenţii implicaţi în experiment nu era un ignorant și toate 
grupurile care au avut succes au avut în componenţă agenţi foarte capabili. 
înseamnă însă că, la nivelul grupului, doar inteligenţa nu este suficientă, 
deoarece ea singură nu poate garanta existenţa unor perspective diferite 
asupra unei chestiuni. De fapt, susține Page, gruparea unor oameni 
inteligenţi nu este atât de eficientă, deoarece persoanele inteligente (orice ar 
însemna acest termen) tind să semene în privinţa abilităților. Dacă ne 
gândim la inteligenţă ca la o trusă de scule a capacităților, lista celor mai 
bune este relativ scurtă, aşadar, cei care le posedă tind să-și semene, hi mod 


normal, acesta ar fi un lucru bun, dar înseamnă că, per total, inteligenţa 
grupului este sub maximul posibil. Alăturarea unor persoane care posedă 
mai puţine informaţii, dar care au abilități diferite, poate chiar îmbunătăţi 
performanţele grupului. 


Poate că această concluzie vi se pare cam excentrică. Așa si este! Se 
întâmplă, însă, să fie adevărată. James G. March, legendarul teoretician al 
organizaţiilor, spunea: „Dezvoltarea cunoașterii poate depinde de 
menținerea unui aflux de persoane naive și ignorante și... avantajul 
competitiv nu este întotdeauna de partea celui cu o educaţie aleasă”. 
Motivul, sugera March, este acela că grupurile prea omogene învață mai 
greu, deoarece fiecare membru aduce din ce în ce mai puţină informație. 
Grupurile de acest tip sunt foarte pricepute la ceea ce fac cel mai bine, însă 
devin din ce în ce mai puţin capabile să investigheze noi alternative. Sau, în 
faimoasele cuvinte ale lui March, ele „petrec prea mult timp exploatând și 
insuficient timp explorând". Introducerea unor oameni noi într-o 
organizaţie, chiar dacă nu sunt atât de experimentați sau capabili, creşte 
nivelul de inteligenţă al grupului, din simplul motiv că puţinele informaţii 
pe care le deţin diferă de cele ale celorlalți membri ai grupului. După cum 
scria March, „efectul nu este dat de cunoaşterea superioară a noilor recruți 
de valoare medie. In medie, aceştia sunt inferiori celor pe care îi înlocuiesc. 
Beneficiile vin din diversitatea cunoştinţelor lor”. 


Faptul că diversitatea cognitivă este importantă nu înseamnă că, dacă 
strângem laolaltă un grup divers de oameni nepricepuţi, înțelepciunea lor 
colectivă o va depăşi pe cea a unui expert. Dar, dacă alcătuiți un grup divers 
de oameni cu niveluri diferite de cunoaștere și inteligență, e de preferat să le 
oferiţi şansa să ia decizii importante decât să le lăsaţi în seama unui grup de 
experți. Dacă vi se pare greu de crezut - aşa cum şi afirmaţiile lui March 
sunt greu de crezut -, este pentru că sfidează tot ce ceea ştim despre 
inteligenţă şi afaceri. Gândul că firma care deţine cei mai inteligenți oameni 
poate să nu fie cea mai bună este perceput ca fiind o erezie, cu atât mai mult 
într-un mediu de afaceri prins într-un „război perpetuu de căutare a 
talentului" şi guvernată de supoziţia că o mână de super-staruri pot 


determina diferenţa între o companie mediocră şi una excelentă. Erezie sau 
nu, este adevărat: expertiza este, în multe cazuri, supraapreciată. 


Este evident că experții există. Un campion la şah va juca evident mai bine 
decât o persoană care se pricepe şi atât. Primul vede tabla de şah cu alți 
ochi, procesează informațiile diferit şi recunoaște într-o secundă mutările cu 
potențial. După cum au demonstrat Herbert A. Simon şi W. G. Chase în anii 
1970, dacă le daţi unui jucător profesionist și unuia amator o tablă de şah cu 
un joc început deja, expertul va putea să recreeze, din memorie, 
configurația întregului joc. Amatorul însă nu va reuși acest lucru. însă, dacă 
îi arăţi aceluiaşi expert o tablă de şah cu piesele aşezate la întâmplare pe 
tablă, el nu va reuşi să-și amintească poziţiile lor. Este o dovadă 
impresionantă a amprentei jocului de şah în mintea unui profesionist. Pe de 
altă parte, demonstrează și cât de limitată este expertiza lor. Un expert în 
şah ştie şah şi atât. Bunul simţ ne spune că inteligenţa este tranzitivă şi că 
oamenii care excelează într-un domeniu intelectual vor fi la fel de buni în 
oricare altul. Acest lucru nu este adevărat cu privire la experți. Adevărul 
fundamental în privinţa expertizei este că, după cum susţine Chase, ea este 
„uimitor de limitată". 


Mai mult decât atât, nu avem nicio dovadă cum că cineva poate deveni 
expert în domenii atât de vaste precum „decizii" sau „politici" sau 
„strategii". Reparaţii auto, pilotaj, schi, chiar management: toate acestea 
sunt abilităţi care necesită aplecare, multă muncă şi talent. Dar, pentru a 
putea prevedea un viitor incert şi a alege cea mai bună variantă în lumina 
acelui viitor, este nevoie de ceva în plus. Și, din ce am văzut până acum, un 
grup numeros de indivizi diferiți vor face previziuni mai bune şi mai 
corecte decât chiar şi cei care au o vastă experienţă în „luarea deciziilor”. 


Cunoaştem cu toţii previziunile absurde pe care le-au făcut, de-a lungul 
timpului, titanii din lumea afacerilor: Harry Warner, de la Warner Bros, se 
întreba, în 1927: „Cine Dumnezeu ar vrea să audă actorii vorbind?" sau 
Thomas Watson de la IBM declara în 1943: „Cred că, în lume, cererea de 
calculatoare este de aproximativ cinci bucăţi”. Le putem trece pe toate cu 
vederea ca fiind anomalii, de vreme ce, în decursul unui secol, oamenii 
inteligenți au mai spus şi lucruri fără noimă. Ceea ce nu putem trece cu 
vederea însă sunt performanţele dezamăgitoare ale majorității experților. 


între 1984 şi 1999, de exemplu, aproape 90% dintre managerii fondurilor 
mutuale nu au reușit să treacă de pragul Wilshire 5000, un barem de altfel 
destul de scăzut. Cifrele privitoare la managerii fondurilor de obligaţiuni 
sunt la fel de sumbre: în ultimii cinci ani, peste 95% dintre ei s-au 
poziţionat sub pragul pieţei. în urma consultării unor previziuni şi analize 
întocmite de experți în diverse domenii, J. Scott Armstrong, profesor la 
Universitatea Wharton scrie: „Nu am găsit niciun studiu care să 
demonstreze avantajul expertizei", în unele cazuri, experții s-au descurcat 
un pic mai bine decât amatorii (deşi un număr de studiu au arătat că 
persoanele fără experienţă în psihologie, de exemplu, sunt mai capabile să 
prezică comportamentul oamenilor decât psihologii), însă, dincolo de un 
prag minim, „expertiza şi corectitudinea nu sunt legate una de cealaltă”. 
James Shanteau este unul din teoreticienii americani de top pe problema 
expertizei şi a petrecut o lungă perioadă dezvoltând o metodă de estimare a 
nivelului de expertiză. Cu toate acestea, chiar şi el recunoaşte că „deciziile 
experților prezintă numeroase defecte". 


Shanteau aminteşte o serie de experimente care demonstrează că deciziile 
experților nu reflectă nici judecata altor experți pe acelaşi domeniu şi nici 
nu au consistenţă logică internă. De exemplu, acordul între experți pentru 
domenii diverse, precum tranzacţionarea pe bursă, votarea în cadrul 
târgurilor de vite sau psihologia clinică, este sub 50 de procente, ceea ce 
înseamnă că şansele de a fi de acord sau de a fi în dezacord unii cu alții sunt 
identice. Mai uluitor este faptul că, după cum a arătat un studiu, procentul 
de consistenţă logică internă a diagnosticelor emise de un doctor patolog 
este de numai 0,5, ceea ce înseamnă că, în cincizeci la sută din cazuri, 
analizând aceleași date, acesta va avea o opinie diferită. Experții se 
dovedesc, de asemenea, surprinzător de incapabili să-și „calbreze" (un 
termen utilizat de sociologi) judecăţile. Dacă opiniile tale sunt calibrate, 
asta presupune că îţi poţi da seama dacă ele se vor dovedi corecte sau nu. 
Insă experții nu sunt diferiți de oamenii obișnuiți: ei își supraestimează 
constant corectitudinea opiniilor. Conform unui studiu pe tema 
supraestimării efectuat de economistul Terrance Odean, doctorii, asistentele, 
avocaţii, inginerii, antreprenorii şi investitorii cred cu toții că ştiu mai mult 
decât ştiu în realitate. în mod similar, un studiu recent cu privire la 
tranzacționarea de valută a arătat că, în 70% dintre cazuri, traderii și-au 
supraevaluat acurateţea previziunilor referitoare la ratele de schimb. Cu alte 


cuvinte, nu numai că s-au înșelat, dar nu-şi dădeau nici măcar seama cât de 
mult se înşelau. Şi se pare că aceasta este o regulă în rândul experților. 
Singurele domenii în care previziunile sunt de cele mai multe ori bine 
calibrate sunt jocul profesionist de bridge şi prognoza meteo. Plouă în 30% 
dintre zilele în care meteorologii anunță 30% şanse de ploaie. 


Armstrong, analist al problemei expertizei şi a previziunilor, a rezumat 
chestiunea în câteva cuvinte: „Ne aşteptăm din partea experților să dețină 
informaţii esențiale în vederea emiterii unor previziuni cu privire la 
schimbare şi să fie capabili să le utilizeze cu maximum de eficiență. Cu 
toate acestea, expertiza, dincolo de un prag minimal, are o pondere foarte 
mică în previzionarea schimbării". Nu s-au găsit dovezi care să susțină 
ipoteza conform căreia, deşi cei mai mulți experți nu erau foarte abili în a 
emite previziuni, există totuși un grup restrâns de titani care o fac în mod 
excelent. Armstrong scria: „Pretenţiile de acuratețe din partea unui singur 
expert nu prezintă o valoare reală”. Aceasta este originea „teoriei clarvăză- 
tor-fraier": „Indiferent de cantitatea dovezilor împotriva existenţei 
clarvăzătonilor, fraierii vor continua să plătească pentru existenţa lor”. 


Din nou, asta nu înseamnă că nu avem nevoie şi de analiști capabili şi 
sofisticaţi în luarea unor decizii corecte. (ȘI, cu siguranţă, nu înseamnă că 
vrem să vedem mulțimi de amatori efectuând împreună operaţii sau 
pilotând avioane.) înseamnă însă că, oricât de capabil sau sofisticat ar fi un 
expert, sfaturile şi previziunile sale ar trebui analizate împreună cu ale 
altora pentru a exploata la maxim capacitățile sale. (Cu cât grupul este mai 
mare, cu atât judecăţile sale vor fi mai corecte.) Mai înseamnă că încercările 
de a „găsi expertul", de a căuta acel om care deţine răspunsul la problemele 
unei companii sunt o pierdere de vreme. Știm că decizia grupului va fi în 
fiecare caz mai bună decât cea a majorității membrilor grupului şi că va 
deveni mai bună cu fiecare decizie luată, în timp ce performanţele 
experților vor varia radical în funcţie de problema pentru care le este 
solicitat ajutorul. în concluzie, este puţin probabil ca, de-a lungul timpului, 
un singur individ să se descurce mai bine decât grupul. 


Ar putea să existe un număr mic de adevăraţi experți -oameni ale căror 
opinii sunt constant superioare judecății unui grup divers şi informat. 
Investitorul Warren Buffet, care a depăşit de fiecare dată indicele S&P 500, 


nivelul de referință al pieţei, face, cu siguranţă, parte dintre ei. Din păcate, 
chiar dacă aceste fiinţe superioare există, ele sunt foarte greu de identificat. 
După cum ni se reamintește adesea, performanțele anterioare nu garantează 
succesul viitor. lar, în condițiile acestei abundenţe de experți aspiranti, 
devine aproape imposibil să distingem între cei care sunt doar norocoşi și 
cei cu adevărat pricepuţi. în cel mai bun caz, este o sarcină care necesită 
multă răbdare: dacă vrem să ne asigurăm că un manager financiar de succes 
se plasează deasupra pieţei datorită abilităţilor sale superioare şi nu datorită 
norocului sau a unei erori de judecată, vom avea nevoie de ani, dacă nu 
chiar decenii de informaţii. lar dacă un anumit grup este atât de hpst de 
inteligență încât să eşueze în lipsa unui expert, nu putem avea siguranţa că 
va şti cum să recunoască un asemenea expert. 


Considerăm că un expert va fi, în unele cazuri, uşor de recunoscut, că îşi va 
anunţa prezenţa şi că îşi va demonstra expertiza printr-un nivel ridicat de 
încredere în sine. Dar lucrurile nu funcționează aşa. în mod surprinzător, 
experții au tot atâta încredere în capacitățile proprii cât au oamenii 
obişnuiţi, ceea ce se reduce la a spune că se supraevaluează la fel ca oricare 
altă persoană. în plus, există o legătură foarte slabă între autoevaluarea unui 
expert şi performanţele sale. Se pare că a şti și a şti ce ştii sunt două abilități 
complet diferite. 


Dacă așa stau lucrurile, atunci de ce ne agățăm cu atâta disperare de ideea 
că un expert ne va putea salva? Şi de ce ne îndoim de faptul că simpla 
efectuare a mediei estimărilor unui grup ar putea produce un rezultat 
corect? Richard Larrick şi Jack B. Soli sugerează că intuițiile noastre cu 
privire la efectuarea unei medii sunt greşite. Pornim de la premisa că media 
înseamnă scăderea nivelului sau compromis. Când oamenii trebuie să 
opteze între alegerea unui expert sau a unor sfaturi din partea unui grup de 
experți, ei vor tinde să-l aleagă pe cel mai calificat, în loc să facă o medie a 
opiniilor. Un alt motiv evident este ipoteza că inteligenţa rezidă doar în 
indivizi, astfel încât identificarea persoanei potrivite - consultantul potrivit 
sau CEO-ul potrivit - ne va rezolva toate problemele. Intr-un fel, mulțimea 
nu este conștientă de înțelepciunea pe care o posedă. In final, apelăm la 
experți, deoarece ne lăsăm, pentru a folosi expresia scriitorului Nassim 
Taleb, „păcăliți de hazard". Atâta timp cât există un număr suficient de 
oameni care fac previziuni, câțiva dintre ei vor acumula o experiență 


impresionantă de-a lungul timpului. Asta nu înseamnă că previziunile lor 
vor fi rezultatul abilităților, nici că se vor continua în viitor. Din nou, nu 
căutarea oamenilor inteligenți este sortită eşecului, ci căutarea celui mai 
inteligent. 


IV 


Diversitatea cognitivă este crucială în procesul decizional, în parte pentru că 
Judecata individuală nu este suficient de exactă şi destul de consecventă. 
După cum am văzut, avantajul diversităţii este că înmulțește numărul de 
soluții posibile găsite 


“ Fooled by Randomness de Nassim Taleb, Random House Publishing Group, New York, 
2004 (n.t.). 


de un anumit grup şi permite găsirea unor perspective noi asupra unei 
probleme. Un alt argument în favoarea diversităţii este că decizia grupului 
va fi bazată pe fapte, mai degrabă decât pe influenţă, autoritate sau simpatii. 
Grupurile omogene, cu precădere cele mici, cad adesea victime a ceea ce 
psihologul Irving Janis numește „gândirea de grup" (groupthink). în urma 
unei analize complexe a unei serii de eşecuri ale politicii externe americane, 
precum eșecul invaziei din Golful Porcilor sau incapacitatea de a prevedea 
atacul asupra Pearl Harbor, Janis susţine că, atunci când un grup de decizie 
este prea omogen - ca viziune sau mentalitate -, el devine foarte predispus 
la gândirea de grup. Grupurile omogene au o coeziune internă mai mare 
decât grupurile diversificate, iar pe măsură ce se întăresc legăturile dintre 
ele, crește şi dependența membrilor de grup, care se izolează din ce în ce 
mai mult de părerile din exterior, şi sunt, prin urmare, mai convinși că 
grupul trebuie să aibă dreptate în chestiunile importante. Janis consideră că 
toate aceste grupuri împărtăşesc iluzia invulnerabilităţii, o disponibilitate 
crescută de a exclude prin raționament orice argumente potrivnice poziţiei 
grupului, precum şi convingerea că dezacordul nu este util. 


în cazul invaziei din Golful Porcilor, de exemplu, administrația Kennedy şi- 
a planificat şi implementat strategia fără a se consulta cu niciunul dintre cei 
care se îndoiau de şansele de reuşită ale operațiunii. Persoanele care au 
conceput strategia au fost cele care s-au exprimat în privinţa şanselor de 


reușită ale ofensivei. Puţinii oameni care și-au manifestat reticențele au fost 
rapid reduși la tăcere. Mai uluitor este faptul că nici CIA, nici Biroul 
Special pentru Cuba din cadrul Departamentului de Stat nu au fost 
consultate cu privire la operațiune. Rezultatul a fost o ignorare bizară a unor 
date esenţiale în ceea ce privea Cuba din 1961, precum popularitatea de 
care se bucura Fidel Castro, forța armatei cubaneze şi chiar mărimea 
insulei. (Invazia s-a bazat pe ipoteza că 1 200 de soldați puteau ocupa întreg 
teritoriul Cubei.) Administraţia s-a autoconvins că nimeni nu va afla de 
aportul Statelor Unite, cu toate că implicarea americană era un secret 
cunoscut în Guatemala (locul unde erau antrenați exilaţii cubanezi). 


Aspectul important al gândirii de grup este că acționează nu atât prin 
cenzurarea dezacordului, cât prin inducerea ideii că apariția sa este foarte 
puţin probabilă. în cuvintele istoricului Arthur Schlesinger Jr.: „întâlnirile 
noastre se desfășurau într-o atmosferă de consens asumat". Chiar dacă la 
început nu există consens - ci doar aparenţa lui -, sentimentul de coeziune al 
grupului transformă aparenţa în realitate, dizolvând astfel orice îndoieli pe 
care le-ar putea avea membrii săi. Acest proces funcționează cu atât mai 
bine în situaţii în care membrii grupului au deja o mentalitate similară. De 
vreme ce informaţiile care ar putea zdruncina părerile grupului sunt fie 
excluse, fie considerate greşite, oamenii pleacă de la aceste întâlniri cu o 
confirmare a validității convingerilor lor, fiind siguri că au dreptate. 
Deliberarea în condițiile manifestării unei gândiri de grup are efectul nociv 
al slăbirii gândirii, și nu al lărgirii perspectivelor ei. în acest sens, Janis 
susţine că șansele ca un grup omogen să ajungă la o decizie corectă sunt 
infime. 


Un preţ evident al omogenității este acela că încurajează presiunile de 
conformare pe care grupul le face asupra propriilor săi membri. Acest 
aspect poate părea similar gândirii de grup, însă sunt două lucruri diferite. 
în condiţiile unei presiuni de a se conforma, un individ îşi va schimba 
opinia nu pentru că ar crede cu adevărat că părerea altuia este mai bună, ci 
pentru că este mai comod să-şi alinieze convingerile cu cele ale grupului 
decât să le conteste. O ilustrare faimoasă şi definitivă a puterii de 
conformare este experimentul lui Solomon Asch, în care acesta le-a solicitat 
unor grupuri să aleagă, dintre trei linii, care este cea egală cu altă linie 
desenată pe un carton alb. Asch a alcătuit grupuri de şapte până la nouă 


persoane, una dintre ele fiind subiectul experimentului, iar restul (fără ca 
subiectul să știe) erau complici. Apoi, l-a aşezat pe subiect la capătul şirului 
şi i-a rugat pe fiecare în parte să-şi exprime opţiunea cu voce tare. Erau 
douăsprezece plange în cadrul experimentului, iar pentru primele două, toți 
membrii grupului au dat acelaşi răspuns. începând cu a treia planşă însă, 
Asch i-a rugat pe complicii săi să selecteze variantele evident greşite. Cu 
alte cuvinte, subiectul vedea că toți membrii grupului aleseseră varianta 
despre care ştia foarte bine că este falsă. Deloc surprinzător, acest lucru a 
provocat o anume zăpăceală. Subiecţii au început să privească liniile din alt 
unghi (fizic vorbind). S-au ridicat în picioare pentru a se uita mai atent şi au 
început să glumească pe seama halucinaţiilor pe care probabil le aveau. 


Mai important este că un număr mare de subiecți au optat automat pentru 
varianta grupului, susținând că liniile care erau evident mai scurte sau mai 
lungi aveau aceeaşi lungime cu modelul de pe planșă. De cele mai multe 
ori, majoritatea subiecților au spus ceea ce credeau cu adevărat, însă 70% 
dintre ei și-au schimbat părerea cel puţin o dată, iar o treime dintre ei au 
repetat pur şi simplu opţiunea grupului în cel puţin 50% dintre cazuri. Când, 
după experiment, Asch a stat de vorbă cu subiecţii, cei mai mulți dintre ei 
au pus accentul pe dorinţa lor de a urma calea mulțimii. Şi nu pentru că ar fi 
crezut cu adevărat că liniile au aceeași mărime. Erau dispuşi însă să meargă 
pe mâna grupului pentru a nu face notă discordantă. 


în continuare, Asch a demonstrat un aspect la fel de important: deşi oamenii 
sunt dispuşi să se conformeze în ciuda chiar 


a ceea ce judecata lor superioară le recomandă, nu e nevoie de o presiune 
prea mare pentru a-i face să se oprească de la a urma această cale a 
conformării. într-una dintre variantele experimentului, de exemplu, Asch i-a 
solicitat unui complice să aleagă varianta corectă, în loc să se supună 
deciziei grupului, oferindu-i subiectului un aliat. Ceea ce a fost suficient 
pentru a schimba situația. Având alături cel puţin o persoană care să-i 
împărtăşească alegerea, subiecţii s-au dovedit foarte încântați să-şi poată 
exprima opţiunea, rezultatul fiind o scădere a ratei conformării. 


în final, diversitatea acționează în două moduri: adaugă perspective noi şi le 
permite indivizilor să spună ceea ce cred cu adevărat. După cum vom vedea 
în capitolul următor, independenţa opiniei este atât o componentă esențială 


a unei decizii colective înțelepte, cât şi unul dintre lucrurile cele mai dificil 
de susţinut. Deoarece diversitatea conservă acea independenţă, inteligența 
grupului depinde într-o foarte mare măsură de ea. 


Ce face omul face si maimuța: imitaţia, cascadele de informații și 
independenţa 


La începutul secolului XX, naturalistul american William Beebe a 
făcut o descoperire ciudată în jungla Guyanei. Un grup de furnici 
războinice se deplasau în cerc pe o distanţă uriașă. Cercul avea o 
circumferință de 360 de metri, fiecare furnică efectuând o mișcare 
completă în două ore și jumătate. Furnicile se deplasau în cerc timp 
de două zile, până când majoritatea dintre ele mureau. 


Beebe descoperise ceea ce biologii numesc o „spirală a mor- * ţii”. Spirala 

se creează atunci când furnicile sunt separate de colonie. Odată ce se pierd, 
ele urmează o regulă simplă: urmăreşte furnica din faţa ta. Rezultatul este o 
rotire nesfârşită în cerc până la epuizare, rotire care, de obicei, se întrerupe 

doar atunci când câteva furnici ies întâmplător din formație, iar celelalte le 

urmează. 


După cum susține Steven Johnson în edificatoarea sa carte Emergence, o 
colonie de furnici funcționează extraordinar de bine. Nicio furnică nu se 
află la cârma coloniei. Nu există ordine. Luate individual, furnicile nu ştiu 
aproape nimic. Şi totuşi, colonia reuşeşte să găsească hrană, să-și desfăşoare 
activităţile în bune condiţii și să se reproducă. însă chiar instrumentele care 
asigură succesul coloniei sunt responsabile pentru moartea furnicilor prinse 
în spirala morții. Fiecare mişcare a unei furnici este o reiterare a mișcărilor 
celorlalte, niciuna neputând să acţioneze independent de grup, oprind însă 
astfel marşul spre moarte. 


Până acum, în această carte am presupus că oamenii nu sunt asemănători 
furnicilor. Altfel spus, am presupus că oamenii pot lua decizii pe cont 
propriu. Independenţa nu înseamnă izolare, ci o relativă eliberare față de 


influenţa grupului. Independenţa echivalează cu libertatea de a decide 
pentru noi înşine. Nu vom intra într-un marş al morții doar pentru că asta 
fac cei din faţa noastră. 


Acest lucru este important, deoarece un grup de persoane - spre deosebire 
de o colonie de furnici - are mai multe şanse să ajungă la o decizie corectă 
dacă membrii grupului sunt independenţi. Independenţa este întotdeauna un 
concept relativ, însă istoria lui Francis Galton susţine această idee. Fiecare 
participant a efectuat previziuni cu privire la greutatea animalului pe cont 
propriu (luând în calcul și chibiţii), bazându-se pe ceea ce economiştii 
numesc „informații private". (Aceste informaţii nu se referă doar la date 
concrete. Pot include interpretări, analize sau chiar intuiții.) lar dacă 
strângem laolaltă toate aceste estimări individuale, obținem, după cum am 
văzut, un rezultat aproape perfect. 


Independenţa are o pondere mare într-o decizie corectă din două motive. în 
primul rând, previne corelarea greşelilor individuale. Erorile de judecată 
individuale nu vor afecta decizia grupului atâta timp cât acele erori nu sunt 
reiterate. Una dintre cele mai eficiente modalități de a distorsiona œ * 


Judecăţile oamenilor este aceea de a-i face să depindă de alții pentru 
furnizarea informaţiilor. în al doilea rând, indivizii independenţi vor obţine 
mai degrabă informaţii noi decât datele cu care toată lumea este 
familiarizată. Rezultă de aici că grupurile inteligente sunt compuse din 
indivizi cu perspective diversificate şi care își pot păstra independenţa faţă 
de grup. Totuşi, independenţa nu presupune raționalitate sau imparțialitate. 
Poţi fi subiectiv şi irațional, însă, atâta timp cât eşti independent, nu vei 
scădea nivelul de inteligenţă al grupului. 


Ipoteza independenţei este ceva familiar. Este, de asemenea, atrăgătoare din 
punct de vedere intuitiv, de vreme ce asumă din start autonomia individului. 
Reprezintă esenţa liberalismului occidental. Iar în forma a ceea ce numim 
„individualism metodologic", ea stă la temelia majorităţii manualelor de 
economie. Pentru economişti e ceva de la sine înţeles faptul că oamenii îşi 
urmăresc propriul interes. Şi consideră că ei ajung la aceste interese pe cont 
propriu. 


Cu toate acestea, independenţa este ceva dificil de obținut. Suntem ființe 
autonome, dar suntem şi fiinţe sociale. Vrem să învăţăm unii de la ceilalți, 
iar învăţarea este un proces social. Cartierele în care trăim, şcolile la care 
mergem şi corporaţiile în care lucrăm ne influențează felul în care gândim și 
modul în care ne comportăm. După cum spunea odată Herbert J. Simon: „O 
persoană nu poate lucra timp de câteva luni sau chiar ani pe o anumită 
poziţie în cadrul unei corporaţii, expus unor canale de comunicare, izolat de 
alții, fără a suporta efecte profunde asupra a ceea ce ştie, crede, asupra 
ocupaţiilor, speranţelor, viselor, temerilor sale, asupra a ceea ce valorizează 
ŞI propune". 


Cu toate că recunosc (cum ar putea să nu o facă?) natura socială a existenţei 
noastre, economiștii tind să evidenţieze autonomia oamenilor şi să 
minimalizeze influenţa celorlalți asupra preferințelor şi judecăților noastre. 
Sociologii şi teoreticienii reţelelor sociale, în schimb, susțin că oamenii sunt 
imer-saţi' în anumite contexte sociale şi că influenţa celorlalți este 
inevitabilă. Sociologii nu consideră acest lucru ca fiind o problemă. Ei 
consideră că acesta este pur şi simplu modul în care 


' In original: „embedded” (n.t.). 


viaţa umană este organizată. Şi se poate să nu fie un inconvenient pentru 
viaţa de zi cu zi. Aş vrea totuși să punctez aici faptul că deciziile grupului 
vor fi cu atât mai corecte, cu cât influenţa altora asupra deciziei individuale 
este mai mică şi cu cât contactul dintre ei este mai redus. Cu cât ne 
influenţăm mai mult unii pe alţii, cu atât suntem mai predispuşi să credem 
aceleaşi lucruri şi să facem aceleași greşeli. Consecința acestui fapt este că 
putem deveni mai inteligenţi, la nivel individual, însă în detrimentul 
înţelepciunii colective. întrebarea care se impune în privinţa înțelepciunii 
colective este, atunci, următoarea: putem oare lua decizii colective 
inteligente în condiţiile în care interacționăm permanent, chiar haotic, unii 
cu alții? 


în 1968, cercetătorii în psihologie socială Stanley Milgram, Leonard 
Bickman și Lawrence Berkowitz şi-au propus să agite puţin spiritele. La 


început, au așezat o persoană în colţul unei străzi şi i-au cerut să privească 
cerul timp de șaizeci de secunde. O parte infimă dintre trecători s-au oprit, 
curioşi să afle ce se întâmplă, majoritatea însă au trecut nepăsători mai 
departe. A doua oară, psihologii au făcut același lucru, dar cu cinci oameni. 
De data aceasta, de patru ori mai mulți trecători s-au oprit să se holbeze la 
cerul liber. Repetând experimentul cu cincisprezece persoane, 45% dintre 
trecători au privit în aceeaşi direcție, iar pe măsură ce creştea numărul de 
persoane care privea cerul, s-a ajuns la un procent de 80% de curioși. 


La o primă vedere, acest studiu pare să demonstreze, încă o dată, tendinţa 
oamenilor de a se conforma. De fapt, este o ilustrare a ideii de „argument 
social", adică predispoziția noastră de a asuma că, dacă un număr mare de 
oameni face ceva sau crede un anumit lucru, trebuie să fie un motiv 
temeinic pentru care o face. Acest fenomen este diferit faţă de cel al 
conformării: oamenii nu privesc cerul din cauza presiunii sociale sau de 
teama oprobriului public. în schimb, se uită în sus pentru că asumă - și pe 
bună dreptate - că, de vreme ce atât de multă lume o face, trebuie să fie 
ceva de văzut sus. Din acest motiv, influenţa mulţimii creşte proporţional cu 
mărimea ei: fiecare nouă persoană reprezintă dovada faptului că acolo se 
petrece ceva important. Se pare că ipoteza principală este că, atunci când 
situația pare incertă, cea mai bună soluție este să urmăm mulţimea (o 
ipoteză, de altfel, logică). Până la urmă, dacă grupul ştie mai bine (după 
cum am văzut că se întâmplă adesea), atunci conformarea pare o strategie 
înţeleaptă. Se impune însă un amendament: dacă prea mulţi oameni adoptă 
această strategie, ea încetează să mai fie înțeleaptă, ceea ce are consecinţe 
grave asupra inteligenţei mulțimii. 


Să ne oprim puţin asupra cazului lui Mike Martz, antrenorul principal al 
echipei St. Louis Rams. înaintea începerii campionatului Super Bowl 
XXXVI, Rams erau favoriţii la titlul de campioni, având paisprezece puncte 
în faţa celor de la New England Patriots. Echipa din St. Louis avea una 
dintre cele mai puternice ofensive din istoria NFL, se aflase în fruntea ligii 
în optsprezece categorii statistice diferite şi obținuse 503 puncte în timpul 
sezonului obişnuit, faţă de 273 ale adversarilor. Victoria era asigurată. 


Pe la jumătatea primului sfert, Rams s-au lansat în prima lor ofensivă, 
avansând de la linia de 20 de yarzi către cea de 32 a echipei adverse. La cea 


de-a patra încercare (fourth down), la o distanţă de trei yarzi până la prima 
încercare (first down), Martz s-a confruntat cu prima decizie importantă din 
cadrul meciului. în loc să încerce câştigarea primei încercări, el l-a trimis pe 
teren pe unul dintre executorii loviturilor libere, Jeff Wilkins, care a înscris 
un gol din teren (field goni) în urma căruia Rams au trecut în faţa adversarei 
cu 3-0. 


Şase minute mai târziu, Martz a fost pus în faţa unei decizii similare, după 
ce o ofensivă (drive) a echipei Rams s-a oprit la linia de 34 de yarzi a celor 
de la Patriots. De vreme ce echipa din St. Louis mai avea nevoie de 5 yarzi 
pentru primul down, Martz a trimis din nou în teren un jucător din echipa 
specială. De data aceasta, lovitura lui Wilkins a ajuns în aripa stângă şi nu a 
reușit să aducă echipei un gol. 


După standardele NFL, decizule lui Martz au fost corecte. Dacă au de ales 
între un posibil gol din teren (field goal) şi un potenţial prim down, 
antrenorii NFL vor alege aproape întotdeauna prima variantă. Opinia 
generală în rândul antrenorilor este că merită să acționezi numai dacă sunt 
şanse să obţii puncte. (Vom vedea imediat care este diferenţa între „gândirea 
convenţională" şi cea „colectivăDar, cu toate că deciziile lui Martz au 
reflectat gândirea convenţională, ele s-au dovedit a fi greşite. 


Sau cel puţin asta reiese din lucrarea lui David Romer. Romer predă 
economia la Universitatea Berkeley, iar acum câţiva ani a hotărât să afle 
care este cea mai bună strategie de a obține cel de-al patrulea down. Romer 
era interesat de două variaţiuni ale acestei probleme. în primul rând, era 
curios să afle când menită să încerci un prim down, în loc să optezi pentru 
un gol din teren. Şi, în al doilea rând, voia să ştie când, odată ce o echipă se 
afla în linia de zece yarzi a adversarului, era recomandabil să încerce un 
touchdown în locul unui gol din teren. Cu ajutorul unei tehnici matematice 
numite programare dinamică, Romer a analizat aproape toate meciurile - 
şapte sute în total - din sezoanele 1998, 1999 şi 2000 ale NFL. La final, a 
putut determina valoarea fiecărui prim down pentru fiecare zonă a terenului. 
Un prim down de 10 yarzi la linia de 20 de yarzi a unei echipe valora 
aproape jumătate de punct -cu alte cuvinte, dacă o echipă pleca de la linia 
de 20 de yarzi de paisprezece ori, în medie, avea șanse să înscrie un singur 
touchdown. Un prim down de 10 yarzi la mijlocul terenului - în jur de două 


puncte. La linia de 30 de yarzi a adversarului avea trei puncte. Şi aşa mai 
departe. 


Apoi, Romer a calculat cât de des reuşeau echipele să treacă de la primul 
down la cel de-al patrulea. Cu alte cuvinte, dacă aveai un al patrulea down 
cu trei yarzi până la linia de 32 de yarzi a adversarului, ştia care sunt 
şansele să obţiu un prim down în cazul în care urmăreai să-l obţii. Putea 
estima, de asemenea, care erau şansele de a înscrie cu succes un gol din 
teren. De aici, compararea celor două acțiuni era simplă: dacă un prim down 
la linia de 29 de yarzi a adversarului valora trei puncte, iar șansele tale erau 
de 60%, atunci valoarea estimată era de 1,8 puncte (3 x 0,6). O încercare de 
gol din teren de la linia de 31 de yarzi, pe de altă parte, valora puţin mai 
mult de un punct. Prin urmare, Martz ar fi trebuit să încerce un prim down. 


Frumuseţea analizei lui Romer consta în faptul că luase în calcul toate 
scenariile posibile. Până la urmă, dacă încerci un gol din teren de la linia de 
52 de yarzi, trebuie să gândeşti dincolo de eventualitatea celor trei puncte. 
Trebuie să iei în calcul posibilitatea ca, dacă pierzi, echipa adversă să preia 
controlul la propria linie de 35 de yarzi. Romer putea să-ți spună câte 
puncte te-ar costa o astfel de manevră. în concluzie, un rezultat putea fi 
comparat cu oricare altul din aceeaşi categorie. 


Prin raportare la standardele NFL, concluziile lui Romer erau 
surprinzătoare. El susținea că echipele ar trebui să renunţe la un gol de teren 
şI să încerce un prim down mult mai des decât o făceau. Mai mult decât 
atât, recomandarea lui Romer era ca o echipă care se afla la trei sau mai 
puţini yarzi de primul down să încerce să-l obțină, iar între mijlocul 
terenului şi linia de 30 de yarzi a adversarului - exact unde se aflau cei de la 
Rams când Martz a luat decizia - Romer susținea că o echipă trebuie să 
manifeste cea mai mare agresivitate. Pe de altă parte, în interiorul liniei de 
cinci yarzi a oponentului, o echipă ar trebui întotdeauna să încerce un 
touchdown. 


Concluziile lui Romer sunt exact genul de concluzii care la început 
şochează, apoi devin incredibil de evidente. Să ne gândim la al patrulea 
down la linia de doi yarzi a echipei adverse. Ai de ales între un gol din 
teren, care garantează trei puncte, şi un touchdown, care s-a dovedit că are 
şanse de reușită de 43%. Acum, 43% din şapte puncte înseamnă 


aproximativ trei puncte, prin urmare cele două variante au o valoare egală. 
Dar asta nu e tot. Chiar dacă nu reuşeşti touchdown-ul, echipa adversă este 
blocată la linia de doi yarzi. Aşadar, decizia înțeleaptă este să încerci. 


Să luăm exemplul unui 3-4 la mijlocul terenului. Șansele de reuşită sunt de 
50%, deci nu ai nimic de pierdut, dar nici de câştigat (de vreme ce, orice s- 
ar întâmpla, ambele echipe au mingea în acelaşi punct pe teren). Insă, în 
acele 50% dintre cazuri în care reuşești, câştigi în medie şase yarzi, ceea ce 
înseamnă că te afli pe o poziţie mai bună decât a adversarului dacă pierzi. 
Din nou, agresivitatea are sens. 


Bineînţeles că sunt aspecte pe care Romer nu le putea controla, dintre care 
cel mai important este climaxul din jocul unei echipe. Analiza sa a vizat 
liga per ansamblu, prin urmare fiecare echipă trebuia să ajusteze datele 
pentru a reflecta şansele unei reușite la cel de-al patrulea down. Chiar şi așa, 
concluzia 


' în fotbalul american o formaţie defensivă cu 3 jucători la linie de bătaie și patru 
linebackeri. Un linebacker este un jucător care face parte din echipa defensivă, poziţionat 
în spatele celor din linia de bătaie (n.t.). 


lui Romer este imbatabilă: antrenorii sunt excesiv de precauţi. In ceea ce-l 
priveşte pe Mike Martz, cele două decizii din cadrul Super Bowl-ului nu 
puteau fi mai greşite. El a refuzat să încerce un prim down la linia de 32 de 
yarzi a celor de la Patriots în momentul în care echipa sa mai avea nevoie 
de numai trei yarzi. Calculele lui Romer indică faptul că Martz ar fi trebuit 
să încerce un prim down şi dacă Rams mai avea nevoie de nouă yarzi (din 
moment ce, dată fiind poziţia din teren, şansele de a rata golul de teren sunt 
mari, iar costurile în termeni de pierdere a poziţiei în teren sunt neglijabile). 
Asta în cazul unei echipe mediocre. Cu o ofensivă precum a celor de la 
Rams, se presupune că valoarea unei încercări ar fi fost mult mai mare. Deşi 
nu putem spune cu siguranță că una dintre decizii (sau ambele) au fost 
responsabile pentru rezultatul final, nu e chiar suprinzător că cei de la Rams 
au pierdut campionatul. 


Martz nu era însă singurul antrenor care a optat pentru varianta greșită. 
Romer a investigat toate situaţiile la cel de-al patrulea down din primul 
sfert, dintre cele trei sezoane analizate, şi a descoperit 1100 de acţiuni în 


care echipele ar fi trebuit să încerce un prim down. în schimb, au şutat de 
992 de ori. 


Concluziile sunt uluitoare. Până la urmă, presupunem că antrenorii fac tot 
posibilul să câștige partida. Doar sunt experți. Au toate motivele să 
gândească strategii inovatoare. Insă strategiile lor nu asta denotă. Este, ce-i 
drept, posibil ca Romer să se fi înşelat. Fotbalul este un joc extraordinar de 
complex şi dinamic, în care e dificil de distins între abilităţi, strategie, 
emoții şi noroc, astfel încât e posibil ca programul lui Romer să nu fi luat în 
calcul anumiţi factori. Şansele sunt însă mici. Studiul său demonstrează că 
beneficiile unui joc mai agresiv sunt atât de evidente încât nu pot fi 
explicate ca şansă sau manipulare a statisticilor. O echipă care ar juca mai 
agresiv la al patrulea down ar avea fără îndoială un avantaj competitiv. 
Totuşi, majoritatea antrenorilor NFL preferă să nu-şi asume riscuri. E 
interesant de văzut de ce. 


Cred că răspunsul are legătură cu imitația, argumentul social și limitările 
gândirii de grup. în primul - și probabil cel mai important - rând, nu găseşti 
un adevăr mai bine înrădăcinat în mentalitatea fotbalului profesionist decât 
o strategie de joc precaută la cel de-al patrulea down. în absenţa unor 
dovezi puternice care să indice contrariul, este mai uşor să concepem 
explicaţii elaborate pentru starea de fapt decât să ne gândim la cum am 
putea-o schimba. Astfel, dacă nimeni nu încearcă cel de-al patrulea down, 
înseamnă că nu e o alegere bună. 


Impulsul de a imita este accentuat de faptul că fotbalul - ca majoritatea 
sporturilor profesioniste - este o instituție extraordinar de conservatoare şi 
închistată. Este adevărat că fotbalul american a avut parte de o sumedenie 
de antrenori ingenioşi -printre care şi Martz -, însă, din perspectiva analizei 
statistice, jocul a fost întotdeauna surprinzător de îngust. Cu alte cuvinte, nu 
a existat o diversitate a factorilor de decizie. De aici, rezultă că şansele de 
inovaţii radicale nu sunt atât de mari şi sunt şi mai dificil de adoptat. Mai 
simplu spus, deciziile antrenorilor de fotbal au ceva în comun: toate merg în 
aceeaşi direcţie. Exact aceeași problemă o au şi majoritatea echipelor de 
baseball din liga profesionistă, după cum reiese din cartea lui Michael 
Lewis despre recenta victorie a celor de la Oakland Raiders, Morieyball. 
Billy Beane și Paul DePodesta, strategii echipei, au reuşit să creeze o echipă 


de succes, pe foarte puţini bani, pentru că au respins ideea de argument 
social, abandonând viziunea tradiţională cu privire la strategie şi tactici în 
favoarea unor abordări alternative faţă de evoluţia și dezvoltarea jucătorilor. 
(Singurul antrenor din NFL care a luat în serios concluziile lui Romer - şi 
poate chiar le-a utilizat în timpul jocului - este Bill Belichick de la New 
England Patriots. Graţie înclinației sale de a respinge gândirea 
convenţională, echipa a câştigat de trei ori campionatul Super Bowl.) 


O altă cauză a prudenţei antrenorilor NFL ar putea fi, după cum crede și 
Romer, o anumită aversiune față de risc, încercarea de a obține un al 
patrulea down la doi yarzi are sens din perspectivă strategică, dar nu şi 
psihologică. Romer afirmă că o echipă are şanse de numai 50% să înscrie 
dacă se află în interiorul liniei de 10 yarzi a adversarului. Pe termen lung, 
este o strategie câştigătoare. Totuşi, este un procent nesatisfăcător pentru un 
antrenor reticent la situații riscante. Chiar dacă optarea pentru un gol din 
teren la al patrulea down nu e o decizie rațională, măcar limitează 
posibilitatea unui dezastru. 


Explicaţia că oamenii evită situaţiile riscante are sens dacă ne gândim la 
presiunea pe care comunitatea o exercită asupra membrilor săi. Asta nu 
înseamnă că antrenorii NFL sunt obligaţi la o atitudine conservatoare. 
Înseamnă doar că, atunci când toţi ceilalţi adoptă exact aceeași strategie, 
este dificil să nu te supui, mai ales atunci când noua strategie prezintă 
riscuri mai mari, iar eşecul este public și inevitabil (aşa cum se întâmplă în 
cazul antrenorilor din NFL). în aceste condiţii, conformarea și eşecurile 
minore față de inovare şi riscul unui eşec major sunt alegeri preferabile, atât 
din punct de vedere emoţional, cât și profesional. Acest fenomen poartă de 
obicei denumirea de instinct de turmă. Aşa cum bizonii de apă rămân 
împreună în fața amenințării (proximitatea unui leu, de exemplu), antrenorii 
de fotbal, managerii de investiţii şi directorii de corporaţii aleg adesea 
sentimentul de siguranţă oferit de colectiv - după cum sugerează vechiul 
slogan: „Nimeni nu a fost concediat în urma achiziției IBM". 


Surprinzător este că instinctul de turmă se manifestă chiar şi în condițiile în 
care oamenii au toate motivele să gândească independent, aşa cum se 
întâmplă cu managerii de investiții. Un studiu clasic al instinctului de 
turmă, efectuat de David S. Scharfstein şi Jeremy C. Stein, analizează 


tendinţa managerilor de fonduri mutuale de a urma aceleași strategii şi de a 
se aduna pentru a cumpăra aceleaşi acţiuni. Este o situaţie uluitoare. 
Managerii de investiții își păstrează slujbele atâta timp cât îi conving pe 
investitori că se pot plasa deasupra pieţei. Cei mai mulți dintre ei nu pot 
face acest lucru. Iar instinctul de turmă îngreunează şi mai mult sarcina lor, 
de vreme ce managerii imită doar comportamentul competitorilor. 


Conform studiului efectuat de Scharfstein şi Stein, managerii fondurilor 
mutuale au două sarcini: trebuie să investească corect şi apoi să-i convingă 
pe investitori că au investit corect. Problema este că e dificil ca investitorii 
să ştie dacă managerii fondurilor mutuale au făcut investițiile corecte. La 
urma urmei, dacă ai ști cum să investeşti corect, ai face-o singur! Evident că 
poți analiza performanțele, însă ştim cu toţii că performanţele pe termen 
scurt sunt, în cel mai bun caz, un indicator imperfect pentru abilităţi. în 
orice moment, performanţele unui manager pot fi mai slabe sau mai bune în 
funcţie de factori independenți, de tranzacţionarea acţiunilor sau de 
abilitățile de alocare a resurselor. Așadar, investitorii au nevoie de dovezi 
mult mai puternice pentru a se asigura că managerii iau deciziile corecte. 
Răspunsul? Comparati performanţele unui manager cu cele ale colegilor 
săi. Dacă adoptă aceeaşi strategie - investeşte în aceleaşi acțiuni, 
direcționează fondurile către aceleaşi active -, atunci investitorii îşi pot da 
seama că măcar nu e irațional. Desigur, toate celelalte lucruri rămânând 
egale, problema e că, după toate probabilitățile, acest lucru presupune că cel 
care va rezista presiunii mulțimii - urmând, să zicem, o strategie opusă 
acesteia - va fi considerat nebun de legat. 


Lucrul acesta nu ar reprezenta o problemă dacă investitorii ar avea foarte 
multă răbdare, deoarece diferenţa dintre o decizie corectă şi una greşită s-ar 
vedea, în cele din urmă, în cifre. Din nefericire însă, răbdarea investitorilor 
este limitată, şi chiar şi cel mai priceput manager va da greş de multe ori. 
Este mai comod pentru un manager să urmeze o stragie care pare rațională, 
decât una care prezintă riscuri mari. In consecinţă, de teama pierderii 
slujbei, managerii ajung să se imite între ei. Procedând astfel, ei distrug 
orice avantaj informaţional pe care l-ar fi avut, din moment ce managerii 
care imită folosesc informațiile preluate de la alţii. Rezultatul nu este doar o 
restrângere a posibilităţilor de investiție, dar şi o scădere a inteligenţei totale 


a pieţei, în condițiile în care aportul managerilor care imită este nul la 
nivelul informaţiilor. 


Membrii turmei pot crede că speră să aibă dreptate și poate că aşa şi e. însă 
de cele mai multe ori, imită comportamentul turmei pentru că este mai 
sigur. Ei presupun că John Maynard Keynes avea dreptate când acesta scria, 
în General Theory of Employment, Interest and Money, că „înţelepciunea 
populară ne învaţă că este mai bine pentru reputaţia cuiva ca acesta să 
eşueze urmând convențiile decât să reușească ieşind din tipare". Şi totuşi, s- 
a dovedit că mulţimea are dreptate de cele mai multe ori, ceea ce înseamnă 
că a urmări cu atenţie acţiunile celorlalți ar trebui să te facă mai inteligent, 
şi nu mai prost. 


* John Maynard Keynes, Teoria generală a ocupării forței de muncă, a dobânzii și a 
banilor, traducere în limba romînă de Corina Mădălina Haita, Editura Publica, 
București, 2009 (n.t.). 


Informaţia nu se află în mâinile unei singure persoane, ci e dispersată 
printre mai mulți. Astfel încât, dacă te bazezi exclusiv pe informația proprie 
pentru a lua o decizie, cu siguranţă ea va fi mai puţin corectă decât ar putea 
fi. Este o idee bună să ne bazăm pe informatiile primite de la alții? învăţarea 
determină oare decizii corecte? 


Răspunsul este: depinde de modul în care învăţăm. Să analizăm cazul 
popularității drumurilor de lemn, pe care l-au studiat economistul Daniel B. 
Klein şi istoricul John Majewski acum zece ani. în prima jumătate a 
secolului al XIX-lea, America era obsedată de ceea ce purta pe atunci 
numele de „îmbunătăţiri interne" - canale, căi ferate şi autostrăzi. Ţara se 
dezvolta cu repeziciune, comerțul înflorea, iar căile de transport - sau, mai 
bine zis, lipsa lor - nu puteau fi un impediment. în 1825, s-au finalizat 
lucrările la canalul Erie, care făcea legătura între oraşul New York şi lacul 
Erie, printr-un canal de 584 de kilometri care reducea la jumătate timpul de 
parcurgere a distanţei dintre Coasta de Est și partea vestică şi scădea 
costurile transportului cu 90%. în decurs de câţiva ani, s-a început 


amplasarea primelor şine de cale ferată, în timp ce companiile private 
construiau bariere cu taxă pe toată Coasta de Est a Americii. 


Era însă o problemă pe care tot acest avânt nu a putut-o rezolva. Deşi aceste 
canale şi căi ferate asigurau o legătură excelentă între oraşele mari (şi au 
transformat micile aşezări în centre comerciale prospere doar prin 
asigurarea fluxului de persoane), oamenilor care locuiau în afara lor - adică 
majoritatea americanilor - nu le era mai uşor să ajungă cu mărfurile la pieţe 
sau să se deplaseze dintr-un oraş în altul. Existau drumuri publice locale, 
dintre care unele erau gestionate de locuitorii zonei (aşa cum într-un oraş 
oamenii se îngrijesc, cel puţin în teorie, de porțiunea de trotuar din faţa 
blocurilor lor), însă starea acestor drumuri era de obicei dezamăgitoare. 
„Aveau fundaţii superficiale, iar sistemele de scurgere erau defectuase”, 
spun Klein și Majewski. Suprafaţa lor prezenta şanţuri pline cu noroi când 
ploua, prăfuite în condiţii de secetă, iar deplasarea era extrem de dificilă 
pentru maşini şi animale”. 


Un inginer pe nume George Geddes părea să aibă soluția pentru această 
problemă: drumurile din scânduri de lemn. După cum sugerează şi numele, 
aceste drumuri alcătuite din plăci de lemn dispuse peste două rânduri de 
bușteni fuseseră introduse în Canada la începutul anilor 1840. Analizând 
succesul pe care îl avuseseră acolo, Geddes era convins că ar fi ideale 
pentru Statele Unite. Fără îndoială, drumurile de lemn erau superioare 
potecilor noroioase şi pline de şanţuri. Nu era însă sigur că astfel de 
drumuri - care ar fi fost, de cele mai multe ori, deținute de persoane private 
ŞI întreținute din taxe de trecere - ar rezista suficient de mult timp pentru a fi 
profitabile. Geddes preconiza că un drum ar rezista opt ani, mai mult decât 
suficient pentru a genera profit; în consecinţă, în 1846, a convins câţiva 
locuitori din orașul său, Salina, New York, să angajeze o companie care să 
construiască primul drum de lemn din America. 


Drumul a avut un succes răsunător, iar în scurt timp, drumurile de lemn se 
răspândiseră pe tot teritoriul statului New York, apoi în statele din 
Atlanticul de Mijloc, iar ulterior în toată zona Midwest. Geddes a devenit 
un fel de purtător de cuvânt pentru industria drumurilor de lemn, deşi 
existau şi alți promotori cu un rol similar. La mai puţin de un deceniu, în 


New York existau 352 de companii care construiau astfel de drumuri și 
peste o mie pe întreg teritoriul Americii. 


Din nefericire, afacerea era construită pe o iluzie. Drumurile nu au rezistat 
opt ani, aşa cum promisese Geddes (cu atât mai puţin doisprezece ani, 
precum susțineau alți entuziaşti). După cum arată Klein și Majewski, durata 
de viaţă a drumurilor era undeva la patru ani, o perioadă care nu justifica 
întreținerea lor. La sfârșitul anilor 1850, devenise evident că drumurile de 
lemn nu erau un remediu. Deşi câteva drumuri - printre care şi o fâşie de 20 
de kilometri de-a lungul a ceea ce este acum Jamaica, Queens - au rezistat 
până în anii 1880, majoritatea au fost abandonate până la începerea 
Războiului Civil. 


FEBRA DRUMURILOR DE LEMN este un exemplu grăitor pentru un 
fenomen denumit de economiști „cascadă de informaţii”. Primul drum 
construit în Salina a fost un succes, ca şi cele construite în anii imediat 
următori. Oamenii care căutau o soluţie pentru problema drumurilor locale 
aveau acum una la îndemână. Pe măsură ce se construiau mai multe 
drumuri, legitimitatea lor creștea, în timp ce dorinţa oamenilor de a găsi 
alternative scădea. Au fost necesari câțiva ani pentru ca defectele 
fundamentale ale drumurilor - durata scurtă de viață - să devină evidente, 
dar până atunci numărul lor crescuse considerabil. 


Ce a determinat această situație? Economiștii Sushil Bikhchandani, David 
Hurshleifer şi Ivo Welch, care au furnizat primul exemplu real al 
fenomenului amintit, consideră că modelul este următorul: să presupunem 
că avem un grup mare de oameni cărora li se dă posibilitatea să aleagă între 
a cina la un nou restaurant indian sau unul thailandez. Primul este mai bun 
(obiectiv vorbind). Fiecărui membru al grupului i se va spune, la un 
moment dat, care restaurant este mai bun. însă informaţia nu este perfectă. 
Câteodată va fi greşită - va favoriza restaurantul thailandez - și îl va ghida 
în direcția greşită. în consecinţă, pentru a valida informaţia primită, 
persoana respectivă va face apel la informaţiile celorlalți. 


(Economiştii consideră că fiecare dintre ei ştie că şi ceilalți dețin informaţii 
corecte.) 


Problema apare când deciziile sunt luate succesiv, în sensul că unii dintre ei 
merg la unul dintre cele două restaurante, apoi restul îi urmează pe rând. Nu 
uitaţi, informația deținută nu este perfectă. Așadar, dacă primii posedă 
informații greşite, crezând că restaurantul thailandez este mai bun, îl vor 
alege pe acesta. In acel moment, conform modelului de cascadă de 
informaţii, toți ceilalți vor presupune - chiar dacă li se spune că restaurantul 
indian este mai bun - că, probabil, cel thailandez este mai bun, de vreme ce 
este mai frecventat. în consecinţă, cu toții iau decizia greşită, deoarece s-a 
întâmplat ca primii să aibă informaţii incorecte. 


In acest caz, cascada de informaţii nu este rezultatul imitării, sau al 
conformismului, sau al presiunii celorlalți. („Tuturor le place noua melodie 
a lui Britney Spears, deci îmi va plăcea şi mie!") Oamenii urmează 
exemplul celorlalți, deoarece cred că vor învăţa ceva important făcând acest 
lucru. în cazul drumurilor de lemn, de pildă, isteria generală nu s-a datorat 
faptului că George Geddes era un tip convingător sau că locuitorii orașului 
şi-au spus că „trebuie să avem un drum de lemn pentru că cei din oraşul 
alăturat au aşa ceva". Febra care a cuprins America în secolul al XIX-lea s-a 
datorat credinţei că drumurile de lemn chiar păreau a fi superioare. 
Reduceau timpul de deplasare între oraşe la jumătate. Erau practicabile în 
orice condiţii atmosferice. Şi le permiteau fermierilor să-și vândă mărfurile 
în mult mai multe pieţe decât o puteau face până atunci. Toate acestea erau 
progrese reale, iar pe măsură ce drumurile de lemn se înmulţeau, beneficiile 
lor deveneau din ce în ce mai evidente. Cu fie.care nou drum construit, 
oamenii se convingeau de fiabilitatea lor. Cu fiecare nou drum construit, 
căutarea unei soluţii alternative părea din ce în ce mai inutilă. 


Defectul esențial al unei cascade de informaţii este că, după un anumit timp, 
devine firesc ca oamenii să nu mai ia în calcul ceea ce ştiu - informaţiile 
private - şi să facă apel la informaţiile venite din partea altora, să-i imite. 
(Dacă toată lumea poate face alegerea corectă, iar toți cei dinaintea ta au 
ales acelaşi lucru, aşa ar trebui să faci şi tu.) Dar, odată ce nimeni nu se mai 
bazează pe propriile informaţii, cascada își pierde caracterul informativ. Cu 
toţii credem că luăm decizii în baza a ceea ce ştim, când, de fapt, ele 
reflectă ceea ce credem că antecesorii noştri ştiu. în loc să cumuleze 
informaţiile pe care le deţine fiecare individ/ aşa cum fac piețele sau 
sistemele de votare, cascada devine o acumulare de alegeri negândite, 


rezultatul fiind că grupul ia o decizie incorectă - și ajunge să cheltuiască 
sume mari pe drumuri de lemn. 


Modelul original nu este nicidecum singura teorie a cascadei 
informaţionale. în The Tipping Point! de exemplu, Malcolm Gladwell ne 
oferă o interpretare total diferită, care evidențiază importanţa pe care o au 
diverse persoane - precum experții, conectorii sau vânzătorii - în 
diseminarea noilor idei. în cazul modelului Bikhchandani, Hirshleifer şi 
Welch, toată lumea deţinea aceeaşi cantitate de informaţii private. Cei care 
au adoptat primii produsul au avut o influență mai mare doar pentru că au 
fost primii, prin urmare acţiunile lor au fost urmate de restul. în viziunea lui 
Gladwell, unii oameni au mult mai multă influenţă decât alții, iar cascadele 
(pe care le numește epidemii) sunt generate de legăturile sociale, nefiind un 
sițnplu caz de imitare a unui comportament. Oamenii caută în continuare 
informații, însă cred că cei care le dețin sunt experții, conectorii şi 
vânzătorii (fiecare dintre ei posedând un alt tip de informaţii). 


* Malcolm Gladwell, The Tipping Point, traducere în limba română de Sabina Dorneanu, 
Editura Publica, București, 2008 (n.t.). 


Există cascade? Fără îndoială. Nu sunt însă atât de răspândite precum 
sugerează experimentul cu restaurantele, de vreme ce, după cum spune 
economistul de la Yale, Robert Shiller, oamenii nu iau decizii succesiv. „In 
majoritatea cazurilor", este de părere Shiller, „oamenii iau decizii bazându- 
se pe informaţiile proprii, fără a lua în calcul acțiunile celorlalți”. Există 
însă destule momente în care oamenii analizează cu atenție comportamentul 
celorlalți înainte de a lua propriile lor decizii. In aceste cazuri, cascadele 
sunt posibile şi chiar probabile. Ceea ce nu este întotdeauna un lucru rău. 
De exemplu, una dintre cele mai importante şi valoroase inovaţii în istoria 
tehnologiei americane s-a născut din crearea unei cascade informaţionale. 
Inovația la care mă refer este umilul şurub. în anii 1860, William Sellers, 
care era cel mai important şi mai respectat mecanic la acel moment, într-o 
vreme în care industria de mașini-unelte era aproape echivalentul industriei 
tehnologice din anii 1990, şi-a făcut o misiune din a convinge America să 
adopte un model standard de şurub, care se întâmpla să fie fabricat chiar de 
el. înainte de campania lui Sellers, fiecare şurub folosit în America trebuia 
să fie fabricat manual de un mecanic. Evident, această situație limita 


posibilitățile producției în masă, însă îi proteja pe mecanici. în termeni 
economici, orice lucru personalizat are avantajul de a-i ţine legaţi pe clienţi. 
Dacă cineva cumpăra un strung de la un mecanic, el trebuia să se întoarcă 
pentru o înlocuire de şuruburi sau pentru alt gen de reparaţii. Dar, dacă 
şuruburile ar deveni standard, clienţii ar avea mai puţină nevoie de mecanici 
şi ar fi mai interesaţi de preţul pe care-l plătesc. 


Sellers înţelegea teama mecanicilor. în același timp însă, era convins că 
piesele standardizate şi producţia de masă erau inevitabile şi că şurubul pe 
care-l concepuse era mai simplu, mai ieftin şi mai repede de produs decât 
oricare altul. Şurubul său îndeplinea cerinţele economiei de atunci, când se 
punea un preţ mare pe viteză, volum şi cost. însă, analizând implicaţiile şi 
ştiind faptul că mecanicii reprezentau o comunitate atât de strânsă, Sellers a 
realizat că relațiile şi influențele vor modifica deciziile clienților. Aşadar, în 
decursul următorilor cinci ani, Sellers a abordat utilizatori influenți, precum 
Pennsylvania Railroad şi Marina Americană, şi a creat o senzaţie de avânt 
în jurul şurubului. Fiecare nou client sporea şansele de succes ale afacerii. 
Zece ani mai târziu, şurubul era pe cale să devină standardul la nivel 
național. în lipsa lui, producţia de linie ar fi fost dificilă, în cel mai bun caz. 
Şi imposibilă, în cel mai rău. într-un fel, Sellers a ajutat la punerea bazelor 
producției de masă. 


Istoria lui Sellers este un exemplu de cascadă profitabilă. Designul 
şurubului era superior, din toate punctele de vedere, celui britanic. 
Adoptarea şurubului standard a reprezentat un progres enorm pentru 
economia Statelor Unite. Există însă un aspect neliniştitor în ceea ce 
priveşte cazul lui Sellers: dacă şurubul inventat de el s-a bucurat de un așa 
mare succes pentru că şi-a folosit influenţa şi autoritatea pentru a pomi o 
cascadă, atunci putem spune că am avut noroc că s-a întâmplat ca Sellers 
chiar să conceapă un şurub de calitate. Dacă mecanicii l-au urmat pur şi 
simplu pe Sellers în loc să aleagă cel mai bun şurub bazându-se pe 
informațiile proprii, ei au ajuns la decizia corectă dintr-o pură întâmplare. 


Cu alte cuvinte, dacă majoritatea deciziilor de a adopta noi tehnologii şi 

norme sociale sunt generate de cascade, nu avem niciun motiv să credem că 
ele vor fi de obicei corecte. Deciziile colective vor fi cu atât mai corecte, cu 
cât oameni cu opinii diverse iau hotărâri independent de alții, bazându-se în 


primul rând pe propriile lor informaţii. în cazul cascadelor, niciu-na dintre 
aceste condiţii nu este îndeplinită. în practică, un număr mic de oameni 
influenţi - fie pentru că au ajuns primii, fie că suplinesc o lipsă în reţelele 
sociale - determină cursul cascadei. Oamenii nu iau decizii independent, ci 
sunt profund influenţaţi - în unele cazuri chiar complet condiționaţi - de cei 
din jurul lor. 


Am asistat nu demult la una dintre cele mai nocive cascade informaţionale 
din istorie: dezastrul din industria telecomunicaţiilor de la sfârşitul anilor 
1990. în primii ani de existenţă a internetului, traficul era în creştere cu 1 
000% în fiecare an. începând cu 1996 (aproximativ), ritmul de creştere a 
scăzut (după cum era de așteptat). Dar nimeni nu a observat acest lucru. 
Cifra de „1 000 de procente" făcea deja parte din concepția generală şi a 
impulsionat companiile de telecomunicaţii să investească zeci şi chiar sute 
de miliarde de dolari pentru a-şi asigura capacitatea necesară gestionării 
unui asemenea trafic. La acea vreme, a nu investi echivala cu sinuciderea. 
Dacă aveai îndoieli în privinţa obținerii unui trafic atât de mare, se găsea 
oricând cineva să te convingă de contrariu. Abia după ce dezastrul a lovit, 
când majoritatea companiilor de telecomunicaţii dăduseră faliment sau erau 
pe cale să dispară de pe piaţă, oamenii au început să se îndoiască de 
validitatea teoriilor lor. 


IV 


în concluzie, ar trebui să ne închidem în cameră şi să nu ne mai uităm în 
ograda vecinului? Nu chiar (cu toate că am lua decizii colective mai bune 
dacă am înceta să ne mai bazăm exclusiv pe sfaturile prietenilor). De multe 
ori, imitația dă roade. Cel puţin într-o societate precum cea americană, în 
care lucrurile funcţionează fără un control puternic, imitarea 
comportamentului celorlalți este o metodă empirică facilă şi chiar utilă. în 
loc să efectuăm calcule laborioase înainte de orice acțiune, preferăm să îi 
lăsăm pe alții să ne ghideze. Să luăm câteva exemple din viaţa de zi cu zi. 
într-o zi noroasă, dacă nu sunt sigur că ar trebui să-mi iau umbrela când 
plec de acasă, cea mai simplă soluție - mai simplă chiar decât să dau drumul 
la televizor pe canalul meteo - este să mă uit pe geam şi să văd dacă 
oamenii de pe stradă au umbrelă. Dacă cei mai mulţi au, îmi voi lua şi eu 
umbrela, și se întâmplă foarte rar ca această metodă să dea greș. Un alt 


exemplu: locuiesc în Brooklyn și îmi parchez maşina pe stradă. De două ori 
pe săptămână, trebuie să-mi mut maşina până la ora 11 pentru că se curăță 
strada; de fiecare dată, înainte de 10.45, nu mai este nicio maşină pe strada 
respectivă. Câteodată însă, se întâmplă să ies din casă pe la 10.40 şi să 
observ că toate maşinile sunt la locul lor, ceea ce înseamnă că s-a renunţat 
la curăţenie în acea zi; prin urmare, nu îmi mai mut maşina. Este posibil ca 
fiecare şofer să ştie cu exactitate care sunt zilele în care curăţenia a fost 
suspendată. Cred totuşi că majoritatea procedează ca mine: exploatează 
înţelepciunea altora. 


Intr-un anume sens, imitația este soluţia rațională la propriile noastre 
limitări cognitive. Nu putem ști totul. Imitând, oamenii se pot specializa, iar 
beneficiile investiţiei lor în obținerea de informaţii se pot extinde asupra 
celor care îi imită. Imitarea necesită foarte puţină direcționare de la vârf. 
Informaţia relevantă se răspândește cu repeziciune în întregul sistem, chiar 
în lipsa unei autorităţi centrale. Disponibilitatea oamenilor de a imita nu 
este, desigur, necondiționată. Dacă primesc câteva amenzi din cauza unor 
informaţii greşite, mă voi asigura că îmi parchez maşina într-un loc sigur 
data viitoare. Nu cred că Milgram şi colegii lui i-au mai urmărit pe 
trecătorii din experimentul lor, dar probabil că, dacă au mai trecut pe lângă 
cineva care privea cerul, nu au mai avut curiozitatea să se oprească. Pe 
termen lung, imitarea trebuie să fie eficientă pentru ca oamenii să continue 
s-o facă. 


Imitarea este atât de strâns legată de viața noastră, încât economistul 
Herbert Simon sugerează că oamenii au o predispoziție genetică pentru 
mimarea comportamentului celorlalți. Se pare că imitarea condiționează 
transmiterea de informaţii esențiale nu numai în rândul oamenilor. Cel mai 
faimos exemplu este maimuța macac ce trăieşte în insula Koshima din 
Japonia. La începutul anilor 1950, unei femele de un an și jumătate, pe 
nume Imo, i-a venit ideea să spele cartofii dulci pe care-i primea ca hrană 
într-un pârâu înainte de a-i mânca. In scurt timp, majoritatea maimuţelor 
adoptaseră această practică. La ceva ani distanţă, Imo introducea o altă 
descoperire. Cercetătorii de pe insulă obișnuiau să hrănească maimuţele şi 
cu grâu (în afară de cartofi dulci). Insă grâul li se dădea pe plajă, prin 
urmare se amesteca imediat cu nisip. Imo a observat că, dacă aruncă un 
pumn de grâu cu nisip în ocean, nisipul se va scufunda, grâul însă va 


rămâne la suprafaţă. Din nou, în decurs de câţiva ani, majoritatea 
maimutelor din rezervaţie urmau același procedeu. 


Povestea lui Imo prezintă interes pentru că pare a contrasta puternic cu teza 
acestei cărţi. Avem de-a face cu o maimuţă foarte specială care a găsit 
răspunsul corect şi a schimbat practic societatea macacilor. Cum va fi, 
atunci, înțeleaptă mulțimea? 


înţelepciunea s-a manifestat prin decizia de a o imita pe Imo. După cum 
susțineam în capitolul anterior, grupurile sunt mai degrabă capabile să 
aleagă între mai multe soluții posibile decât să le identifice. Este posibil ca 
invenţia să fie apanajul indivizilor (deşi, după cum vom vedea, ea posedă o 
dimensiune prin excelență colectivă), însă alegerea între invenții este o 
activitate colectivă. Dacă este utilizată corespunzător, imitarea devine un 
instrument eficient de răspândire rapidă a ideilor bune - fie că ne referim la 
cultură, afaceri, sport sau arta consumării grâului. în cel mai bun caz, poate 
fi o modalitate de accelerare a procesului evolutiv - comunitatea se dezvoltă 
fără a mai avea nevoie de selecția genetică în succesiunea multiplelor 
generaţii. Oamenii de ştiinţă Robert Boyd şi Peter J. Richerson au fost 
primii care au studiat transmiterea normelor sociale pentru a înţelege modul 
în care grupurile ajung la concluzii benefice pentru membrii lor. Ei au 
efectuat o serie de simulări computerizate în care au analizat reacțiile unor 
subiecţi care au avut de ales comportamentul optim (având de ales între 
două variante) într-o anumită situație. în cadrul experimentului, fiecare 
subiect putea adopta un comportament pentru a vedea care sunt urmările, 
sau putea observa comportamentul cuiva care a ales deja varianta care 1 s-a 
părut adecvată. Boyd şi Richerson au observat că, în aceste condiţii, toți 
membrii grupului au de câștigat dacă un număr mare de persoane imită 
comportamentul altora. însă acest lucru este valabil doar atâta timp cât 
indivizii încetează să-i mai imite pe ceilalți şi învaţă pe propria lor piele 
când beneficiile unei acţiuni personale devin suficient de mari. Cu alte 
cuvinte, dacă oamenii nu fac decât să imite comportamentul celorlalți, 
indiferent de schimbarea condiţiilor, grupul are de pierdut. Imitarea 
rațională poate fi benefică pentru grup - prin înlesnirea diseminării ideilor 
bune -, cea slugarnică însă nu face decât să dăuneze. 


Este adevărat că nu e ușor să distingem între cele două tipuri de imitare, de 
vreme ce nu mulți ar recunoaşte că imită fără a raționa sau că sunt victimele 
instinctului de turmă. Este totuşi evident că imitarea rațională depinde de 
câțiva factori: în primul rând, de o paletă largă de opţiuni şi informaţii; în al 
doilea rând, de disponibilitatea unui număr minim de oameni de a contesta 
gândirea mulțimii, asumându-și în același timp şi riscurile unei asemenea 
alegeri. 


Există astfel de oameni? Da, sunt chiar mai mulți decât v-aţi aştepta. Un 
motiv este faptul că oamenii au, în general, prea multă încredere în forțele 
proprii. îşi supraestimează abilitățile, cunoştinţele şi puterea de a lua decizii. 
Iar oamenii sunt cu atât mai încrezători în propriile lor forţe când trebuie să 
facă faţă unor probleme dificile decât atunci când trebuie să facă față unora 
uşoare. Acest lucru nu este benefic pentru ei, deoarece şansele de a lua 
decizii greşite cresc. însă este benefic pentru societate, pentru că oamenii 
mult prea încrezători în ei înșiși au mai puţine șanse de a fi atrași în cascada 
de informaţii greșite, iar în condiții optime, pot chiar întrerupe cascada. Nu 
uitaţi că o cascadă funcționează atâta timp cât oamenii tind să crediteze mai 
mult informaţiile altora decât pe cele proprii. Persoanele prea încrezătoare 
în sine nu fac asta. Ele vor ignora informațiile publice şi vor acţiona 
conform propriului instinct. în acel moment, ele bruiază semnalele pe care 
le primeşte toată lumea. Aruncă o umbră de îndoială asupra validității 
informaţiei publice. In acest mod, ceilalți încep să se bazeze și pe 
informaţiile personale. 


In acelaşi timp, nici măcar oamenii care sunt reticenţi în a-şi asuma riscuri 
nu urmează orbește comportamentul celorlalți; cel puţin, nu întotdeauna. De 
exemplu, în 1943, sociologii Bryce Ryan şi Neal Gross au publicat un 
studiu care prezenta modul în care fermierii din lowa au adoptat un nou tip 
de seminţe hibrid de porumb mai productiv. în această lucrare, care a 
devenit cel mai relevant studiu asupra inovației, fermierii nu au cercetat 
noul tip de porumb imediat ce au auzit despre el, în ciuda unui volum 
considerabil de informaţii care susțineau o creștere a productivităţii de 20%. 
Au așteptat să vadă succesul altor fermieri şi abia apoi le-au urmat 
exemplul. 


Acest caz sugerează prezenţa unei cascade de informaţii. însă, chiar și după 
ce au asistat la reușitele vecinilor lor, fermierii nu şi-au semănat ogoarele 
exclusiv cu porumb modificat. în schimb, au testat seminţele de porumb pe 
o porțiune mică de teren. Numai după ce s-au convins personal de calitatea 
porumbului, au început să folosească exclusiv noul tip de porumb. Iar între 
momentul în care primul fermier a plantat porumbul pe ogorul său şi cel la 
care jumătate din fermierii din zonă au început să-l cultive au trecut nouă 
ani (un proces decizional foarte îndelungat). 


în mod similar, într-un fascinant studiu asupra modului în care fermierii din 
India s-au hotărât în timpul Revoluţiei Verzi de la sfârşitul anilor 1960 dacă 
să adopte sau nu noile specii variate de culturi cu un înalt randament, 
Kaivan Munshi explică faptul că cei care cultivau orez și cultivatorii de 
grâu au luat decizia în două moduri total diferite. în zonele de cultivare a 
grâului pe care le-a analizat Munshi, structura solului era relativ uniformă, 
iar productivitatea recoltelelor nu varia foarte mult de la o fermă la alta. 
Dacă un fermier ar fi văzut că noile seminţe dau rezultate pe ogorul 
vecinului, ar fi putut fi sigur că aşa se va întâmpla şi în cazul lui. în 
consecință, cultivatorii de grâu erau foarte interesaţi de reuşitele vecinilor și 
luau decizii pe baza acestora. Pe de altă parte, în regiunile în care se cultiva 
orez, diferentele de sol erau foarte mari, iar calitatea recoltei - de asemenea. 
Astfel, un fermier din această zonă nu putea privi succesul (sau insuccesul) 
vecinului ca pe un indicator al propriei reuşite. Prin urmare, deciziile 
fermierilor de aici nu erau atât de influențate de ceilalți. în schimb, » + 


ei testau noile culturi pe cont propriu în mult mai mare măsură înainte de a 
se decide asupra utilizării lor. Surprinzător este faptul că până şi cultivatorii 
de grâu așteptau o confirmare din partea vecinilor. 


Pentru fermieri, alegerea celui mai bun sortiment de orez sau de grâu 
reprezintă cea mai importantă decizie pe care trebuie s-o ia, astfel încât pare 
firesc să se bazeze pe propria judecată în loc să imite comportamentul 
altora. De aici rezultă că unele informaţii sau produse sunt mai predispuse 
la a crea cascade decât altele. De exemplu, moda şi stilul sunt, fără îndoială, 
generate de cascade, pe care le-am putea numi capricii, de vreme ce gustul 
personal este strâns legat de preferinţele mulțimii. îmi place să mă îmbrac 
într-un anume fel, dar ştiu totuşi că acest stil contrastează cu impresia pe 


care vreau s-o las, care, la rândul ei, este determinată de ceea ce le place 
celorlalți. Acelaşi lucru se poate spune, cu toate că nu cu aceeaşi hotărâre, 
cu privire la produsele culturale (precum emisiunile TV), în sensul în care 
le urmărim în parte pentru a putea discuta pe baza lor cu prietenii; sau chiar 
despre restaurante, de vreme ce nimănui nu-i face plăcere să ia masa într-un 
restaurant gol. Nimeni nu cumpără un iPod pentru că este la modă - aşa 
cum ar merge la un film -, însă multe companii de electronice susțin că 
aceste cascade de informaţii (cele pozitive, desigur) sunt cruciale pentru 
afacerile lor, deoarece primii clienţi vor răspândi informaţii cu privire la 
calitatea lor. Ideea banală, dar esențială, pe care o susțin este că importanța 
deciziei este invers proporțională cu posibilitatea dezvoltării unei cascade 
de informaţii. Evident, este un lucru pozitiv, din moment ce înseamnă că, cu 
cât decizia este mai importantă, cu atât decizia grupului va fi mai corectă. 


V 


Cascadele prezintă interes deoarece sunt o modalitate de agregare a 
informației, aşa cum este o piață sau un sistem de vot. Adevărul este că o 
fac chiar foarte bine. în experimentele care se efectuează în sălile de curs, 
unde cascadele sunt uşor de pus în mişcare sau de observat, alegerea 
grupului este mai bună în aproape 80% dintre cazuri, o performanță 
superioară oricărui membru al grupului. Problema principală a unei cascade 
de informaţii este faptul că deciziile se iau una câte una şi nu toate laolaltă. 
Este şi firesc să se întâmple aşa: unii oameni sunt mai prudenți decât alții, 
sau sunt mai dispuşi să experimenteze, sau au mai mulți bani decât alții. în 
linii mari, toate problemele pe care le cauzează cascadele se datorează 
faptului că unii oameni iau decizii înaintea celorlalți. Dacă dorim să 
îmbunătăţim procesul decizional al unei companii sau economii, unul dintre 
cele mai bune lucruri pe care le putem face este să ne asigurăm, pe cât 
posibil, că deciziile se iau simultan. 


Un argument interesant în favoarea acestei idei îl putem găsi într-unul dintre 
acele experimente de care vă vorbeam mai devreme. Cel la care mă refer a 
fost realizat de economiștii Angela Hung şi Charles Plott şi a utilizat 
faimoasa tehnică de extragere a unor bile colorate din urne. în acest caz, 
economiștii au lucrat cu două urne. Urna A conținea de două ori mai multe 
bile deschise la culoare decât cele închise, iar urna B de două ori mai multe 


bile închise la culoare. La începutul experimentului, s-a ales urna din care 
studenții trebuiau să aleagă, pe rând. întrebarea care li s-a pus participanților 
la experiment era următoarea: ce urnă s-a folosit? Premiul pentru un 
răspuns corect era de câţiva dolari. 


Pentru a răspunde la întrebare, studenţii aveau la dispoziţie două surse de 
informare. In primul rând, un indiciu era bila pe care au extras-o. Dacă 
aleseseră una albă, probabil că ea provenea din urna A. Dacă era închisă la 
culoare, şansele creșteau în favoarea urnei B. Aceasta era „informaţia lor 
privată”, pentru că nimeni altcineva nu ştia ce culoare avea bila extrasă de 
ei. Tot ceea ce oamenii puteau dezvălui era presupunerea lor în ceea ce 
priveşte urna din care au făcut extracția. Aceasta era cea de-a doua sursă de 
informare, şi una care a creat un potențial conflict. Dacă trei oameni 
dinaintea ta au ales urna B, iar tu aveai o bilă deschisă la culoare, ai mai 
desemna urna A ca fiind cea corectă, ştiind că grupul crede altceva? 


In majoritatea cazurilor, studentul care se afla în această poziție a ales urna 
B - o decizie rațională, de altfel. Iar în 78% dintre încercări, s-au dezvoltat 
cascade de informaţii. Era de așteptat să se întâmple aşa. însă apoi Hung și 
Plott au schimbat regulile experimentului. Studenţii trebuiau în continuare 
să extragă bile din urne şi să-şi exprime părerea în ordine. De data aceasta, 
în loc să fie recompensaţi pentru un răspuns corect, studenții primeau 
răsplata doar dacă decizia colectivă - votul majoritar - era corectă. Sarcina 
studenţilor s-a schimbat din a încerca să obțină rezultate cât mai bune pe 
cont propriu în a face tot posibilul ca grupul să fie inteligent. 


Astfel, un singur lucru trebuia să se întâmple: fiecare student trebuia să se 
bazeze mai mult pe informaţiile private și mai puţin pe alegerile celorlalți. 
(Să ne aducem aminte că deciziile colective sunt corecte atâta timp cât se 
întemeiază pe o varietate de informaţii.) însă informaţiile private erau 
insuficiente. Prin urmare, dacă un student se baza exclusiv pe informațiile 
proprii, avea toate șansele să ajungă la o decizie greşită. Grupul, pe de altă 
parte, avea toate şansele să aleagă corect. încurajarea studenților de a lua 
decizii incorecte a avut, de fapt, efectul creşterii nivelului de inteligenţă al 
grupului. lar atunci când decizia colectivă a contat, oamenii au început să 
analizeze informaţiile proprii. Evident, decizia colectivă a fost cu mult mai 
corectă de data aceasta. 


în esență, în acest experiment, Hung şi Plott au înlăturat (sau cel puţin au 
redus) elementul de secvențialitate din procesul decizional, prin scăderea 
gradului de relevanţă a deciziilor pe care le iau cei de dinaintea noastră. 
Fără îndoială, acest lucru este foarte dificil de înfăptuit de către o economie 
-nu vrem ca o companie să amâne lansarea unui produs până când publicul 
larg s-a pronunţat. Companiile, pe de altă parte, pot şi ar trebui să le ofere 
oamenilor șansa să se exprime simultan, și nu succesiv. La un nivel mai 
profund, experimentul lui Hung și Plott - care a reuşit să-i facă pe oameni să 
acţioneze independent de grup - scoate în evidență importanţa şi dificultatea 
obținerii autonomiei. Una dintre condițiile unei decizii colective bune este 
aceea de a-i determina pe oameni să se preocupe mai puţin de ceea ce spun 
sau fac alții. 


Asamblarea pieselor: CIA, Linux și arta descentralizării 


I 


în aprilie 1946, în cadrul unui forum organizat de New York Herald 
Tribune, generalul Wild Bill Donovan a ţinut un discurs intitulat „Our 
Foreign Policy Needs a Central Intelligence Agency"Î. în timpul celui 
de-al Doilea Război Mondial, Donovan fusese la conducerea Biroului 
de Servicii Strategice (OSS), organizaţia principală de informaţii 
secrete pe timp de război, iar odată cu terminarea războiului a 
devenit un militant fervent pentru crearea unei versiuni mult mai 
puternice a OSS pe timp de pace, înainte de război, Statele Unite 
împărţiseră responsabilitatea colectării informaţiilor între diverse 
servicii militare. însă incapacitatea acelor servicii de a prevedea 
lovitura de la Pearl Harbour - în ciuda a ceea ce părea a fi, privind în 
urmă, o cantitate substanţială de dovezi ale unui iminent atac din 
partea Japoniei - scotea la iveală limitările sistemului și sugera 
nevoia unei abordări mai riguroase față de strângerea informaţiilor. 
Un alt argument în favoarea creării unei astfel de organizaţii era 
perspectiva unui conflict cu Uniunea Sovietică, o posibilitate reală 
chiar și în 1946, cât și apariţia noilor tehnologii - Donovan menţiona 
„racheta, bomba atomică și atacurile bacteriologice" - care lăsau 
impresia vulnerabilităţii granițelor americane. în discursul său din 
aprilie, Donovan a atins toate aceste puncte, susținând că America 
are nevoie de o „agenţie centralizată, imparțială și autonomă" care 
să preia conducerea tuturor operaţiunilor de colectare de informaţii 
secrete. 


Discursurile lui Donovan i-au afectat cariera, de vreme ce critica lui 
vehementă a avut efectul de a îndepărta comunitatea 


celor care dețineau informaţii secrete şi probabil i-a anulat șansele de a se 
mai întoarce în serviciile guvernamentale. Cu toate acestea, în 1947, 
Congresul a aprobat Legea Securităţii Naţionale și a creat CIA-ul. După 
cum spunea istoricul Michael Warner, scopul legii era acela de a 


„implementa principiile unității sursei de informaţie și ale luării deciziilor”. 
Fragmentarea şi divizarea au crescut vulnerabilitatea Statelor Unite în fața 
unui posibil atac. Centralizarea și unitatea vor apăra ţara în viitor. 


Până la urmă însă, centralizarea informaţiilor nu a fost implementată. Deşi 
CIA era jucătorul principal în perioada de după război, odată cu trecerea 
timpului, comunitatea informaţiilor a devenit mai fragmentată decât fusese 
vreodată, divizându-se într-o multitudine de organisme, cu responsabilități 
şi misiuni suprapuse, printre care CIA, Agenţia Naţională de Securitate 
(National Security Agency), Agenţia Naţională pentru Imagistică și 
Cartografiere (National Imagery and Mapping Agency), Biroul Naţional 
pentru Recunoaștere (National Reconnaissance Office), Agenţia de 
Informaţii Secrete pentru Apărare (Defense Intelligence Agency) şi 
birourile de informaţii ale celor trei servicii militare principale. Teoretic, 
directorul CIA coordona activitatea întregii comunității de informaţii, dar, 
de fapt, controlul său asupra acestor agenţii era foarte slab, iar majoritatea 
fondurilor destinate operațiunilor de strângere de informaţii veneau din 
partea Departamentului Apărării. In plus, FBI-ul - responsabil de aplicarea 
legilor interne - acționa aproape independent de această comunitate, deşi 
CIA ar fi fost evident interesată de informaţii cu privire la acțiunile teroriste 
de pe teritoriul Statelor Unite. în loc să fie acel receptacul de informații și 
analiză pe care îl dorea Donovan, comunitatea de informaţii secrete din 
Statele Unite se transformase într-o colecție de grupuri practic autonome şi 
descentralizate, fiecare tinzând spre același obiectiv larg - siguranța 
Americii în eventualitatea unui atac dar în moduri foarte diferite. 


Până la 11 septembrie 2001, tarele acestui sistem au trecut neobservate. 
Comunitatea de informaţii secrete nu a reuşit să anticipeze bombardarea 
World Trade Center din 1993, atacurile cu bombă asupra Ambasadei SUA 
din Kenya din 1998 sau distrugerea navei americane USS Cole din Yemen. 
însă adevăratele neajunsuri ale sistemului au ieşit la iveală abia odată cu 11 
septembrie. Raportul final al comisiei americane de anchetă privind 
atacurile teroriste asupra Statelor Unite a arătat că agenţiile americane de 
informaţii secrete „nu au evaluat corespunzător importanţa la nivel 
individual şi colectiv a unor informaţii care s-au dovedit a fi relevante 
pentru evenimentele din 11 septembrie". Agenţiile de informaţii „nu au 
profitat de oportunitatea de a dizolva complotul din 11 septembrie" şi au 


ignorat acele informaţii în virtutea cărora „şansele descoperirii și prevenirii 
atacurilor ar fi crescut substanțial". Cu alte cuvinte, America se confrunta 
cu un al doilea Pearl Harbor. 


Ancheta derulată de Congresul american a fost, fără îndo ială, un exemplu 
tipic de critică târzie. Dat fiind volumul d informaţii pe care le dețin 
agenţiile secrete de informaţii, n este deloc surprinzător că, la o privire 
retrospectivă a dateloi disponibile la acea vreme, s-au găsit materiale 
relevante pentru evenimentele din 11 septembrie. Ceea ce nu înseamnă 
neapărat că agenţiile ar fi trebuit să recunoască, în orice condiții, importanța 
acelor informaţii. în faimosul studiu asupra eșecului informaţional din cazul 
Pearl Harbor, Warning and Decision, Roberta Wohlstetter prezintă numărul 
mare de indicii ale iminenţei atacului japonez, însă susţine că era de aşteptat 
ca agenții să nu fi putut discerne informația corectă în acel context de 
„confuzie efervescentă". Surpriza strategică, susține Wohlstetter, este o 
problemă foarte delicată. Iar în condițiile în care nu s-a putut prevedea un 
atac naval de proporții din partea Japoniei, constând în sute de avioane şi 
nave și mii de oameni, nu ar fi fost oare cu mult mai greu de anticipat un 
atac terorist cu doar 19 oameni? 


Şi totuşi, trebuie să ne punem această întrebare. Dată fiind incapacitatea 
aproape totală a agenţiilor de informaţii de a prevedea măcar unul dintre 
cele patru atacuri teroriste ce au avut loc între 1993 şi 2001, nu este oare 
posibil ca o organizare alternativă a agenţiilor responsabile să fi 
îmbunătățit, măcar într-o mică măsură, şansele de valorificare a ceea ce 
ancheta Congresului a numit „importanţa colectivă" a datelor pe care le-au 
avut la dispoziție? Probabil că anticiparea atacurilor de la World Trade 
Center şi Pentagon ar fi fost imposibilă. însă ar fi fost posibilă o estimare 
rațională și concretă a eventualității unui asemenea atac. 


Cel puţin aceasta a fost concluzia Congresului: câteva procese mai bune ar 
fi generat un rezultat mai bun. Ancheta a pus accentul pe lipsa „diseminării 
informaţiilor" între diversele agenţii. în loc să conceapă o imagine de 
ansamblu a amenințărilor ce planează asupra Statelor Unite, agenţiile au 
oferit o serie de cadre disparate. Cel mai acid critic al activităţii agențiilor 
de informaţii, senatorul Richard Shelby, susține că în special FBI-ul suferă 
din cauza unei „structuri organizaționale descentralizate", ceea ce generează 


o „fragmentare a informaţiei într-o serie de feude majoritar autonome". lar 
comunitatea de informaţii se confruntă cu incapacitatea de a pune 
informaţia potrivită la dispoziția persoanelor potrivite. Shelby considera că 
este necesară abolirea feudelor și implementarea ideii pentru care Bill 
Donovan a pledat acum mai bine de un secol. Era nevoie ca o agenţie care 
putea „acţiona la distanţă şi independent de conflictele birocratice" să preia 
controlul asupra sistemului de informaţii. Descentralizarea a zguduit 
existența Statelor Unite. Centralizarea avea s-o pună pe un făgaș de 
normalitate. 


Contestând ideea de descentralizare, Shelby contesta o idee care a suscitat 
interesul oamenilor de afaceri, academicienilor, oamenilor de ştiinţă și 
tehnologilor din întreaga lume, pe parcursul ultimilor cincisprezece ani. în 
afaceri, teoriile de management precum cele care susțin reinventarea și 
reproiectarea au vizat înlocuirea supervizorilor şi a managerilor cu echipe 
autonome care să rezolve majoritatea problemelor pe cont propriu, în timp 
ce teoreticienii mai idealiști au acuzat modelul de corporație ca fiind 
învechit. în domeniul fizicii şi al biologiei, oamenii de știință s-au dedicat 
studierii sistemelor autonome şi descentralizate - precum coloniile de 
furnici şi stupurile de albine - care, chiar şi în lipsa unui nucleu, s-au 
dovedit viguroase și adaptabile. Iar sociologii au evidenţiat importanța 
reţelelor sociale, prin intermediul cărora oamenii pot interacționa unii cu 
alții şi-şi pot coordona acțiunile fără să fie nevoie ca vreo persoană să preia 
conducerea. Bineînţeles, un rol covârşitor l-a jucat ascensiunea intemetului 
- din anumite puncte de vedere, cel mai descentralizat sistem din lume -, dar 
şi a unor tehnologii adiacente, precum schimbul de fişiere între parteneri 
(ilustrat de Napster), care a oferit un exemplu clar al potențialului 
(economic, organizațional etc.) descentralizării. 


Conceptul de înţelepciune a mulțimilor asumă, de asemenea, din start 
existenţa și beneficiile descentralizării, de vreme se întemeiază pe ideea că, 
dacă alcătuim un grup de oameni independenţi şi preocupaţi de interesul 
propriu, care să lucreze, în mod descentralizat, pentru rezolvarea aceleiaşi 
probleme, în loc să execute ordinele superiorilor, soluția colectivă la care 
vor ajunge va fi probabil mai bună decât oricare altă soluție individuală. 


Agenţii şi analiştii americani din domeniul informațiilor constituiau un 
astfel de grup, iar problema era în linii mari, comună: apărarea ţării. Prin 
urmare, ce nu a funcţionat? De ce nu au reuşit să facă previziuni corecte? Se 
poate ca descentralizarea să fi fost problema? 


ÎNAINTE DE A GĂSI RĂSPUNSUL LA ACEASTĂ întrebare, trebuie să 
răspundem la o întrebare mai simplă: ce înţelegem, totuși, prin 
„descentralizare"? Este un termen complex, iar în ultimii câţiva ani, a fost 
utilizat într-o sumedenie de sensuri. Stoluri de păsări, economia pieţelor 
libere, orașe, reţele de computere între agenți egali: toate acestea sunt 
considerate exemple de descentralizare. în alte contexte sunt menționate şi 
sistemul public de învăţământ din Statele Unite şi corporaţiile modeme. 
Diferenţele dintre aceste sisteme sunt majore, însă ele au ceva în comun: în 
fiecare dintre ele, puterea nu este în mâinile unui nucleu, iar multe dintre 
deciziile importante sunt luate pe baza informaţiilor specifice ale indivizilor 
şi nu de către un conducător atotştiutor dotat cu abilitatea de a vedea în 
viitor. 


In ceea ce priveşte procesul decizional și soluționarea problemelor, 
descentralizarea prezintă câteva aspecte importante. Susţine şi este, la 
rândul ei, susținută de specializare - în ceea ce priveşte munca, interesele, 
atenția, sau orice altceva. Specializarea, după cum ştim de la Adam Smith, 
creşte productivitatea şi eficiența oamenilor. în plus, lărgeşte spectrul şi 
diversitatea informaţiilor şi opiniilor dintr-un sistem (chiar dacă gama 
intereselor fiecărei persoane se îngustează). 


Descentralizarea este, de asemenea, o parte crucială a ceea ce economistul 
Friedrich Hayek numeşte cunoaștere tacită. 


Termenul denotă acel tip de cunoaştere care nu se poate sintetiza sau 
transmite altora, deoarece ea este specifică unui anumit spaţiu sau loc de 
muncă sau unei experienţe anume, însă acest lucru nu o face mai puţin 
valoroasă. (De fapt, identificarea mijloacelor de exploatarea a cunoaşterii 
tacite a indivizilor constituie preocuparea esențială pentru orice grup sau 
companie.) De aici rezultă ipoteza care stă la baza ideii de descentralizare, 
şi anume: cu cât o persoană este mai aproape de o problemă, cu atât şansele 
de a o rezolva sunt mai mari. Această practică îşi are originile în 
Antichitate, în Atena, unde deciziile cu privire la organizarea festivalurilor 


locale erau lăsate în seama demelor (şi nu a Adunării poporului), iar 
magistrații regionali erau însărcinaţi cu judecarea delictelor minore. O altă 
ilustrare a acestui concept o găsim în Exod, unde socrul lui Moise îl 
sfătuieşte pe acesta să se ocupe doar de „chestiunile importante" şi să lase 
toate celelalte decizii în seama conducătorilor locali. 


Puterea descentralizării stă în aceea că încurajează independenţa şi 
specializarea, pe de-o parte, permițându-le în acelaşi timp oamenilor să-şi 
coordoneze activitățile şi să rezolve probleme majore. Marele dezavantaj al 
descentralizării este că nu oferă nicio garanție că informațiile importante se 
vor răspândi în întregul sistem. Câteodată nu se întâmplă așa, deci 
informaţiile respective îşi pierd din valoare. Cazul ideal ar fi ca oamenii să 
se specializeze şi să acumuleze cunoaştere locală - ceea ce determină o 
creştere a volumului de informaţii disponibile în sistem -, având, de 
asemenea, capacitatea de a agrega acea cunoaştere locală şi informaţia 
privată într-un întreg colectiv, aşa cum Google se bazează pe cunoașterea 
locală a milioanelor de operatori ai paginilor web pentru a face căutările pe 
motorul de căutare Google tot mai inteligente şi mai rapide. Pentru a atinge 
acest obiectiv, orice „mulțime" - fie că vorbim de o piaţă, o companie sau o 
agenţie de informaţii -trebuie să găsească echilibrul optim între două 
imperative: transformarea (aşa cum ştim că se poate) cunoașterii individuale 
în ceva folositor la nivel global și colectiv, permiţând acestei cunoașteri să 
rămână, în acelaşi timp, în mod hotărât specifică şi locală. 


In 1991, hackerul de origine finlandeză Linus Torvalds a creat o versiune 
proprie a sistemului de operare Unix, pe care a numit-o Linux. Apoi, a făcut 
publică sursa-cod, dându-i posibilitatea oricui - atâta timp cât înţelegea 
limbajul de programare - să vadă în ce consta munca lui. Mai mult decât 
atât, a atașat un comentariu care spunea: „Dacă doriți să faceţi publice 
eforturile voastre, vă rog să mă contactaţi, pentru a le putea include în 
sistem". S-a dovedit a fi o decizie productivă. Conform unui analist al 
programului, „cinci dintre primii zece oameni care au descărcat programul 
Linux au trimis soluţii pentru rezolvarea bug-urilor, îmbunătăţiri pentru cod 
şi noi aplicaţii”. De-a lungul timpului, acest proces de îmbunătăţire s-a 
instituționalizat, pe măsură ce mii de programatori, care lucrau gratis, au 


contribuit cu mii de reglaje majore şi minore, ceea ce a sporit constant 
fiabilitatea sistemului Linux. 


Spre deosebire de Windows, deținut de Microsoft şi gestionat exclusiv de 
angajaţii companiei, Linux nu este proprietatea nimănui. Dacă apare o 
problemă de funcționare a programului, ea se va rezolva doar dacă cineva, 
voluntar, găseşte o soluţie bună. Nu există şefi sau organigrame care indică 
responsabilitățile fiecăruia. Oamenii se ocupă de acele lucruri care le 
stârnesc interesul şi ignoră restul. Aceasta pare -de fapt şi este - o 
modalitate cam haotică de a rezolva problemele. Dar, cel puţin până acum, 
s-a dovedit extrem de eficientă, dovadă că Linux este cel mai serios 
competitor al Microsoft. 


Linux este evident un sistem descentralizat, de vreme ce nu are o structură 
formală, iar colaboratorii săi sunt răspândiți pe tot globul. în cadrul Linux, 
descentralizarea determină diversitatea. în modelul corporatist standard, 
managementul din vârful ierarhiei angajează cei mai buni oameni, îi 
plăteşte pentru un program cu normă întreagă, de obicei le impune o 
direcție de lucru și speră ca lucrurile să meargă bine. Nu este un model 
greşit. Avantajul principal este că înlesneşte mobilizarea angajaților pentru a 
soluţiona o anumită problemă şi le permite companiilor să se perfecţioneze 
în activitățile curente. Pe de altă parte, limitează setul de posibile soluţii, 
atât din cauza realității matematice (o companie are un număr limitat de 
angajaţi, care au un timp limitat la dispoziție), cât şi din pricina politicilor 
organizaționale şi birocratice. Linux nu cunoaşte practic asemenea 
condiționări. în mod surprinzător, există un număr enorm de programatori 
care sunt dispuşi să lucreze pentru a îmbunătăți permanent sistemul. Acest 
lucru garantează un set aproape nelimitat de soluții. Datorită diversității 
programatorilor şi numărului lor, orice eroare ar apărea, se va găsi cineva s- 
o rezolve. Şi tot grație diversității, cineva sigur va identifica eventualele 
erori care vor mai apărea. După cum spune Eric Raymond, un adevărat guru 
al software-ului cu sursă deschisă: „Orice eroare este minoră, atâta timp cât 
există un număr suficient de oameni atenți". 


în ceea ce priveşte modul de organizare, Linux nu este chiar atât de diferit 
de modul în care funcţionează o piață, după cum am văzut în capitolul 2 
despre diversitate. Precum o colonie de albine, sistemul trimite o 


multitudine de cercetași şi asumă că cel puţin unul va găsi calea cea mai 
bună către câmpul cu flori. Fără îndoială că această variantă este mai puțin 
eficientă decât identificarea drumului optim către câmp sau chiar decât 
alegerea celui mai inteligent cercetaş. Până la urmă, dacă sute sau mii de 
programatori petrec timp căutând acea soluție pe care doar unii dintre ei o 
vor găsi, asta înseamnă multe ore irosite în condițiile în care s-ar fi putut 
dedica unor activități mai productive. ȘI totuşi, așa cum o piaţă liberă 
trăieşte şi se dezvoltă permanent grație abilității sale de a genera o varietate 
de alternative, dintre care le alege pe cele care vor funcționa, tot aşa, 
aparenta risipă specifică Linux se dovedeşte a fi o virtute (una pe care 
companiile tradiționale nu se pot baza, din fericire sau din păcate). Poţi lăsa 
o mie de flori să înflorească, pentru a o alege apoi pe cea care răspândește 
cel mai dulce parfum. 


IV 


Aşadar, cine o alege? Ideal ar fi ca mulțimea s-o aleagă. Aici intervine 
necesitatea găsirii unui echilibru perfect între local şi global: un sistem 
descentralizat poate produce rezultate cu adevărat inteligente doar dacă 
există un mecanism de agregare a informaţiilor din sistem. In lipsa acestuia, 
nu avem Nicio garanţie că rezultatul va fi unul satisfăcător. în cazul 
experimentului prezentat la începutul cărții, cel realizat de Francis Galton, 
acest mecanism era numărarea voturilor. în cazul unei pieţe libere, sistemul 
este, evident, stabilirea preţului. Preţul unui bun reflectă, într-o anumită 
măsură, acțiunile cumpărătorilor şi vânzătorilor de pretutindeni și 
furnizează stimulentul deplasării economiei în direcția pe care o doresc 
aceştia. Prețul unei acţiuni redă, într-o măsură imperfectă, dar, cu maximum 
de eficienţă, aprecierea investitorilor cu privire la valoarea unei companii. 
In cazul Linux, acel număr mic de programatori, inclusiv Torvalds însuși, 
aprobă toate schimbările asupra sursei sistemului de operare. Programatori 
aspiranţi există peste tot, însă, în cele din urmă, decizia îi aparține lui Linus 
Torvalds. 


Nu este clar dacă includerea unui cod în sistemul Linux trebuie să rămână la 
latitudinea unui grup atât de restrâns de persoane. Dacă teza acestei cărți 
este corectă, un grup mare de programatori, chiar mai puţin capabili decât 
Torvalds şi locotenenţii săi, ar putea oferi o estimare excelentă a 


potențialului unui cod de a face parte din structura Linux. Dar să lăsăm asta 
deocamdată. Ceea ce contează aici este că, dacă decizia finală nu ar fi luată 
de o persoană anume, Linux nu ar avea atâta succes. Dacă un grup de 
persoane independente ar încerca să rezolve o problemă în absenţa unui 
mecanism de agregare a cunoștințelor individuale, cea mai bună soluție 
posibilă ar veni din partea celui mai inteligent membru al grupului, şi nu 
putem fi siguri că ar fi cu adevărat cea mai bună. Dacă acelaşi grup ar 
concepe un astfel de mecanism, soluţia colectivă ar putea fi superioară celei 
propuse de cel mai inteligent individ din cadrul grupului. Agregarea - care 
poate fi văzută ca o formă ciudată de descentralizare - este prin urmare, dar 
paradoxal, o componentă importantă a descentralizării. Dacă ideea vi se 
pare stranie, este pentru că percepem centralizarea ca fiind echivalentă cu 
„planificarea centrală", ca în cazul Uniunii Sovietice, şi ne imaginăm 
imediat un grup restrâns de oameni - sau poate unul singur - care decid câte 
perechi de pantofi se vor fabrica pe zi. De fapt, cele două nu ar trebui 
confundate. Este posibil, și dezirabil, ca agenţi autonomi să ia decizii 
colective. 


Este important să înţelegem când descentralizarea este esențială pentru 
înţelepciunea colectivă, deoarece, în anii recenți, analizând febra 
descentralizării, am putea crede că este un remediu universal. Este evident 
că, dată fiind teza acestei cărți, sunt de părere că o modalitate 
descentralizată de organizare a efortului uman va produce, de cele mai 
multe ori, rezultate mai bune decât una centralizată. însă eficiența 
descentralizării depinde foarte mult de context. în deceniul trecut, se credea 
că un sistem descentralizat este neapărat funcţional. însă nu e nevoie să 
priviți mai departe de traficul zilnic, sau la comunitatea de informaţii, 
pentru a vă convinge că înlăturarea autorităţii centrale nu este un panaceu. 
Se pare că oamenii sunt fascinaţi de ideea că descentralizarea este ceva 
natural şi automat, poate pentru că toate ilustrările noastre cu privire la 
descentralizare provin din biologie. Până la urmă, furnicile nu au nevoie de 
o gândire rafinată pentru a crea o colonie. Formarea coloniilor este o 
abilitate genetică. Nu însă și în cazul oamenilor. Descentralizarea nu este 
uşor de obținut, este dificil de menţinut şi se poate transforma rapid în 
dezorganizare. 


O bună ilustrare a acestei ipoteze este comportamentul militarilor irakieni în 
războiul dintre SUA şi Irak din 2003. La începutul războiului, membrii 
organizaţiei paramilitare Fedayeen surprinseseră trupele britanice şi 
americane prin intensitatea rezistenţei lor şi erau considerați un exemplu 
ideal de grup descentralizat, care putea prospera în lipsa oricărui control de 
la vârf. Un ziarist chiar i-a comparat pe membrii organizației cu o colonie 
de furnici, datorită capacităţii lor de a ajunge la o soluţie bună bazându-se 
doar pe comunicarea cu soldaţii din imediata apropiere. însă, la câteva zile, 
ideea unei rezistențe solide şi organizate superioare a început să pălească, 
pe măsură ce devenea din ce în ce mai evident că atacurile lor nu urmau 
vreun plan şi nici nu erau coordonate cu ceea ce se întâmpla în alte colțuri 
ale ţării. După cum remarca un comandant britanic, forța lor stătea în 
tactici, şi nu în strategie. Cu alte cuvinte, acțiunile individuale ale soldaților 
irakieni au fost irosite în lipsa unui mecansim de agregare a înțelepciunii lor 
locale. Soldaţii Fedayeen erau precum furnicile - respectau regulile locale. 
Dacă în cazul furnicilor, urmarea regulilor locale asigură bunăstarea 
coloniei, în cazul soldaților, această practică s-a soldat cu moartea lor. (Se 
poate însă ca, odată ce războiul s-a încheiat, iar conflictul a luat forma unor 
ciocniri între forțele americane ocupatoare și luptătorii de gherilă care 
foloseau tactici teroriste de tipul atac-retragere, absenţa agregării să fi 
devenit mai puţin importantă, de vreme ce scopul nu era înfrângerea 
Statelor Unite, ci doar provocarea unor daune suficient de mari, astfel încât 
rămânerea în Irak să nu mai pară o decizie rațională. în acel context, se 
poate ca tacticile să fi fost suficiente.) 


Paradoxal, armata americană s-a dovedit a fi cea cu adevărat 
descentralizată. Trupele americane au beneficiat întotdeauna de mult mai 
multă libertate pe câmpul de luptă decât alte armate, în virtutea teoriei că 
„Informaţiile locale sunt utile". In anii recenți, armata americană a trecut 
printr-un proces radical de reinventare. în prezent, comandanții locali au 
mult mai multă libertate de acţiune, iar introducerea unor sisteme sofisticate 
de comunicare asigură concentrarea tacticilor locale în strategii colective 
eficiente. Comandanții de la vârf ştiu în permanenţă ce se întâmplă pe 
câmpul de luptă, iar deciziile lor vor reflecta inevitabil, la un nivel profund, 
informaţiile locale primite de la subalterni. în cazul invaziei Bagdadului, de 
exemplu, strategia Statelor Unite s-a modificat rapid în funcție de 
vulnerabilitatea Irakului, odată ce comandanții locali au raportat că 


rezistența este minimală sau chiar inexistentă. Să nu tragem concluzii 
pripite: armata nu a devenit o organizație condusă de la bază, după cum 
susţin unii. Ierarhia este în continuare o componentă crucială a funcționării 
armatei și toate operațiunile se desfăşoară într-un cadru definit de ceea ce 
mai este cunoscut şi sub denumirea de Intenţia Comandantului, acesta fiind 
cel care, în mod esenţial, specifică obiectivele unei campanii. Insă, din ce în 
ce mai des, succesul unei campanii depinde la fel de mult de sintetizarea 
rapidă a informaţiilor de pe teren, cât şi de strategiile venite de la vârf. 


V 


Problema comunității americane de informatii secrete în e e 


perioada premergătoare atacurilor din 11 septembrie nu a fost 
descentralizarea, ci tipul de descentralizare practicat de aceasta. Analizând 
acțiunile agențiilor de informații secrete, diferențierea responsabilităților lor 
are sens. Specializarea permite o evaluare mai atentă a informațiilor şi o 
cercetare mai amănunțită a problemelor. Toate informațiile pe care le avem 
cu privire la procesul decizional indică faptul că, cu cât perspectivele asupra 
unei probleme sunt mai variate, cu atât decizia finală va fi mai corectă. 
Lowell Jacoby, fost director al Agenției de Informații a Apărării (Defense 
Intelligence Agency), menționa acest aspect în depoziția pe care a 
prezentat-o Congresului: „O informaţie care poate părea irelevantă pentru 
un grup de analişti, poate oferi indicii esențiale sau dezvălui legături 
relevante unui alt grup de agenţi”. 


Ceea ce lipsea cu adevărat comunităţii de informaţii era un mecanism de 
agregare nu doar a informaţiilor, ci şi a judecăților. Cu alte cuvinte, lipsea 
un sistem de exploatare a înţelepciunii colective a tocilarilor de la Agenţia 
Naţională de Securitate, a nălucilor de la CIA și a agenților FBI. Exista 
descentralizare, dar nu agregare şi, deci, lipsea organizarea. 


Soluţia pe care a găsit-o Richard Shelby - crearea unei agenţii de informaţii 
centralizate - ar asigura organizarea necesară și ar înlesni accesul măcar al 
unei agenţii la conducerea comunității de informaţii. în acelaşi timp, ar 
anula toate beneficiile descentralizării: diversitate, informații private, 
independenţă. Shelby avea dreptate când spunea că informaţiile trebuie 


diseminate. Dar considera că cineva - sau un grup de persoane - trebuie să 
fie în centru, analizând informaţiile şi selectându-le pe cele importante. 
însă, din tot ceea ce ştim cu privire la cogniție, un grup restrâns de oameni, 
indiferent de nivelul de inteligenţă, nu va fi niciodată mai inteligent decât o 
mulțime. Modalitatea optimă de evaluare a importanţei globale a 
informaţiilor colectate de agenţii era exploatarea înţelepciunii lor colective. 
Centralizarea nu este soluția; agregarea însă este. 


Exista și există un număr de căi prin care comunitatea de informaţii ar putea 
agrega informaţia fără să adopte un model tradițional de organizare 
(ierarhic). Cea mai simplă metodă ar fi conectarea tuturor bazelor de date 
pentru a facilita fluxul de informaţii păstrând totuși autonomia agenţiilor. 
Surprinzător este faptul că, la doi ani după atacurile din 11 septembrie, 
guvernul nu avea încă o „listă de urmărire" unitară care să sintetizeze 
informaţiile venite din partea diferitelor agenţii, într-o anumită măsură, 
comunitatea de informaţii ar fi putut acționa mai inteligent chiar numai prin 
implementarea unor procedee simple, aproape mecanice. 


De asemenea, existau şi alte posibilități, mai de anvergură, pe care membrii 
comunității de informaţii le-au cercetat. Probabil că cea mai importantă 
dintre ele a fost programul FutureM AP, un plan nereuşit de a crea pieţe de 
decizie - asemănătoare IEM - care, teoretic, le-ar fi permis analiştilor din 
diverse agenţii sau organizaţii guvernamentale să cumpere şi să vândă 
contracte la termen, bazându-se pe previziunile lor cu privire la rezultatul 
acțiunilor din Orientul Mijlociu sau din alte părți ale lumii. FutureMAP, 
finanțată de Agenţia de Proiecte Avansate de Cercetare pentru Apărare 
(Defense Advanced Research Projects Agency) (DARPA) avea două 
elemente. Primul era un set de pieţe interne, care trebuiau să fie de 
dimensiuni reduse (douăzeci sau treizeci de persoane) şi accesibile doar 
analiştilor de informaţii şi poate unui număr mic de experți din afară. Este 
posibil ca aceste pieţe să fi încercat să estimeze probabilitatea unor anumite 
evenimente (de exemplu, a atacurilor teroriste), de vreme ce traderi s-ar fi 
putut baza, printre altele, pe informaţii confidențiale şi date esențiale pentru 
a lua decizii. Guvernul spera ca o piaţă internă de acest fel să poată evita 
politicile interne și conflictele birocratice care au avut un efect distructiv 
incontestabil asupra comunității de informaţii, în principal prin modelarea 
concluziilor confortabile la care ajungeau analiştii. Cel puţin în teorie, 


interesul principal al unei pieţe interne nu este fericirea conducătorului său 
ori a unei agenţii (sau a Casei Albe), ci generarea celei mai corecte 
previziuni. lar în condiţiile în care ar fi fost deschisă analiștilor din diverse 
agenţii, ar fi putut înlesni conturarea acelei judecăţi colective care a lipsit 
comunităţii de informații în ultimii zece ani. 


Cea de-a doua componentă a FutureMAP era așa-zisa Piaţă de Analiză a 
Politicilor (PAM), care, în vara anului 2003, a făcut obiectul unui val de 
critici virulente din partea politicienilor. Ideea din spatele PAM era una 
simplă (şi asemănătoare structurii pieţelor interne): aşa cum IEM efectuează 
previziuni corecte privind rezultatele alegerilor, şi alte pieţe sunt capabile să 
prezică acțiuni viitoare: o piaţă concentrată pe Orientul Mijlociu ar trebui să 
poată furniza acel tip de informaţii care, în lipsa ei, nu ar fi posibile. 


Diferenţa dintre PAM şi pieţele interne constă în faptul că prima urma să fie 
deschisă publicului şi că părea să le ofere oamenilor obișnuiți posibilitatea 
de a profita de pe urma unor evenimente grave. Senatorii Ron Wyden și 
Byron Dorgan, liderii acţiunii de sabotare a PAM, au denunţat proiectul ca 
fiind „nesăbuit", „jignitor" şi „inutil". Publicul, cel puţin cei care auziseră 
de PAM înainte de a fi ucis atât de neelegant, a părut la fel de oripilat. 


Dată fiind teza acestei cărți, probabil că nu veţi fi surprinși să aflați că ideea 
înfiinţării PAM nu mi se pare deloc rea. Faptul că piaţa urma să fie deschisă 
publicului nu înseamnă neapărat că previziunile sale ar fi fost greşite. Din 
contră, după cum am văzut, chiar dacă traderi nu sunt experți, judecata lor 
colectivă este adesea extraordinar de exactă. Mai mult decât atât, accesul 
publicului ar fi reprezentat o modalitate prin care oameni pe care 
comunitatea de informaţii din America nu i-ar fi luat în considerare - din 
motive de patriotism, teamă sau resentimente - să poată oferi informaţii cu 
privire la situația din Orientul Mijlociu. 


Din perspectiva atacului lui Shelby asupra comunităţii de informații, PAM, 
ca şi piețele interne, ar fi ajutat la înlăturarea barierelor instituționale care 
împiedică agregarea informaţiei într-un singur loc. Din nou, de vreme ce 
singurul stimulent al traderilor este corectitudinea previziunilor - asta 
însemnând că deciziile lor nu sunt influențate de factori politici sau aspecte 
birocratice -, este mai probabil că ei vor oferi estimări oneste în loc să-şi 


ajusteze opiniile pentru a se conforma climatului politic sau cerinţelor 
instituționale. 


Senatorul Wyden a respins PAM considerând-o o „fantezie" şi a sugerat că 
DARPA ar face mai bine să investească în agenţii de informaţii „reale". însă 
împărțirea în cele două noţiuni era falsă. Nimeni nu sugera înlocuirea 
structurii tradiționale cu o piaţă. PAM urma să fie o alternativă la 
modalitatea de strângere a informaţiilor. în orice caz, dacă PAM era cu 
adevărat o „fantezie", ne-am fi dat seama de acest lucru destul de repede. 
Anularea proiectului a reușit performanţa de a ne refuza şansa testării 
aportului pieţelor de decizii la operaţiunile de colectare a informaţiilor. 


Ostilitatea faţă de PAM nu avea aproape nicio legătură cu posibila sa 
eficienţă. Motivul respingerii sale, după spusele senatorilor Wyden şi 
Dorgan, era acela că pariul pe eventuale catastrofe era „jignitor" şi „imoral. 
Să admitem că a paria pe o tentativă de asasinare are ceva profund morbid. 
Dar să admitem și că analiştii guvernamentali îşi pun în fiecare zi exact 
aceeaşi întrebare ca şi traderii PAM: cât de stabil este Guvernul Iordaniei? 
Cât de probabilă este căderea Casei de Saud? Cine va fi conducătorul 
Autorităţii Palestiniene în 2005? Dacă nu este imoral ca Guvernul Statelor 
Unite să-şi pună asemenea întrebări, de ce ar fi imoral pentru oamenii din 
afara sa? 


Nici nu ar fi trebuit să ne temem de posibilitatea ca oamenii să profite de pe 
urma prezicerii catastrofelor. Până la urmă, analiştii CIA nu-și oferă 
serviciile pe gratis. îi plătim pentru a prezice eventualele catastrofe, aşa cum 
îi plătim pe agenţii de informaţii. Să analizăm economia actuală. Activitatea 
unei companii de asigurări de viaţă se bazează în întregime pe estimarea 
morții oamenilor (în cazul asigurărilor standard de viaţă, compania 
estimează că vei muri mai târziu decât crezi; în cel al anuităților, se bazează 
pe faptul că vei muri mai devreme). Situaţia nu este foarte reconfortantă, 
însă cei mai mulți dintre noi înțeleg că este necesar să se întâmple așa. într- 
un anumit sens, asta fac pieţele: susțin imoralitatea în scopul obţinerii 
binelui colectiv. Dacă preţul acumulării de informaţii prețioase este lezarea 
sensibilităților noastre, el nu este chiar atât de mare. Şi, cu siguranţă, pariul 
pe evenimente viitoare nu este ceva mai îndoielnic din punct de vedere 
moral decât unele mijloace prin care agenţiile de informaţii își obțin datele. 


Dacă prin intermediul PAM s-ar fi întărit securitatea națională a Americii, 
ar fi fost imoral să nu fie înfiinţată. 


Piaţa s-ar fi confruntat cu probleme grave. Mai mult decât orice, dacă 
previziunile pieţei ar fi fost corecte şi dacă Ministerul Apărării ar fi acționat 
conform cu previziunile sale, de exemplu, de prevenire a unei lovituri de 
stat în Iordania, operaţiunea ar fi dovedit falsitatea previziunilor traderilor 
ȘI, prin urmare, ar fi anulat stimulentul corectitudinii lor. O piaţă bine 
structurată ar trebui să justifice asemenea intervenţii din partea Statelor 
Unite, probabil prin condiționarea pariurilor de acţiunile SUA (sau, ca 
traderii să evalueze posibilitatea ca SUA să intervină în stabilirea 
prețurilor). Acest lucru ar fi problematic doar dacă previziunile pieţei ar fi 
corecte. Dacă PAM ar fi devenit vreodată o piață complet lichidă, probabil 
că s-ar fi confruntat cu aceleași probleme ca cele cu care se confruntă 
uneori și alte pieţe, cum ar fi baloanele speculative și pariurile. Nu este însă 
necesar să credem că pieţele funcționează perfect pentru a crede că ele 
funcționează bine. 


Mai important este faptul că, deşi cele mai virulente atacuri la adresa PAM 
se datorau posibilității ca oamenii să parieze pe evenimente precum 
asasinarea lui Arafat, marea majoritate a traderilor PAM ar fi pariat pe 
chestiuni mai lumești, cum ar fi creşterea economică a Iordaniei sau 
rezistența armatei siriene. în esenţă, rolul PAM nu era să prezică acțiunile 
viitoare ale Hamasului sau să prevină un al doilea 11 septembrie. în schimb, 
a fost gândit ca un instrument de măsurare a stabilității economice şi civice 
şi a nivelului de pregătire militară a națiunilor din Orientul Mijlociu, cu 
scopul apărării intereselor Statelor Unite în regiune. Toate acestea sunt 
subiecte față de care analiștii politici, experții pe problemele din Orientul 


Mijlociu, oamenii de afaceri şi academicienii din regiune (tipul de trader 
PAM), împreună, ar fi avut o opinie competentă. 


Mai avem o şansă să le aflăm părerea, deoarece în 2003, NetExchange, 
compania responsabilă de înfiinţarea PAM, a anunţat că, în 2004, o versiune 
nouă şi revizuită a Pieței de Analiză a Politicilor (care nu va implica în 
niciun fel guvernul) va fi deschisă publicului. NetExchange e foarte clară în 
ceea ce priveşte rolul organizației: ea nu va emite previziuni privind actele 
teroriste, ci va efectua previziuni în jurul trendurilor economice, sociale şi 


militare din regiune. Așadar, poate că promisiunea PAM va ajunge să fie 
testată în lumea reală, înainte să fie refuzată din start. Este plauzibilă, și 
chiar probabilă, implementarea vechii idei a comunității de informaţii de a 
utiliza pieţe interne de efectuare a previziunilor - accesibilă doar analiştilor 
şi experților - ca o modalitate de sintetizare a informațiilor disparate în 
previziuni coerente şi recomandări cu privire la politici. Poate că asta ar 
însemna că CIA va conduce ceea ce senatorii Wyden şi Dorgan au numit un 
„salon de pariuri". Dar, după cum am văzut, pieţele de pariuri au o abilitate 
extraordinară de a prezice viitorul. 


Dansaţi, vă rog? 


Coordonarea într-o lume complexă 


Nimeni nu a manifestat un interes atât de mare pentru străzile și 
trotuarele din orașul New York ca William H. Whyte. în 1969, autorul 
celebrului studiu sociologic The Organization Man, a obţinut o bursă 
pentru a înfiinţa ceea ce a devenit „Proiectul Viaţa Străzii" și și-a 
petrecut mare parte din următorii șaisprezece ani studiind viața 
orașului. Dotaţi cu camere și agende, Whyte și grupul său de tineri 
asistenţi de cercetare au alcătuit o arhivă impresionantă de materiale 
care i-a ajutat să înțeleagă cum folosesc oamenii parcurile, cum se 
deplasează pe trotuare aglomerate și cum se descurcă în condiţii de 
trafic intens. Munca lui Whyte, publicată mai târziu în cartea City 
TOrașul), abundă în idei fascinante despre arhitectură, design urban 
și importanţa unei vieţi stradale dinamice. Este, de asemenea, un 
elogiu adus pietonilor din marile orașe. „Pietonul este o ființă socială. 
Este, în același timp, o unitate de transport, una extraordinar de 
complexă și de eficientă", scria Whyte. După Whyte, aceștia erau 
capabili să se deplaseze rapid pe un trotuar aglomerat, fără să se 
lovească unii de alţii. De fapt, cu cât strada era mai aglomerată, cu 
atât creștea măiestria lor. „Un pieton priceput merge un pic într-o 
parte, privind peste umărul persoanei din față. Din această poziţie, el 


are un set optim de variante, iar persoana din faţa lui acţionează, 
într-un fel, ca o barieră protectoare", mai spune el. 


Newyorkezii au perfecţionat o tehnică numită „pasul simplu", care implică 
o uşoară încetinire pentru a evita o posibilă coliziune cu un pieton care vine 
din direcția opusă. Formează grupuri la trecerile de pietoni pentru a se a 
proteja de maşinile care trec în viteză. în general, scrie Whyte, „merg 
repede şi cu pricepere. Oferă și primesc, cu agresivitate şi, în acelaşi timp, 
plini de cumpătare. în cel mai subtil mod posibil, îşi semnalează direcția în 
care vor să se deplaseze". Rezultatul era că „la nivelul ochiului, peisajul 
este dinamic și colorat -oameni mergând repede, lent, sărind paşi, 
încadrându-se şi ieşind din formații, accelerând sau încetinind pentru a se 
adapta mersului celorlalți. Nu poţi să nu fii sedus". 


Lucrul pe care l-a văzut Whyte - şi pe care ni l-a transmis şi nouă - era 
frumuseţea unei mulțimi bine coordonate, în care ajustări mici și subtile ale 
ritmului şi ale direcţiei rezultă în menţinerea unui flux relativ lin și eficient. 
Pietonii anticipează constant comportamentul celorlalți. Nimeni nu le spune 
în ce direcție, când, sau cum să se deplaseze. In schimb, fiecare decide 
pentru sine, pe baza celei mai bune predicții privind acţiunile celorlalți. Şi, 
cumva, se pare că metoda funcţionează foarte bine. Avem de-a face cu un 
tip de genialitate colectivă. 


Este, totuşi, un soi de genialitate diferit de cel reprezentat de tabela de 
punctaj a NFL sau de Google. Chestiunea pe care pietonii trebuie s-o 
„rezolve" este radical diferită de o problemă precum „cine va câştiga meciul 
Giants-Rams şi cu câte puncte?" Problema pietonilor este un exemplu 
pentru ceea ce îndeobşte numim probleme de coordonare. Ele sunt foarte 
prezente în viaţa de zi cu zi. La ce oră ar trebui să pleci la serviciu? La ce 
restaurant mâncăm în seara asta? Cum ne întâlnim cu prietenii noştri? Cum 
alocăm locurile în metrou? Toate acestea sunt probleme de coordonare. De 
același tip sunt şi multe dintre problemele fundamentale cu care se 
confruntă orice sistem economic: cine va lucra aici? Ce randament ar trebui 
să aibă fabrica mea? Cum ne putem asigura că oamenii obțin produsele și 
serviciile pe care le doresc? O problemă de coordonare implică o soluție 
pentru care oamenii trebuie să ia în calcul nu doar răspunsul pe care îl cred 


ei a fi corect, ci şi pe cel al altor persoane. Iar acest lucru se întâmplă 
deoarece tot ceea ce facem depinde de şi condiționează acţiunile altora. 


O modalitate evidentă de a coordona acţiunile oamenilor este impunerea 
autorităţii sau utilizarea unor mijloace coercitive. Un marş al armatei este, 
până la urmă, o activitate bine coordonată. La fel este și mișcarea 
lucrătorilor la o linie de asamblare tradițională. însă, într-o societate 
liberală, autoritatea (care include legi sau reguli oficiale) are o intervenție 
limitată în viaţa cetăţenilor şi se pare că majoritatea americanilor sunt foarte 
satisfăcuţi de acest aspect. In consecinţă, multe dintre problemele de 
coordonare necesită o rezolvare care porneşte de la bază şi nu de la vârf. 
Toate problemele de coordonare se reduc la următoarea întrebare: cum pot 
oamenii, nesiliți de nimeni, să-şi sincronizeze acțiunile într-un mod eficient 
şi disciplinat? 


Aceasta este o întrebare la care răspunsul nu este uşor de găsit, cu toate că 
acest lucru nu înseamnă că nu există niciu-nul. Cu siguranţă, problemele de 
coordonare au soluții mai puţin clare şi definitive decât alte tipuri asupra 
cărora ne-am oprit până acum. Răspunsurile, atunci când le obținem, sunt 
mai degrabă satisfăcătoare decât perfecte. Ele implică adesea instituții, 
norme şi precedente, factori care modelează comportamentul mulțimilor și 
care sunt, la rândul lor, modelați de acesta. în cazul problemelor de 
coordonare, procesul decizional independent - adică cel care nu ia în calcul 
opiniile celorlalţi - este inutil în condițiile în care ceea ce vreau să fac 
depinde de ce vor alții, şi viceversa. Prin urmare, nu avem nicio garanție că 
grupurile vor găsi cele mai bune soluţii. Este uimitor totuși cât de des o fac. 


n 


Să analizăm, pentru început, următoarea problemă: aveți un bar preferat în 
apropierea casei. De fapt, este un bar preferat de mulți alții. Problema este 
că, dacă e foarte aglomerat, nimeni nu se simte bine. Intenţionaţi să mergeţi 
la respectivul bar vineri seara. Dar nu vreți să mergeţi dacă va fi aglomerat. 
Ce faceți? 


Pentru a putea răspunde la întrebare, trebuie să presupunem, măcar de 
dragul demonstrației, că toată lumea gândeşte la fel ca voi. Cu alte cuvinte, 


vă veți simţi bine dacă barul nu este aglomerat, însă veți avea o seară 
neplăcută dacă este plin, în consecinţă, dacă toată lumea crede că barul va fi 
aglomerat vineri seara, foarte puţini oameni vor merge acolo. Pe de altă 
parte, dacă toată lumea crede că nu va fi aglomerat, oamenii se vor duce. 
Dar aşa, barul va fi plin şi nimeni nu se va simţi bine. (Această problemă a 
fost sintetizată foarte bine de Yogi Berra, referindu-se la clubul lui Toots 
Shor: „Nimeni nu mai merge acolo. E prea aglomerat".) Secretul este să 
găseşti echilibrul perfect, astfel încât suficienți oameni - dar nu prea mulţi - 
să frecventeze localul. 


Bineînţeles, problema are o soluție simplă: inventaţi un planificator central 
cu maximum de autoritate - un fel de super-portar - care să decidă când să 
lase oamenii să intre în bar. In fiecare săptămână, acest portar va dispune 
accesul sau interzicerea accesului unor persoane, asigurându-se astfel că 
barul este plin, dar niciodată supraaglomerat. Deși soluţia pare bună la nivel 
teoretic, în practică ea ar fi intolerabilă. Chiar dacă o asemenea planificare 
centrală ar fi posibilă, ar însemna o încălcare impardonabilă a liberului- 
arbitru. Vrem ca oamenii să poată merge la un bar dacă doresc, chiar dacă 
nu se vor simţi bine. Orice soluție viabilă trebuie să ia în considerare 
libertatea oemenilor de a alege, ceea ce înseamnă că trebuie să ia naștere 
din cumulul de alegeri individuale ale potențialilor clienți. 


La începutul anilor 1990, economistul Brian Arthur a încercat să găsească o 
soluție satisfăcătoare la această problemă. A denumit-o „problema El 
Farol", după numele unui local din Santa Fe care devenea uneori 
supraaglomerat în serile cu muzică irlandeză. Raționamentul lui Arthur a 
fost următorul: dacă procentul de ocupare a barului El Farol este sub 60% în 
fiecare seară, toți clienții se vor simţi bine. Orice trece peste acest procent, 
înseamnă o scădere a plăcerii celor prezenți. Aşadar, oamenii vor merge la 
bar doar dacă presupun că procentul va fi sub 60%. Altfel, vor rămâne 
acasă. 


Cum se decid oamenii ce să facă vineri seara? Arthur susținea că, de vreme 
ce nu avem un răspuns evident, în condițiile în care nu există nicio soluție 
matematică, oamenii vor adopta diverse strategii. Unii vor asuma că 
numărul celor care vor mege la El Farol vinerea aceasta va fi egal cu cel de 
vinerea precedentă. Alţii vor lua în calcul numărul celor prezenţi în bar 


ultima oară când au fost acolo. (Supoziţia lui Arthur era că o persoană ar 
putea afla câți oameni au fost în bar la un anumit moment, chiar dacă acea 
persoană nu a fost acolo.) Unii ar face o medie între ultimele două dăți când 
au fost la El Farol. O ultimă categorie sunt cei care presupun că numărul 
oamenilor prezenți săptămâna aceasta ar fi contrariul celui de săptămâna 
anterioară (dacă atunci era gol, acum ar trebuie să fie aglomerat). 


în continuare, Arthur a efectuat o serie de experimente în care a simulat 
procentul de ocupare a barului pe o perioadă de o sută de săptămâni. 
(Practic, a creat un grup de subiecți virtuali, i-a dotat cu strategii diferite și a 
început să le observe comportamentul.) Arthur a observat că, datorită 
strategiilor diferite, numărul oamenilor care au frecventat barul a variat 
simțitor de la o săptămână la alta. Aceste fluctuații nu urmau un anumit 
model. Câteodată, barul era plin în procent de peste 60% timp de trei sau 
patru săptămâni succesive, alteori procentul scădea sub 60% în decurs de 
patru sau cinci săptămâni consecutive. Prin urmare, nu exista o metodă care 
să garanteze că barul nu va fi aglomerat. De fapt, strategiile funcționau o 
perioadă, apoi trebuiau abandonate. 


Fluctuaţile numărului de clienți au arătat că, în unele seri, barul era atât 
aglomerat încât nimeni nu se mai simţea bine, iar în altele, oamenii 
rămâneau acasă, cu toate că, dacă ar fi venit, s-ar fi simțit bine. Remarcabil 
a fost următorul aspect: în decursul acelor o sută de săptămâni, procentul de 
ocupare a fost, în medie, de 60%, adică exact cum ar fi dorit grupul. (Acesta 
este procentul optim pentru ca toți oamenii să se simtă bine.) Cu alte 
cuvinte, chiar şi atunci când strategiile oamenilor depind de acţiunile 
celorlalți, decizia colectivă poate fi corectă. 


La câţiva ani după experimentul lui Arthur, inginerii Arin M. Bell și 
William A. Sethares au oferit o perspectivă nouă asupra problemei. Arthur a 
presupus că oamenii vor adopta strategii diferite pentru a anticipa 
comportamentul celorlalți. In experimentul realizat de Bell şi Sethares, 
subiecţii au urmat acelaşi raționament: dacă s-au simţit bine ultimele dăți 
când au fost în bar, vor merge din nou. Dacă nu, vor rămâne acasă. 


Subiectii aleşi de Bell şi Sethares erau, aşadar, mult mai puţin sofisticati. 
Nu erau foarte condiționaţi de ceea ce credeau ceilalți oameni și nici nu 
ştiau - în experimentul lui Arthur știau - numărul celor care fuseseră în bar 


în serile când ei nu erau prezenţi. Se bazau doar pe experienţele lor din 
ultimele seri petrecute la El Farol. Dacă s-au simţit bine, doreau să revină, 
iar dacă nu - nu. Am putea spune că nu erau interesaţi să-şi coordoneze 
acțiunile cu ale celorlalți clienți ai barului. Tot ce conta era părerea lor 
despre El Farol. 


Sofisticați sau nu, cei din acest grup au venit cu o soluție diferită față de cea 
a subiecților lui Arthur. După un numit timp - bazându-se doar pe 
experiența personală cu privire la El Farol -, procentul de ocupare a barului 
în fiecare săptămână a fost de aproape 60%, cu foarte puțin sub 
performanțele unui planificator central. Luând în calcul doar părerea lor 
despre bar, neținând seama de acțiunile celorlalți, grupul a găsit o soluție 
inteligentă, ceea ce înseamnă că gândirea independentă este benefică, chiar 
în problemele de coordonare. 


Există însă o mică viclenie la mijloc. Motivul pentru care procentul de 
ocupare a fost atât de stabil a fost acela că oamenii s-au împărțit repede în 
clienți fideli ai localului şi persoane care veneau la El Farol doar ocazional. 
Altfel spus, barul începea să semene din ce în ce mai mult cu Cheers. 
Soluţia nu era deloc rea. De fapt, dintr-o perspectivă utilitaristă (asumând că 
toată lumea se simţea la fel de bine în fiecare seară), era chiar foarte bună. 
Peste 50% dintre oameni mergeau la El Farol în fiecare săptămână și se 
simțeau bine (de vreme ce barul nu era decât rar aglomerat). Şi totuși, ar fi 
greu de spus că era soluția ideală, din moment ce un procent considerabil de 
persoane nu mergeau decât rar la El Farol, iar atunci nu se simțeau bine. 


Adevărul este că nu putem şti cu certitudine (cel puţin eu nu știu) care 
soluţie - a lui Arthur sau cea oferită de Bell şi Sethares - este preferabilă, 
deşi amândouă par deosebit de viabile. Așa arată o problemă de coordonare: 
greu de rezolvat, iar găsirea măcar a unei soluții bune este un triumf. Atunci 
când ceea ce vor oamenii să facă depinde de ce vor toţi ceilalți, fiecare 
decizie o influențează pe cealaltă şi nu există un punct de referință exterior 
care să poată opri spirala autoreflexivită-ţii. Participanţii la târg, cei care 
trebuiau să estimeze greutatea animalului (din experimentul lui Francis 
Galton), se confruntau cu o realitate exterioară grupului. Subiecţii virtuali 
pe care i-a studiat Arthur încercau să efectueze previziuni asupra unei 


realități pe care chiar previziunile lor o construiau. în aceste condiţii, chiar 
şi o estimare medie corectă este un miracol. 


în 1958, sociologul Thomas C. Schelling a efectuat un experiment cu 
ajutorul unui grup de studenți la Drept din New Haven, Connecticut. I-a 
rugat pe studenţi să-şi imagineze următorul scenariu: trebuie să te întâlneşti 
cu cineva în New York. Nu știi locul de întâlnire şi nu poți contacta 
persoana respectivă. Unde ai merge? 


Un răspuns corect la această întrebare pare imposibil. New Yorkul este un 
oraş mare, te poți întâlni în atâtea locuri! Cu toate acestea, majoritatea 
studenților au ales același loc ca punct de întâlnire: ghişeul de informaţii de 
la Grand Central Station. Schelling a complicat apoi puţin problema. Ştii 
ziua în care trebuie să te întâlneşti cu persoana respectivă, dar nu ştii ora. 
Când vei ajunge la ghişeu? în aceste condiţii, rezultatele au fost şi mai 
surprinzătoare. Aproape toți studenţii au spus că ar trebuie să fie acolo pe la 
ora douăsprezece. Cu alte cuvinte, dacă ai plasa doi studenţi în două colţuri 
diferite ale celui mai mare oraş din lume și le-ai spune că trebuie să se 
întâlnească, e foarte probabil că vor lua prânzul împreună. 


Schelling a obţinut acelaşi rezultat într-o serie de experimente în care 
succesul individual depindea de capacitatea persoanei de a-şi coordona 
răspunsurile cu ale celorlalți. De exemplu, Schelling a format echipe de doi 
oameni ȘI le-a cerut să aleagă „ban" sau „stemă", scopul fiind ca aceştia să- 
şi coordoneze răspunsul cu cel al partenerului. Treizeci și șase de oameni 
din patruzeci au ales „stemă". în alt experiment, le-a prezentat subiecților o 
planșă cu şaisprezece pătrate şi i-a rugat să aleagă unul dintre ele (erau 
plătiți dacă toți ceilalți alegeau același pătrat). 60% dintre oameni l-au ales 
pe cel din stânga sus. Chiar având un număr infinit de opțiuni, subiecţii au 
reușit să se coordoneze. De pildă, cerându-li-se să „aleagă un număr 
pozitiv", 40% dintre ei au spus ,„1". 


Cum a fost posibil? Schelling a sugerat că, în multe dintre cazuri, există 
anumite repere sau „puncte focale", înspre care converg aşteptările 
oamenilor. (Azi, ele poartă numele de „puncte Schelling".) Ele sunt 


importante din mai multe motive. în primul rând, demonstrează că oamenii 
pot coopera în vederea obținerii unor rezultate benefice pentru toată lumea 
nu numai în lipsa centralizării, ci şi fără a interacționa unii cu alții. După 
cum scria Schelling, „oamenii pot adesea să-şi armonizeze intentiile şi 
aşteptările cu ale celorlalți cu condiţia ca fiecare dintre ei să ştie că şi 
ceilalți fac acest lucru". Acesta e un aspect pozitiv, deoarece conversaţia nu 
este întotdeauna posibilă, iar în cazul grupurilor mari, ea poate fi dificilă şi 
neeficientă. (Totuşi, în cartea sa, Smart Mobs, Howard Rheingold aduce 
argumente puternice în favoarea potențialului noilor tehnologii mobile - de 
la celulare la computere mobile -de a înlesni comunicarea în interiorul 
grupurilor mari şi pentru a-şi coordona astfel activităţile.) în al doilea rând, 
existența punctelor Schelling sugerează faptul că oamenii au perspective 
similare asupra vieții, ceea ce uşurează coordonarea acţiunilor. La urma 
urmei, ar fi imposibil ca doi oameni să se întâlnească la Grand Central 
Station, dacă locul respectiv nu ar însemna acelaşi lucru pentru amândoi. 
Același lucru este valabil şi în cazul alegerii între „ban" şi „stemă". 
Studenţii din experimentul discutat anterior împărtăşeau o perspectivă de 
natură culturală. Dacă subiecţii ar fi fost din Manciuria, probabil că nu ar fi 
reușit să se întâlnească. însă faptul că realitatea împărtăşită este de natură 
culturală nu o face mai puţin reală. 


IV 


Un alt mod prin care cultura înlesnește coordonarea este stabilirea normelor 
şi a convențiilor care reglementează comportamentul oamenilor. Unele 
dintre aceste norme sunt explicite și dispun de puterea legii. Conducem pe 
partea dreaptă a străzii pentru că este mai uşor să respectăm o lege generală 
decât să ne adaptăm la manevrele celorlalți şoferi. Ciocnirea de un alt 
pieton pe trecere poate fi neplăcută, dar coliziunea cu un Mercedes Benz 
este cu totul de nedorit. Majoritatea normelor sunt permanente, însă este 
posibilă crearea unor noi forme de ajustare a comportamentului, mai ales 
dacă acestea ar rezolva o problemă actuală. Jurnalistul Jonathan Rauch, de 
exemplu, povesteşte o experienţă pe care a avut-o Schelling în perioada în 
care preda la Harvard: „Cu mulţi ani în urmă, pe vremea când își ținea 
cursurile într-o clasă aflată la etajul al doilea din clădirea universităţii, el a 
observat că ambele scări ale clădirii - una în partea anterioară a clădirii şi 
alta în spate -erau supraaglomerate în timpul pauzelor. într-una dintre zile, a 


efectuat următorul experiment: le-a cerut studenților care începeau cursurile 
la ora 10 să urce pe scara de la intrarea în clădire şi să o folosească pe cea 
din spatele clădirii la coborâre. Cam după trei zile, cei care începeau orele 
la nouă au învăţat că se urcă întotdeauna pe scara din faţă, iar cei care aveau 
cursuri de la 11 au înţeles că trebuie să coboare numai pe scara din spatele 
clădirii, în lipsa unor instrucțiuni explicite - cel puţin așa știa Schelling - din 
partea celor care începeau orele la 10. Cred că pur şi simplu au forțat 
adaptarea prin schimbarea modelului de deplasare, mi-a spus Schelling”. în 
cazul acesta, cineva le-ar fi putut impune studenților să-și modifice 
comportamentul, dar nu a fost de nevoie decât de un mic truc pentru ca ei să 
găsească o soluţie bună pe cont propriu, fără ca cineva să intervină. 


Este evident că rolul convențiilor este acela de a menţine ordinea şi 
stabilitatea. Un alt avantaj la fel de important este că reduce cantitatea de 
efort cognitiv necesară de-a lungul unei zile. Existenţa convențiilor ne 
permite să gestionăm unele situaţii fără a trebui să ne gândim foarte mult la 
ele şi, mai ales în cazul problemelor de coordonare, le permite grupurilor 
neomogene să se organizeze cu o relativă uşurinţă și fără posibilitatea 
apariției conflictelor. 


Gândiţi-vă la o practică atât de comună, încât nu ne mai gândim la ea ca la 
o convenție: cine ajunge primul ocupă primul loc în locurile publice. Fie că 
vorbim de metrou, autobuz sau o sală de cinema, presupunem că locurile se 
ocupă în ordinea venirii oamenilor. într-un anumit sens, locul aparține 
persoanei care îl ocupă. (în unele locuri - cum ar fi sălile de cinema -, atâta 
timp cât o persoană şi-a afirmat proprietatea asupra locului, ea poate pleca, 
chiar şi pentru o perioadă mai lungă de timp, având o relativă siguranţă că îl 
va găsi liber la întoarcere.) 


Aceasta nu este chiar cea mai bună modalitate de distribuire a locurilor. Nu 
ia în calcul, de pildă, cât de mult își doreşte o persoană să stea jos. Nu 
garantează că oamenii care vor să stea unul lângă altul o vor putea face. în 
plus, nu ţine seama -în forma sa brută - de factori precum vârsta sau diverse 
afecțiuni. (în realitate, oamenii ţin seama de aceşti factori, dar numai în 
anumite locuri. Oamenii vor ceda locul unei persoane în vârstă în autobuz, 
dar este puţin probabil că vor face acelaşi lucru într-o sală de cinema sau pe 
plajă.) Am putea, în teorie, să luăm în considerare toate aceste preferinţe. 


însă volumul de efort necesar identificării unui model optim de distribuire a 
locurilor ar fi infinit mai mare decât beneficiile conceperii unui sistem mai 
bun de alocare a lor. în orice caz, oricât de multe dezavantaje ar avea 
această regulă (primul venit-primul servit), oferă și câteva beneficii. Pentru 
început, este o metodă facilă. Când ne urcăm în metrou, nu trebuie să 
concepem o strategie sau să ne gândim la ce cred alţii. Dacă vezi un loc 
liber, te aşezi. Dacă toate locurile sunt ocupate, stai în picioare. 
Coordonarea are loc fără ca cineva să se gândească cum s-o obțină. lar 
convențiile ne dau posibilitatea să ne concentrăm pe probleme mai 
importante. Regulile nu necesită constrângere. Și, de vreme ce oamenii se 
urcă şi coboară din mijloacele de transport în comun la întâmplare, toată 
lumea are aceleași şanse să găsească un loc liber. 


Totuşi, dacă este atât de important să stai jos, nu există nicio lege care să-ți 
interzică încălcarea convenției prin solicitarea unui loc deja ocupat. în anii 
1980, sociologul Stanley Milgram a vrut să vadă ce se întâmplă dacă facem 
asta. Milgram a cerut unei clase de studenţi să ia metroul şi să solicite 
călătorilor, într-o manieră politicoasă, să le cedeze locul. Studenților li s-a 
părut hilar experimentul, unii au spus chiar că „este sinucidere curată". Un 
singur student a acceptat provocarea. In mod surprinzător, jumătate din 
călători i-au cedat locul, fără ca el să fi oferit vreun motiv. 


Studenţii au fost atât de surprinși, încât o mulţime de studenți s-au năpustit 
la metrou. Chiar și Milgram i-a însoţit. Cu toții au avut rezultate 
asemănătoare: în aproape jumătate dintre cazuri, călătorii le-au cedat 
locurile doar pentru că au fost rugați. Dar au mai decoperit ceva: partea 
dificilă nu era să-i convingă să le cedeze locul, ci să-și facă curaj să pună 
întrebarea. Studenţii absolvenți au mărturisit că, atunci când stăteau în fața 
călătorilor cărora urmau să le ceară locul, simțeau „anxietate, încordare și 
jenă". De cele mai multe ori, le era atât de jenă să pună întrebarea, încât 
treceau mai departe. Milgram însuşi a descris experienţa ca fiind una 
„solicitantă". Regula primului venit-primului servit era atât de încetăţenită, 
încât încălcarea ei necesita un efort considerabil. 


Concluzia experimentului lui Migram a demonstrat, într-o anumită măsură, 
că normele nu sunt stabilite şi perpetuate doar de către o instanţă exterioară. 
O persoană care a ocupat un loc în metrou nu trebuie să şi-l apere sau să-şi 


justifice dreptul de proprietate asupra lui, deoarece ar fi dificil pentru cei 
care stau în picioare să conteste acest drept. 


Cu toate că internalizarea este esențială pentru buna funcționare a 
convențiilor, se întâmplă adesea să fie necesară introducerea unor sancțiuni 
externe. Uneori, ca în cazul regulilor de circulație, astfel de sancțiuni sunt 
necesare. De obicei însă, sancțiunile sunt mai puţin oficiale, după cum a 
descoperit Milgram într-unul dintre experimentele sale, în care a vrut să 
vadă ce se întâmplă atunci când oamenii încearcă să intre în faţă la o coadă. 
Din nou, Milgram şi-a trimis studenţii pe teren, de data aceasta cerându-le 
să intre în faţa oamenilor la casele de pariuri sau la chioșcurile de bilete. în 
aproape jumătate dintre cazuri, studenții au reuşit să intre în faţă fără 
probleme. Insă față de metrou - unde oamenii care au refuzat să-şi cedeze 
locul au spus nu sau, pur și simplu, nu au răspuns -, reacțiile celor care s-au 
opus au fost mult mai vehemente. în 10% dintre cazuri, reacțiile au fost de 
natură fizică, câteodată chiar 1-au violentat pe studenţi (cu toate că, de cele 
mai multe ori, doar i-au bătut pe umăr sau i-au împins uşor). 25% dintre 
tentative au rezultat într-o admonestare verbală, iar în restul de 15% cazuri, 
studenții au avut parte de priviri ostile şi reprobatorii. 


Interesant este faptul că responsabilitatea de a amenda tentativa studenților 
de a intra în față cădea inevitabil pe umerii celui în faţa căruia voiau să 
intre. Toți cei din spatele „oaspetelui nepofit" aveau de suferit, câteodată 
persoanele aflate la o distanță mică de aceasta protestau într-un fel, dar, în 
cele din urmă, persoana aflată imediat în spatele său era responsabilă de 
atenționarea intrusului. (Cel mai aproape, dar în spatele său: foarte rar 
oamenii aflați în faţa intrusului îşi exprimau dezaprobarea.) Din nou, nu 
vorbim despre o regulă formală, dar are o justificare intuitivă. Nu numai că 
persoana din spatele intrusului suferă cel mai mult de pe urma intruziunii, 
dar ea este cea care poate amenda comportamentul intrusului cel mai uşor, 
fără să-i deranjeze pe ceilalți. 


Se pare că acea teamă de a agita spiritele explică într-o mare măsură de ce 
este mai uşor să intri în faţă decât ai crede, chiar şi în New York. Milgram, 
de exemplu, susține că oamenii nu iau atitudine față de acest fel de 
comportament deoarece nu vor să-şi piardă rândul. Coada este, ca şi regula 
primului venit, un mecanism simplu, dar eficient de coordonare a acţiunilor 


oamenilor, însă buna sa funcționare depinde de disponibilitatea fiecăruia de 
a păstra ordinea. Paradoxal, asta înseamnă câteodată să-i lași pe alții să intre 
în față pentru a menţine ordinea. Din acest motiv, Milgram consideră că 
abilitatea de a tolera intruziunile de acest fel denotă o anume vigurozitate a 
grupului şi nu o slăbiciune a lui. 


O coadă este, de fapt, o modalitate foarte bună de coordonare a 
comportamentului unui grup de oameni care s-au adunat într-un loc în 
vederea obţinerii unor bunuri sau ser-vicii. O coadă este un mijloc de 
distribuire a persoanelor în baza ordinii în care au ajuns. Modelul 
distribuirii cumpărătorilor la casele de marcat, adesea întâlnit în 
supermarketuri, este o rețetă foarte bună de a crea frustrare. Nu numai că 
celelalte cozi par că înaintează mai repede decât cea la care stai tu - 
probabil că așa şi este, de vreme ce faptul că stai la această coadă şi nu la 
cea de lângă presupune că aceea este mai scurtă cu cel puţin o persoană -, 
dar, după cum reiese din studiile cu privire la modul în care oamenii percep 
viteza maşinilor din trafic, probabil că nu vei estima corect diferenţa dintre 
rapiditatea servirii la coada la care se află şi cea de la cozile alăturate. Un 
alt dezavantaj al acestui model de distribuire practicat de supermarketuri 
este că îi face pe cumpărători să se simtă responsabili de timpul petrecut la 
coadă, de vreme ce există posibilitatea să fi aşteptat mai puţin dacă alegeau 
o altă coadă. Ca şi în cazul locurilor din metrou, beneficiile nu justifică 
timpul necesar conceperii unei strategii. Pe de altă parte, o singură coadă 
are dezavantajul de a părea mai intimidantă vizual (din cauza numărului 
mare de oameni), dar, per total, oamenii vor fi serviţi mai repede. Aceasta 
este singura modalitate inteligentă de a aştepta la coadă. (O modificare 
rațională a convenției ar fi posibilitatea vinderii locului la coadă, astfel încât 
oamenii care nu sunt grăbiţi ar beneficia de bani - un schimb favorabil -, iar 
cei care nu au timp de aşteptat la coadă ar avea opţiunea de a plăti pentru a 
termina mai repede. Dar această practică ar viola principiul egalităţii care 
guvernează cozile.) 


La începutul acestui capitol, spuneam că, în societățile liberale, autoritatea 
poate exercita o influenţă limitată asupra modului în care cetăţenii 
interacționează unii cu alții. Venind în completarea autorităţii, anumite 
convenţii - impuse, după cum arăta Milgram, de oameni obişnuiţi - joacă un 
rol esenţial în coordonarea comportamentului oamenilor, fără a apela la 


măsuri coercitive și fără a necesita un volum mare de efort. Nu putem nega 
că există un grad de înţelepciune în modul de acţiune al acestor convenţii. * 


Convenţiile joacă, ce-i drept, un rol important în viaţa cotidiană. Insă, în 
teorie, ele ar trebui să fie irelevante pentru viaţa economică a societăţii şi 
pentru modul în care companiile îşi desfășoară activitatea. Scopul 
corporațiilor este, până la urmă, creşterea profiturilor. Asta înseamnă că 
practicile lor de business și alegerile strategice ar trebui să fie rezultantele 
unor decizii raționale şi nicidecum ale istoriei sau ale unor norme culturale 
nescrise. Cu toate acestea, este surprinzător gradul în care convențiile 
afectează economia şi cultura afacerilor. Existenţa convențiilor explică de'ce 
companiile reduc arareori salariile în timpul recesiunii (înșală aşteptările 
angajaților şi afectează moralul) şi preferă să-i concedieze pe unii salariați. 
înţelegem astfel de ce în contractele de arendă se stipulează că cele două 
părți au dreptul la jumătate din recoltă, cu toate că ar fi logic ca împărțirea 
să se facă în funcție de calitatea agriculturii şi a solului. După cum am 
văzut, convențiile exercită un efect profund asupra strategiei și a evaluării 
jucătorilor în sporturile profesioniste. Ne ajută să înţelegem de ce toate 
marile companii auto îşi lansează noile modele în luna septembrie, cu toate 
că ar avea mai puţină concurenţă dacă le-ar lansa în luni diferite. 


Convenţiile au cea mai mare influenţă în acel sector al economiei pe care 
ne-am aştepta să-l influenţeze cel mai puţin: stabilirea preţurilor. Până la 
urmă, prețul este principalul mijloc de transmitere a informațiilor între 
cumpărători şi vânzători, deci am fi tentaţi să credem că firmele ar dori ca 
preţurile să fie cât se poate de raţionale şi să reflecte într-o măsură cât mai 
mare cerinţele clienților. în practică, un preţ corect (cel puţin pentru 
companiile în care competiţia nu este atât de acerbă) este evident cheia 
maximizării profitului. In 


timp ce unele companii - precum American Airlines, despre care se spune 
că schimbă preţurile de 500 000 de ori pe zi şi Wal-Mart care şi-a făcut o 
misiune din a reduce preţurile - ştiu că un preţ stabilit cu înţelepciune 
înseamnă profit, multe companii au o atitudine mai degrabă nonșalantă, 
stabilind preţurile la întâmplare sau prin aproximaţie. într-un studiu 
fascinant despre procesul de stabilire a preţurilor efectuat pe un grup de 


treizeci şi cinci dintre cele mai mari companii americane între anii 1958 şi 
1992, de exemplu, economistul Robert Hali a observat că nu există practic 
nicio legătură între creșterea cererii şi creșterea prețurilor, ceea ce sugerează 
că aceste companii se decid în privinţa prețurilor fără a ține seama de factori 
externi. Retailerii de îmbrăcăminte, de exemplu, aplică de obicei o regulă 
foarte simplă: adaugă 50 de procente la preţul de angro (iar apoi aplică 
nenumărate reduceri dacă articolul nu se vinde). Până de curând, industria 
muzicală se baza pe faptul că oamenilor nu prea le pasă de preţul pe care-l 
plătesc, susținând cu inocentă că ar fi vândut același număr de CD-uri la 
preţul de 17 dolari ca şi la 12 sau 13 dolari. 


Unul dintre cele mai uluitoare exemple de triumf al convențiilor asupra 
rațiunii este cinematograful, unde plăteşti la fel de mult pentru un film de 
serie B, care abia îşi acoperă bugetul, ca şi pentru premiera unui film 
extrem de popular. Mulţi dintre noi nu-şi amintesc să fi fost vreodată altfel, 
aşadar această practică pare firească. Dintr-o perspectivă economică însă, 
nu are niciun sens. în fiecare săptămână, există filme la care cu greu mai 
găseşti bilete, în timp ce altele rulează pentru câțiva spectatori. în mod 
normal, atunci când cererea este mare şi oferta este scăzută, companiile ar 
trebuie să mărească preţurile şi invers. însă cinematografele continuă să 
practice aceleaşi preţuri indiferent de popularitatea filmului. 


Motivul pentru care cinematografele nu practică preţuri mai mari pentru 
filmele populare este, de altfel, unul simplu şi puternic. Mare parte dintre 
încasările cinematografelor provin din concesionări, prin urmare interesul 
lor este să atragă cât mai mulţi clienți. Cei câțiva dolari pe care i-ar primi în 
plus dacă preţul biletului la Spider Man 2, de exemplu, ar fi 12,5 în loc de 
10, probabil nu merită riscul de a rata șansa unei săli pline, cu atât mai mult 
cu cât în primele câteva săptămâni de la lansarea unui film, cinematografele 
nu iau decât în jur de 25% din încasări. (Restul merge la studiourile de 
film.) Nu se poate spune acelaşi lucru despre stabilirea unui preţ mai mic 
pentru filmele mai puțin populare. Până la urmă, dacă cinematografele 
câştigă din concesionări şi imperativul lor este atragerea unui număr cât mai 
mare de clienţi, este ilogic să trebuiască să plătești 10 dolari pentru Cuba 
Gooding Jr. în Snow Dogs, în a cincea săptămână de la lansare. Așa cum 


magazinele de confecţii acordă reduceri pentru a vinde surplusul de 
produse, tot așa cinematografele ar trebui să scadă preţul biletelor pentru a 
atrage mai mulți clienți. 


Aşadar, de ce nu o fac? Cinematografele oferă o serie de explicaţii. în 
primul rând, ele susțin (ca şi industria muzicală) că oamenilor nu le pasă de 
preţ, prin urmare un bilet mai ieftin la filmele mai puţin populare nu ar 
aduce mai mulți clienți în sală. Probabil că aţi mai auzit această scuză cu 
privire la alte produse culturale, dar ea este total neadevărată. Nu are nicio 
aplicabiliate în cazul filmelor, de vreme ce milioane de americani preferă să 
vadă un film mai puţin popular în confortul propriei case și să plătească 
pentru asta trei sau patru dolari, decât să scoată din buzunar opt dolari 
pentru acelaşi film la cinema. în 2002, diferenţa dintre încasările obținute 
din închirierea de filme şi veniturile generate de vânzarea de bilete la 
cinema a fost de un miliard de dolari. în acel an, cel mai închiriat film a fost 
Don't Say a Word, un thriller cu Michael Douglas care a avut încasări 
mediocre de 55 de milioane de dolari. Rezultă de aici că foarte mulți 
oameni au considerat că filmul nu merită nouă dolari, ci patru, ceea ce 
înseamnă mai departe că sume mari de bani merg către centrele de 
închiriere video, când ar putea să ajungă la cinematografe. 


Directorii de cinematograf se tem, de asemenea, că reducerea prețului 
biletelor ar putea induce în eroare clienţii şi îndepărta studiourile de film, 
care nu doresc ca filmele lor să fie vândute ca filme de serie B. Din moment 
ce cinematografele trebuie să încheie acorduri separate de fiecare dată când 
doresc că prezinte un film, ele ţin să mulțumească studiourile de film. Dar 
faptul că un studio de film recunoaște că filmul pe care l-a produs este de 
serie B nu are nicio relevanţă asupra stabilirii calității sale. Iar dacă prețul 
inovației este deranjarea câtorva directori de studio, cinematografele ar 
trebui să-l plătească. Până la urmă, ne putem gândi că designerii de modă 
sunt ofuscaţi când își văd creațiile vândute la jumătate de preţ. Dar toate 
magazinele procedează aşa, iar creatorii de modă continuă să colaboreze cu 
ele. 


In cele din urmă, poate că argumentele economice nu sunt suficient de 
convingătoare pentru ca cinematografele să renunțe la a cere același preţ 
indiferent de calitatea filmului -un model pe care cinematografele îl 


abandonează când vine vorba de ora de rulare a filmelor (biletele la filmele 
programate dimineaţa sunt mai ieftine), dar pe care îl practică cu privire la 
popularitatea lor (preţul nu reflectă diferenţa între Finding Nenio şi Gigli). 
Rezistenţa la schimbare din partea cinematografelor este o atitudine nocivă 
faţă de maximizarea profiturilor şi o manifestare a puterii obiceiului şi 
convenției. Uniformitatea de azi a prețurilor îşi are rădăcinile în perioada de 
început a Hollywoodului, când studiourile produceau două tipuri de filme: 
filme de serie A şi B. Filmele erau prezentate în multiple cinematografe și 
la ore diferite, iar amplasarea sălii și ora de vizionare determinau preţul 
biletului. Dar biletele pentru toate filmele de serie A aveau același preţ (cu 
excepția unor filme-eveniment precum Mv Fair Lady, pentru care se făceau 
rezervări, iar preţul biletului era mai mare). Azi însă, nu mai există filme de 
serie B. Toate filmele pe care le produc studiourile sunt promovate drept 
filme de calitate - aşadar, au acelaşi preţ. Este adevărat că, astfel, nu se 
creează confuzie. Dar, după cum scriau economiştii Liran Einav și Barak 
Orbach, acest lucru înseamnă, pe de altă parte, că cinematografele „contestă 
legea cererii şi ofertei". Rezultatul este incapacitatea de a se coordona cu 
publicul de film. 


VI 


Un stol uriaş de grauri se proiectează pe cerul african, păstrându-şi forma și 
viteza, înconjurând lin un copac. O pasăre de pradă coboară fulgerător 
înspre stol. Graurii se împrăștie, stolul pare că se sparge în jurul 
prădătorului, dar se recompune imediat. Atacatorul, frustrat, se repede în 
mai multe rânduri spre pradă, iar graurii execută de fiecare dată același 
cuplu de mișcări, împrăștiere-regrupare, manevrele lor creând un model 
indescifrabil, dar seducător. In timpul acestui proces, şoimul este 
dezorientat, de vreme ce niciun graur nu rămâne în același loc, cu toate că 
stolul, în ansamblu, îşi reia de fiecare dată forma. 


Din afară, mişcările stolului par a fi dictate de o singură minte, cu scopul de 
a-l proteja. Graurii par a coopera unii cu alţii, urmând o strategie comună 
menită să crească şansele de supravieţuire ale fiecăruia. Dar niciuna dintre 
aceste ipoteze nu este adevărată. Fiecare pasăre acționează pe cont propriu, 
urmând patru reguli: 1) stai cât mai aproape de mijloc; 2) păstrează o 
distanță de trei sau patru locuri între tine şi cel de lângă tine; 3) nu te ciocni 


de vecinul tău; 4) dacă se apropie un șoim, îndepărtează-te cât mai repede. 
Niciun graur nu ştie ce vor face ceilalți. Niciun graur nu are vreo autoritate 
asupra celorlalți. Doar pe baza acestor legi, stolul se poate deplasa în 
direcția bună, poate rezista atacurilor prădătorilor şi se poate regrupa în 
urma unui atac. 


Putem presupune, pe bună dreptate, că oricine este interesat de 
comportamentului grupurilor este pasionat de stoluri. Dintre sutele de cărți 
publicate în deceniul trecut despre capacitatea grupurilor de a se 
autoorganiza în lipsa unei entități superioare, puține sunt cele care au omis 
analize ale stolurilor de păsări sau ale bancurilor de peşti. Motivul este unul 
evident: un stol este un exemplu strălucit de organizare socială, prin care 
membrii săi își pot îndeplini obiectivele şi rezolva problemele printr-o 
analiză ascendentă, fără lideri și fără a fi nevoie să urmeze algoritmi 
complecși sau reguli complicate. Privind un stol de păsări în mișcare, 
înţelegi la ce se referea economistul Friedrich Hayek când vorbea despre 
„ordine spontană". Este o spontaneitate programată genetic: graurii nu se 
decid să urmeze un set de reguli, ci pur şi simplu o fac. Dar este totuşi 
spontaneitate. Nu există planuri. Stolul se deplasează instinctiv. 


Ceva similar - deşi nu la fel de frumos - veţi putea observa la următoarea 
vizită la supermarket când mergeţi să cumpăraţi o cutie de suc. Când veţi 
intra în magazin, cutia va fi pe raft, cu toate că nu v-ati anuntat venirea. 
Probabil, în următoarele * » 


zile, va fi suficient suc pentru toți clienţii, chiar dacă nici ei nu au anunţat că 
vin. Sucul pe care îl cumpăraţi a fost ambalat cu câteva zile înainte, după ce 
a fost stors din portocale culese cu câteva săptămâni înainte de oameni care 
nici nu știu de existența voastră. Cumpărătorul, magazinul, depozitul, firma 
care a ambalat produsul, cultivatorul - toţi aceştia nu urmează un set de 
reguli formale, aşa cum fac grauri, dar folosesc informaţii private, ca şi 
graurii, iar deciziile lor nu vizează binele general, ci cel personal. Şi totuși, 
în lipsa cuiva care să-i conducă sau ghideze, oamenii - majoritatea nefiind 
deosebit de raționali sau anticipativi - reuşesc să-şi coordoneze activitățile 
economice. 


Sau cel puţin așa sperăm. La urma urmei, ce este o piață liberă? Un 
mecanism menit să rezolve o problemă de coordonare, de fapt cea mai 


importantă din categoria aceasta: alocarea adecvată a resurselor la preţul cel 
mai bun. Dacă piaţa funcționează bine, produsele și serviciile se deplasează 
dinspre persoanele care le pot produce cu cele mai mici costuri către cei 
care au cea mai mare nevoie de ele. Ciudat este că tot acest proces ar trebui 
să aibă loc fără ca cineva să aibă imaginea de ansamblu a mişcărilor pieţei 
sau să poată şti de dinainte rezultatul. (Nici măcar prezenţa pe piață a 
marilor corporaţii nu poate schimba faptul că fiecare dintre noi are o 
imagine trunchiată asupra pieţei.) Așadar, poate funcționa acest model? Este 
posibil oare ca oameni cu informaţii incomplete şi abilități limitate de calcul 
să poată aloca resursele în locurile potrivite la preţul corect doar prin acțiuni 
de vânzare şi cumpărare? 


VII 


în 1956, economistul Vemon L. Smith s-a hotărât să-și folosească studenţii 
pe post de subiecţi pentru a răspunde exact la această întrebare. Azi, ar fi o 
practică foarte comună. Economiştii utilizează frecvent studenți pentru a 
testa ipoteze economice şi pentru a înţelege modul în care comportamentul 
uman influenţează funcționarea pieţelor. Dar acum cincizeci de ani, ideea 
era cu totul radicală. Știința economiei se baza pe demonstrarea unor 
teoreme matematice sau pe studierea pieţelor reale. Opinia generală era că 
testele de laborator nu ar putea genera perspective noi în ceea ce priveşte 
viaţa reală. De fapt, literatura economică de până atunci nu menţiona 
aproape niciun experiment efectuat într-o sală de curs. Cel mai faimos 
dintre ele fusese realizat de profesorul Edward Chamberlin, de la Harvard, 
care concepea anual o piață simulată care le permitea studenților să 
tranzacţioneze între ei. S-a întâmplat ca unul dintre acești studenți să fie 
chiar Vernon Smith. 


După standarde moderne, experimentul lui Smith era simplu. A împărțit un 
număr de douăzeci şi doi de studenţi în cumpărători și vânzători. Apoi, i-a 
dat fiecărui vânzător un carton pe care era scris cel mai mic preţ la care era 
dispus să vândă, iar cumpărătorilor le-a specificat cel mai mare preţ pe care 
erau dispuşi să-l plătească. De exemplu, dacă erai unul dintre vânzători, iar 
pe cartonul tău scria 25 de dolari, ai fi vândut cu cel puţin 25. Ai fi fost 
interesat să obţii un preţ cât mai mare, de vreme ce diferenţa reprezenta 
profitul tău. Dacă nu era posibil, te-ai fi mulţumit cu 25. In cazul 


cumpărătorilor, situația era inversă. Un cumpărător cu un cârd pe care scria 
20 de dolari va încerca să dea cât mai puţin posibil, dar în cazul în care ar fi 
fost necesar, el va fi dispus să pună jos cei 20 de dolari. Având aceste 
informaţii, Smith a putut să construiască curbele cererii şi ofertei (sau 
„graficele") şi să calculeze, astfel, preţul la care ar fi convenit. 


Odată ce toți studenții au primit cartoanele şi li s-au explicat regulile, au 
fost lăsați să înceapă tranzacționarea. Piaţa pe care a creat-o Smith era ceea 
ce numim o licitație dublă şi era asemănătoare bursei de azi. Cumpărătorii 
ŞI vânzători îşi prezentau public cererile şi ofertele, iar cei interesaţi îşi 
manifestau, cu voce tare, intenția de a cumpăra sau a vinde. Tranzacţiile 
încheiate erau înscrise pe un tabel plasat în faţa clasei. Un cumpărător care 
avea un cârd pe care scria 35 de dolari putea începe licitaţia de la șase 
dolari. Dacă nimeni nu se arăta interesat, cumpărătorul ar ridica preţul până 
când ar fi găsit pe cineva care să-l accepte. 


Rațiunea din spatele experimentului era una simplă. Conform teoriilor 
economice, dacă vânzătorii și cumpărătorii sunt lăsaţi să tranzacționeze 
între ei, cererea şi oferta vor ajunge rapid la un singur preţ, ceea ce 
economiștii numesc „prețul de închidere a pieţei”. Smith voia să se 
convingă dacă teoriile economice erau conforme cu realitatea. 


Erau. Preţurile ofertelor din cadrul pieţei experimentale s-au intersectat în 
scurt timp, în ciuda intentiilor studenților (cumpărătorii voiau un preţ cât 
mai mic, vânzătorii cât mai ridicat) şi a faptului că fiecare student nu avea 
alte informaţii în afară de suma scrisă pe cartonul primit. Smith a mai 
observat că piaţa a optimizat câștigurile obținute din tranzacţionări. Cu alte 
cuvinte, studenții nu s-ar fi putut descurca mai bine nici dacă cineva foarte 
bine informat le-ar fi spus ce să facă. 


într-un anume sens, aceste rezultate pot părea nesurprinzătoare. De fapt, 
lucrarea bazată pe experiment, pe care Smith a trimis-o celor de la Journal 
of Politicul Economy, o publicație academică ce manifesta o susţinere 
puternică a pieţei, condusă de economiştii de la Universitatea din Chicago, 
a fost respinsă în primă fază, deoarece, conform editorilor, Smith nu făcuse 
altceva decât să demonstreze că soarele răsare de la Est. (Revista a publicat 
în cele din urmă lucrarea, în ciuda a patru referate negative.) Până la urmă, 
toți economiștii, începând cu Adam Smith, și-au manifestat admiraţia 


pentru abilitatea singulară a pieţelor de a aloca resursele. în anii 1950, 
economiștii Kenneth J. Arrow şi Gerard Debreu au dovedit că, în anumite 
condiții, mecanismele pieţei au determinat o alocare optimă a resurselor. 
Dar atunci, de ce sunt atât de importante experimentele lui Smith? 


Smith a demonstrat că pieţele pot funcționa chiar şi atunci când traderii sunt 
oameni reali. Demonstrația lui Arrow şi Debreu cu privire la eficacitatea 
pieţelor - cunoscută sub numele de teorema echilibrului general - era 
seducătoare prin perfecțiunea sa. Oferea imaginea unei economii în care 
toate părțile se armonizau perfect și în care nu exista posibilitatea erorii. 
Defectul demonstraţiei era lipsa sa de aplicabilitate într-o piaţă reală. în 
viziunea celor doi, fiecare cumpărător şi vânzător avea informaţii complete, 
în sensul că fiecare ştia preţul pe care toți ceilalți sunt dispuși să-l ofere sau 
să-l plătească, şi ştia că toți ceilalți știu că el ştie. Cumpărătorii şi vânzătorii 
sunt cu toții raționali, adică ştiu foarte bine ce trebuie să facă pentru a-şi 
maximiza profiturile. Fiecare are acces la un set complet de contracte care 
acoperă absolut orice situație imaginabilă, astfel încât se pot asigura în fața 
oricărui scenariu. 


însă nicio piaţă nu funcționează așa. Oamenii nu au niciodată informaţii 
complete. Datele pe care le dețin sunt private şi limitate. Informaţia poate fi 
corectă (poate fi și inutilă sau falsă), dar va fi întotdeauna parțială. De 
asemenea, oamenii nu sunt întotdeauna raționali. De cele mai multe ori, îi 
interesează să-şi maximizeze profiturile, dar nu ştiu întotdeauna exact cum 
s-o facă, şi sunt adesea dispuşi să se mulțumească cu rezultate mai puţin 
perfecte. Iar contractele sunt cât se poate de incomplete. Prin urmare, dacă 
utilitatea demersului Arrow-Debreu este inestimabilă - în parte pentru că a 
oferit un instrument de estimare a unui rezultat ideal - ca dovadă a 
existenţei înţelepciunii mulțimilor, nu a demonstrat că pieţele reale pot fi 
eficiente. 


în schimb, experimentul lui Smith a dovedit că până și pieţele imperfecte, 
populate de oameni imperfecți, pot produce rezultate aproape ideale. 
Subiectii lui Smith nu erau întotdeauna siguri că ştiu ce se întâmplă. Mulţi 
dintre ei au perceput tranzacționarea ca fiind ceva haotic şi derutant. Iar ei 
şi-au descris propriile decizii nu ca fiind rezultatul unei căutări atente pentru 
cea mai bună alegere, ci mai degrabă ca fiind cele mai bune decizii pe care 


le-au putut lua la momentul respectiv. Cu toate acestea, au luat decizia 
corectă, bazându-se doar pe propriile informaţii. 


In cei patruzeci de ani care s-au scurs de atunci, experimentul lui Smith a 
fost reprodus de sute, dacă nu de mii de ori, într-o sumedenie de variante 
complexe. Concluzia esențială a acelor teste inițiale - aceea că ființe 
imperfecte pot produce rezultate aproape perfecte în condiţii imperfecte - 
nu a fost niciodată contestată. 


Asta nu înseamnă că pieţele vor genera întotdeauna rezultate ideale. In 
primul rând, cu toate că studenţii lui Smith nu erau chiar strategi abili, erau 
la adăpost de toate imperfecţiunile unei pieţe reale (dar care fac mediul 
economic mult mai dinamic decât se prezintă în manualele de specialitate). 
în al doilea rând, experimentele lui Smith demonstrează că există o 
diferență considerabilă între o piaţă de consum (precum cea a televiziunii) 
şi una de active (cum este piața acțiunilor). Când tranzacţionau televizoare, 
studenții găseau soluția potrivită destul de repede. In cazul acţiunilor, 
rezultatele sunt mult mai volatile şi mai neregulate. în al treilea rând, 
experimentele lui Smith - ca şi ecuaţiile Arrow-Debreu - nu ne pot spune 
dacă pieţele pot produce rezultate optime din perspectivă socială (nu 
economică). Dacă fondurile sunt inegal distribuite înainte să se înceapă 
tranzacționarea, situaţia nu se va schimba mai târziu. O piaţă care 
funcționează bine va face în așa fel încât fiecare să o ducă mai bine decât o 
ducea în momentul începerii tranzacționării - însă „mai bine" comparativ cu 
situația lor inițială şi nu comparativ cu toţi ceilalți. Pe de altă parte, „mai 
bine" înseamnă totuși „mai bine". 


în orice caz, munca lui Smith şi a colegilor săi este importantă întrucât 
demonstrează că oamenii care par a fi subiecți naivi și nesofisticaţi pot 
coopera în vederea obţinerii de rezultate complexe, benefice pentru 
majoritate, chiar dacă la început nu ştiu foarte clar care sunt acele rezultate 
sau ce vor trebui să facă pentru atingerea lor. Individual, nu au nicio 
direcție. Dar ca parte a unei pieţe, vor şti dintr-odată cum să ajungă acolo pe 
calea cea mai scurtă. 


în traducere: „Politica noastră externă are nevoie de o agenţie de informaţii" (n.t.). 


Societatea există: taxele, bacșișul, televiziunea și încrederea 


în vara anului 2002, poporul italian a fost victima unei crime atroce. 
Sau cel puţin așa au susținut zecile de milioane de fani ai fotbalului, 
după ce echipa naţională a fost înfrântă de Coreea de Sud în cadrul 
Cupei Mondiale. Echipa Italiei, de departe favorita campionatului, a 
înscris un gol la începutul partidei și a ţinut de acest avantaj pe 
aproape întreaga durată a meciului, până când echipa Coreei a 
egalat și, ulterior, a înscris golul câștigător. Performanţa Italiei a fost 
mediocră, în cel mai bun caz. însă echipa a fost defavorizată de o 
serie de decizii oficiale, inclusiv una care a anulat un gol. Dacă acele 
decizii ar fi vizat echipa adversă, probabil că Italia ar fi câștigat. 


Bineînţeles că suporterii italieni l-au învinovăţit pe arbitru, un ecuadorian 
pe nume Byron Moreno. In mod surprinzător, Moreno nu a fost blamat din 
cauza incompetenţei sale (reală, de altfel). în schimb, l-au găsit vinovat de 
crimă. în opinia suporterilor, echipa Italiei fusese victima a ceva mult mai 
grav decât o serie de decizii incorecte. Fanii italieni căzuseră pradă unei 
conspirații globale - cel mai probabil orchestrată de FIFA, forul de 
conducere al fotbalului - menite să-i deposedeze de ceea ce era de drept al 
lor. Moreno fusese instrumentul conspirației. Şi a executat ordinele 
impecabil. 


Cotidianul italian Corriere de la Sera, de exemplu, a atacat un sistem în 
care „arbitrii... erau folosiți pe post de asasini". Conform unui editorial al 
publicaţiei Gazzetta dello Sport, „Italia nu are nicio şansă în condițiile unui 
sistem în care rezultatul meciului se decide înainte şi în care se încheie 
afaceri de milioane de dolari”. Un ministru declara că „e ca şi cum un grup 
de persoane influente ar fi stat în jurul unei mese şi ar fi decis să ne scoată 
din joc". Francesco Totti, unul dintre starurile echipei italiene, a sintetizat 
perfect teoriile conspira ționiste: „A fost o eliminare intenționată. De către 
cine? Nu ştiu - vorbim de persoane mai influente decât mine, dar 
sentimentul este că s-a dorit eliminarea noastră”. In săptămânile următoare 
meciului, nu au ieșit la iveală dovezi ale unui presupus complot antiitalian 


sau ale unor acţiuni de sabotaj din partea lui Moreno (în ciuda eforturilor 
publicaţiilor din Italia). însă fanii italieni au rămas la convingerea lor, 
potrivit căreia forţe malefice au complotat pentru distrugerea ambițiilor 
Italiei. 


Pentru cineva din exterior, acuzaţiile de sabotaj păreau absurde. Arbitrii 
luau adesea decizii incorecte. De ce am crede că Moreno era altfel? Insă 
pentru oricine cunoştea fotbalul italian, acuzaţiile erau previzibile, pentru că 
în fotbalul italian se presupune că corupţia este starea naturală a lucrurilor. 
în fiecare an, sezonul italian era marcat de acuze săptămânale de sabotaj şi 
înşelătorie. Echipele susțineau adesea că arbitrii fuseseră cumpăraţi și 
solicitau excluderea celor bănuiţi de interese mârşave. Manevrele arbitrilor 
erau printre subiectele preferate ale publicaţiilor. In fiecare seară de luni, o 
emisiune TV numită Biscardi's Trial {Procesul lui Biscardi) dedică două 
ore şi jumătate analizării deciziilor oficiale şi criticării oficialilor pentru 
favoritism. 


Efectul tuturor acestor lucruri asupra fotbalului italian nu este unul pozitiv. 
Deşi jucătorii lor sunt printre cei mai buni la nivel mondial, meciurile se 
transformă adesea în afaceri ezitante şi mârşave, întârziate în mod repetat 
de intervenţii dramatice ale jucătorilor interesați mai degrabă de atacarea 
arbitrului decât de jocul în sine. înfrângerea nu este nicodată o opțiune. 
Chiar şi victoria este umbrită de suspiciunea că ea a fost rezultatul unor 
Jocuri de culise. 


Totuşi, ce legătură există între fotbalul italian, procesul decizional colectiv 
şi soluționarea problemelor? Deși în cadrul unui meci de fotbal, scopul 
fiecărei echipe este acela de a-şi învinge adversarul, ele au totuşi un interes 
comun: să se asigure că partidele sunt dinamice şi stârnesc interesul 
suporterilor. Cu cât meciul este mai interesant, cu atât mai numeros va fi 
publicul, ceea ce determină o creştere a vânzărilor de bilete şi a audienței 
TV, ceea ce rezultă în profituri mai mari pentru echipe şi deci o creştere a 
câştigurilor jucătorilor. Prin urmare, rațiunea unui meci de fotbal nu este 
doar victoria. Importantă este, cel puţin în teorie, şi cooperarea - împreună 
cu oficialii - în vederea oferirii unei joc interesant. Exact asta nu reuşesc 
echipele italiene să facă. Deoarece niciuna dintre părți nu poate fi sigură că 
recompensele vor fi pe măsura eforturilor sale, jucătorii alocă o parte 


inacceptabil de mare din timpul lor protejării propriilor interese. Energia, 
timpul şi atenția care ar trebui investite în sporirea calităţii jocului se pierd 
în acțiuni de criticare, monitorizare şi manipulare a arbitrilor. lar 
manipularea alimentează manipularea. Chiar dacă majoritatea jucătorilor ar 
prefera onestitatea, ei realizează că astfel se supun exploatării. După cum 
spunea Gennaro Gattuso, mijlocaş al campioanei europene AC Milan, 
„sistemul nu îţi permite să spui adevărul şi să fii tu însuţi". Aproape 
nimănui nu îi convine actuala configurare a sistemului, dar nimeni nu poate 
face ceva pentru a o schimba. 


Prin urmare, fotbalul italian nu a reuşit până acum să găsească soluția 
potrivită pentru o problemă pe care o voi numi de „cooperare"”. Aceasta 
seamănă adesea cu problemele de coordonare, deoarece, în ambele cazuri, 
se poate ajunge la o soluţie bună doar dacă fiecare ia în calcul acțiunile 
celorlalți. 


Dar dacă mecanismul funcţionează, problemele de coordonare se pot 
rezolva chiar dacă fiecare individ își urmărește propriul interes - de fapt, în 
cazul stabilirii preţurilor, aceasta este şi condiţia. Pentru a soluţiona o 
problemă de cooperare - precum deszăpezirea trotuarelor, plata taxelor sau 
poluarea -, membrii unui grup sau ai unei societăţi trebuie să facă mai mult 
de atât. Trebuie să adopte o definiție mai cuprinzătoare a interesului 
personal decât cea restrânsă dată de maximizarea profiturilor pe termen 
scurt. Este necesar să aibă încredere în ceilalți, deoarece, în absenţa 
încrederii, urmărirea unui interes personal îngust este singura strategie care 
pare să aibă sens. Cum se întâmplă asta? Produce vreo diferenţă? 


In septembrie 2003, Richard Grasso, preşedintele Bursei de Valori din New 
York, a devenit primul director executiv din istoria Americii concediat 
pentru că făcea prea mulți bani. Grasso se afla la conducerea Bursei din 
1995 şi, conform opiniei generale, se descurcase foarte bine. Desfăşura, ce-i 
drept, o campanie de autopromovare destul de agresivă, dar nu părea să fie 
incompetent sau corupt. Insă aflarea veştii că Bursa intenționa să-i ofere lui 
Grasso suma de 139,5 milioane de dolari - care includea un ajutor de 
pensionare, plăți eşalonate şi diverse bonusuri - a generat critici vehemente 


din partea opiniei publice, iar în săptămânile următoare, solicitările de 
demitere a lui Grasso ocupaseră agenda publică. Consiliul director al Bursei 
(chiar cei care intenționau să-i plătească 139,5 milioane de dolari) i-a cerut 
lui Grasso să demisioneze doar în momentul în care devenise imposibil să 
mai rămână la conducerea instituției din pricina insistențelor opiniei 
publice. 


Ce anume determinase o asemenea reacție din partea publicului? Până la 
urmă, plata nu se făcea din banii acestuia. Banii erau alocaţi din fondurile 
Bursei. lar acuzele la adresa lui Grasso nu puteau avea vreun efect pozitiv 
asupra stării generale a opiniei publice. Grasso fusese deja plătit, iar Bursa 
nu avea de gând să-și ia înapoi banii şi să-i ofere unei organizații caritabile 
sau să-i investească în demersuri mai profitabile. Din perspectiva unui 
economist, reacția publicului părea complet iraţională. Presupoziția 
economiştilor a fost întotdeauna că oamenii sunt mânaţi de propriile 
interese. Asta înseamnă două lucruri (evidente). In primul rând, având o 
varietate de opțiuni (produse, servicii sau căi de acțiune), un individ o va 
alege pe cea care este cea mai profitabilă pentru el însuşi. In al doilea rând, 
alegerile sale nu vor depinde de acţiunile celorlalți. Cu excepția probabil a 
unor editorialişti economici, nimeni nu a avut de câștigat de pe urma 
înfierări lui Dick Grasso; aşadar, era o alegere iraţională să investească atâta 
timp şi energie în această acțiune. Şi totuşi, oamenii exact asta au făcut. Din 
nou: de ce? 


Explicaţia comportamentului americanilor ar putea avea legătură cu un 
experiment numit „jocul ultimatumului", probabil unul dintre cele mai 
faimoase din economia comportamentală. Regulile jocului sunt simple. 
Subiectii se împart în perechi. (Au opțiunea de a comunica între ei, dar 
altfel ei sunt anonimi pentru partener.) Li se dau zece dolari, pe care trebuie 
să-i împartă între ei conform regulii următoare: unul dintre ei (iniţiatorul) 
decide procentele (50-50, 70-30 etc.) Apoi, face o ofertă nenegociabilă 
celuilalt (respondentul). Cel din urmă poate fie să accepte oferta, caz în care 
fiecare intră în posesia sumei conform procentului stabilit, fie să refuze, şi, 
în acest caz, ambii jucători pleacă acasă cu buzunarele goale. 


Dacă ambii subiecți sunt raționali, inițiatorul va păstra nouă dolari pentru 
sine şi-i va oferi respondentului un dolar, iar acesta va accepta. Până la 


urmă, respondentul va trebui să accepte orice ofertă, indiferent de procent, 
decât să plece acasă cu mâna goală. Un iniţiator rațional va specula această 
situaţie și va oferi un procent cât mai mic. 


In practică însă, lucrurile nu stau niciodată aşa. Ofertele cele mai mici - 
orice sumă mai mică de doi dolari - sunt de obicei refuzate. Gândiţi-vă 
puţin la semnificaţia acestei alegeri. Oamenii preferă să nu obţină nimic 
decât să-l lase pe celălalt să plece cu o sumă prea mare. Vor refuza banii 
pentru a pedepsi ceea ce consideră a fi avariție sau un comportament egoist. 
Interesant este că inițiatorul ştie asta - probabil pentru că realizează că şi el 
s-ar comporta la fel dacă ar fi în poziția respondentului. în consecinţă, 
inițiatorii nu fac de obicei oferte mari. Cea mai mare ofertă din cadrul 
jocului ultimatumului este de cinci dolari. 


In acest caz, suntem departe de imaginea „agentului rațional" al teoriei 
comportamentului uman. Subiecţii care iau parte la jocul ultimatumului nu 
aleg ceea ce este mai bine pentru ei, iar opţiunile lor depind în totalitate de 
ceilalți. Oamenii joacă așa în toate ţările dezvoltate: studiile efectuate în 
Japonia, Rusia, Statele Unite şi Franţa vorbesc despre acelaşi fenomen. lar 
mărirea mizei nu schimbă cu nimic lucrurile. Evident, dacă iniţiatorului 1 s- 
ar oferi un milion de dolari, respondentul nu ar refuza 100 000 de dolari 
doar pentru a-şi exprima punctul de vedere. însă jocul a fost utilizat în ţări 
precum Indonezia, unde suma era echivalentul a trei zile de lucru şi totuşi 
ofertele prea mici au fost refuzate în continuare. 


Acest comportament nu este însă specific numai oamenilor, într-un studiu 
publicat întâmplător în ziua demiterii lui Richard Grasso, primatologii 
Sarah F. Brosnan şi Frans B. M. de Waal au arătat că şi maimuţele capucin 
reacţionează la un tratament jignitor. Maimuţele se obișnuiseră să-i dea lui 
Brosnan o pietricică de granit în schimbul hranei. Plata, cu alte cuvinte, era 
o felie de castravete. Primatele lucrau în perechi, iar când amândouă 
primeau hrana, făceau acest troc în 95% dintre cazuri. Această funcționare 
idilică a economiei de piață a fost bulversată când, la un moment dat, 
cercetătorii au schimbat regulile, dându-i unei maimute un strugure delicios, 
iar celeilalte o felie de castravete. Confuntate cu această nedreptate, 
capucinii refuzau adesea să mănânce castravetele, iar în 40% dintre cazuri 
chiar refuzau să facă schimbul. Lucrurile s-au înrăutățit când unei maimuțe 


1 s-a dat un strugure fără să facă nimic în schimb. în acel moment, cealaltă 
maimuţă arunca de obicei piatra, iar frecvenţa schimburilor scăzuse la 20%. 
Cu alte cuvinte, capucinii erau dispuşi să renunţe la o mâncare ieftină - până 
la urmă, o felie de castravete pentru o pietricică era un schimb avantajos - 
doar pentru a-şi exprima dezaprobarea pentru un caz de favoritism. Probabil 
că dacă li s-ar fi dat ocazia să-i refuze partenerului recompensa - aşa cum s- 
a întâmplat în cazul jocului ultimatumului ar fi profitat cu bucurie de ea. 


Se pare că atât pentru oameni, cât şi pentru maimuţele capucin, contează 
dacă recompensele sunt, într-un sens, „juste". Poate părea o grijă evidentă, 
dar nu e deloc așa. Dacă o maimuţă ar crede că este avantajos să ia felia de 
castravete dând la schimb o pietricică, ar trebui să poată face schimbul şi 
după ce a văzut că partenerul său a primit un strugure. La urma urmei, 
sarcina sa nu a devenit mai dificilă, iar castravetele a rămas la fel de gustos. 
(Dacă nu, înseamnă că o interesează ce a primit cealaltă maimuţă.) Prin 
urmare, părerea sa despre schimb ar trebui să rămână neschimbată. In mod 
similar, participanţii la jocul ultimatumului primesc bani pentru o „muncă" 
ce nu însumează mai mult de câteva minute şi care se rezumă la a răspunde 
cu „da" sau „nu". Refuzul de a primi bani este irațional în majoritatea 
cazurilor. însă oamenii sunt dispuşi să renunţe, dacă astfel se pot asigura că 
distribuirea resurselor este corectă. 


Asta înseamnă că oamenii cred că, într-o lume ideală, toată lumea ar trebui 
să deţină aceași cantitate de bani? Nu. înseamnă doar că, într-o lume ideală, 
oamenii cred că fiecare individ ar trebui să fie răsplătit pe măsura meritelor 
sale. în versiunea originală a jocului ultimatumului, norocul decidea cine va 
fi inițiatorul. In consecinţă, credeau ei, împărțirea banilor ar trebui să fie 
egală. Insă comportamentul oamenilor se schimbă radical odată cu 
schimbarea regulilor. într-una dintre cele mai interesante versiuni ale 
jocului, de exemplu, în loc să aleagă iniţiatorul la întâmplare, cercetătorii au 
făcut în așa fel încât respondentul să creadă că partenerul său a fost ales pe 
baza unui scor mai bun la un anumit test. Ofertele în acel caz au fost mai 
MICI, însă nici măcar o singură ofertă nu a fost refuzată. S-ar părea că 
oamenii consideră că un inițiator care şi-a meritat poziția este îndeptățit să 
câştige mai mult. 


Mai simplu spus, oamenii (dar şi capucinii) vor să ştie că există o relație 
rezonabilă între performanţe și recompense. Exact asta lipsea în cazul lui 
Grasso. Câștiga prea mult pentru munca depusă. Grasso era bun în ceea ce 
făcea. Dar nu era indispensabil: nimeni nu credea că Bursa se va prăbuşi 
odată cu plecarea sa. Fără prea multe cuvinte, munca lui nu făcea 140 de 
milioane de dolari. (Dar ce muncă se poate ridica la această sumă?) In 
termeni de complexitate şi rafinament, nici nu se apropia de 
responsabilitatățile unui director Merril Lynch sau Goldman Sachs, de 
exemplu. Şi totuşi, Grasso era la fel de bine plătit ca un director executiv de 
pe Wall Street, care oricum are un salariu astronomic. 


Nevoia de echitabilitate care a determinat demiterea lui Grasso este 
universală, însă cultura joacă un rol important în definirea echitabilităţii. 
Directorii americani, de exemplu, sunt mult mai bine plătiți decât omologii 
lor europeni sau japonezi, iar un salariu care l-ar face pe un german să-şi 
petreacă şi weekendurile la birou i s-ar părea jignitor unui american. însă 
pentru americani, salariile mari în sine nu reprezintă o problemă - deşi 
America are cea mai inegală distribure a veniturilor din lume, sondajele 
arată constant că americanii sunt mai puţin preocupaţi de inegalitate decât 
europenii. De fapt, un studiu efectuat de economiștii Alberto Alesina, 
Rafael di Telia şi Robert MacCulloch în 2001 a dezvăluit că cei mai 
preocupaţi de inegalitate sunt cei bogaţi. O posibilă explicaţie ar fi că 
americanii cred mai degrabă că bogăţia este rezultatul inițiativei şi al 
priceperii, pe când europenii o pun pe seama norocului. Americanii cred în 
continuare, deși poate că în mod greşit, că Statele Unite reprezintă o 
societate relativ mobilă, în care un copil de muncitor poate deveni bogat. 
Ironia face ca Grasso să fie chiar un membru al clasei muncitoare care a 
ajuns pe o poziție superioară. Se pare însă că şi pentru americani există o 
limită pentru ascensiune. 


Fără îndoială că indignarea faţă de beneficiile de pensionare pe care le-a 
obținut Grasso erau iraționale dintr-o perspectivă economică. Dar, în mod 
asemănător comportamentului respondenţilor din jocul ultimatumului, 
indignarea a fost o manifestare a ceea ce economiștii Samuel Bowles şi 
Herbert Gintis numesc „reciprocitate puternică", i.e. înclinația de a pedepsi 
un comportament deviant (şi de a recompensa unul pozitiv), în condițiile în 


care această atitudine nu produce niciun beneficiu personal. Iraţională sau 


nu, reciprocitatea puternică este, după cum o numeau cei doi economişti, un 
tip de „comportament prosocial" deoarece îi determină pe oameni să treacă 
dincolo de o definiție îngustă a interesului personal și să facă lucruri, 
intenționat sau nu, care asigură binele comunităţii. Indivizii care adoptă 
această reciprocitate puternică nu sunt altruiști. Respingerea celor mai mici 
oferte şi incriminarea lui Grasso nu rezidă în dragostea lor pentru 
umanitate. Refuză astfel de oferte pentru că ele contrazic definiția personală 
a unui schimb echitabil. Efectul însă este același: binele comunității. 
Reciprocitatea puternică funcționează. Ofertele din jocul ultimatumului sunt 
chiar corecte de cele mai multe ori, şi aşa şi trebuie să fie, dată fiind 
modalitatea inițială de distribire la resurselor. Pe viitor, când Bursa din New 
York va intenţiona să angajeze un director executiv, probabil că va cântări 
cu mai multă înţelepciune cât valorează el. Acţiunile individuale iraționale 
ajung să producă, astfel, un rezultat rațional benefic pentru grup. 


m 


Comportamentul prosocial poate ajuta la înțelegerea motivului pentru care 
oamenii cooperează unii cu alții. Societăţile şi organizațiile au nevoie ca 
indivizii să coopereze. Societatea nu se poate baza doar pe lege pentru a se 
asigura că oamenii sunt onești şi responsabili în acțiunile lor. O organizație 
are nevoie de mai mult decât un contract pentru a fi sigură că managerii şi 
angajaţii săi îşi îndeplinesc atribuţiunile. Cooperarea sporeşte în mod 
normal binele general. Insă pentru indivizi, cooperarea nu este de obicei o 
decizie rațională. Este firesc ca fiecare persoană să-și urmărească mai întâi 
interesele personale şi apoi să exploateze munca altora, dacă sunt suficient 
de creduli încât să coopereze. Dar, atunci, de ce nu procedăm cu toţii aşa? 


Explicaţia clasică şi general acceptată a cooperării a fost oferită de 
politologul Robert Axelrod în 1980: cooperarea este rezultatul interacțiunii 
repetate cu aceiaşi oameni. După cum scria Axelrod în The Evolution of 
Cooperation: „Fundamentul cooperării nu este încrederea, ci longevitatea 
relațiilor... Este mai puţin important dacă indivizii au încredere unii în alţii; 
ceea ce contează, pe termen lung, este existenţa unor condiții optime de 
dezvoltare a unui model de cooperare". Oamenii care petrec mult timp 
împreună încep să perceapă beneficiile cooperării şi nu încearcă să profite 
unii de alții deoarece ştiu că, dacă o vor face, cealaltă persoană îi va 


pedepsi. Cheia cooperării este ceea ce Axelrod denumea „perspectiva 
viitorului" („the shadow of the future"). Conştiinţa interacțiunilor noastre 
viitoare împiedică un comportment neadecvat. O cooperare reușită, susținea 
Axelrod, presupune ca oamenii să fie amabili de la început - adică să fie 
dispuşi să coopereze dar şi să fie pregătiţi să reacționeze dacă percep un 
comportament inacceptabil. Cea mai bună abordare necesită trei atitudini: 
„amabilitate, îngăduință și capacitatea de a pedepsi greşelile celorlalți”. » 


Aceste reguli par întru totul rezonabile și probabil reprezintă o descriere 
corectă a modului în care indivizii interacționează unii cu alții într-o 
societate normală. Dar ideea că, în fapt, cooperarea este exclusiv rezultatul 
interacțiunii repetate între oameni nu este complet satisfăcătoare, după cum 
admite chiar Axelrod. Până la urmă, manifestăm adesea un comportament 
prosocial chiar dacă nu beneficiem în mod direct de pe urma lui. Să 
analizăm din nou jocul ultimatumului. El are loc o singură dată, nu jucăm 
de două ori cu aceeaşi persoană. Respondenţii care refuzau cele mai mici 
oferte nu o făceau cu speranţa ca, data viitoare, să fie tratați corect de către 
inițiator. ȘI totuşi, cel care nu efectua o împărțire echitabilă era amendat, 
ceea ce sugerează că „perspectiva viitorului" nu poate explica în totalitate 
cooperarea. 


Interesant este că nu cooperăm cu cei pe care îi cunoaștem sau cu cei cu 
care lucrăm în mod regulat. Ciudat este că o facem cu persoane străine. 
Facem donaţii instituţiilor caritabile. Cumpărăm de pe eBay de la oameni 
pe care nu îi putem vedea. Oamenii se înscriu pe Kazaa şi încarcă melodii 
pe care alții le descarcă, cu toate că nu câştigă nimic de pe urma distribuirii 
muzicii şi, mai mult decât atât, oferă accesul la computerele lor unor străini. 
In sens restrâns, toate aceste acțiuni sunt iraționale. Insă cu toții beneficiem 
de pe urma lor (e drept, mai puţin companiile de înregistrări). Poate că, în 
final, o societate este definită mai degrabă de modul în care îi tratăm pe 
necunoscuţi decât pe cei familiari nouă. 


Să ne oprim pentru câteva momente asupra practicii bacşişului. Este firesc 
ca oamenii să lase bacşiș în restaurantele pe care le frecventează cu 
regularitate: asta le poate asigura o masă mai bună sau servicii de calitate, 
sau poate face interacțiunea cu chelnerii mai plăcută. în mod normal însă, 
oamenii lasă bacşiș şi în restaurantele la care nu vor mai reveni sau care se 


află la sute de kilometri distanţă de orașul în care locuiesc. O explicație 
parțială este că nu vor să fie victimele dezaprobării publice dacă nu o fac 
sau dacă lasă prea puţini bani. Dar, de obicei, lăsăm bacșiş pentru că aşa se 
face şi pentru că ştim că este singura modalitate prin care chelnerii îşi pot 
asigura existența. Ne supunem acestei reguli nescrise, chiar dacă asta 
înseamnă că le dăm bani unor străini pe care s-ar putea să nu-i mai vedem 
niciodată. Logica acestui obicei este discutabilă (după cum se întreba 
domnul Pink în Reservoir Dogs: de ce lăsăm bacşiș oamenilor care fac o 
anumită meserie şi altora care fac alte meserii - nu?). în virtutea acestei 
logici, practica bacşişului, şi mai ales către necunoscuţi, este manifestarea 
unui comportament eminamente prosocial, pe care doar perspectiva 
viitorului nu o poate explica. 


De ce suntem dispuşi să cooperăm cu oamenii pe care abia îi cunoaştem? 
îmi place răspunsul lui Richard Wright, care spune că, de-a lungul timpului, 
„am învăţat că tranzacțiile şi schimburile sunt jocuri în care toată lumea 
poate cîştiga, faţă de cele de sumă zero în care unul câștigă şi celălalt 
pierde". Utilizarea acestui „noi" aici este, desigur, nefericită, de vreme ce 
percepția asupra încrederii, a cooperării şi a bunătăţii străinilor diferă 
radical de la o cultură la alta. în următoarea secțiune, îmi propun să 
demonstrez că unul dintre factorii care determină aceste diferenţe este un 
concept rar asociat cu încrederea sau cooperarea: capitalismul. 


IV 


în secolul al XVIII-lea şi la începutul secolului al XIX-lea, în Marea 
Britanie, un sector important al economiei se afla sub conducerea 
membrilor sectei religioase numită Quakeri. Secta monopolizase peste 
jumătate din industria producătoare de fier. Deţinea poziții-cheie în 
industria bancară (Barclays şi Lloyds erau parte a sectei Quakerilor). 
Domina sectoare de consum precum producția de ciocolată şi biscuiţi. Juca 
un rol crucial în facilitarea tranzacţiilor între Marea Britanie şi America. 


Iniţial, succesul Quakerilor a fost consecinţa tranzacţionărilor din interiorul 
organizației. Din cauza opoziției faţă de religia oficială îmbrățişată de statul 
britanic, membrii sectei nu aveau dreptul să ocupe poziţii în cadrul 

profesiilor; drept urmare, au migrat către sectorul afacerilor. Dacă Quakerii 


aveau nevoie de fonduri sau doreau să încheie tranzacţii, puteau apela cu 
ușurință la ajutorul sectei. Credinţa comună facilita dezvoltarea încrederii, 
astfel încât un Quaker din Londra putea efectua un transport de marfă peste 
ocean având siguranţa că va fi plătit când bunurile vor ajunge la destinație. 


Prosperitatea Quakerilor devenise notorie. Quakerii erau faimoși pentru 
importanţa pe care o acordau onestităţii absolute şi pentru rigurozitatea şi 
atenția în afaceri. De asemenea, au introdus inovaţii precum preţurile fixe, 
punând astfel accentul mai mult pe transparenţă şi nu pe tranzactiile 
dubioase. în scurt timp, oameni din afara sectei începuseră să apeleze la 
Quakeri pentru diverse tranzacții, distribuţie sau vânzări. Pe măsură ce 
prosperitatea Quakerilor creştea, se contura o legătură cauzală între acea 
prosperitate şi reputația membrilor sectei ca fiind persoane demne de 
încredere, pe care te puteai baza. Se pare că onestitatea dădea roade. 


în condiţiile corupției generalizate care caracteriza sectorul afacerilor în 
perioada balonului speculativ de la sfârşitul anilor 1990, ideea că încrederea 
şi afacerile ar avea vreo legătură denota o maximă naivitate. Cu siguranţă, 
una dintre interpretările acestor scandaluri era că nu erau aberaţii, ci 
produsele secundare ale unui sistem care exploatează cele mai detestabile 
instincte ale oamenilor: lăcomia, cinismul şi egoismul. Argumentul pare 
plauzibil măcar pentru că discursul capitalist accentuează adesea virtuțile 
lăcomiei şi beneficiile a ceea ce „Chainsaw" Al Dunlap (CEO-ul renumit 
pentru cruzimea şi frecventele concedieri pe care le efectua) denumea 
„afaceri mârşave". însă această imagine tradițională a capitalismului poartă 
o asemănare vagă cu realitatea sa. De-a lungul secolelor, capitalismul a 
evoluat în direcția unei mai mari încrederi şi transparenţe şi mai puţin spre 
un comportament orientat exclusiv spre sine. Şi, deloc întâmplător, această 
evoluţie a adus cu sine o mai mare productivitate şi o mai mare creştere 
economică. 


Această evoluție nu s-a petrecut datorită faptului că antreprenorii capitaliști 
sunt oameni buni de la natură. în schimb, ea a fost declanșată de realizarea 
faptului că beneficiile încrederii - a oferi încredere și a prezenta încredere - 
sunt potenţial uriașe şi de acceptarea faptului că un sistem economic fiabil îi 
face pe oameni să perceapă aceste beneficii. Până acum, am demonstrat că 
economiile prospere au nevoie de un nivel ridicat de încredere în 


echitabilitatea tranzacţiilor cotidiene. Dacă am pomi de la premisa că orice 
afacere este o păcăleală şi că niciun produs nu este de calitate, sectorul 
afacerilor s-ar prăbuşi. Mai mult decât atât, costurile tranzacţiilor care s-ar 
efectua ar fi enorme, de vreme ce am avea nevoie de foarte mult timp 
pentru a ne convinge de corectitudinea lor şi ar trebui să apelăm la acțiuni 
legale pentru a ne asigura că se respectă condiţiile contractuale. Ca o 
economie să funcționeze și să prospere, nu avem nevoie de o încredere 
oarbă în bunele intenţii ale semenilor noştri - caveat emptor' rămâne un 
adevăr important -, ci de o credinţă minimală în promisiunile și 
angajamentul furnizorilor de produse şi servicii. După cum spunea 
economistul Thomas Schelling: „Este suficient să ne gândim la enorma 
frustrare care rezultă din derularea operațiunilor de ajutorare în ţările 
subdezvoltate sau deschiderea unei afaceri acolo pentru a realiza ce capital 
economic extraordinar este o societate de indivizi onești şi conştiincioşi". 


Construirea acestei încrederi a fost un obiectiv central în istoria 
capitalismului. în epoca medievală, oamenii aveau încredere în membrii 
grupului etnic sau regional din care făceau parte. Istoricul Avner Greif ne 
vorbeşte despre negustorii marocani, cunoscuţi ca maghrebieni, care au 
creat un sistem de comerţ transmediteranean în secolul al XI-lea, ce aplica 
un set de sancțiuni colective pentru violarea codurilor lor comerciale. 
Tranzacţiile în interiorul grupurilor erau de asemenea 


“In latină în original: „Cumpărătorul să fie atent!" (n.t.). 


reglementate de legi care se aplicau tuturor membrilor acelui grup. De 
exemplu, dacă un negustor din Genova îl înșela pe un comerciant din 
Franţa, toţi negustorii genovezi trebuiau să plătească. Poate că nu era o 
practică corectă, însă crea condițiile necesare de dezvoltare a comerțului 
interstatal, din moment ce obliga comunitățile comerciale să aplice legile 
interne menite să încurajeze corectitudinea în afaceri. Pe de altă parte, 
breslele comercianților - în special Liga Hanseatică Germană - îşi protejau 
membrii împotriva abuzurilor din partea oraşelor-stat prin impunerea de 
embargouri comerciale împotriva oraşelor care confiscau bunurile 
negustorilor. 


După cum o dovedeşte exemplul Quakerilor, încrederea între membrii 
grupului a rămas o necesitate capitală de-a lungul secolelor. Ea este la fel de 


importantă și azi - vedeţi succesul afaceriștilor chinezi în țările din sud-estul 
Asiei. Cel puţin în Anglia, legislaţia în domeniul contractelor a evoluat spre 
o responsabilitate individuală sporită şi, ce este mai important, această 
responsabilitate a început să câștige teren în cadrul comunităţii de afaceri. 
După cum spunea un observator în 1717: „Pentru a susţine şi a menține 
valoarea unei persoane, este absolut necesar să existe o definiție general 
acceptată a onestității, a integrităţii şi a abilității”. Cam în aceeaşi perioadă, 
Daniel Defoe scria: „Un negustor onest este într-adevăr o nestemată şi va 
avea parte doar de admiraţie oriunde s-ar afla”. 


Totuşi, afirmaţia lui Defoe cu privire la percepţia unui negustor onest este o 
dovadă a faptului că, probabil, astfel de oameni erau destul de rari. Quakerii 
deveniseră faimoşi pentru încrederea pe care o prezentau exact în virtutea 
caracterului lor excepțional. Este foarte adevărat că beneficiile onestității şi 
ale relaţiei între încredere şi un comerţ viabil erau recunoscute. Adam 
Smith, în Avuţia Naţiunilor, scria: „Când cea mai mare parte a oamenilor 
sunt negustori, ei aduc mereu probitatea şi punctualitatea la modă", iar 
Montesquieu vorbea despre felul în care comerţul îi „cizelează şi 
îmblânzeşte" pe oameni. Insă abia în secolul al XIX-lea - perioada de 
înflorire a capitalismului, aşa cum îl ştim -, încrederea a devenit, într-un fel, 
instituționalizată. După cum scrie istoricul Richard Tilly în studiul său cu 
privire la practicile în afaceri din Germania și Marea Britanie, în anii 1800, 
afaceriştii au început să realizeze că onestitatea poate fi profitabilă. în 
America, după cum ne arată John Mueller în minunata sa carte, Capitalism, 
Democracy, and Ralph's Pretty Good Grocery, P.T. Bamum - cunoscut 
tuturor drept călăul fraierilor - a fost pionierul ideilor modeme asupra 
serviciilor pentru clienţi, în timp ce, în jurul aceleiași perioade, John 
Wanamaker introducea preţurile fixe ca noul standard. Sfârşitul secolului al 
XIX-lea a culminat cu înființarea unor instituţii autonome precum 
Laboratorul Asigurătorilor și Biroul pentru Afaceri mai Bune, menite să 
asigure un climat de încredere în tranzacțiile cotidiene. între timp, pe Wall 
Street, J.P. Morgan a creat o afacere profitabilă în jurul ideii de încredere. 
La sfârşitul secolului al XLX-lea, investitorii (cu precădere cei străini), 
sătui de investițiile suspecte sau nesigure în industria feroviară, erau 
reticenti faţă de noi investiţii în industriile americane. Prezenţa unui 
reprezentant Morgan în consiliul de conducere al unei companii era garanția 
că respectiva companie era stabilă şi de încredere. 


în centrul acestei schimbări de direcție se afla un accent mai mare pus pe 
acumularea de capital pe termen lung față de obținerea unui profit rapid, un 
accent care a devenit caracteristica definitorie a capitalismul modem. După 
cum scrie Tilly, „oamenii de afaceri începuseră să perceapă tranzacţiile 
individuale ca părți ale unei reţele extinse de afaceri profitabile”, şi nu ca pe 
simple „oportunități singulare care trebuie 


exploatate la maximum". Dacă prosperitatea ta depindea de revenirea 
clienților, de recomandări ale oamenilor şi de relații durabile cu furnizori și 
parteneri, onestitatea în afaceri devenea şi mai valoroasă. Fluidizarea 
comerțului pe care o producea încrederea devenea şi mai dezirabilă. Era 
deja o necesitate. 


Aspectul cel mai important al acestui nou concept de încredere era, într-un 
fel, caracterul său impersonal. Până atunci, încrederea fusese în primul rând 
produsul relațiilor pesonale sau al interacțiunilor în cadrul grupului - am 
încredere în această persoană pentru că o cunosc sau pentru că aparținem 
aceluiaşi clan sau aceleiaşi secte - decât al unei presupoziții mai generale 
care poate sta la baza afacerilor. Capitalismul modem legitima ideea 
încrederii în oamenii cu care „nu avusese o legătură personală până atunci", 
demonstrând că, în mod normal, un necunoscut nu te va trăda. Acest lucru a 
ajutat la integrarea încrederii în toate aspectele afacerilor cotidiene. 
Vânzarea şi cumpărarea nu mai necesitau o legătură personală. Erau, în 
schimb, susținute de beneficiile schimbului reciproc. 


Caracterul impersonal al capitalismului este perceput de obicei ca fiind unul 
dintre costurile sale nefericite, însă inevitabile. în locul contactelor bazate 
pe legături de sânge şi simpatie, capitalismul așeza legături bazate în 
totalitate pe ceea ce Marx numea „legătura banilor”. însă, în acest caz, 
caracterul impersonal era o virtute. Una dintre problemele principale ale 
încrederii este faptul că ea se dezvoltă doar în condiţiile existenţei a ceea ce 
sociologii numesc „legături puternice" -familie, clan sau cartier. însă aceste 
tipuri de relații sunt dificil de menţinut cu mai multe persoane concomitent 
şi sunt incompatibile cu acel tip de orizont şi cu acea varietate de contacte 
de care o economie (sau o societate) modernă şi fiabilă are nevoie pentru a 
prospera. De fapt, aceste legături pot fi adesea ostile creșterii economice, de 
vreme ce ele cultivă omogenitatea şi descurajează schimburile libere în 


favoarea tranzacţiilor personale. De aceea, ruptura față de tradiţie în 
privinţa definirii încrederii în termenii impuşi de familie și etnicitate 
devenea o întreprindere esențială. După cum scrie economistul Stephen 
Knack, „acel tip de încredere care ar urma să aibă beneficii incontestabile 
asupra performanţelor economice ale unui popor este încrederea între 
necunoscuți sau, mai exact, între doi membri aleşi la întâmplare ai unei 
națiuni. Cu precădere în societățile extinse şi mobile în care cunoașterea 
personală şi influenţa reputației sunt limitate, un procent considerabil din 
tranzacţiile potențial benefice pentru ambele părți vor implica persoane fără 
legături personale anterioare". 


Ca în majoritatea cazurilor, relația dintre capitalism şi încredere este de 
obicei imperceptibilă din simplul motiv că a devenit parte din viaţa de zi cu 
zi. Pot intra în orice magazin din America pentru a cumpăra un CD-player 
şi pot fi relativ sigur că produsul ales - care, cel mai probabil, a fost fabricat 
într-o ţară aflată la mii de kilometri distanţă - va funcționa bine. Pot fi sigur 
de asta, chiar dacă ştiu că nu voi mai pune vreodată piciorul în acel 
magazin. In acest moment, considerăm că încrederea pe care o prezintă acel 
magazin şi încrederea noastră în acea încredere sunt de la sine înțelese. De 
fapt, ele sunt performanţe extraordinare. 


Acest sentiment de încredere nu ar putea exista în lipsa unui cadru 
instituțional și legal care stă la baza oricărei economii capitaliste modeme. 
Se întâmplă foarte rar ca firmele să fie acţionate în justiţie de clienții lor, 
însă posibilitatea există întotdeauna, iar companiile ştiu acest lucru. De 
vreme ce contractele între firme sunt irelevante, este greu de înţeles de ce 
avocaţii corporațiilor sunt plătiți atât de bine. Măsura succesului legilor şi a 
contractelor este dată de frecvenţa cu care sunt invocate. După cum cred 
Stephen Knack şi Philip Keefer, „membrii societăților cu un nivel ridicat al 
încrederii cheltuiesc mai puţin pentru a se proteja de eventualele încercări 
de exploatare în tranzacțiile economice. Contractele scrise nu sunt utilizate 
foarte des şi nu este necesar să acopere absolut toate situațiile". Axelrod 
dădea exemplul unui agent de achiziţii din Midwest care avea următoarea 
teorie: „Dacă apare ceva, îi dai un telefon partenerului de afaceri şi rezolvaţi 
problema. Nu vă bateţi în clauze contractuale dacă vreţi să mai lucraţi 
împreună". 


încrederea este posibilă, ca şi în cazul modelului Axelrod, datorită 
perspectivei viitorului. Ai încredere în capacitatea celuilalt de a-și urmări 
propriul interes. în timp, această încredere se transformă în ceva mai 
important. Devine un sentiment general al încrederii, o disponibilitate spre 
cooperare (chiar şi în condițiile competiţiei) pentru că doar cooperarea 
poate asigura bunul mers al lucrurilor. Ceea ce Samuel Bowles şi Herbert 
Gintis numesc comportament prosocial devine mai puternic în virtutea 
beneficiilor pe care le produce. 


îmi dau seama cât de improbabil sună această teorie. După cum știm, 
pieţele încurajează egoismul şi lăcomia, nu încrde-rea şi echitabilitatea. 
Chiar dacă nu vi se par convingătoare argumentele de mai sus, analizaţi 
următorul caz: la sfârşitul anilor 1990, sub supravegherea lui Bowles, 
doisprezece cercetători - unsprezece antropologi și un economist - au vizitat 
cincisprezece societăți de mici dimensiuni (majoritatea triburi cu puţini 
membri și în principal autonome), în care au desfăşurat tipul de jocuri cu 
care lucrează economia experimentală. Din aceste societăţi, trei depindeau 
de strângerea hranei pentru a supravieţui, şase utilizau tehnici de tăiere şi 
ardere, patru erau triburi nomade care se ocupau cu creşterea animalelor şi 
două practicau agricultura. Cele trei jocuri în care au fost implicaţi membrii 
triburilor erau cele trei standarde ale economiei comportamentale: jocul 
ultimatumului (despre care tocmai am vorbit), jocul avutului public (în care, 
dacă fiecare contribuie, bunăstarea tuturor creşte, iar dacă doar câţiva se 
implică, ceilalți beneficiază de pe urma muncii altora) şi jocul dictatorului, 
care diferă de jocul ultimatumului prin aceea că respondentul nu are voie să 
refuze oferta iniţiatorului. Ideea din spatele acestor jocuri este că se pot juca 
într-un mod pur rațional, caz în care jucătorul se poate proteja în faţa 
pierderii, însă anulează posibilitatea beneficiului reciproc. O altă variantă, 
pe care o aleg majoritatea oamenilor, este cea prosocială. 


In toate experimentele, cercetătorii au descoperit că fiecare societate 
prezenta o deviaţie considerabilă de la o strategie pur rațională. Deviaţiile 
nu erau toate în aceeași direcție, ceea ce înseamnă că diferențele între 
culturi erau semnificative. Studiul a generat câteva concluzii umitoare, 
printre care cea mai importantă este următoarea: cu cât legătura dintre o 
cultură și piață este mai puternică, cu atât ocurenţa comportamentului 
prosocial este mai mare. Membrii societăților mai orientate către piață au 


făcut oferte mai mari în cadrul jocurilor ultimatumului şi al dictatorului, au 
cooperat în cadrul jocului avutului public şi au manifestat reciprocitate 
puternică când li s-a oferit ocazia. Poate că piaţa nu îi învaţă pe oameni să 
aibă încredere, dar cu siguranţă le creează condiţiile propice dezvoltării ei. 


V 


în acest moment, beneficiile încrederii şi ale cooperării sunt de necontestat. 
Există totuşi şi dezavantaje: cu cât oamenii au mai multă încredere în 
semenii lor, cu atât se expun mai mult posibilității de a fi exploataţi. Iar 
dacă încrederea este cel mai valoros efect social al interacțiunilor dintr-o 
piață, corupția este, fără îndoială, cel mai nociv. De-a lungul secolelor, 
societățile de piață au creat mecanisme şi instituții menite să contracareze 
efectele corupției, printre care auditori, agenții de rating, analişti și, după 
cum am văzut, chiar şi bănci de pe Wall Street. De asemenea, s-au bazat pe 
ideea că indivizii şi companiile vor da dovadă de onestitate - dacă nu chiar 
generozitate - pentru că doar astfel este posibil succesul pe termen lung. în 
plus, în secolul XX s-a dezvoltat un mecanism de reglaj destul de elaborat 
menit să protejeze consumatorii și investitorii. Aceste sisteme funcționau 
eficient de cele mai multe ori. Atunci când nu funcționau însă, produceau 
catastrofe, aşa cum s-a întâmplat la sfârşitul anilor 1990. 


Balonul speculativ din anii 1990 a creat un cadrul perfect pentru 
dezvoltarea corupției. In primul rând, a anulat, practic, perspectiva 
viitorului pentru majoritatea directorilor de corporaţii. Directorii executivi 
care ştiau că veniturile viitoare ale companiilor pe care le conduceau nu vor 
putea justifica niciodată preţurile uriaşe ale acţiunilor lor ştiau, de 
asemenea, că viitorul va fi mai puţin profitabil decât prezentul. Capitalismul 
poate prospera doar dacă oamenii sunt convinși că beneficiile pe termen 
lung ale onestității în afaceri depăşesc avantajele pe termen scurt ale 
tranzacţiilor dubioase. în cazul directorilor unor companii precum Enron şi 
Tyco, de pildă, beneficiile pe termen scurt ale comportamentului egoist şi 
corupt erau atât de mari - deoarece deţineau atâtea opţiuni, iar consiliile 
directoare nu au reacționat în niciun fel -, încât nu puteau fi depășite de 
niciun beneficiu pe termen lung. E greu de imaginat cum putea Dennis 
Kozlowski, directorul executiv al Tyco, să câștige legal 600 de milioane de 
dolari dacă rămânea la conducerea companiei. Ilegal însă, a fost incredibil 


de uşor. Investitorii ar fi trebuit să înţeleagă că regulile jocului s-au 
schimbat şi că directorii executivi nu mai erau interesaţi să-şi onoreze 
promisiunile sau să se preocupe de stabilitatea pe termen lung a companiei. 
Dar nu au reacționat! Şi, pentru că erau atât de obsedaţi de câștigurile de pe 
o piaţă în care investitorii făceau jocurile, nu au făcut nici măcar acea 
prospectie de rutină pe care chiar şi un investitor naiv o efectuează. 


în același timp, mecanismele şi instituțiile care trebuiau să limiteze corupția 
au ajuns să o încurajeze. Wall Street şi industria contabilă ar trebui să 
distingă între entităţi în care putem avea încredere și cele care nu prezintă 
încredere, aşa cum Laboratorul Asigurătorilor identifică echipamentele 
electrice periculoase. Dacă Goldman Sachs vinde acţiunile unei firme, ea 
garantează pentru viabilitatea respectivei companii, aşa cum face și Merrill 
Lynch când recomandă cumpărarea acțiunilor unei companii. Listarea unei 
companii la Bursa din New York este garantul stabilităţii ei. Când o 
companie trece auditul Emst and Young înseamnă că respectiva companie 
are o situație finanaciară bună. 


Avem încredere în Ernst and Young pentru că stabilitatea companiei 
depinde în totalitate de credibilitatea sa. Dacă Laboratorul Asigurătorilor ar 
pune ştampila calităţii pe aparate electrice defecte, ar da faliment în foarte 
scurt timp. Similar, dacă Ernst and Young ar începe să valideze companii 
care s-ar dovedi că derulează afaceri ilegale, oamenii nu ar mai apela la 
serviciile lor. După cum spunea Alan Greenspan refe-rindu-se la contabili, 
„valoarea de piaţă a companiilor lor depinde de integritatea operațiunilor pe 
care le desfăşoară”. Aşadar, contabilii nu trebuie să fie sfinți pentru a fi de 
folos. Teoretic, simpla urmărire a propriului interes ar fi suficientă pentru a 
putea separa manevrele legitime de cele ilegale. Această teorie nu 
funcţionează decât dacă firmele care dau greş sunt pedepsite pentru eşec. La 
sfârşitul anilor 1990 însă, nu au fost. Nasdag lista companii mediocre. 
Companii de elită precum Goldman Sachs garantau pentru ele. Firmele de 
contabilitate împărțeau autorizaţii. (între 1997 şi 2000, şapte sute de 
companii au fost obligate să-și revizuiască declaraţiile de venit. Până în 
1981, doar trei se supuseseră obligaţiei.) însă niciuna dintre aceste companii 
nu a avut de suferit de pe urma operațiunilor ilegale. Din contră, câştigurile 
lor au crescut. Spre finele anilor 1990, Arthur Andersen a efectuat audituri 
pentru companii cu probleme financiare precum Waste Management sau 


Sunbeam. Totuşi, investitorii nu s-au arătat sceptici cu privire la afacerile 
unor firme ca WorldCom sau Enron, de plidă, care continuau să apeleze la 
serviciile lui Andersen. în concluzie, investitorii au încetat să-i mai 
supravegheze pe supraveghetori, drept pentru care supraveghetorii au 
încetat pur şi simplu să mai supravegheze. Intr-o lume în care capitaliştii nu 
mai sunt Quakeri, „ai încredere, dar verifică" se dovedeşte a fi un sfat util. 


VI 


Cinci mii de americani au televizoare care nu seamănă cu tradiționalul 
Sony. Aceste televizoare au fost dotate de către Nielsen Media Research cu 
dispozitive electronice de monitorizare numite „contoare pentru oameni”. 
Dispozitivul este menit să înregistreze în timp real două lucruri: ce tipuri de 
emisiuni urmăresc oamenii ȘI, mai important, tipologia telespectatorilor. 
Fiecare membru al familiei monitorizate primeşte un cod unic pe care 
trebuie să-l folosească de fiecare dată când deschide televizorul. Astfel, 
Nielsen - care preia datele de la aceste dispozitive în fiecare seară - află că 
părinții preferă CSI, în timp ce fiica (studentă) urmăreşte serialul A/ias. 


Desigur, Nielsen urmăreşte obținerea acestor informaţii pentru că agențiile 
de publicitate tânjesc după date demografice. Pepsi poate fi interesată de 
faptul că 22 de milioane de telespectatori au urmărit un anumit episod din 
Friends. Ceea ce-i interesează însă mai mult este numărul celor din 
segmentul optsprezece-douăzeci şi patru de ani care urmăresc serialul. 
Contorul pentru oameni este singura modalitate prin care Pepsi poate afla 
informaţiile de care are nevoie. Prin urmare, rețelele de televiziune 
principale vând spaţiu publicitar pe baza datelor oferite de dispozitive. 
Cinci mu de familii dictează ce reclame și, implicit, ce programe vor urmări 
americanii. 


Toată această situaţie are ceva neliniştitor. Este posibil ca 5 000 de oameni 
să vorbească în numele a 120 de milioane? Nielsen face tot posibilul ca 
eşantionul ales să fie reprezentativ pentru restul populației. Cu toate că 
dispozitivele nu sunt nici pe departe perfecte - în timp, oamenii nu se mai 
înregistrează -, prezintă totuşi un avantaj esențial față de alte modalități de 
obținere a informaţiei: monitorizează emisiunile pe care oamenii chiar le 
urmăresc şi nu ce își aduc aminte sau ce declară că au urmărit. în final, este 


posibil ca cifrele lui Nielsen să fie mai exacte decât orice sondaj cu privire 
la audienţă. 


Dezavantajul dispozitivelor este că nu există decât cinci mii, răspândite pe 
întreg teritoriul Americii. Deşi cifrele de audienţă pe care le furnizează 
Nielsen oferă o imagine destul de corectă a preferințelor telespectatorilor în 
genere, ele nu pot da seama de gusturile publicului pentru fiecare oraş în 
parte. 


Acest aspect este important pentru că nu toate reclamele difuzate în prime- 
time sunt naționale. Companiile regionale au tot atâta nevoie de informații 
ca cele naționale. Dacă eşti proprietarul unui club de fitness din Wayne, 
Indiana, ai vrea să ştii ce emisiune din prime-time de joi au urmărit 
telespectatorii cu vârste cuprinse între optsprezece şi treizeci şi patru de ani 
din Fort Wayne. Dispozitivele nu-ţi vor putea spune însă acest lucru. 


Marile companii de televiziune au încercat să rezolve această problemă prin 
introducerea unor formulare. De patru ori pe an - în februarie, mai, iulie şi 
noiembrie -, Nielsen trimite 2,5 mihoane de formulare unui segment de 
public ales la întâmplare din aproape fiecare piaţă de televiziune din ţară şi 
le solicită să consemneze, timp de o săptămână, programele pe care le 
urmăresc. Nielsen colectează, de asemenea, informaţii despre toate 
persoanele care completează aceste formulare, astfel încât, la finele fiecărei 
luni de sondaj, poate concepe profiluri demografice pentru toate pieţele de 
televiziune. Stațiile locale ale companiilor de televiziune - posturile afiliate 
- şi firmele de publicitate folosesc datele obținute din aceste formulare 
pentru a negocia tarifele de publicitate pentru lunile următoare. 


Interesantă este longevitatea acestui sistem - sondajele realizate prin 
formulare au fost introduse la începuturile televiziunii -, în ciuda defectelor 
atât de evidente şi de profunde. In primul rând, nu există garanţii cu privire 
la acurateţea datelor. Cu cât rata de răspuns pentru un sondaj este mai mică, 
cu atât creşte incindenţa erorilor, iar formularele au o rată de participare 
extraordinar de mică - doar 30% dintre formulare se întorc completate. 
Rezultatul este crearea a ceea ce se numeşte „viciul cooperării" 
(„cooperation bias"), ceea ce înseamnă că există posibilitatea ca persoanele 
care participă la sondaj să nu urmărească aceleaşi programe ca cei care nu 
participă. (De fapt, este aproape sigur că nu o fac.) O altă problemă este 


tehnologia precară a formularelor. Oamenii nu le completează în timp ce se 
uită la televizor. Ca cei mai mulți dintre noi, ei amână completarea lor până 
la sfârşitul săptămânii şi, în consecință, sondajele vor reflecta ceea ce își 
amintesc că au urmărit. Oamenii îşi aduc aminte mai degrabă de emisiunile 
populare, deci sistemul formularelor favorizează companiile mari de 
televiziune. De asemenea, aceste sondaje nu reușesc să tină pasul cu 
preferințele nestatornice ale telespectatorilor. 


Chiar dacă ar fi corecte, tot nu le-ar fi utile firmelor de publicitate sau 
companiilor de televiziune pentru a afla ce programe urmăresc oamenii în 
mod frecvent, asta pentru că programele televiziunilor pe perioada 
desfășurării sondajelor diferă radical de programele obişnuite. Deoarece 
aceste sondaje sunt atât de importante pentru staţiile locale, ele sunt forțate 
să apeleze la ceea ce se numeşte „tururi de forţă" („stunt programming"). Pe 
perioada sondajelor, programele TV abundă în evenimente în exclusivitate, 
filme costisitoare şi apariţii ale vedetelor în diverse emisiuni. Februarie 
2003, de exemplu, a fost luna Michael Jackson pentru reţele de televiziune 
precum ABC, NBC şi Fox, care au cheltuit, fiecare, milioane de dolari 
pentru emisiuni despre excentricul cântăreț de pop. în aceeaşi lună s-a 
difuzat climaxul mult aşteptat (cel puţin de către unii telespectatori) al 
reality show-urilor, care numai reale nu sunt, The Bachelorette şi Joe 
Millionaire. Rețelele de televiziune trebuie, de asemenea, să difuzeze 
episoade noi din cele mai populare seriale. Pe perioada desfăşurării 
sondajelor, reluările sunt interzise. 


Tururile de forță dăunează tuturor: agenţiilor de publicitate, reţelelor de 
televiziune şi chiar şi telespectatorilor. Companiile, până la urmă, plătesc 
tarife de publicitate care reflectă programele difuzate în aceste tururi de 
forţă. Allen Banks, director executiv media la Saatchi and Saatchi pentru 
America de Nord, le numeşte „o înşelătorie, un subterfugiu". „Imaginea pe 
care o creează nu are nimic de-a face cu ce se întâmplă în restul timpului”, 
spune el. Unele companii încearcă să ţină seama de această diferenţă când 
cumpără timp publicitar, însă, de vreme ce în majoritatea pieţelor locale 
sondajele sunt singurele date pe care se pot baza, cifrele sunt în continuare 
foarte relevante. 


Pentru reţelele de televiziune, pe de altă parte, aceste sondaje înseamnă că 
cele mai bune programe pe care le produc -într-un sens larg - sunt irosite 
într-o competiţie acerbă. în acele luni, la orice oră se difuzează concomitent 
pe două sau trei posturi emisiuni sau filme interesante (dacă îți place să te 
uiţi la televizor). O persoană nu poate urmări decât una dintre ele. Dacă 
rețelele TV ar fi putut difuza emisiunile la ore diferite, şi nu în același timp, 
ar fi înregistrat o audienţă mai mare. Prin difuzarea programelor simultan, 
posturile TV îşi scad şansele de a obţine un rating bun. Aceste formulare 
dăunează şi telespectatorilor, deoarece îi privează de programe de calitate în 
restul timpului. Dacă te numeri printre cunoscătorii emisiunilor lugubre, 
luna noiembrie îţi va satisface pe deplin preferinţele; în ianuarie, din păcate, 
vei fi prins într-o avalanșă de reluări. 


Aceste sondaje nu reflectă foarte precis cine şi ce vizionează; obligă 
companiile să plătească pentru cifre nesigure şi nereprezentative; şi 
limitează numărul de telespectatori pe care i-ar putea câştiga o rețea de 
televiziune în cursul unui an. Este un fapt cunoscut de cei din industria de 
televiziune, iar părerea generală este că e nevoie de un nou mecanism de 
măsurare a audienței locale. însă, deşi există o alternativă mai bună - 
contorul creat de Nielsen -, toate televiziunile continuă să participe la 
sistemul formularelor şi să joace după regulile sale. E firesc să ne întrebăm 
de ce atât de mulți oameni aleg să adere la un sistem atât de defectuos. 


Răspunsul evident este că schimbarea lui implică nişte costuri foarte 
ridicate. Instalarea şi întreținerea contoarelor costă, de vreme ce trebuie 
tinute în permanenţă deschise. Costul instalării dispozitivelor pe toate 
pieţele de televiziune ar fi... de fapt, nu se ştie foarte clar, deoarece Nielsen 
refuză să declare vreun preţ. Teoretic, dacă s-ar instala contoare în câteva 
mii de case din cele 210 pieţe din America, probabil ar fi vorba de sute de 
milioane, ceea ce depăşeşte cu mult costurile trimiterii formularelor - pe 
care oamenii le completează gratuit - inclusiv taxele de poştă. 


Totuşi, chiar şi un miliard de dolari nu este o sumă atât de mare în 
industriile televiziunii şi ale publicităţii per ansamblu. In fiecare an se 
investesc cel puţin 25 de miliarde pentru publicitate pe baza cifrelor din 
sondaje, deci cel puţin 25 sunt irosiți. In același timp, rețelele de televiziune 
cheltuiesc sute de milioane în fiecare an pe perioada sondajelor, pe lângă 


prețul competiției sinucigaşe care rezultă de aici. O investiție în contoare - 
sau în ceva asemănător - pare o soluţie colectivă înțeleaptă şi ar produce 
beneficii atât pentru reţelele de televiziune, cât și pentru agenţii de 
publicitate. 


Problema este că, deşi toată lumea ar avea de câștigat din renunţarea la 
sondaje, dat fiind faptul că niciun Jucător individual nu ar beneficia de pe 
urma acestei renunţări, niciunul nu va fi destul de avantajat de ea pentru a 
justifica costurile pentru testarea unei alternative. Agenţii publicitari din 
Sioux Falls, de exemplu, ar fi evident foarte încântați să ştie că cifrele de 
audienţă ale staţiilor locale CBS sunt corecte. Din păcate, aceste companii 
nu cheltuiesc fonduri suficient de mari, astfel încât să fie justificabilă o 
investiție în contoare din partea CBS. ABC ar prefera să nu fie nevoită să 
investească atât de mult în tururi de forță, însă beneficiile economice directe 
pe care le obține dintr-un sistem alternativ de măsurare a audienței sunt 
foarte scăzute. 


O soluţie evidentă ar fi ca fiecare să contribuie într-un fel pentru a remedia 
sistemul. însă această strategie face obiectul criticii virulente la adresa 
posibilității cooperării pe care sociologul Mancur Olson o face în cartea sa, 
The Logic of Collective Action (1965). Olson analizeză dificultăţile cu care 
se confruntă grupurile de interese precum Asociaţia Medicală Americană 
(AMA) în demersurile lor de a atrage voluntari. De vreme ce toți doctorii 
beneficiază de activităţile de lobby desfăşurate de AMA, cu toate că niciun 
efort individual nu a determinat succesul sau eşecul acestor activităţi, Olson 
a concluzionat că niciun doctor nu se va implica voluntar. Singura 
modalitate ar fi ca grupurile de interese să le ofere membrilor beneficii - 
precum asigurare medicală sau, în cazul AMA, jurnalul medical publicat de 
ei - menite să încurajeze participarea. Chiar şi aşa, era de părere Olson, 
oamenii nu s-ar fi grăbit să trimită scrisori Cogresului sau să participe la 
mitinguri. Pentru fiecare persoană ar fi mai uşor să-i lase pe alţii să se 
implice. Similar, dacă reţelele de televiziune, stațiile locale sau agenții de 
publicitate ar face eforturi pentru schimbare, întreaga industrie -inclusiv cei 
care nu au avut niciun aport - ar culege roadele, în concluzie, fiecare are 
toate motivele să stea degeaba, să-i lase pe alții să muncească şi să câștige 
de pe urma lor. De vreme ce toți vrem să stăm degeaba, nimic nu se 
schimbă. 


După cum am văzut, critica lui Olson nu are o aplicabilitate universală, aşa 
cum s-a crezut odată. Grupurile cooperează. Oamenii contribuie la 
bunăstarea socială. Asta nu înseamnă însă că și companiile o vor face. Acel 
tip de interes personal progresist care îi determină pe oameni să coopereze 
unii cu ceilalți necesită o capacitate de a gândi pe termen lung. Corporaţiile 
manifestă o viziune îngustă, poate pentru că investitorii îi încurajează. în 
orice caz, structura actuală a industriei televiziunii determină o 
predispoziție crescută a reţelelor de televiziune și a agenţilor de publicitate 
de a cădea în capcana acţiunii colective. 


Modalitatea de plată a serviciilor lui Nielsen agravează situația. De vreme 
ce datele obținute în urma sondajelor interesează în egală măsură stațiile 
afiliate și firmele care cumpără publicitate, firesc ar fi să împartă costurile. 
în realitate, posturile afiliate plătesc 90% din preţul colectării şi prelucrării 
datelor și, atâta timp cât cel care plătește are puterea, ele dictează ce se 
întâmplă cu sondajele. Aparent, stațiile afiliate sunt singurii jucători care 
favorizează sondajele. Sistemul formularelor, pe de altă parte, mărește 
tarifele de publicitate practicate de reţelele importante, în defavoarea 
posturilor mai mici. Stațiile afiliate nu acoperă nicio parte din costurile de 
sute de milioane de dolari pe care le cheltuiesc reţelele de televiziune pe 
perioada sondajelor. Ele doar culeg roadele. Mai mult decât atât, nu sunt 
interesate de efectele negative ale sondajelor asupra telespectatorilor în 
celelalte opt luni ale anului, pentru că audienţele nu sunt monitorizate 
atunci. Nu ar fi foarte departe de adevăr să spunem că singurele programe 
de care le pasă sunt cele difuzate în februarie, mai, iulie şi noiembrie. 
Stațiile afiliate nu numai că nu doresc utilizarea contoarelor, dar sunt chiar 
ostile față de ele. Când Nielsen a introdus contoare în Boston, în 2002, 
niciun post afiliat nu a fost interesat de serviciile sale. Posturile au decis 
atunci că nicio estimare nu va fi mai bună decât cifrele oferite de contoare. 


Pe lângă problemele acţiunii colective pe care le implică persistența 
sondajelor, ea mai face dovada pericolului pe care îl prezintă lăsarea unei 
singure entități să ia deciziile pentru un grup. Dacă reţelele de televiziune şi 
agenții de publicitate ar fi contribuit financiar la dezvoltarea unui sistem 
viabil de măsurare a audienței, poate că ar fi avut vreun cuvânt de spus în 
restructurarea sistemului. Acum, trebuie să se supună ordinelor stațiilor 
afiliate.. 


în concluzie, situația este sumbră, chiar şi fără Joc Millionaire şi Michael 
Jackson. însă lucrurile se vor schimba - pe măsură ce televiziunea prin 
cablu se răspândește, euforia formularelor va scădea, iar în 2003 Nielsen a 
anunţat că va introduce contoare în 10 dintre cele mai importante pieţe de 
televiziune din America. îngrijorător este faptul că o industrie de miliarde 
de dolari a rămas mult timp captivă într-o tehnologie retrogradă şi 
imprecisă, pentru că marii jucători nu au găsit o cale de cooperare. Dacă 
soluțiile corecte pentru problemele de cooperare sunt adesea - aşa cum s-a 
întâmplat în cazul revoltei împotriva lui Richard Grasso - consecinţa unor 
decizii individuale iraționale care converg într-o decizie colectivă rațională, 
situația în care sunt blocaţi jucătorii din televiziune e cauzată de eşecul de a 
găsi o cale de coordonare a acestor decizii individuale. în parte, jucătorii din 
industria televiziunii s-au comportat inteligent. împreună însă, au dat 
dovadă de obtuzitate. 


VII 


La deschiderea companiei Guardian Bank and Trust în Insulele Cayman în 
1986, John Mathewson nu poseda niciun fel de experiență, avea puţini 
clienți şi o cunoaştere vagă a modului de funcționare a băncilor. însă, într- 
un fel ciudat, Mathewson era un spirit vizionar. El înţelesese că existau 
mulți cetăţeni americani care deţineau sume importante de bani, de care nu 
doreau ca Fiscul american să ştie, și că aceste persoane ar fi dispuse să 
plătească oricât dacă Mathewson ar găsi o cale să-i pună la adăpost de 
ochiul vigilent al Fiscului american. 


în consecință, Mathewson le-a oferit lucrul de care aveau nevoie. Le-a 
explicat clienților săi cum să înființeze firme-paravan. Nu a declarat 
niciodată banii pe care îi depunea. Le-a oferit clienților săi cârduri de debit 
cu care puteau retrage bani din conturile Guardian de oriunde s-ar fi aflat în 
Statele Unite. Mathewson practica comisione mari pentru serviciile sale - 8 
000 de dolari la deschiderea unui cont, 100 de dolari pentru fiecare 
tranzacţie - pe care clientii săi erau dispuși să le plătească. La apogeul 
existenţei sale, Guardian avea 150 de milioane de dolari în diverse conturi 
şi două mii de clienţi. 


In 1995, Mathewson a părăsit Insulele Cayman în urma unei dispute cu un 
oficial al guvernului şi s-a mutat în San Antonio pentru a se bucura de 
roadele muncii sale. La câteva luni, a fost arestat pentru spălare de bani. 
Mathewson era de-acum bătrân. Perspectiva închisorii nu îi surâdea. în plus, 
avea ceva valoros de oferit în schimbul libertăţii: informaţii scrise cu privire 
la toţi cei care depuseseră bani în conturile Guardian Trust. Prin urmare, a 
încheiat un târg cu anchetatorii săi. A pledat vinovat (i s-a acordat o 
pedeapsă de cinci ani cu suspendare şi cinci sute de ore de muncă în folosul 
comunității). Le-a spus reprezentanţilor guvernului tot ceea ce ştia despre 
modalităţile de evaziune fiscală. 


Cea mai interesantă informaţie pe care a dezvăluit-o Mathewson a fost că 
paradisurile fiscale nu mai erau utilizate doar de traficanţii de droguri sau 
pentru spălare de bani. în schimb, aceste bănci păstrau banii unor cetăţeni 
americani care îi câştigaseră din afaceri legale, dar pentru care nu doreau să 
plătească taxe. După cum a mărturisit Mathewson în fața unei adunări a 
Senatului în 2000, „majoritatea clienților băncii Guardian erau afaceriști 
onești şi persoane de specialitate". Clienţii lui Mathewson erau de genul lui 
Mark Vicini, un antreprenor din New Jersey care conducea o afacere cu 
calculatoare pe nume Micro Rentai and Sales. După toate standardele, 
Vicini era un membru respectabil al comunității. A plătit taxele de facultate 
pentru rudele sale. Făcea frecvent donaţii. între 1991 şi 1994, Vicini a depus 
nouă milioane de dolari în conturile din Cayman, dintre care șase nu au fost 
declarate la Fisc. Astfel, a economisit 2,1 milioane de dolari reprezentând 
taxele neplătite. (A plătit însă în forma a cinci luni într-o închisoare 
federală, unde a ajuns după ce a pledat vinovat pentru acuzaţia de evaziune 
fiscală.) 


Chenţii lui Mathewson nu erau singurii care nu-şi declarau încasările. în 
realitate, anii nouăzeci au marcat o perioadă de explozie a evaziunii fiscale. 
Până la sfârșitul deceniului, două milioane de americani deţineau cârduri de 
credit de la băncile off-shore. Cu cincisprezece ani înainte, aproape nimeni 
nu avea aşa ceva. Companiile care operau aceste bănci apelau de obicei la 
internet pentru a promova servicii precum trusturi stratificate, trusturi off- 
shore de protecție a activelor și trusturi constitutiv pure. Un grup restrâns, 
dar perseverent (şi obtuz) de evazionişti fiscali sfătuiau populația că nu este 
necesară plata taxelor deoarece legea taxelor nu fusese aprobată de 


Congres. Vechile soluții de rezervă - precum deținerea a două registre 
contabile, alierea cu o fundație caritabilă sau biserică şi decontarea 
cheltuielilor ca donaţii - se păstrau. Toate aceste manevre aveau un mare 
dezavantaj: erau ilegale. Un calcul estimativ a arătat că America pierduse 
200 de milioane de dolari până la sfârşitul deceniului. 


Vasta majoritate a populației Americii nu apelase niciodată la acest gen de 
subterfugii. îşi plăteau în mod regulat taxele şi continuau să-şi exprime în 
sondaje dezaprobarea faţă de aceste practici. Este aproape sigur că 
proliferarea lor - şi succesul pe care-l aveau - le-au trezit americanilor o 
urmă de îndoială asupra echitabilităţii sistemului taxelor. Toate acele 
îndoieli au fost augmentate de complexitatea crescândă a sistemului de 
plăţi, ceea ce genera o nesiguranţă cu privire la corectitudinea taxelor pe 
care trebuia să le plăteşti, și de explozia din anii 1990 a numărului 
companiilor de înapoiere a taxelor plătite de corporaţii, care a fost 
responsabilă pentru ceea ce Trezoreria a numit în 1999 „un nivel 
inacceptabil, în continuă creştere, de neplată a taxelor”. Titlul unui articol 
apărut în 2001, în revista Forbes, despre sistemul de taxe punea întrebarea 
care încolțise în mintea multor americani: EŞTI UN FRAIER? 


De ce este important acest exemplu? Pentru că plata taxelor este un 
exemplu clasic de problemă de cooperare. Toată lumea beneficiază de 
serviciile finanțate din plata taxelor. Banii sunt destinaţi unei armate care te 
protejează, şcolilor care asigură educația nu numai a copiilor tăi, dar şi ai 
altora (copii care vrei să ajungă oameni prosperi pentru a te putea susţine la 
bătrâneţe), construirii de drumuri fără taxă, menţinerii poliției şi a 
pompierilor şi cercetării în domeniul ştiinţei şi al tehnologiei. Ai la 
dispoziție şi alte servicii de care poate nu ai nevoie, dar, pentru majoritatea 
oamenilor, beneficiile trebuie să depășească costurile, pentru că altfel taxele 
ar fi mai mici decât sunt. Problema este că poţi beneficia de toate acestea 
chiar dacă nu-ți plăteşti taxele. Majoritatea beneficiilor pe care le oferă 
guvernul reprezintă ceea ce economiștii numesc bunuri indispensabile, ceea 
ce înseamnă, după cum o sugerează şi numele, că nu este posibil să li se 
permită unor oameni să profite de beneficii excluzându-i pe ceilalți. Dacă se 
va construi la un moment dat un sistem de apărare antirachetă, vă va proteja 
casa indiferent dacă ați plătit sau nu vreodată taxele. Odată ce 1-95” a fost 
dată în folosinţă, oricine putea călători pe această rută. Prin urmare, chiar 


dacă sunteti de părere că serviciile finanţate de guvern sunt benefice dintr-o 
perspectivă 


* Interstate 95, una dintre principalele autostrăzi care traversează partea estică a Statelor 
Unite, între Mâine și Florida, și este paralelă cu oceanul Atlantic (n.t.). 


pur egoistă, aveţi toate motivele să evitaţi plata taxelor care vă revin. De 
vreme ce beneficiaţi de aceste servicii chiar dacă nu plătiţi, pare nefiresc să 
începeţi să vă achitaţi taxele. însă, dacă toată lumea ar face asta, beneficiile 
publice ar dispărea cu totul. Este o reprezentare exactă a teoriei lui Mancur 
Olson. 


Poate că nu v-aţi gândit niciodată la sistemul taxelor ca fiind o chestiune de 
cooperare, dar exact asta este în esenţă. Diferenţa majoră între plata taxelor 
şi activarea într-un grup de interese este următoarea: neplata taxelor este 
împotriva legii. Adevărul este că, dacă nu-ţi plăteşti taxele, şansele de a fi 
prins sunt infime. In 2001, de pildă, Fiscul american a audiat doar 0,5% 
dintre situațiile financiare depuse de contribuabili, în termeni economici, 
este posibil ca neplata taxelor să fie o decizie rațională. Un sistem legislativ 
viabil necesită ceva mai mult decât legi. în final, un asemenea sistem le 
solicită cetăţenilor să-şi plătească taxele de bunăvoie (chiar dacă nu le face 
plăcere). Plata taxelor este costisitoare la nivel individual, însă avantajoasă 
la nivel colectiv. Condiţia obținerii avantajelor colective este ca fiecare 
cetățean să-și plătească taxele. 


De ce se implică oamenii? Cu alte cuvinte, de ce în America, unde rata de 
plătire a taxelor este relativ ridicată, oamenii se supun legii? Răspunsul are 
legătură cu acelaşi principiu care a funcţionat în cazul lui Richard Grasso: 
reciprocitatea. Majoritatea oamenilor vor participa atâta timp cât ştiu că şi 
alții fac la fel. în privinţa taxelor, americanii sunt ceea ce istoricul Margaret 
Levi numeşte oameni care „consimt condițional" („contingent consenters");: 
„Ei sunt dispuşi să-şi plătească taxele doar dacă știu că şi ceilalți fac la fel şi 
numai dacă sunt convinşi că cei care nu plătesc vor fi identificați şi 
pedepsiţi corespunzător". Când oamenii au impresia că poliția nu-și face 
treaba şi că cei care încalcă legea scapă nepedepsiţi, încep să se simtă 
exploataţi, spune Michael Graetz, profesor de drept la Yale. Oamenii sunt 
dispuşi să se comporte onest, dar nimeni nu vrea sa fie exploatat. 


Să analizăm experimentele efectuate de economiștii Ernst Fehr şi Simon 
Găchter cu privire la avutul public. Ele s-au desfăşurat în felul următor: 
avem un grup de patru persoane. Fiecăruia 1 se dau douăzeci de jetoane, iar 
Jocul are patru runde. La fiecare rundă, jucătorul are posibilitatea de a 
contribui cu un jeton la avutul public sau îl poate păstra pentru sine. Fiecare 
investiție costă. Dacă Jucătorul alege să depună un jeton, câştigul lui este de 
0,4 jetoane. Dar şi ceilalți jucători obţin 0,4. In total, grupul câştigă 1,6 
jetoane pentru fiecare jeton investit. Ideea experimentului este aceasta: dacă 
fiecare jucător îşi păstează banii şi nu investeşte nimic, toată lumea pleacă 
cu douăzeci de jetoane. Dacă fiecare îşi investește toţi banii, ei câştigă în 
final treizeci şi două de jetoane. Vicleşugul constă în faptul că, de obicei, 
cea mai înţeleaptă strategie este să nu investeşti nimic şi să câştigi de pe 
urma celorlalți. Dar dacă toată lumea ar apela la această strategie, nu ar mai 
exista nicio contribuţie. 


Ca şi în cazul jocului ultimatumului, jocurile avutului public urmează 
acelaşi model în toate ţările dezvoltate. Iniţial, majoritatea oamenilor nu 
manifestă un comportament egoist. Mare parte dintre jucători contribuie cu 
cel puţin jumătate dintre jetoane la avutul public. Dar cu fiecare rundă, 
observând că ceilalți culeg doar roadele investiţiei altora, rata contribuției 
scade. Până la finalul jocului, numai 30% sau 20% dintre jucători contribuie 
la averea colectivă, iar grupul este, per total, mai sărac decât ar putea fi. 


Fehr şi Găchter susțin că oamenii se împart în general în trei categorii. 
Aproximativ 25% sunt egoiști - altfel spus, sunt raționali din punct de 
vedere economic - şi nu contribuie niciodată. (Procentul este egal cu cei 
care fac cele mai mici oferte în cadrul jocului ultimatumului.) O mică parte 
dintre ei sunt altruiști şi contribuie cu sume mari la avutul public de la 
început până la sfârșit, chiar dacă observă că ceilalți nu fac la fel. Cel mai 
larg, grup este format din acei contribuabili condiționaţi, încep prin a 
contribui cu o parte din avere, apoi, văzând că ceilalți profită de ei, încep să 
depună din ce în ce mai puţini bani. Până la finalul jocului, aproape toți 
contribuabilii condiționaţi încetează să mai coopereze. 


în consecinţă, cheia succesului acestui sistem este asigurarea cooperării 
contribuabililor condiționaţi, iar singura cale ca ei să continue să se implice 
este să nu se simtă exploataţi. Fehr şi Găchter au modificat puţin jocul 


pentru a demonstra următorul aspect: de data aceasta, la sfârşitul fiecărei 
runde, ei au dezvăluit valoarea contribuţiei fiecărui jucător, demascându-i 
astfel pe cei care au profitat de implicarea celorlalți. Apoi le-au oferit 
posibilitatea jucătorilor să-i pedepsească pe profitori. Contra unei taxe de 
30% dintr-un jeton, puteau să ia un jeton de la cei care nu plătiseră. 
Introducerea acestei reguli a avut două consecinţe. în primul rând, jucătorii 
au cheltuit bani pentru pedepsirea vinovaţilor - cu toate că, după cum am 
mai spus, din punct de vedere economic, au acționat irațional. în al doilea 
rând, profitorii au început să contribuie. De fapt, chiar și pe parcursul 
ultimelor runde, când nu mai aveau niciun motiv să contribuie (pentru că 
pedeapsa nu mai putea fi administrată), vinovăţi au continuat să-şi 
plătească partea. 


Soluția problemei colective a plătirii taxelor, așadar, trebuie să țină seama 
de trei aspecte. Primul este că oamenii ar trebuie să aibă încredere, într-o 
anumită măsură, în semenii lor şi să asume că ei vor fi corecti și că-şi vor 
îndeplini obligațiile. John T. Scholz, profesor de studii politice, a observat 
că oamenii care au încredere în ceilalți își vor plăti mai repede taxele şi că 
vor lua atitudine faţă de orice tentativă de exploatare. O condiție adiacentă, 
dar diferită de prima este încrederea în guvern, adică în capacitatea lui de a 
cheltui banii publici eficient şi în interesul țării. Deloc surprinzător, Scholz 
a constatat că cetăţenii care au încredere în guvern sunt mai împăca ţi (sau 
măcar mai puțin ostili) cu obligaţia de a plăti taxele. 


O a treia condiție este siguranţa că statul îi va identifica şi pedepsi pe rău- 
platnici şi îi va proteja pe contribuabili. Legea singură nu poate asigura 
cooperarea, dar o poate impulsiona. Dacă populaţia crede că profitorii - cei 
care nu plătesc taxe, dar se bucură de avantajele traiului în Statele Unite - 
vor fi prinşi, vor fi mai receptivi (sau măcar mai puţin ostili) faţă de 
obligația plătirii taxelor. De asemenea, vor fi, nu întâmplător, mai puţin 
predispuși la a înșela. Așadar, percepția publică a Fiscului american are un 
efect profund asupra comportamentului contribuabililor condiționați. Mark 
Matthews, directorul Diviziei de Urmărire Penală (Criminal Investigation 
Division) din cadrul Fiscului american, era perfect conştient de faptul că 
succesul urmăririlor penale era măsurat nu numai de prinderea infractorilor, 
dar şi de impactul activităţii lor asupra cetăţenilor. „Există un grup de 
persoane care ar putea fi tentate de aceste infracțiuni, un grup care ar face 


ca schemele agresive de evitare a taxelor să devină şi mai agresive. Este de 
datoria noastră să-i convingem că aceste manevre nu au niciun sens. O parte 
importantă din misiunea agenției este să-i convingă pe oameni să aibă 
încredere în sistem/' 


A-i face pe oameni să-și plătească taxele este o problemă colectivă. Ştim 
care este obiectivul: toți cetăţenii trebuie să plătească partea care le revine 
(asta nu ne spune nimic despre suma care le revine). întrebarea este: cum 
facem acest lucru? Modelul Statelor Unite - care este, conform standardelor 
globale, eficient, de vreme ce, în pofida unei retoricii antitaxe, americanii 
îşi plătesc taxele într-o proporție mai mare decât europenii - sugerează 
faptul că, deşi legea şi reglementările joacă un rol important în încurajarea 
contribuţiei la bugetul statului, ele sunt eficiente doar în condiţiile unei 
disponibilități a populaţiei de a-şi plăti taxele. O rată mare de plătire a 
taxelor atestă, cel puţin într-un sens vag, buna funcționare a sistemului. 
Eficienţa sistemului se dovedeşte în timp, pe măsură ce populația - care la 
început probabil se achita de datoria civică de teama măsurilor legale - 
recunoaşte beneficiile mutuale ale plătirii taxelor şi o instituie ca normă. 


Cu alte cuvinte, plata taxelor determină plata taxelor. Iar acest „cerc 
virtuos" este caracteristic, în viziunea mea, oricărei forme eficiente de 
cooperare. Enigma cooperării este că Olson avea dreptate: a profita de pe 
urma muncii altora este o alegere rațională. Şi totuși, cooperarea, atât la 
scară largă, cât şi la scară redusă, este motorul oricărei societăți puternice. 
Nu mă refer strict la exemplele evidente, precum donațiile către 
organizaţiile caritabile sau votarea, sau participarea la demonstraţii - toate 
acestea fiind acţiuni colective. Includ aici şi exemplele mai subtile, precum 
acei angajaţi care, câteodată îndreptățiți, s-ar putea sustrage de la obligaţiile 
lor fără să suporte pedepse (deoarece costurile supravegherii lor ar fi prea 
mari), şi totuşi nu o fac, sau acei clienţi care lasă bacşiş în restaurante aflate 
la kilometri distanță de oraşul în care locuiesc. Există însă o componentă 
esenţială care diferențiază o societate de un grup de oameni care locuiesc în 
același loc. 


Partea a doua 


Traficul: incapacitatea șoferilor de a-si coordona acţiunile 

în 2002, centrul Londrei era, în toate privințtele, un blocaj permanent 
al traficului. în oricare zi, un sfert de milion de vehicule se îndreptau 
spre centru (o suprafață de 20 de kilometri pătraţi), pregătite să 
înfrunte un milion de navetiști care folosesc mijloacele de transport 
în comun. în locul bulevardelor largi, Londra este străbătută de străzi 
înguste și întortocheate în care viteza maximă posibilă este sub 16 
kilometri/oră. în alte zile, viteza scade chiar la cinci kilometri/oră. 
Ajungi mai repede pe jos, mergând normal. 


Situaţia traficului era atât de dezastruoasă încât primarul Londrei, Ken 
Livingstone, s-a transformat dintr-un socialist devotat în susținătorul unui 
plan care a atras simpatia economiştilor capitaliști din lumea întreagă. In 
februarie, primăria a introdus taxe pentru accesul în centrul oraşului. Dacă 
voiai să treci prin centru între orele şapte dimineaţa şi 6.30 seara, trebuia să 
plătești cinci lire. Dacă te sustrăgeai de la achitarea taxei şi erai prins de una 
dintre cele 230 de camere de luat vederi instalate în centru, erai obligat la 
plata unei amenzi de 80 de lire. în teorie, planul era menit să strângă 180 de 
milioane de lire ce urmau să fie investiţi în dezvoltarea rețelei de transport 
public şi să reducă traficul cu 20%. 


Ideea din spatele strategiei era simplă: dacă un şofer intră în centrul oraşului 
ŞI îngreunează traficul, el determină creşterea costurilor pentru ceilalți 
participanţi. Dacă acel şofer este prins într-o coloană de mașini, în timp ce 
este depăşit de copiii care merg pe trotuar, simte că a plătit mai mult decât 
ar fi cazul. Insă matematica congestiei infirmă acest lucru. Taxa de trecere 
este menită să colecteze această plată. 


„Taxa pe congestie" este un concept definit în anii 1920, dar cel mai înfocat 
susținător al său a fost economistul William Vickrey, laureat al premiului 
Nobel. în viziunea lui, drumurile nu erau diferite de orice altă resursă 


limitată: o alocare rațională necesita ca beneficule şi costurile deciziilor 
oamenilor să fie evidente pentru ei. Dacă, de exemplu, drumul principal 
spre centru nu ar fi taxat, toți şoferii ar alege acea rută în orele de vârf, chiar 
dacă ar fi mai avantajos pentru toată lumea dacă s-ar circula la ore diferite, 
dacă unii ar lua autobuzul şi alții ar lucra de acasă. Dacă pe același drum s- 
ar percepe o taxă, deciziile ar varia, deoarece şoferii ar răspunde diferit la 
întrebarea: „cât de importantă este pentru mine această deplasare?". Prin 
urmare, în loc să conducă toată lumea pe 1-95 la 6.30 dimineaţa, unii ar 
pleca la serviciu mai devreme sau mai târziu, unii ar lua trenul, iar alții ar 
lucra de acasă. 


Ideea sună bine, dar aplicarea ei în realitate a fost întotdeauna problematică. 
Livingstone s-a lovit de critici vehemente cu privire la planul său pentru 
Londra. în Statele Unite însă, taxa pe congestie a rămas întotdeauna la 
stadiul de idee. Americanii nu sunt de obicei de acord cu ideea de a plăti 
taxe pentru autostrăzi şi poduri, însă gândul că ar fi nevoiți să plătească mai 
mult în orele de vârf le este cu totul insuportabil. Majoritatea oamenilor 
susțin că nu ei aleg când sau cum să se deplaseze, iar ideea că cei bogaţi pot 
circula pe străzi goale, în timp ce toți ceilalți sunt nevoiți să se mulţumească 
cu rutele ocolitoare, deci mai lungi, este foarte supărătoare. In consecință, 
preferă să sufere în trafic decât să le permită altora să achite taxa libertăţii. 
Autorii unui studiu despre o încercare nereușită de a introduce taxa pe 
congestie pentru trecerea podului din San Francico Bay au concluzionat că 
atât alegătorii, cât şi politicienii trebuie să fie convinşi că singura variantă 
reală este adoptarea schemei Vickrey. Există câteva excepţii, de pildă New 
Yorkul, unde traversarea unor anumite poduri sau tuneluri costă mai mult în 
orele de vârf. Excepţiile sunt puţine însă. 


Ciudat este că am acceptat cu ușurință forme ale taxei pe congestie în alte 
sectoare ale vieţii. Telefoanele interurbane sunt mai scumpe în timpul zilei, 
băuturile sunt mai ieftine în intervalul happy hour, iar o călătorie la Las 
Vegas costă mai mult în weekend. (Să nu uităm regula „primul venit, primul 
servit”.) Toate aceste exemple reprezintă o formă de adaptare a prețului la 
cerere - cu cât cererea este mai mare, cu atât preţul creşte și invers.) Când 
vine vorba de trafic, americanii preferă să nu plătească deloc - cel puţin în 
termeni financiari. 


Nu este surprinzător atunci că singurul loc din lume care a rafinat conceptul 
de preţ de congestie este antiteza culturală a Americii: Singapore. Nefiind 
nevoit să se lupte cu grupuri de şoferi nervoşi sau alegători nemulțumiți, 
guvernul din Singapore a introdus taxa pe congestie încă din 1975. Modelul 
inițial era foarte asemănător cu recenta strategie a primăriei londoneze: 
şoferii erau obligați la plata unei taxe dacă voiau să treacă prin districtul 
financiar central (CBD) la ore de vârf. Cu timpul, taxa a devenit obligatorie 
indiferent de oră. Insă cele mai importante schimbări au fost de natură 
tehnologică. Pe vremuri, sistemul era aplicat de polițiști rutieri care 
înregistrau numărul de înmatriculare al şoferilor care nu plăteau taxa de 
drum. în prezent, toate maşinile din Singapore au ataşat de bord un cârd 
inteligent (smart cârd) electronic care te taxează automat la trecerea printr-o 
zonă cu plată. Sistemul are două avantaje: previne înşelăciunea şi 
evidențiază costul deciziei tale. Singapore a rafinat şi mai mult regulile de 
plată. Dacă inițial era un singur cost pentru orele de vârf ale dimineţii, acum 
au introdus o taxă pentru „orele de vârf din cadrul orelor de vârf” (taxa 
pentru intervalul opt-nouă este de două ori mai mare decât între 7.30 și opt) 
şi pentru seară. Singapore oferă adesea tarife de weekend (şoferii 
beneficiază de o reducere a taxei sau chiar de o scutire de la plată). Graţie 
acestor măsuri, traficul din Singapore este mult mai fluid decât în Londra 
sau New York, cu toate că numărul mașinilor per kilometru este cel mai 
ridicat din ţările vestice. (Este o ţară mică totuși.) 


Interesant este că, în ciuda măsurilor coercitive practicate de Singapore, 
decizia de trecere prin zonele cu plată aparține şoferilor. O soluție evidentă 
de fluidizare a traficului ar fi interzicerea accesului unui număr de mașini în 
anumite zile. Mexicul exact asta a făcut, obiectivul fiind, în cazul lor, 
reducerea poluării. Dacă locuiești în Mexico City, iar numărul tău de 
înmatriculare se termină în 5 sau 6, nu ai voie să conduci lunea. (Ziua de 
marți este interzisă pentru 7 şi 8, 3 şi 4, miercuri, şi aşa mai departe. 
Sâmbăta şi duminica sunt libere pentru toată lumea.) Acest plan însă nu a 
dus la o reducere a traficului, deoarece şoferii mexicani nu aveau niciun 
motiv să aleagă rute alternative în restul de şase zile din săptămână, iar unii 
dintre ei și-au mai cumpărat o maşină pentru a putea conduce pe tot 
parcursul săptămânii. Prin comparaţie, în Singapore, fiecare şofer ştie cât 
trebuie să plătească, drept care guvernul se bazează pe faptul că toate aceste 
decizii individuale vor genera o decizie colectivă inteligentă. 


Stabilirea unei sume pentru drumuri este o problemă importantă, aşa cum 
rezultă din numeroasele studii ale economiştilor menite să ofere o soluţie. 
Un aspect evident este că, cu cât ai mai mulți bani, cu atât mai uşor îţi va fi 
să plăteşti pentru timp şi comoditate (alegi să achiţi o taxă pentru a conduce 
prin centrul Londrei pentru că este mai convenabil decât să iei metroul). 
Şoferii mai puţin înstăriți pot evita plata taxei neconducând, dar asta nu 
ajută cu nimic. în concluzie, un plan rațional și echitabil de plată pentru 
congestie ar trebui nu numai să impună o sumă, dar și să redistribuie 
încasările de pe urma acestei taxe. Singapore a investit aceste venituri în 
construirea unui sistem de transport public rapid, ultramodern, iar planul lui 
Livingstone pentru Londra implică o investiţie de milioane de lire în 
modernizarea trasportului în comun. O altă variantă, propusă de inginerul 
de trafic Carlos Daganzo, ar fi să li se permită şoferilor să conducă gratuit 
în anumite zile. Această alternativă ar menţine stimulentele și, în plus, ar 
oferi siguranţa că şoferii care îşi permit să cumpere timp nu ajung să 
domine şoselele. 


Un sistem ideal de tarifare ar trebui să fie mult mai sofisticat decât modelul 
„cinci lire la orice oră" practicat de Londra. Vickrey, de exemplu, îşi 
imagina o lume guvernată de principiul „tarifării diferențiale", asta 
însemnând că taxa pentru utilizarea unei rute depinde de condițiile de trafic, 
de vreme sau de tipul de maşină. Dacă traficul pe autostrada 1-5 care leagă 
Sacramento de San Francisco s-ar bloca deodată din cauza unui camion 
răsturnat, taxa de drum ar fi mai mare. Această situaţie v-ar face, teoretic, să 
alegeți rute alternative, ceea ce ar duce la o fluidizare a traficului. în ziua de 
azi, un asemenea sistem ar fi fezabil din punct de vedere tehnologic. Este 
desigur un vis politic, iar o tarifare hiperdiferențială ar fi, în orice caz, o 
bătaie de cap inutilă. (E, oare, o idee bună să obligi şoferii să realizeze 
calcule complexe când conduc cu o sută de kilometri la oră?) însă 
introducerea radarelor de viteză sau dotarea maşinilor cu sisteme GPS 


je vu... 


Totuşi, aşa nefinisat cum e, planul londonez s-a dovedit mult mai eficient 
decât s-a așteptat majoritatea non-economiștilor. Traficul s-a îmbunătăţit cu 
20%, congestiona rea s-a redus simțitor şi, conform unui studiu, mașinile se 
pot deplasa acum cu 40% mai repede. (Viteza este în continuare de 17 
kilometri/oră, dar este totuşi un progres.) Cea mai mare îngrijorare a 


oamenilor este că planul a fost mult prea eficient în reducerea traficului. 
Obiectivul tarifării congestiei nu este să suspende traficul complet, de 
vreme ce, dintr-o perspectivă economică (lăsând la o parte aspectul 
ecologic), o autostradă goală nu este preferabilă uneia prea aglomerate. 
Scopul acestor măsuri este o mai bună coordonare a activităților şoferilor 
prin cântărirea beneficiilor condusului în relație cu costurile la care îi obligă 
pe ceilalți participanţi la trafic. în cazul Londrei, preocuparea pentru 
declinul traficului este exagerată. Străzile sunt în continuare înţesate de 
mașini. Se deplasează însă mai uşor. Mai important este că traficul reflectă 
acum adevărata valoare pe care oamenii o acordă condusului. Cel puţin 
pentru moment, traficul londonez este mai rațional. 


Ideea că poţi elimina blocajele din trafic prin stabilirea unui preţ corect este, 
fără îndoială, atractivă, mai ales dacă ești blocat în trafic timp de două ore 
pe Cross Bronx Expressway. Majoritatea blocajelor în trafic se datorează 
unui număr prea mare de maşini pe şosea. Ca şoferi, ar trebui să lăsăm o 
distanță de două secunde între mașini. Asta înseamnă că o bandă de şosea 
nu poate suporta mai mult de 1 800 de mașini pe oră. Cei mai mulți dintre 
noi nu sunt atât de precauţi la volan pe cât ar trebui, iar pe o autostradă 
aglomerată din Califorma, pe o singură bandă circulă 2 400 de maşini pe 
oră. Dar, fie că vorbim de 1 800 sau de 2 400, dacă sistemul lui Vickrey 
poate menţine numărul de maşini sub acest prag, va elimina blocajele 
produse de simpla congestionare a traficului. 


Din nefericire, taxele de drum nu pot soluţiona multitudinea de probleme 
care pot stârni iadul pe o rută foarte circulată. Unele dintre ele sunt evidente 
- lucrări de construcţie, accidente, zonele de intrare sau de ieşire din pasaje 
-, iar altele sunt mai subtile, precum mici gropi în asfalt, curbe line, pante 
de înclinare, un camion greoi pe banda din dreapta. Unii oameni de ştiinţă 
susțin chiar că blocajele în trafic nu au câteodată nicio cauză. Dacă vă uitaţi 
cu atenție la condițiile de trafic din oricare zi a săptămânii, veți fi uimiţi că 
ajungeţi vreodată la timp acasă. 


Un grup de maşini pe autostradă se aseamănă cu trecătorii care se 
deplasează pe trotuar sau cu un stol de păsări. Sunt entități autonome, care 


urmează un set de reguli simple - nu lovi maşina din faţă, schimbă benzile 
când ai ocazia, condu cât de repede poţi, în limitele legii - şi care încearcă 
să-şi coordoneze activitățile. în trafic, fiecare şofer vrea să o ia înaintea 
celorlalți, dar, în acelaşi timp, vrea ca traficul per ansamblu să se mişte cât 
mai repede posibil. în alte situaţii, am văzut că oamenii reuşesc să-şi 
coordoneze activitățile foarte bine. De cele mai multe ori însă, deciziile 
acelor şoferi autonomi ajung să creeze un haos de nedescris. în concluzie, 
unde e problema? 


Mecanica traficului este relativ simplă. Când şoselele nu sunt aglomerate, 
mașinile se pot deplasa cu ușurință de pe o bandă pe alta şi pot încetini sau 
accelera fără să creeze blocaje. Fiecare maşină poate păstra o distanţă 
regulamentară faţă de maşina din față, fără să încetinească. Asta e ceea ce 
oamenii de știință numesc „flux continuu" („free flow"). Treptat, pe măsură 
ce şoseaua se aglomerează - sau pe măsură ce maşinile încetinesc pentru a 
ieşi de pe autostradă -, toată lumea este nevoită să încetinească pentru a 
menţine distanţa necesară între maşini. în momentul în care un şofer apasă 
pedala de frână, mașina din spatele lui trebuie să frâneze și aşa mai 


departe. Pe benzile pe care se circulă cu viteză, mașinile trebuie să frâneze 
mai abrupt pentru a nu produce accidente. Ceea ce înseamnă că, pe benzile 
care se deplasează mai repede, mașinile încetinesc mai rapid (dacă se 
înţelege ceea ce vreau să spun). lar pe măsură ce şoferii care conduc cu 
viteză mai mare schimbă benzile, viteza maşinilor se uniformizează cu 
fiecare spațiu care se ocupă. în loc ca fluxul să fie continuu, maşinile intră 
într-o schemă repetitivă instabilă, în care toate circulă cu aceeaşi viteză, dar 
mai încet decât înainte. De aici, se trece foarte repede la situația clasică de 
accelerare-opri-re-accelerare. Aspectul cel mai frustrant al unui blocaj este 
că, odată ce eşti prins în coloană, este foarte greu să ieși. S-a dovedit că 
mașinile care pornesc primele dintr-o coloană se deplasează mai încet decât 
cele care se opresc în spatele ei. Din această cauză, un blocaj pe autostradă 
va da impresia că mașinile se deplasează înapoi. După cum spune Kai 
Nagel, primul care a efectuat studii de trafic, „odată create, blocajele în 
trafic sunt relativ stabile și se pot deplasa timp de câteva ore fără să-și 
schimbe structura". 


Cauza apariției blocajelor în trafic a stârnit întotdeauna dezbateri aprinse. 
Una dintre tabere este alcătuită din fizicieni, care susțin că mișcarea 
autovehiculelor pe o autostradă este foarte similară cu curgerea unui rîu sau 
cu mișcarea nisipului într-o clepsidră. Ştim că particulele de nisip se pot 
bloca, întrerupând fluxul continuu; simulările computerizate ale fluxului de 
trafic au dezvăluit același tipar, drept pentru care fizicienii au concluzionat 
că aceste „blocaje spontane" probabil au loc şi în realitate. De cealaltă parte 
se află inginerii de trafic, conform cărora orice blocaj se produce din cauza 
unui obstacol sau a unei porțiuni îngustate. La nivel strict academic, 
dezbaterea este fascinantă, dar nu este clar care sunt implicaţiile ei practice, 
din moment ce până şi inginerii de trafic recunosc că 


„deviaţiile" pe care le consideră cauza blocajelor în trafic pot fi infime, ca 
de exemplu o maşină care se deplasează prea încet. 


In dimineaţa zilei de 14 iunie 2000, Carlos Daganzo și Juan Munoz, 
ingineri la Institutul de Studii pentru Transport de la Berkeley, au efectuat 
un experiment pentru a demonstra această ipoteză. Au trimis un autovehicul 
pe podul Richmond-San Rafael, situat în apropiere de San Francisco, cu 
instrucțiuni să conducă mult mai încet decât restul maşinilor, care circulau 
cu o viteză normală (puţin peste 96 de kilometri/oră), în cadrul orelor de 
vârf din timpul dimineții. Podul are o lungime de nouă kilometri, câte două 
benzi pe fiecare sens, nu are rampe de intrare sau ieşire. Evident, efectele s- 
au văzut imediat. Maşinile au început să schimbe benzile mai des, iar spre 
spatele autostrăzii - „în amonte", un termen utilizat de polițiștii rutieri - 
traficul a început să se congestioneze. Deşi maşinile prinse în porțiunea cea 
mai îngustă circulau, efectele asupra fluxului de trafic s-au făcut simţite. 


Unul dintre motivele pentru care porțiunile îngustate cauzează atât de multe 
probleme este acela că, pe autostrăzile cu mai multe benzi, se creează o 
situaţie în care maşinile circulă cu viteze diferite pe fiecare bandă. (Crezi că 
viteza maşinilor se va uniformiza şi că vei ajunge într-un final maşinile de 
pe banda stângă. Dar e doar o impresie.) De fiecare dată când viteza 
traficului pe diferite benzi variază, oamenii au tendinţa să schimbe banda de 
mers. Asta îi face pe şoferi mai precauţi. Măresc distanța dintre ei și maşina 
din față, ceea ce, paradoxal, creşte şansele ca şoferii să schimbe benzile (de 


vreme ce spațiul dintre maşini este mai mare). Fiecare bandă a autostrăzii 
ajunge să aibă cu 10% mai puţine mașini decât dacă ar fi o singură bandă. 


Odată ce un drum devine suficient de aglomerat, şoferilor le va fi mai greu 
să-şi coordoneze mișcările. Fiecare şofer trebuie să anticipeze manevrele 
celorlalți și, deoarece informaţia se transmite doar prin intermediul farurilor 
de frână şi al semnalizării de sens (semnale precare, în cel mai bun caz), 
anticiparea se transformă adesea în exagerare. Un şofer care este în 
permanență gata să frâneze poate încetini o coloană întreagă de maşini. ŞI, 
pentru că un şofer nu are niciodată imaginea de ansamblu a condiţiilor de 
trafic, deciziile sale -dacă să iasă din coloană la următoarea intersecție sau 
să continue, dacă să schimbe banda sau nu - sunt, în cel mai bun caz, 
haotice. In locul mișcărilor elegante şi ordonate ale unui stol de păsări, 
şoferii creează haosul unui blocaj al traficului. 


Unul dintre motivele pentru care coordonarea este atât de dificilă pe 
autostrăzi este diversitatea şoferilor. După cum am văzut, diversitatea este o 
componentă esenţială a unui proces decizional eficace. Dar diversitatea 
poate câteodată îngreuna rezolvarea problemelor de coordonare. Mitch 
Resnik a demonstrat această ipoteză cu mai mult timp în urmă în cadrul 
unei simulări de trafic folosind programul Star-Logo, care a reprezentat una 
dintre primele încercări de a analiza felul în care acțiunile individuale 
produc rezultate neprevăzute. In cartea sa, Turtles, Terrnites and Traffic 
Jams, Resnick scria că, atâta timp cât maşinile de deplasează la intervale 
regulate şi cu viteze egale, traficul se desfăşoară normal. Dar, imediat ce 
vitezele devin neregulate și şoferii sunt nevoiţi să se adapteze la manevrele 
celorlalți, încetinind sau accelerând, se produc blocaje. Nu a fost nevoie 
decât de impunerea unui nivel minimum de aleatoriu și mărirea vitezei 
pentru a stârni haosul. De asemenea, intrarea într-o zonă de radar, care îi 
obligă pe şoferi să reducă viteza rapid, ar putea crea un blocaj. Toate 
acestea ridică o întrebare evidentă: dacă diversitatea şoferilor este 
problema, se poate ca omogenitatea să fie soluția? 


în august 1997, un grup de cercetători din programul PATH, conceput de 
statul California, a preluat controlul unei porțiuni de doisprezece kilometri 


din autostrada 1-15 de lângă San Diego într-o încercare de a răspunde la 
această întrebare. Cercetătorii au adus cu ei opt modele Buick LeSabre, pe 
care le-au automatizat dotându-le cu echipament în valoare de sute de mii 
de dolari, ca, de exemplu, sisteme de control al volanului și al pedalei de 
acceleraţie, senzori de mișcare, radar şi un sistem de comunicare prin radio 
care poate transmite informaţii referitoare la viteza şi accelerația mașinii de 
cincizeci de ori pe minut. Automatizarea viza două efecte: în primul rând, 
acela ca mașinile să se poată conduce singure și, în al doilea rând, ca o 
coloană de maşini să circule împreună pe autostradă sincronizându-și viteza 
prin intermediul comunicării radio. Scopurile au fost atinse. Automobilele 
au pornit în convoi, cu o distanţă de numai șase metri între ele. Mișcările 
mașinilor erau perfect sincronizate, fără ezitări cauzate de reacția şoferului. 
Odată ce o maşină accelera, restul proceda la fel. Pe parcursul a patru zile, 
mașinile au circulat cu o viteză de 100 de kilometri/oră, cu pasageri la bord, 
fără a fi implicate în vreun accident. Era imaginea unei autostrăzi cu o 
organizare ideală. 


Cum ar funcţiona acest scenariu în realitate? în primul rând, ar trebui create 
autostrăzi speciale cu indicatoare magnetice îngropate în asfalt, de-a lungul 
drumului, la intervale de doi metri. (Mașinile ar folosi indicatoarele pentru a 
„citi" drumul şi a se asigura că sunt pe banda corectă.) Odată intrată pe 
autostradă, mașina ta s-ar alătura unui pluton de maşini și ai circula astfel 
până la ieşire. (Probabil că fiecare automobil ar fi dirijat către o anumită 
rampă de ieşire.) Modificarea autostrăzilor ar fi costisitoare. Ar ajunge la 
cel puțin 10 000 de dolari pe un kilometru şi jumătate; de asemenea, şoferii 
ar trebui să plătească echiparea maşinilor. Insă o autostradă automatizată 
corect ar putea ajunge la o capacitate dublă sau chiar triplă faţă de una 
obişnuită, eliminând totodată blocajele în trafic. Asta ar însemna mai puţine 
autostrăzi nou-construite şi o reducere a timpului petrecut în trafic. Este 
aşadar posibil ca autostrăzile automate să constituie chiar o economie. 


Deşi planul are sens la nivel intuitiv - dacă șoferii sunt problema, nu-i mai 
lăsăm la volan -, este greu de crezut că va fi implementat prea curând. Un 
impediment ar fi acela că şoferii sunt destul de reticenţi la a ceda altuia 
controlul, cu atât mai puţin la a-și pune viaţa în mâinile unui computer. 
Desigur, avioanele folosesc în mod normal pilotul automat, dar puţini dintre 
noi am pilotat vreodată un avion. Aproape toţi am condus o maşină. Parte 


din motivul pentru care un asemenea plan va rămâne la stadiul de proiect 
este faptul că pare mai degrabă o soluție impusă de la vârf (top-bottom) 
decât de la bază. Suntem dispuși să lăsăm guvernul să ne impună direcția pe 
autostradă? Poate ar fi mai bine să ne resemnăm cu blocajele. 


Am putea totuşi să luăm în calcul un alt model, propus de fizicianul german 
Dirk Helbing. Helbing este fascinat de obiecte sau fiinţe în mișcare: studiile 
sale includ pietoni, mașini, mulțimi şi procese de distribuție. El a conceput 
ceea ce ar putea fi prima cale rațională și realistă de soluționare a 
problemelor din trafic. Soluţia lui Helbing își are rădăcinile în câteva studii 
pe care le-a efectuat cu câţiva ani în urmă împreună cu Bernardo 
Huberman, cercetător în cadrul Hewlett-Packard. Pe scurt, cei doi au 
identificat o stare a traficului pe care au numit-o „flux continuu". In această 
schemă, mașinile se deplasează la unison - „bloc omogen", după cum au 
denumit-o - şi, deşi fiecare mașină merge cu o viteză mai mică decât cea 
ideală, per total, traficul se derulează într-un ritm optim, însemnând că 
numărul maxim de maşini trece pe lângă un punct fix la fiecare minut. 


Aspectul ciudat al fluxului continuu este că el nu se poate susține dacă nu 
sunt destule maşini pe șosea. Dacă sunt prea puţine maşini, ele vor schimba 
benzile, vor accelera sau încetini, toate aceste manevre având un efect 
perturbator asupra traficului. Unele mașini ar putea circula în condiții mai 
bune, însă grupul se va deplasa mai încet decât ar putea. Condiţiile de 
existenţă a unui flux continuu sunt două: o cale de a preveni accelerarea sau 
încetinirea bruscă, pe de-o parte, şi o modalitate de a fluidiza traficul la 
intrarea pe autostradă, pe de altă parte. Se pare că important nu este doar 
numărul maşinilor care intră pe autostradă, ci şi intervalul la care o fac. 


Mai recent, Helbing și un alt coleg al său, Martin Treiber, au demonstrat că 
următoarele două inovaţii ar putea schimba simțitor modul în care se 
circulă. Prima e ceea ce se numește „sistem de asistență”, un dispozitiv 
electronic cu radar şi senzori menit să asigure păstrarea distanţei necesare 
între maşini, să-i alerteze pe şoferi cu privire la eventuale pericole sau 
obstacole din spate, pe care nu le-ar putea vedea din cauza unghiului mort. 
Sistemele de asistenţă ar asigura fluidizarea traficului şi ar evita frânarea 
excesivă. Producătorii de mașini lucrează în prezent la încorporarea acestei 
tehnologii în viitoarele modele. Sistemul nu ar fi necesar pentru toți şoferii. 


Helbing şi Treiber susțin că este de ajuns ca 10% sau 20% dintre mașini să 
fie dotate cu astfel de sisteme. 


O a doua inovaţie este mult mai fezabilă şi necesită o utilizare mai rafinată 
a semafoarelor amplasate la intrarea pe autostradă, care sunt deja utilizate în 
Europa şi Statele Unite. în Statele Unite, semafoarele sunt programate să 
permită accesul unei mașini pe autostradă la fiecare treizeci de secunde. 
Cercetările lui Helbing şi Huberman sugerează că distanţarea maşinilor la 
întâmplare nu este o soluţie. Este necesar ca mașinile să intre pe autostradă 
atunci când este loc şi doar dacă prezenţa lor umple un spaţiu între două 
mașini, menținând astfel un flux continuu. (Acest lucru ar însemna, desigur, 
instalarea unui sistem care să monitorizeze traficul şi să programeze 
semafoarele corespunzător.) Câteodată, ar fi necesar ca maşinile să aștepte 
câteva minute la intrarea pe autostradă, ceea ce ar produce inițial un val de 
nemulţumire. Procedând astfel, susține Helbing, am putea scurta timpul 
efectiv petrecut pe autostradă. Dacă o mulțime inteligentă nu poate evita 
crearea de blocaje în trafic, poate că autostrăzile inteligente ar reuşi. 


Știința: colaborare, competiţie și reputaţie 


La începutul lui februarie 2003, Ministerul Sănătăţii din China a 
anunţat Organizaţia Mondială a Sănătăţii (OMS) că, începând din 
noiembrie 2002, 305 persoane din provincia Guangdong au fost 
diagnosticate cu o afecţiune respiratorie gravă care a cauzat cinci 
morți. Deși.simptomele bolii sugerau o gripă, testele de laborator au 
infirmat prezenţa virusului. La două săptămâni după ce OMS a fost 
înștiințată de această problemă, o persoană care se întorcea dintr-o 
călătorie în China și Hong Kong a fost diagnosticată cu o afecţiune 
respiratorie gravă în Hanoi și a fost spitalizată, chiar dacă un număr 
de angajaţi ai unui spital din Hong Kong manifestaseră simptome 
similare. Spitalele raportau constant noi cazuri ale acestei afecțiuni 
și, până la începutul lui martie, era evident că SARS* - după cum 
fusese numită boala - nu era un nou tip de gripă aviară, ci o boală cu 
totul diferită OMS a emis o atenţionare generală cu privire la SARS, 
avertizând persoanele care călătoreau în sudul Asiei și 
implementând un sistem de monitorizare pentru a fi la curent cu 
apariția de noi cazuri. 


Monitorizarea bolii era, fără îndoială, o preocupare majoră - de vreme ce 
era evident că SARS era contagioasă, prin urmare carantina era o acțiune 
importantă în eradicarea ei -, însă la fel de important era să se afle cauza 
epidemiei, pentru a începe testarea și descoperirea unui vaccin. Pe lângă 
generarea unei avertizări generale, OMS a derulat un proces global 


Sindromul Respirator Acut Sever (n.t.). 


de identificare a sursei SARS. Pe 15 şi 16 martie, organizația a contactat 
unsprezece laboratoare de cercetare din diferite ţări -printre care Franţa, 
Germania, Olanda, Japonia, Statele Unite, Hong Kong, Singapore, Canada, 
Marea Britanie şi China - şi le-a solicitat să coopereze în vederea 
identificării și analizării virusului SARS. Toate laboratoarele au răspuns 
afirmativ cererii OMS, iar pe 17 martie au demarat ceea ce organizația a 
numit un „proiect cooperativ policentric de cercetare". In fiecare zi, 
laboratoarele participau la teleconferinţe în cadrul cărora prezentau 
concluziile experimentelor, discutau noi piste de investigaţie şi analizau 
rezultatele cercetărilor. OMS a creat un site pe care laboratoarele au postat 
fotografii cu virusuri prelevate de la victimele SARS (oricare dintre ele 
putând să fie cauza afecțiunii), analize ale virusurilor şi rezultatele testelor. 
Laboratoarele făceau adesea schimb de mostre ale virusurilor, ceea ce le 
permitea să obțină păreri diversificate şi să înveţe unele de la altele. 


Graţie cooperării dintre ele, mai multe laboratoare investi-gau în același 
timp o mostră, ceea ce rezulta într-o eficientizare a timpului. In primele zile 
de la lansarea proiectului, laboratoarele au analizat şi apoi au exclus o serie 
de posibile cauze ale epidemiei, inclusiv câteva virsururi care au fost 
identificate doar la o parte dintre pacienții SARS. Până pe 21 martie, 
cercetătorii de la Universitatea din Hong Kong aveau deja un posibil 
suspect. In aceeaşi zi, cercetătorii de la Centrul pentru Controlul Bolilor din 
Statele Unite au izolat un virus care, la microscopul electronic, avea aceeaşi 
structură cu ceea ce poartă numele de coronavirus. A fost o descoperire 
surprinzătoare, deoarece acest virus are efecte grave asupra animalelor, însă 
efectele asupra omului sunt minore. Pe parcursul următoarelor săptămâni, 
laboratoarele implicate în proiect au identificat coronavirusul într-o 
multitudine de mostre prelevate de la pacienţi care fuseseră diagnosticați cu 
SARS. Laboratoarele din Germania, Olanda şi Hong Kong au început să 


monitorizeze dezvoltarea virusului. La începutul lui aprilie, maimuţele din 
laboratorul din Olanda care fuseseră infectate cu corona virus au început să 
manifeste simptomele SARS. Până pe 16 aprilie, la numai o lună de la 
demararea proiectului, laboratoarele au concluzionat că găsiseră cauza 
SARS. 


Descoperirea coronavirusului ca fiind cauza SARS a fost, fără nicio 
îndoială, o reuşită extraordinară. lar când avem de-a face cu o reușită 
extraordinară, este firesc să ne întrebăm cine este „vinovatul”. Cine a 
descoperit cauza SARS? Adevărul este că e imposibil de aflat. Cunoaștem 
numele persoanei care a identificat prima coronavirusul. Numele ei este 
Cynthia Goldsmith, cercetător specializat în microscopia electronică la 
Centrul pentru Controlul și Prevenirea Bolilor din Atlanta. Nu se poate însă 
spune că ea a desoperit cauza SARS, de vreme ce a fost nevoie de munca a 
mai multe laboratoare din întreaga lume, timp de câteva săptămâni, pentru a 
se dovedi că boala era cauzată de coronavirus. în acest sens, toată cercetarea 
care a exclus celelalte virusuri de pe lista cauzelor SARS a fost utilă, 
deoarece a restrâns aria de căutări. în final, nu a existat o persoană care a 
identificat cauza bolii. In schimb, conform raportului întocmit de OMS cu 
privire la cercetarea cauzei SARS, „eforturile colective" ale laboratoarelor 
au dus la descoperirea cauzei. Dacă ar fi lucrat independent de ceilalți, 
fiecăruia dintre laboratoare i-ar fi luat luni sau chiar ani pentru a izola 
virusul. împreună, au reușit în câteva săptămâni. 


Surprinzător este faptul că succesul cooperării dintre laboratoare nu a 
necesitat un conducător. Deşi OMS a conceput proiectul colectiv, nu a 
existat niciun for superior care să planifice activitatea laboratoarelor, să 
aleagă mostrele care urmau să fie analizate sau să direcționeze transmiterea 
de informaţii. 


Laboratoarele au decis să facă schimb de informaţii, să discute în fiecare 
dimineaţă; dar, altfel, fiecare era responsabil de succesul colaborării. 
Presupoziția esențială era că laboratoarele vor găsi modalitatea optimă de a 
distribui munca de cercetare a cauzei SARS. Parţial, această abordare vine 
dintr-o necesitate: OMS nu are nicio autoritate asupra activităţii 
laboratoarelor academice sau guvernamentale. In acest caz însă, necesitatea 
a devenit o virtute. In absenţa unei planificări de tip top-down, laboratoarele 


au fost extraordinar de abile în a se autoorgani-za. Natura colaborativă a 
proiectului i-a permis fiecărui laborator să se concentreze pe ceea ce credea 
a fi cea mai bună pistă de investigare conform cu specializarea sa, oferindu- 
le în același timp celorlalți parteneri ocazia de a beneficia - în timp real - de 
analizele şi datele sale. Ca rezultat, această alianţă multinațională a găsit 
soluția problemei la fel de repede și de eficient ca orice organizaţie 
ierarhizată. 


AMPLOAREA ȘI VITEZA au făcut din efortul de cercetare asupra SARS o 
întreprindere unică. Intr-un fel, colaborarea între laboratoare a fost doar un 
exemplu al principiilor de funcționare a ştiinţei modeme. Deşi în imaginația 
populară, ştiinţa este echivalentă cu munca solitară în laborator, în realitate, 
ea este o îndeletnicire eminamente colectivă. înainte de Primul Război 
Mondial, colaborarea între cercetători era o raritate. Schimbarea a survenit 
în deceniile dinaintea celui de-al Doilea Război Mondial, iar în anii de după 
război, lucrul în echipă şi proiectele colaborative au luat avânt. Cercetătorii, 
cu precădere cei care lucrează pe proiecte experimentale, lucrează adesea în 
grup, iar lucrările ştiinţifice semnate de zece sau douăzeci de cercetători nu 
mai sunt de mult ceva surprinzător. (La celălalt capăt se află științele 
umaniste, unde autorul singular este în continuare norma.) Un exemplu 
clasic al acestui fenomen a fost descoperirea, în 1994, a particulei cuantice 
numită „top quark". Descoperirea particulei a fost atribuită unui număr de 
450 de cercetători. 


De ce colaborează oamenii de ştiinţă? O parte.a explicaţiei este existenţa a 
ceea ce poartă numele de „diviziunea muncii de cogniție". Pe măsură ce 
ştiinţa s-a specializat, iar subdiviziunile fiecărei ramuri s-au înmulțit, a 
devenit din ce în ce mai greu ca o singură persoană să ştie tot ceea ce 
trebuie să ştie. Acest lucru este şi mai adevărat în cazul ştiinţei 
experimentale, unde nivelul de complexitate a echipamentelor necesită 
abilități extraordinare. Colaborarea le permite cercetătorilor să sintetizeze o 
multitudine de informaţii printr-un proces dinamic (față de simpla 
consultare a unui tratat). Colaborarea înlesneşte lucrul cercetătorilor pe 
probleme inter-disciplinare - în prezent, cele mai importante şi mai 
interesante. Grupurile mici se confuntă cu dificultatea rezolvării 
problemelor şi a luării deciziilor, pot pierde mult timp cu împărțirea 


sarcinilor, discutarea rezultatelor şi analizarea concluziilor. Insă beneficiile 
depăşesc, în cazul multor oameni de ştiinţă, eventualele costuri. 


Colaborarea are avantajul că deschide o varietate de perspective. în cazul 
identificării virusului SARS, de exemplu, faptul că fiecare laborator avea 
idei diferite cu privire la găsirea vinovatului a însemnat că aveau la 
dispoziţie o gamă largă de posibilități. Iar faptul că mai multe laboratoare 
lucrau simultan cu aceleaşi mostre, deşi exista riscul duplicării eforturilor, a 
generat rezultate importante în forma unor date esențiale. 


în final, o colaborare reușită sporeşte productivitatea fiecărui cercetător. O 
serie de studii au arătat că, de cele mai multe ori, colaborarea are acest 
efect. Economista Paula Stephan susține că „oamenii de știință care 
colaborează între ei sunt mai eficienţi, adesea producând rezultate mai bune 
decât ale unui singur cercetător”. Sociologul Etienne Wenger adaugă: „In 
ziua de azi, soluționarea problemelor complexe necesită o varietate de 
perspective. Vremea lui Leonardo da Vinci a apus demult". 


A pretinde că vremea lui da Vinci a apus nu este același lucru cu a susţine 
despre colaborare că diminuează sau anihilează creativitatea individului. De 
fapt, unul dintre aspectele surprinzătoare ale colaborării științifice este că un 
cercetător eficient şi faimos va colabora mai des cu colegii săi. Aşa stau 
lucrurile de zeci de ani. într-un studiu publicat în 1966 asupra a 592 de 
publicaţii ştiinţifice și activităţi de colaborare, D.J. de Solia Price şi Donald 
B. Beaver au arătat că „cel mai prolific om de ştiinţă este de departe cel mai 
implicat în diverse colaborări, iar trei dintre următorii patru în ordinea 
productivităţii sunt trei dintre cei mai dispuşi la o colaborare”. într-un studiu 
similar, Harriet Zuckerman a analizat munca a patruzeci şi unu de laureați ai 
premiului Nobel, prin comparaţie cu același număr de cercetători obișnuiți, 
şi a constatat că laureați se implicau mai des în activități de colaborare. 
Desigur, este mai uşor pentru oamenii de știință faimoşi să colaboreze cu 
colegii lor, deoarece oricine ar vrea să lucreze cu ei. însă faptul că sunt 
dispuşi să colaboreze cu alți cercetători - când ne-am putea aștepta ca ei să 
presupună că nu au nimic de câștigat de pe urma acestei colaborări - atestă 
centralitatea activităților de cooperare în domeniul ştiinţei. 


Cu toate acestea, amplitudinea colaborării în cazul cercetării SARS rămâne 
un caz aparte. Deşi comunitatea științifică este globală prin natură, 


majoritatea colaborărilor se desfăşoară încă în cercuri restrânse. Barry 
Bozeman, de pildă, a constatat că cercetătorii din sfera academică dedică 
doar o treime din timpul lor colaborării cu persoane din afara sferei lor 
imediate şi numai un sfert proiectelor colective care implică indivizi din 
afara universităţii. Concluzia lui Bozeman nu este deloc surprinzătoare. în 
ciuda tuturor dezbaterilor pe problema „decesului distanței", oamenii 
preferă în continuare să lucreze în imediata apropiere a colegilor lor. Aşa 
cum reiese din exemplul SARS, situaţia s-ar putea schimba. Tehnologia 
face colaborarea nu numai posibilă, ci şi uşoară şi productivă. lar 
posibilitatea colaborării între universităţi şi între popoare are o valoare 
imensă, în timp ce limitarea la setul de abilități disponibile în departamentul 
sau în grupul tău de lucru pare autosabotare. în lumina celor de mai sus, 
este evident de ce cercetătorii care colaborează constant cu colegii lor din 
alte ţări sunt cu mult mai eficienţi. Din nou, este posibil ca relația de 
cauzalitate să fie inversă: este mai uşor pentru un cercetător prolific - ceea 
ce, de obicei, înseamnă: mai cunoscut - să colaboreze cu oameni de 
ştiuinţă,din străinătate. Oricare variantă ar fi adevărată, important este că 
există această corelaţie. 


COLABORAREA EXPLICITĂ LA REALIZAREA LUCRĂRILOR 
ACADEMICE şi a proiectelor de cercetare nu este singurul motiv pentru 
care ştiinţa este o întreprindere colectivă. Ştiinţa este un demers colectiv 
deoarece depinde de instituționalizarea schimbului liber și deschis de 
informaţii. Când cercetătorii fac o descoperire importantă sau demonstrează 
ştiinţific o anumită ipoteză, în general pun informaţiile la dispoziția 
colegilor lor, pentru a putea fi analizate și pentru a servi drept sursă pentru 
teorii adiționale. In acest fel, ceilalți oameni de știință pot'să-şi reanalizeze 
informaţiile şi, dacă este cazul, să respingă concluziile la care au ajuns. Mai 
presus de toate, ei pot utiliza aceste date pentru a construi ipoteze noi şi a 
derula experimente suplimentare. Se presupune că diseminarea 
informaţiilor va spori gradul de cunoaşterea al societăţii în ansamblul ei. 
într-un anume sens, fiecare cercetător depinde de munca colegilor săi. 


Newton se referea la aproximativ același lucru când vorbea de „a sta pe 
umerii giganților". însă Newton, care lucra cu precădere singur la partea 
teoretică a cercetărilor sale și care era obsedat de a păstra caracterul unic al 
muncii sale, voia să spună că cercetarea sa depinde de concluziile 


înaintaşilor săi. Susţinea că, într-un sens, cunoașterea ştiinţifică avea un 
caracter cumulativ. (Newton a folosit expresia într-o scrisoare adresată 
rivalului său, Robert Hooke, care se întâmpla să fie pitic, deci este posibil 
să fi fost doar o glumă usturătoare.) însă cunoaşterea este mai mult decât 
cumulativă. Este colectivă. Oamenii de ştiinţă depind nu numai de 
predecesorii lor, ci şi de contemporani, care depind, la rândul lor, de aceştia. 
Chiar şi cercetătorii ale căror ipoteze se dovedesc greşite își ajută colegii, 
prin aceea că fac cunoscute pistele false. 


Deşi efectul muncii individuale a cercetătorilor este creşterea nivelului de 
cunoaştere pentru întreaga comunitate, totuşi nu acesta este scopul 
primordial al cercetării. Oamenii de ştiinţă încearcă să rezolve o problemă 
anume. Vor să fie recunoscuţi, să atragă atenția contemporanilor lor, să 
modifice modul de gândire al celorlalți oameni de ştiinţă. Valoarea, pentru 
majoritatea cercetătorilor, nu este banul, ci reputația. Chiar şi așa, ei sunt, 
fără îndoială, la fel de egocentrici și de egoişti ca noi toţi. însă, grație 
modului de organizare a ştiinţei, egoismul cercetătorilor funcționează în 
avantajul societăţii. în procesul de câştigare a notorietății, ei sporesc 
inteligenţa grupului, adică pe cea a comunităţii oamenilor de ştiinţă și, 
indirect, a noastră a tuturor. 


Ce este straniu în tipul de organizare a științei modeme -ca şi a reţelei de 
laboratoare SARS - este lipsa unei autorități superioare. Bineînţeles că au 
existat o sumedenie de proiecte importante de cercetare de tip top-down - să 
ne gândim doar la Proiectul Manhattan sau la programul de cercetare 
spațială Atlas - în care oameni de ştiinţă au lucrat sub o supraveghere atentă 
pe probleme specifice, iar aceste demersuri, majoritatea sponsorizate de 
guvern, au fost adesea încununate de succes. In același timp, încă de la 
finele secolului al XIX-lea, un volum considerabil de cercetare științifică s-a 
desfășurat în laboratoare aparținând unor corporaţii, unde se practica de 
obicei - deşi nu întotdeauna - o abordare mai sistematizată şi mai controlată 
faţă de cercetare. însă, de-a lungul istoriei ştiinţei şi tehnologiei, organizarea 
de tip top-down a fost întotdeauna mai degrabă o anomalie. De cele mai 
multe ori, cercetătorii (cel puțin aceia consacra ţi) aveau libertatea de a-şi 
alege domeniul de interes, metodele de lucru şi de a decide ce să facă cu 
rezultatele. 


Nu vreau să insinuez că alegerile oamenilor de ştiinţă sunt naive. Un 
cercetător nu intră în laborator complet ignorant așteptând ca datele să 
înceapă să-i vorbească. în schimb, capacitatea de a discerne problemele 
importante, cele care pot avea o rezolvare şi cele care ar trebui rezolvate, 
este modelată de interesele (în ambele sensuri ale cuvântului) comunității. 
De vreme ce un procent semnificativ din proiectele de cercetare au fost şi 
sunt în continuare finanţate de guverne, iar fondurile sunt alocate de un 
comitet alcătuit din colegii de breaslă, interesele colegilor săi au adesea un 
impact direct şi major asupra alegerilor unui cercetător. Chiar şi așa, 
aspectul esențial este că nu există un Țar al Ştiinţei care să dicteze direcția 
cercetărilor. Avem credinţa că, dacă oamenilor li se dă şansa să-şi urmeze 
interesele, ei vor produce rezultate colective mai bune decât dacă ar urma 
un set de directive. 


Pentru oamenii de ştiinţă, urmarea propriilor interese este mai dificilă decât 
am crede. Deşi, în mod esenţial, ei se luptă pentru recunoaştere şi atenție, 
cei care le acordă sunt chiar competitorii lor. Prin urmare, știința conţine în 
ea un raport straniu între o activitate ultracompetitivă şi ultracooperativă. 
Eforturile de recunoaștere garantează un flux constant de perspective 
variate, din moment ce nimeni nu devine faimos pentru reiterarea a ceva 
cunoscut. (în acest sens, este mai puţin important faptul că interesele 
oamenilor de ştiinţă converg adesea, de vreme ce căutarea originalității îi 
obligă să depășească convențiile.) în plus, competiţia asigură un proces 
constant de analiză a ipotezelor incorecte, deoarece, după cum susține 
filozoful David Huli, una dintre modalităţile de a-ţi atrage faima este 
expunerea greșelilor altora. în final, toată această competiție nu este 
posibilă în lipsa unui anumit nivel de cooperare, deoarece se întâmplă foarte 
rar ca un om de știință să prospere în izolare faţă de colegii săi. 


Condiţia de existenţă a acestui neobișnuit melanj de competiție și 
colaborare este dată de etosul ştiinţei, etos care se întemeiază pe accesul 
liber la informaţie şi care datează de la începuturile revoluţiei științifice, în 
secolul al XVII-lea. In 1665, Societatea Regală - una dintre primele și, cu 
siguranță, cea mai importantă instituție menită să susțină dezvoltarea 
cunoașterii ştiinţifice - a publicat prima versiune a Philosophical 
Transactions (Tranzacţii filozofice). Apariţia sa a marcat un moment crucial 
în istoria ştiinţei datorită devotamentului publicației față de ideea că toate 


noile descoperiri trebuie să beneficieze de o răspândire cât mai largă şi mai 
liberă. Henry Oldenburg, primul secretar al Societăţii Regale şi redactorul 
Tranzacţiilor, a fost inițiatorul ideii că tăinuirea este neprielnică progresului 
ştiinţific şi cel care i-a convins pe oamenii de ştiinţă să renunţe la dreptul de 
proprietate asupra ideilor lor în schimbul recunoașterii de care se vor bucura 
ca descoperitori sau creatori ai acelor idei. Oldenburg sintetizase caracterul 
singular al ştiinţei care, spre deoosebire de alte bunuri, nu se diminuează pe 
măsură ce este consumată şi, prin urmare, indiferent de aria de diseminare, 
nu îşi pierde din valoare. în realitate, cu cât o informaţie ajunge la mai mulți 
receptori, cu atât valoarea sa creşte datorită multitudinii de potențiale 
utilizări. In consecință, după cum scria istoricul Joel Mokyr, revoluția 
ştiinţifică a fost perioada de „apariție a «ştiinţei deschise», în care 
cunoaşterea cu privire la lumea naturală era din ce în ce mai puţin 
proprietatea unui singur individ, iar progresele ştiinţifice şi descoperirile 
erau distribuite pe scară largă. Aşadar, cunoașterea ştiinţifică a devenit un 
bun comunitar, cu circulație liberă, iar nu rezervat unei minorități de elită, 
aşa cum se întâmpla în Europa Evului Mediu”. 


Această tradiție a publicării şi distribuirii libere a cunoașterii a fost esențială 
pentru succesul ştiinţei din țările vestice. Știința deschisă a pus interesul 
propriu al oamenilor de știință în slujba întregii comunităţi. Aceştia erau 
dispuşi să-şi publice descoperirile, conştienţi fiind de faptul că era o cale de 
a dobândi recunoaştere publică şi influenţă. Dacă ne gândim la acest proces 
în termeni economici - aşa cum au încercat unii -, am putea spune că 
oamenii de știință sunt plătiţi de atenția celorlalți. Robert K. Merton, un 
faimos reprezentant al sociologiei științei, spunea că, „în ştiinţă, 
proprietatea privată se întemeiază pe distribuirea substanţei ei". 


Principala dilemă cu care se confruntă în prezent comunitatea ştiinţifică este 
dacă succesul ştiinţei occidentale poate supraviețui comercializării 
crescânde a demersurilor de cercetare. Ştiinţa şi economia s-au intersectat 
permanent de secole, însă, în condiţiile în care un procent din ce în ce mai 
mare de proiecte de dezvoltare şi cercetare ştiinţifică sunt finanţate de 
corporaţii, care au un interes economic în protejarea informaţiei faţă de 
distribuirea ei către publicul larg, natura ştiinţei s-ar putea modifica. 
Sociologul Warren Hagstrom vorbea de ştiinţă ca fiind mai degrabă o 
„economie a darului” decât o economie de schimb. Poate că ideea de 


ştiinţă ca alcătuire de „colegii invizibile” de cercetători uniţi printr-un 
interes comun - dezvoltarea cunoașterii - este naivă, însă ea continuă să-i 
fascineze pe oamenii obişnuiţi și pe savanţi deopotrivă. Corporaţiile, pe de 
altă parte, nu sunt faimoase pentru generozitate şi nici pentru un grad ridicat 
de colegialitate. Faptul că ştiinţa, cu precădere cea experimentală, este în 
continuare susținută din fonduri publice îi protejează, într-o anumită 
măsură, pe cercetători de presiunea economică. Și, deşi sistemul de brevete 
instituie dreptul asupra unei invenţii, ajută, de asemenea, la menţinerea unui 
flux liber de distribuire a informaţiei prin aceea că inventatorul este obligat 
să publice detaliile invenției sale pentru a i se recunoaște paternitatea asupra 
ei. Fără îndoială, conflictul dintre ştiinţă şi afaceri este cât se poate de real. 
Spectacolul companiilor care finanţează studii de cercetare şi apoi solicită 
să fie ignorate când rezultatele nu sunt îndeajuns de satisfăcătoare nu ar fi 
fost deloc pe gustul lui Oldenburg. 


A VORBI DESPRE ŞTIINŢĂ CA FIIND O ÎNDELETNICIRE menită să 
aducă recunoaștere poate suna ca şi cum cercetătorii ar fi doar niște 
căutători de faimă (e drept că unii chiar sunt). Recunoașterea însă nu are 
nimic de-a face cu celebritatea sau moda, cel puţin nu la nivel teoretic. Este, 
în schimb, o recompensă adecvată pentru o descoperire nouă şi interesantă. 
Oamenii de ştiinţă vor să le fie recunoscute meritele pentru că este plăcut să 
ți se recunoască meritele. Un alt motiv este că recunoaşterea legitimează 
încorporarea unor idei noi în universul cunoaşterii ştiinţifice. Surprinzător 
este faptul că, din perspectiva procesului colectiv de soluționare a 
problemelor, comunitatea, per ansamblu, acordă recunoașterea, ceea ce se 
rezumă la a spune că ea decide dacă o ipoteză științifică este adevărată sau 
originală. A nu se înţelege de aici că adevărul ştiinţific stă în ochii 
privitorului. Coronavirusul era responsabil de apariția SARS înainte ca 
OMS să anunţe asta. însă, în termeni ştiinţifici, coronavirusul a devenit 
cauza bolii numai după ce alţi cercetători au analizat munca laboratoarelor 
şi au decis că concluziile lor sunt corecte. în prezent, laboratoarele 
academice și cele finanţate de corporaţiile din lumea întreagă lucrează 
asiduu la găsirea unor posibile teste şi vaccinuri pentru SARS, asumând că 
virusul SARS este un coronavirus, iar aceasta numai pentru că s-a ajuns la 
un consens - din partea comunității ştiinţifice - cu privire la cauza bolii. 
După cum scria Robert K. Merton: „nu se poate vorbi de un adevăr științific 
validat de o singură persoană şi infirmat de restul comunităţii de știință; o 


idee devine adevărată numai după ce a fost validată de marea majoritate a 
oamenilor de ştiinţă. Până la urmă, la asta ne referim cînd vorbim de 
«contribuție științifică»: un concept acceptat, chiar dacă temporar, în fondul 
comun al cunoașterii”. 


Toate acestea ne par atât de evidente, încât nu ne mai gândim la cât de 
multă încredere în buna judecată a comunității ştiinţifice implică. în loc să 
apeleze la un grup de cercetători de elită pentru a valida ideile noi, oamenii 
de știință își lasă pur și simplu ipotezele să circule liber, convinși fiind că 
cele valoroase vor supraviețui. Este un proces radical diferit de modul în 
care funcționează pieţele şi democraţiile. Nu se votează, la propriu, iar 
ideile nu au etichetă cu preţ. în centrul procesului de acceptare a ideilor noi 
în fondul comun de cunoaştere stă un fel de încredere tacită în inteligenţa 
colectivă a comunității. 


Este adevărat, desigur, că, de vreme ce rezultatele cercetărilor ar trebui să 
fie reproductibile, teoretic nu ar trebui să ne încredem în judecata nimănui. 
Un experiment reuşit va fi reușit indiferent daca este validat sau nu de 
majoritatea oamenilor de ştiinţă. Lucrurile sunt însă mai complicate. 
Majoritatea cercetătorilor nu vor relua niciodată un experiment deja 
efectuat. Vor asuma corectitudinea datelor şi vor avea încredere în acea 
persoană că experimentul a fost unul reuşit. O ipoteză corectă este una pe 
care majoritatea cercetătorilor o găsesc credibilă şi nu una care s-a dovedit 
corectă în urma testării de către fiecare persoană în parte. Odată ce o teorie 
a fost acceptată, nu este suficient să nu poţi duplica datele pe care s-a bazat. 
Michael Polanyi, om de ştiinţă şi filozof de origine maghiară, afirma că, 
dacă încerci să reproduci un experiment faimos şi nu reușești, reacția 
inițială nu ar fi una de îndoială cu privire la validitatea experimentului. Te- 
al îndoi, așa cum este şi firesc, de propriile tale abilităţi. Acest aspect este 
benefic pentru ştiinţă, deoarece, dacă cercetătorii ar reanaliza constant 
rezultatele altor studii, ar bate pasul pe loc şi ar irosi timpul pe care l-ar 
putea dedica sondării unor ipoteze noi. In orice caz, chiar şi pentru a 
reanaliza concluziile altor experimente, este necesar să te foloseşti de un set 
de date pe care aproape sigur nu le-ai testat personal. Steve Shapin, istoric 
în domeniul ştiinţei, scria despre un experiment în care a extras ADN din 
țesutul unui animal: „Procesul de extragere a ADN-ului pe care l-am 
efectuat a asumat din start identitatea țesutului care mi-a fost pus la 


dispoziţie, viteza centrifugei, valorile redate de termometru, structura 
cantitativă şi calitativă a diverșilor solvenţi, regulile aritmeticii”. 


Desigur, experimentele pot fi, şi sunt, duplicate. Frauda în domeniul ştiinţei 
poate fi demascată. Ideea este că nu toate adevărurile sunt relative. Faptul 
că ceea ce ştie un om de ştiinţă depinde de cunoașterea celorlalți are două 
consecinţe importante. în primul rând, ştiinţa necesită un anumit nivel de 
încredere între oamenii de știință, astfel încât, chiar și atunci când sunt în 
competiție, să fie oneșşti cu privire la datele pe care le deţin. In al doilea 
rând, şi cel mai important, ea depinde nu numai de existenţa unui fond 
comun de cunoaştere în continuă dezvoltare, dar şi de credinţa implicită în 
capacitatea comunității ştiinţifice de a distinge între ipotezele viabile şi cele 
eronate. 


DIN PĂCATE, EXISTĂ O FISURĂ în această imagine idilică a modului în 
care ştiinţa ajunge la adevăr. Problema este că majoritatea cercetărilor trec 
neobservate. Multiple cercetări au arătat că cele mai multe studii de 
cercetare au extrem de puţini cititori, în timp ce un procent redus dintre ele 
beneficiază de atenţia unui număr mare de oameni. Lucrările cercetătorilor 
faimoşi sunt citate mult mai des decât cele scrise de cercetători mai puţin 
cunoscuţi. Când un cercetător cunoscut colaborează cu un altul, mai puţin 
faimos, aportul primului va fi infinit mai bine văzut. lar dacă doi cercetători 
- sau două echipe - fac simultan aceeași descoperire, cel faimos va primi 
toate laudele. Merton a denumit această situație „efectul Matei”, după 
versetului din Evanghelie: „căci celui ce are i se va da şi-i va prisosi, iar de 
la cel ce nu are, şi ce are i se va lua". Bogatul devine şi mai bogat, săracul - 
ŞI mai sărac. 


Efectul Matei poate fi văzut în parte ca un procedeu euristic, o modalitate 
prin care alţi cercetători pot filtra torentul de informaţii cu care se confruntă 
în fiecare zi. De vreme ce demersul științific conține un procent 
considerabil de redundanţă - cercetătorii ajung adesea la aceleași ipoteze şi 
efectuează aceleaşi experimente -, efectul Matei are avantajul de a asigura 
un grad de vizibilitate cercetărilor care altfel ar fi fost ignorate. Chiar şi așa, 
influenţa pe care o exercită faima este uluitoare. Geneticianul Richard 
Lewontin, de exemplu, îşi aminteşte despre publicarea a două lucrări, pe 
care le-a scris în colaborare cu bichimistul John Hubby, în acelaşi număr al 


unei publicaţii ştiinţifice din 1966. „Cele două lucrări", scrie Lewontin, 
„erau rezultatul unei colaborări reale, în termeni de concepere, execuţie şi 
redactare şi era evident că formau o pereche indivizibilă”. Pentru prima 
lucrare, primul nume era al lui Hubby, la cea de-a doua, primul autor 
menționat era Lewontin. Cititorii nu aveau niciun motiv să valorizeze diferit 
cele două lucrări. Cu toate acestea, cea care specifica mai întâi numele lui 
Lewontin a fost citată cu 50% mai des. Singura explicaţie, conform lui 
Lewontin, era că el era pe atunci un savant destul de faimos, iar Hubby era 
mai puțin cunoscut ca genetician. De vreme ce numele lui Lewontin era 
trecut primul, cercetătorii au presupus că lucrarea era mai degrabă rezultatul 
muncii lui şi deci mai valoroasă. 


Problema este că admiraţia pentru cel faimos este cuplată cu 
desconsiderarea celui mai puţin cunoscut. Fizicianul Luis Alvarez a 
rezumat acest punct de vedere cu zeci de ani în urmă, când spunea că 
„Fizica nu este democratică. Nu putem spune că un fizician mediocru are 
acelaşi drept la opinie ca Fermi". Cu toate că această perspectivă are sens 
dacă ne gândim la timpul pe care îl câştigăm - nu poţi să-i asculți sau să-i 
citeşti pe toţi, astfel încât îi asculți numai pe cei mai buni -, ea conţine și un 
număr de presupoziţii mai puţin corecte, printre care ideea că putem şti din 
start cine sunt cercetătorii mediocri, înainte chiar de a-i asculta, şi că tot 
ceea ce avea de spus Fermi era inevitabil valoros. Pericolul evident este că 
lucrări științifice importante ajung să fie ignorate deoarece persoana care le- 
a produs nu are un nume răsunător. Exemplul clasic este Gregor Mendel, a 
cărui lucrare despre ereditate a fost ignorată, în parte pentru că era un 
călugăr necunoscut şi care, prin urmare, a încetat să-şi mai publice lucrările. 


Concluzia nu este că reputația ar trebui să fie irelevantă. O dovadă 
incontestabilă a iscusinţei conferă - aşa și trebuie -credibilitate ideilor unei 
persoane. Ceea ce vreau să spun este că reputaţia nu ar trebui să devină un 
argument pentru o organizare ierarhică. Excelenţa ştiinţei rezidă, cel puţin 
în teorie, în devotamentul ei față de crearea şi susținerea meritocrațiilor. 
După cum a scris Merton într-un faimos eseu despre normele științifice, 
„acceptarea sau respingerea unei contribuţii ştiinţifice nu trebuie să depindă 
de atributele personale sau sociale ale persoanei respective; rasa, 
naționalitatea, religia, clasa şi calitățile persoanele nu au nicio relevanță". O 
idee este valoroasă în sine, importanţa sa nu se modifică în funcție de 


inițiatorul ei; ea este valoroasă pentru că pare să explice anumite date mai 
bine decât oricare alta. Poate că este doar o iluzie. Dar este, fără îndoială, 
una importantă. 


Comitete, jurii și echipe: dezastrul Columbia și cum pot fi făcute 
să funcţioneze grupurile mici 


în dimineaţa zilei de 21 ianuarie 2003, Echipa de Management a 
Misiunii (MMT) pentru proiectul NASA STS-107 - cel de-al douăzeci 
și optulea zbor al navetei spaţiale Columbia - a ţinut o teleconferinţă, 
a doua de la lansarea Columbia pe 16 ianuarie. Cu o oră înainte de 
conferinţă, lui Don McCormack îi fusese expusă pe scurt situația de 
către membrii Echipei de Evaluare a Deșeului Spaţial (Debris 
Assessment Team) (DAT), un grup de ingineri de la NASA, Boeing și 
Lockheed Martin, care, în ultimele cinci zile, evaluaseră posibilele 
consecinţe ale unei coliziuni a deșeurilor spaţiale cu naveta 
Columbia. în timpul ascensiunii navetei în atmosferă, o bucată mare 
de spumă izolatoare s-a desprins de pe rezervorul extern și s-a izbit 
de aripa stângă a navetei. Niciuna dintre camerele care înregistrau 
lansarea rachetei nu a putut reda o imagine clară a impactului, 
așadar pagubele create de coliziune erau dificil de estimat. Pe 21 
ianuarie a fost înaintată o cerere de obţinere a fotografiilor de pe 
orbită, cerere care a fost refuzată. DAT a fost nevoită să se descurce 
cu informaţiile pe care le avea. Au început prin a estima dimensiunile 
bucății de spumă și viteza cu care a lovit aripa rachetei, apoi au 
calculat - pe baza unui algoritm numit Crater - nivelul de penetrare a 
învelișului termoprotector al aripii de către un deșeu cu acele 
dimensiuni și deplasându-se cu viteza respectivă. 


DAT nu a ajuns la nicio concluzie, însă l-a asigurat pe McCormack că nu 
avea niciun motiv de îngrijorare. McCormack nu a transmis acea senzație 
de neliniște celor de la MMT în timpul conferinţei. Coliziunea cu bucata de 
spumă nu a fost menţionată decât spre sfârșitul teleconferinţei, urmând 
discuțiilor cu privire la o cameră defectă, la experimentele ştiinţifice de la 
bordul navetei şi la un separator de apă fisurat. Ulterior, Linda Ham, care 
era şeful MMT, i-a solicitat lui McCormack informaţii despre progresul 


cercetărilor. Acesta 1-a spus doar că inginerii investigau posibilele daune şi 
modalități de remediere şi a adăugat că, atunci când Columbia a suferit 
același impact în timpul misiunii STS-87, cu cinci ani mai devreme, 
„daunele au fost semnificative". Acesta a fost răspunsul lui Ham: „Și nu 
cred că avem ce face, aşadar, nu cred că are vreo importanţă în desfăşurarea 
misiunii pentru că nu prea avem ce face în acest sens". 


Cu alte cuvinte, Ham a decis că impactul spumei izolatoare era 
nesemnificativ. Mai mult decât atât, a vorbit în numele tutunor celor 
prezenţi. Aceasta era prima oară când membrii MMT primeau informaţii cu 
privire la coliziune. Ar fi fost normal ca McCormack să prezinte posibilele 
consecinţe şi să vorbească despre concluziile cercetărilor în cazul altor 
rachete care se confruntaseră cu aceeaşi problemă. în schimb, s-a trecut pur 
şi simplu mai departe. 


Desigur, la o privire retrospectivă, situația este clară şi, la fel ca în cazul 
criticii comunității de informaţii după 11 septembrie, este uşor să dăm vina 
pe MMI sau NASA pentru incapacitatea de a prevedea ce s-ar fi putut 
întâmpla cu Columbia la intrarea în atmosfera Pământului pe 1 februarie. 
Chiar şi cei mai vehemențţi critici ai NASA au recunoscut că ar fi greşit să 
blamăm o singură echipă, deoarece asta ar abate atenţia de la adevăratele 
tare instituționale şi culturale care caracterizează agenţia (care se întâmplă 
să fie în mare parte aceleași cu cele cu care se confrunta în 1986, la 
explozia Challenger). Insă, deşi NASA este, în mod evident, un exemplu 
grăitor de organizare disfuncțională, acest lucru nu poate explica în 
întregime de ce 


MMT a gestionat atât de prost criza Columbia. La o analiză a probelor 
colectate de Comisia de Investigare a Accidentului Columbia (CAIB), este 
destul de clar că echipa avea la îndemână o serie de opțiuni alternative care 
ar fi putut creşte considerabil şansele de supravieţuire ale echipajului. 
Membrilor echipei li s-a cerut în repetate rânduri să colecteze datele 
necesare pentru a face o estimare cât mai exactă a siguranței navetei 
spațiale. Au fost avertizaţi că spuma izolatoare ar putea produce multiple 
daune, inclusiv să permită accesul gazelor fierbinţi prin învelișul protector 
ŞI, în cele din urmă, la fuselaj, în momentul intrării în atmosfera 
Pământului. Chiar şi liderii echipei şi-au exprimat îngrijorarea cu privire la 


daunele provocate de deşeul spațial. Şi totuşi echipa MMT nu a reușit să ia 
o decizie corectă în privinţa navetei Columbia. 


DE FAPT, PERFORMANȚA MMT este un bun exemplu de cum să nu 
gestionezi un grup restrâns şi o demonstrație solidă a modului în care 
influența grupului duce la scăderea gradului de inteligență. Două concluzii 
importante rezultă de aici. In primul rând, grupurile mici au o răspândire 
largă în Statele Unite, iar deciziile lor sunt relevante. Juruile se pronunţă cu 
privire la vinovăția unei persoane. Consiliile directoare decid, cel puţin în 
teorie, strategia companiilor. Din ce în ce mai mult, ne petrecem timpul în 
echipe sau şedinţe. Răspunsul la întrebarea dacă grupurile mici sunt 
capabile să rezolve probleme complexe nu cere o pregătire academică. 


în al doilea rând, grupurile mici diferă structural de pieţe, case de pariuri 
sau de publicul emisiunilor televizate. Aceste grupuri țin în egală măsură de 
statistică şi experienţe. Pariorii obţin feedback de la ceilalți prin intermediul 
tabelei de marcaj, iar investitorii prin intermediul bursei, însă natura 
relațiilor dintr-un grup mic diferă în mai multe privinţe. Investitorii nu se 
percep pe ei înşişi ca fiind membri ai pieţei. Inginerii MMT aveau 
sentimentul apartenenţei la echipă. Iar inteligenţa colectivă pe care o 
produce lowa Electronic Markets este, măcar la nivel teoretic, rezultatul a 
multe judecăţi independente, şi nu al unui proces decizional conştient. Prin 
comparație, grupurile mici - chiar dacă se formează în vederea unui proiect 
sau experiment ad-hoc - au o identitate proprie. Iar influenţa celorlalți 
asupra individului este inevitabilă. 


Vom vedea că de aici decurg două aspecte. Pe de o parte, asta înseamnă că 
grupurile mici sunt mai predispuse la a lua decizii incorecte deoarece 
influenţa pe care o exercită asupra indivizilor este mai directă și imediată, 
iar judecăţile colective sunt mai volatile şi extreme. Pe de altă parte, 
grupurile mici au şansa de a fi mai mult decât suma membrilor lor. Un grup 
restrâns este mai mult decât inteligent la nivel colectiv. A fi parte dintr-un 
grup înseamnă că fiecare va munci mai mult, va gândi mai profund şi va 
ajunge implicit la decizii mai bune decât dacă ar lucra pe cont propriu. In 
cartea sa despre competiţiile de canotaj de la Jocurile Olimpice, The 
Amateurs, publicată 1985, David Halberstam scria: „întrebaţi despre cele 
mai frumoase momente din timpul competiției, majoritatea sportivilor 


vorbeau mai degrabă despre percepţia asupra bărcii, despre toate cele opt 
vâsle în apă împreună, într-o sincronizare aproape perfectă. în acele 
momente, aveau sentimentul că barca se ridică la propriu din apă. Vâslaşii 
numeau acea clipă, «momentul de armonie (swing)»"”. Când o barcă ajunge 
la armonie, mișcarea sa este fluidă. Deși sunt opt vâslași în barcă, pare că 
este condusă de un singur vâslaș - cu un ritm şi cu o forță perfecte. Am 
putea spune prin urmare că un grup care funcţionează bine are o armonie 
intelectuală. 


Armonia este greu de atins. Puţine companii au găsit o cale de a menţine în 
timp buna funcționare a grupurilor. în ciuda discursurilor ipocrite, cu 
precădere în America, cu privire la importanţa echipelor și a nevoii de 
eficientizare a şedinţelor, se întâmplă foarte rar ca un grup să fie mai mult 
decât suma părților sale. De cele mai multe ori, grupul acționează prin 
diminuarea valorii membrilor săi. Mult prea des ne vedem nevoiţi să-i dăm 
dreptate lui Ralph Cordiner, fostul preşedinte al General Electric, care 
spunea odată: „Dacă îmi puteţi numi o descoperire importantă sau o decizie 
înțeleaptă luată de un comitet, vi-l voi arăta pe acel membru care a avut 
ideea măreaţă - în timp ce se bărbierea sau conducea spre serviciu sau poate 
în timp ce colegii săi vorbeau despre orice altceva -care a rezolvat problema 
şi a fost baza deciziei”. Dacă îl credem pe Cordiner, grupurile nu sunt 
altceva decât obstacole în calea oamenilor care ar fi fost mai eficienți pe 
cont propriu. 


Performanța MMT ne poate da câteva indicii în acest sens, în primul rând, 
echipa a plecat de la presupoziția că se ştia deja dacă impactul spumei 
izolatoare putea produce daune semnificative. Este adevărat că a fost, într- 
un fel, vorba de ghinion, deoarece unul dintre consultanţi tehnici era de la 
început convins că spuma nu putea cauza în niciun fel probleme grave şi şi- 
a menţinut convingerea pe toată durata investigației, în ciuda acumulării 
probelor care indicau contrariul. în loc să pornească de la probe spre 
concluzii, echipa a mers în sensul opus. Mai uluitor este faptul că 
scepticismul lor cu privire la posibilitatea ca spuma să fi cauzat într-adevăr 
daune de proporții i-a făcut să excludă nevoia de a strânge informații 
suplimentare, mai ales sub forma fotografiilor, ceea ce a dus la respingerea 
solicitării din partea DAT de a obţine imagini de pe orbită. Chiar şi atunci 
când membrii MMT au luat în calcul posibilitatea unor defecţiuni grave, 


convingerea că nu existau motive de îngrijorare i-a determinat să limiteze 
discuţiile şi să respingă dovezile care infirmau această teorie. 


în acest sens, echipa a căzut pradă a ceea ce psihologii numesc „prejudecata 
de confirmare" („confirmation bias"), expresie ce surprinde tendinţa 
oamenilor, atunci când trebuie să ia o decizie, de a favoriza acele informaţii 
care le confirmă intuițiile. 


Toate aceste probleme au fost augmentate de convingerea echipei că ştia 
mai mult decât ştia de fapt. De exemplu, una dintre explicaţiile pe care le-au 
oferit managerii pentru refuzul de a oferi fotografii a fost că rezoluția nu era 
suficient de bună, astfel încât nu s-ar fi putut vedea clar zona de impact cu 
spuma izolatoare. în realitate, aşa cum nota şi CAIB, niciunul dintre 
manageri nu avea acces la informaţii clasificate, astfel încât să poată 
determina calitatea fotografiilor, însă nici nu au consultat Departamentul de 
Apărare - care ar fi făcut fotografiile - în această privinţă. Cu alte cuvinte, 
au luat „decizii vitale cu privire la acurateţea fotografiilor având la 
dispoziţie foarte puţine informaţii sau chiar deloc" şi au făcut-o abordând 
un aer de maximă încredere în sine. 


Studiile sociologice asupra juriilor vorbesc despre două atitudini diferite ale 
acestora. Juriile care se bazează pe probe nu ajung să voteze decât după ce 
au discutat în detaliu cazul, au examinat cu atenţie dovezile și au analizat 
explicaţiile alternative. Pe de altă parte, juriile înclinate spre verdict, 
consideră că misiunea lor este să ajungă la o concluzie definitivă cât mai 
repede. Cazul se supune din start votului, iar apoi discuţia vizează 
convertirea celor care se opun deciziei majorităţii. Abordarea MMT a fost 
până la urmă, deşi nu intenționat, bazată pe verdict. Acest lucru reiese 
foarte clar din întrebările Lindei Ham. Pe 22 ianuarie, la o zi după şedinţa în 
care s-a menţionat prima oară impactul spumei, Ham a trimis un e-mail 
către doi dintre membrii echipei pentru a afla dacă impactul ar putea avea 
consecinţe grave asupra siguranţei navetei. „Putem afirma că pentru orice 
scurgere de spumă din rezervorul extern nu există posibilitatea unei avarii la 
sonda spațială - datorită densităţii - care să afecteze integritatea navetei?", 
scria ea. Răspunsul pe care îl aştepta Ham se afla chiar în întrebare. Era o 
modalitate de a evita o investigaţie minuțioasă lăsând totodată impresia că 
exact asta se dorea. Din întâmplare, unul dintre membrii echipei nu i-a dat 


răspunsul la care se aştepta. Lambert Austin i-a răspuns la întrebare scriind 
NU, cu litere mari, şi apoi a explicat că la acel moment nu se putea 
EXCLUDE posiblitatea ca spuma să fi avariat în mod grav învelișul 
exterior. Cu toate acestea, avertizarea lui Austin nu a stârnit un interes 
major. 


Se poate ca unul dintre motivele pentru care echipa nu a efectuat o 
investigație minuțioasă să fi fost presupunerea lor că nu s-ar fi putut face 
nimic, chiar în cazul unor defecţiuni grave. După cum vă amintiţi, în cadrul 
şedinţei din 21 ianuarie, Ham a susţinut: „Nu cred că avem ce face, aşadar 
nu cred că are vreo importanţă în desfășurarea misiunii pentru că nu prea 
avem ce face în acest sens". Două zile mai târziu, Calvin Schomburg, 
expertul care a susținut în permanenţă că spuma nu ar putea produce avarii 
semnificative, s-a întâlnit cu Rodney Rocha, inginer la NASA care devenise 
reprezentantul neoficial al DAT. La acest moment, temerile DAT cu privire 
la posibilitatea ca impactul spumei să provoace o scurgere de gaze fierbinți 
creşteau pe zi ce trecea. La sfârşitul discuţiei, Schomburg a susținut că, dacă 
învelişul exterior fusese avariat, „nu se mai putea face nimic". 


Afirmația lui Schomburg era complet greșită. în cadrul investigației CAIB, 
inginerii NASA au elaborat două strategii care ar fi putut asigura 
întoarcerea acasă în bune condiții a echipajului navetei Columbia (deşi se 
ştia că naveta în sine era pierdută din momentul impactului). Desigur că 
MMT nu avea cum să ştie de la început de aceste strategii. Dar, din nou, ei 


au luat o decizie fără să analizeze datele. Iar acea decizie - care s-ar putea 
rezuma astfel: „Dacă va apărea vreo problemă, nu vom putea găsi o soluție" 
- a determinat cu siguranţă abordarea echipei în a decide dacă există sau nu 
o problemă. Raportul CAIB conţine declaraţii ale unei surse anonime din 
cadrul NASA conform cărora Ham a refuzat cererea DAT de a obține 
fotografii ale aripii navetei explicând că „nu mai este nevoie de ele, de 
vreme ce, chiar dacă ar conţine dovezi, nu am putea face nimic în acest 
sens". Să fim recunoscători că nu aceasta a fost atitudinea la întoarcerea pe 
Pământ a navetei Apollo 13. 


Unul dintre pericolele majore care pândesc grupurile mici este valorizarea 
excesivă a acordului. Versiunea sa extremă este, după cum am văzut, acea 
gândire de grup despre care vorbea Irving Janis în analiza sa cu privire la 


invazia din Golful Porcilor, în care dependenţa indivizilor de grup era atât 
de mare, încât dezacordul era de neconceput. într-un mod mult mai subtil, 
grupurile mici accentuează tendinţa oamenilor de a alege iluzia certitudinii 
în defavoarea realității îndoielii. Pe 24 ianuarie, inginerii de la DAT au avut 
o altă întâlnire cu Don McCormack, care devenise legătura neoficială cu 
membrii MMT pentru a-i prezenta concluziile investigației cu privire la 
impactul spumei. Sala în care s-a ţinut şedinţa era atât de aglomerată, încât 
unii au fost nevoiţi să rămână pe hol, fapt care reflecta nivelul de îngrijorare 
al tuturor. DAT a oferit cinci scenarii posibile. Concluzia echipei a fost că 
era foarte probabil ca naveta să fie în siguranţă. Au ținut însă să menţioneze 
faptul că ancheta lor a fost limitată de lipsa instrumentelor şi a informaţiilor 
necesare. Deoarece MMT refuzase să le pună la dispoziţie fotografii de pe 
orbită, nu au putut şti exact locul în care s-a produs impactul. Iar algoritmul 
Crater pe care l-au folosit a fost conceput pentru a măsura impactul 
deşeurilor cu dimensiuni de sute de ori mai mici decât cel care a lovit 
Columbia, aşadar nu puteau da seama de acurateţea rezultatelor. Cu alte 
cuvinte, inginerii au subliniat imperfecţiunile anchetei. Managementul 
NASA însă s-a concentrat pe concluzii. 


La o oră după şedinţă, membrii echipei MMT au avut o întâlnire, iar 
McCormack a oferit un rezumat al prezentării DAT. „Ei susțin că există 
şanse ca impactul să fi produs daune majore, însă analiza termică nu indică 
o scurgere de gaze fierbinți. Desigur că există o serie de incertitudini cu 
privire la dimensiunile deşeului, la locul şi unghiul impactului, deci e dificil 
de spus." Era o modalitate mai voalată de a spune că analiza inginerilor era 
construită pe un set de ipoteze netestate, dar era măcar un semnal de alarmă. 
Ham a răspuns printr-o altă întrebare care conţinea răspunsul. „Nu s-a 
detectat o scurgere de gaze fierbinți, așadar, nu se poate vorbi de daune de 
proporţii, deci nu e nevoie decât de o înlocuire a porțiunii avariate, nu?" 
Răspunsul lui McCormack a fost: „Nu am identificat nicio ameninţare la 
siguranța navetei”. Elam pune din nou o întrebare retorică: „Nimic din ceea 
ce am putea face în mod diferit - nici în privința siguranţei zborului, dar nici 
în vreo altă chestiune privind misiunea - nu va putea provoca o chim-bare?" 
După un scurt schimb de replici între Ham, McCormack şi Calvin 
Schomburg, unul din membrii celeilalte echipe care a participat la 
teleconferinţă l-a rugat pe McCormack să repete ce a spus. Ham a rezumat 
în felul următor: „îi spunea lui Calvin că nu avem motive să bănuim o 


scurgere de gaze care să afecteze siguranţa misiunii; e vorba mai degrabă de 
niște reparații pe care le-am mai practicat și cu alte zboruri. E clar? Mai 
aveţi şi alte întrebare referitoare la acest subiect?" La finalul întâlnirii, 
soarta navetei Columbia fusese practic decisă. 


Ce e frapant cu privire la întâlnirea de pe 24 ianuarie este lipsa unei 
dezbateri reale şi a opiniilor divergente. Conform raportului CAIB, 
rezumatul lui McCormack cu privire la concluziile DAT nu a inclus 
analizele pe care le-au efectuat şi nici nu a menționat existenţa unor opinii 
divergente în cadrul echipei. Mai surprinzător este că niciunul dintre 
membrii MMT nu a pus întrebări. Niciunul dintre ei nu şi-a exprimat 
interesul de a citi raportul DAT. Ar fi fost normal ca, atunci când 
McCormack a menţionat incertitudinile analizei, cineva să fi cerut detalii 
sau o estimare a lor. Nimeni însă nu a făcut-o. Acest lucru poate explica în 
parte nerăbdarea lui Ham de a rezolva problema şi convingerea ei că totul 
merge conform planului. încercările sale de a rezuma cât mai pe scurt 
concluziile lui McCormack - „Nu s-a detectat o scurgere de gaze fierbinți, 
deci misiunea nu este ameninţată" - au avut darul de a pune stop oricăror 
discuţii pe acea temă. Dacă aţi luat vreodată parte la o ședință, știți că 
întrebarea: „Mai sunt întrebări?" înseamnă, de cele mai multe ori: „Nu mai 
sunt întrebări, nu?" 


Faptul că decizia MMT a fost greşită se datorează parțial unor probleme 
specifice NASA. Deşi credem că NASA este o meritocraţie în care deciziile 
se iau de la bază, în realitate structura ei este fundamental ierarhică. Prin 
urmare, chiar dacă inginerii de la DAT și-ar fi exprimat îngrijorarea cu 
privire la impactul spumei, avertizările lor - mai ales solicitările de a primi 
fotografii ale aripii stângi înainte de a efectua o analiză detaliată - nu au fost 
niciodată luate serios în calcul de către MMT. Totodată, MMT a încălcat 
absolut toate regulile unui proces decizional corect. în primul rând, 
discuțiile echipei au fost prea structurate şi, în același timp, insuficient 
structurate. Au fost prea structurate pentru că majoritatea - nu numai cele 
despre coliziunea cu deşeurile spaţiale - s-au rezumat la întrebări din partea 
lui Ham şi răspunsuri punctuale. Nu au fost destul de structurate, deoarece 
nu li s-a cerut părerea şi altor membri ai echipei cu privire la probleme 
punctuale. Acest lucru este aproape întotdeauna greşit, deoarece înseamnă 
că deciziile se iau pe baza unui set limitat de opinii şi informaţii. De zeci de 


ani, studiile despre dinamica grupurilor mici vorbesc despre faptul că 
deciziile sunt mult mai corecte atunci când urmează un plan bine definit şi 
când liderii lor fac tot posibilul ca fiecare membru să aibă posibilitatea să-și 
prezinte opinia. 


De asemenea, după cum am mai spus, echipa a plecat de la concluzii. Prin 
urmare, fiecare nouă informaţie a fost rein-terpretată astfel încât să se plieze 
pe concluzie. Faptul că grupurilor mici le este greu să încorporeze 
informaţii noi a reprezentat întotdeauna o problemă. Sociologul Garold 
Stasser, de pildă, a condus un experiment în care opt persoane au fost rugate 
să evalueze rezultatele a treizeci şi doi de studenţi la Psihologie. Fiecare 
participant a avut la dispoziție două informaţii relevante despre studenți (să 
spunem, notele şi rezultatele testelor), în timp ce doi dintre ei au primit 
două informaţii în plus (cum ar fi, participarea la curs), iar unul singur a 
mai primit încă două. Deşi grupul, per ansamblu, a avut la îndemână șase 
informaţii utile, evaluările lor s-au bazat în principal pe cele două informaţii 
pe care le-au primit cu totii. Celelalte informatii au fost excluse ca fiind ori 
irelevante, » » 


ori nesigure. Stasser a mai arătat că, în discuţiile nestructurate, libere, 
informaţiile cele mai discutate vor fi, paradoxal, cele cunoscute de toată 
lumea. Mai interesant este că, deşi informaţia este prezentată şi ascultată, 
conținutul ei poate fi interpretat greşit. Din nefericire, mesajele noi sunt 
adesea modificate pentru a corespunde cu cele cunoscute, în condițiile în 
care primele pot aduce informaţii valoroase. (Dacă oamenii spun lucruri la 
care te aştepţi, este foarte puțin probabil că o să-ţi schimbe modul de 
gândire.) Sau sunt modificate pentru a se încadra într-un tipar preexistent al 
situației. 


MMT suferea cel mai acut de pe urma lipsei diversităţii - şi nu mă refer aici 
la cea sociologică, ci la cea cognitivă. James Oberg, fost angajat al Mission 
Control, în prezent corespondent pentru NBS News, a făcut o afirmaţie 
contraintuitivă, cum că echipa NASA responsabilă de misiunile Apollo 13 
era mai diversificată decât MMT. Așa ceva pare greu de crezut, de vreme ce 
toți inginerii de la Mission Control de la sfârşitul anilor 1960 aveau aceeaşi 
tunsoare şi purtau aceleași cămăși albe cu mâneci scurte. Dar, după cum 
spune Oberg, cei mai mulţi dintre ei lucraseră înainte în diverse industrii din 


afara NASA. In prezent, probabil că cei mai mulți angajaţi NASA sunt 
recrutaţi de pe băncile facultăţii, ceea ce înseamnă că sunt mai puţine şanse 
să aibă opinii divergente. Acest lucru e important pentru că, în grupurile 
MICI, diversitatea opiniilor este singura valoare care garantează beneficii pe 
de urma discuţiilor faţă în faţă. Charlan Nemeth, profesor de studii politice 
la Universitatea Berkeley, a afirmat în repetate studii asupra juriilor 
simulate că prezența unui punct de vedere divergent are efectul de a nuanța 
deciziile grupului şi de a-i creşte rigurozitatea. Acest aspect rămâne 
adevărat chiar şi în cazul în care acel punct de vedere se dovedește a fi 
incorect. In mod normal, confruntarea cu un punct de vedere alternativ îi 
forţează pe oameni să-şi reevalueze propriile opinii. Asta nu înseamnă că 
Juriul ideal va urma scenariul din Twelve Angry Men, unde un singur jurat 
reuşeşte să-i convingă pe ceilalți unsprezece că verdictul de vinovăţie este 
greşit. Desigur, nu trebuie să concluzionăm că o singură opinie divergentă 
are puterea de a creşte inteligenţa unui grup. Am putea presupune că, dacă 
ar fi existat măcar o persoană care să susțină posibilitatea ca spuma 
izolatoare să fi cauzat într-adevăr daune substanțiale, concluziile MMT ar fi 
fost cu mult diferite. 


In lipsa unui punct de vedere divergent, este foarte posibil ca întâlnirile 
grupului să fi scăzut calitatea judecăților cu privire la eventualele probleme. 
Aici intervine un fenomen cunoscut sub numele de „polarizarea de grup". 
De obicei, când ne gândim la deliberare, ne imaginăm că aceasta este o 
reţetă pentru raționalitate și moderație şi presupunem că, cu cât membrii 
unui grup petrec mai mult timp analizând o anumită chestiune, cu atât mai 
mici sunt şansele ca ei să adopte poziţii extreme. Concluziile analizelor 
asupra juriilor și treizeci de ani de studii experimentale demonstrează că, în 
cele mai multe cazuri, lucrurile stau exact invers. 


Polarizarea de grup este în continuare un fenomen puţin cunoscut şi este 
evident că, în unele cazuri, efectele sale sunt infime sau inexistente. încă din 
anii 1960, studule sociologice au arătat că, în anumite condiţii, deliberarea 
mai degrabă radicalizează perspectiva oamenilor. Primele studii ale acestui 
fenomen au încercat să determine atitudinea oamenilor faţă de risc, 
întrebându-i cum ar reacționa în situații punctuale. De exemplu, au fost 
întrebaţi următorul lucru: „Dacă un om care suferă de o afecţiune gravă este 
sfătuit de medici să-şi schimbe radical stilul de viață pentru a evita o 


operaţie care îl poate salva sau îi poate aduce moarte, ce ar trebui el să 
facă?" Sau: „Dacă unui electrician care are o slujbă sigură, dar cu un salariu 
mic, îl este oferită oportunitatea de a face o muncă mai bine plătită, dar mai 
nesigură, ar trebui să accepte?" Subiecţii au răspuns la aceste întrebări la 
început individual, apoi au fost grupaţi pentru a lua o decizie colectivă. 
Iniţial, cercetătorii au presupus că discuţiile de grup îi vor face pe oameni să 
favorizeze o poziție riscantă şi au denumit acest fenomen „deplasare spre o 
poziţie de risc" („risk shift"). în timp, s-a observat că deplasarea se poate 
face în ambele direcții. într-un grup alcătuit din persoane reticente față de 
situațiile riscante, discuţiile grupului vor accentua această reticenţă; pe de 
altă parte, grupurile de oameni atraşi de risc vor lua decizii şi mai 
impulsive. Alte studii au scos la iveală faptul că persoanele pesimiste cu 
privire la viitor vor fi şi mai pesimiste în urma delberărilor. La fel, jurule 
civile înclinate spre a oferi despăgubiri generoase reclamantului, vor acorda 
despăgubiri chiar mai substanţiale în urma discuţiilor colective. 


Mai recent, Cass Sunstein, profesor de drept la Universitatea din Chicago, a 
studiat îndeaproape fenomenul polarizării, iar în cartea sa, Why Societies 
Nced Dissent, el susține că fenomenul este mai răspândit decât se crede și 
că are consecinţe majore. Ca regulă generală, discuţiile tind să împingă atât 
grupul per ansamblu, cât și pe membrii săi către poziţii mai extreme decât 
cele pe care le susțineau înainte de intrarea în grup. 


Totuşi, cum apare polarizarea? Una dintre cauze este tendinţa oamenilor 
către „comparaţia socială". Ceea ce înseamnă mai mult decât că oamenii se 
compară în mod constant cu ceilalți (ceea ce este adevărat). înseamnă, în 
plus, că sunt concentrați simultan pe menţinerea poziției în cadrul grupului. 
Cu alte cuvinte, dacă eşti la mijloc și ai impresia că grupul s-a deplasat la 
dreapta, ai tendinţa de a face, la rândul tău, un pas la dreapta, astfel încât, 
prin raportare la grup, să rămâi pe loc. Desigur, dacă te deplasezi la dreapta, 
imprimi o mișcare către dreapta întregului grup, ceea ce înseamnă că, în 
fapt, comparaţia socială este o profeție care se autoîmplineşte. Ceea ce este 
asumat ca fiind real devine realitate. 


Este important de ştiut că polarizarea nu este doar rezultatul încercărilor 
oamenilor de a-şi armoniza acțiunile cu ale grupului. Paradoxal, ea apare în 
urma eforturilor oamenilor de a găsi cea mai bună soluție la o anumită 


problemă. După cum a reieşit din discuţia referitoare la argumentul social - 
amintiţi-vă de trecătorii care s-au oprit să privească cerul -, oamenii care nu 
sunt siguri cu privire la ce să creadă vor apela la ajutorul grupului. Acesta 
este tocmai scopul deliberărilor. însă dacă majoritatea membrilor grupului 
şi-a exprimat deja aderenţa la o anumită poziţie, toate argumentele vor vira 
în mod necesar către susținerea acelei poziţii. Prin urmare, cei nesiguri vor 
înclina inevitabil către această poziție, pentru simplul fapt că este cea mai 
populară. Similar, persoanele care adoptă poziţii extreme sunt mai 
predispuse la a aduce argumente solide prin care să-şi susțină poziţia. 


Este un aspect relevant, deoarece toate studiile insistă pe faptul că ordinea 
în care oamenii îşi exprimă opinia are un efect profund asupra discuţiei. 
Primele intervenţii au o influenţă mai mare şi, de cele mai multe ori, 
creează un cadru pentru discuţiile ulterioare. Ca şi în cazul cascadelor de 
informații, odată ce cadrul s-a fixat, este dificil ca cineva să-l depăşească 
printr-o opinie contrară. Nu ar fi nimic rău în asta dacă primii vorbitori ar 
avea ideile cele mai bune. în realitate, mai ales în cazul problemelor care nu 
comportă un răspuns definitiv, nu avem nicio garanţie că cea mai inteligentă 
persoană are şi cea mai mare influenţă asupra celorlalți. In cadrul juriilor, de 
pildă, două treimi din preşedinţi - cei care conduc şi structurează 
deliberănle - sunt bărbaţi, iar în timpul discuțiilor, bărbaţii vorbesc mult mai 
mult decât femeile, deși nu există dovezi cum că bărbaţii au o capacitate 
genetică superioară de a decide în chestiuni de vinovăţie. In grupurile în 
care membrii se cunosc între ei, statutul tinde să determine caracterul 
comunicării, în sensul că cei cu o poziție mai înaltă vorbesc mai mult şi mai 
des decât ceilalți. Din nou, nu ar fi nicio problemă dacă statutul unei 
persoane ar reflecta un grad mai înalt de cunoaștere. Adesea însă, nu se 
întâmplă aşa. Ei îşi vor susține punctul de vedere chiar dacă nu știu foarte 
clar ce vor să spună. O serie de experimente în rândul piloților militari 
cărora li s-a cerut să rezolve o problemă logică au arătat că aceştia erau 
mult mai dispuși să aducă argumente în favoarea soluției lor decât 
navigatorii, chiar dacă ultimu aveau dreptate. Navigatorii le-au dat dreptate 
piloților - chiar și atunci când îi întâlneau pentru prima oară -deoarece 
asumau că gradul mai înalt este semnul unei calificări superioare. 


Acest tip de consimţire este important, deoarece, în grupurile mici, ideile nu 
sunt valorizate întotdeauna doar în baza potențialului lor. Chiar dacă 


potenţialul unei idei este evident pentru toată lumea, ea are nevoie de o 
figură respectată pentru a fi adoptată în unanimitate. Acesta este un alt 
motiv pentru care o poziție populară are şanse să devină şi mai populară pe 
parcursul deliberărilor: beneficiază dintru început de susținerea mai multor 
persoane respectate. într-o piață sau chiar într-o democrație, influența 
persoanelor respectate este mult mai mică, din pricina numărului mare de 
factori de decizie. însă, în cadrul unui grup restrâns, susținerea unei idei de 
către o persoană respectată este esențială. Dacă se întâmplă ca acea 
persoană să fie aleasă pe baza statutului său sau a locvacităţii sale, și nu a 
inteligenţei sau a perspicacităţii, şansele ca grupul să ajungă la o decizie 
înţeleaptă scad. 


Pare ciudat să ne preocupăm atât de mult de locvacitate, însă ea are o 
pondere enormă în deciziile unui grup. Dacă vorbeşti mult, oamenii vor 
avea impresia din start că ești şi influent. Persoanele locvace nu sunt 
neapărat populare, însă sunt, fără îndoială, ascultate. Locvacitatea creează 
locvacitate. Studiile despre dinamica grupurilor evidențiază faptul că, cu cât 
o persoană vorbeşte mai mult, cu atât mai des i se vor adresa ceilalți 
membri ai grupului. în consecinţă, indivizii care ocupă o poziție centrală în 
cadrul grupului tind să devină şi mai populari pe măsură ce avansează 
discuţiile. 


Dacă oamenii ar vorbi doar dacă au competenţa necesară, totul ar fi perfect. 
In unele cazuri, o persoană care vorbeşte mult are ceva important de 
transmis. Adevărul însă este că nu există nicio legătură clară între 
locvacitate și expertiză. De fapt, aşa cum reiese din studiile asupra piloților 
militari, oamenii care au conştiinţa superiorității statutului personal îşi vor 
supraestima adesea cunoştinţele şi vor arbora un aer nejustificat de 
încredere și competenţă. După cum susțin politologii Brock Blomberg și 
Joseph Harrington, de vreme ce extremiștii tind să fie mai rigizi și mai 
convinşi de dreptatea lor, discuţiile vor avea efectul de a atrage grupul către 
extreme. Desigur că adevărul se află uneori la extremă. Dacă oamenii care 
vorbesc primii şi cel mai adesea ar fi şi cei informaţi şi mai înţelepţi, atunci 
polarizarea nu ar mai fi o problemă. Din păcate însă, ea este o problemă. 


CEA MAI LA ÎNDEMÂNĂ TENTAȚIE ar fi să ignorăm sau cel puţin să 
minimalizăm rolul pe care îl joacă grupurile mici în configurarea politicilor 


sau în luarea deciziilor. E de preferat să lăsăm o decizie în seama unei 
persoane în care avem încredere - despre care măcar ştim că nu va adopta o 
poziţie extremă - decât să ne bazăm pe un grup de zece sau doisprezece 
oameni care ar putea oricând, se pare, să decidă să se arunce de pe o clădire. 
Ar fi greşit să procedăm așa. în primul rând, după cum văzut, grupurile pot 
fi depolarizate. Un studiu în care s-a lucrat cu grupuri de șase persoane, care 
au fost divizate la rândul lor în grupuri de câte trei oameni, cu perspective 
radical diferite, a scos la iveală faptul că, în urma discuţiilor, grupurile s-au 
îndepărat de extreme și s-au deplasat unele către celelalte. Acelaşi studiu a 
demonstrat că scăderea gradului de polarizare a determinat o creştere a 
acurateţei judecăților asupra unor fapte punctuale. 


Mai important este faptul că, pe cât de solide sunt dovezile în favoarea 
polarizării de grup, pe atât de puternice sunt cele care atestă superioritatea 
deciziilor şi a soluțiilor într-un grup nepolarizat, chiar şi faţă de cel mai 
proeminent membru al său. Am crede că, într-un grup mic, una sau două 
persoane confuze ar putea influenţa decizia colectivă în direcția greşită. (Un 
grup mic nu se poate baza pe faptul că erorile se vor anula reciproc.) Există 
însă foarte puţine dovezi în acest sens. 


Unul dintre studiile impresionante cu privire la dinamica grupurilor mici a 
fost realizat în 2000 de economiştii Alan S. Blinder şi John Morgan de la 
Princeton. Blinder deținuse poziţia de vicepreşedinte al Rezervei Federale 
la mijlocul anilor 1990, iar experienţa de conducere l-a făcut deosebit de 
sceptic față de capacitatea comitetelor de a lua decizii corecte. (Toate 
modificările asupra ratei dobânzilor sunt decise de Comitetul Federal pentru 
o Piaţă Deschisă - Federal Open Market Committee -, care este alcătuit din 
doisprezece membri, dintre care șapte membri provin din Consiliul de 
Guvernatori ai Rezervei Federale și cinci preşedinţi aparțin Băncilor 
Federale regionale.) Blinder și Morgan au conceput un studiu în urma 
căruia să poată stabili dacă grupurile sunt capabile să ia decizii inteligente 
rapid, de vreme ce una dintre acuzele care li se aduceau comitetelor era 
lipsa lor de eficienţă. 


Studiul a constat în două experimente menite să reproducă, la nivel brut, 
provocările cu care se confrunta Rezerva Federală, în primul experiment, 
studenţilor li s-au dat urne care conţineau un număr egal de bile roşii şi 


albastre. Au început să extragă bile din aceste urne, fiind înştiințaţi de faptul 
că, la un moment dat, după primele zece extrageri, proporţia bilelor se va 
modifica, astfel încât 70% dintre bile vor fi roşii (sau viceversa). Scopul era 
ca studenţii să stabilească, cât mai repede posibil, ce culoare a devenit 
preponderentă. Aceasta era, în linii mari, sarcina Rezervei Federale: să 
identifice schimbări la nivelul economiei și să stabilească dacă este 
necesară o modificare a politicii monetare. Pentru a impulsiona deciziile 
corecte, studenţii erau penalizați pentru fiecare extragere ulterioară 
modificării. Mai întâi, studenţii au jucat pe cont propriu, apoi au fost 
împărțiți în grupuri (având posibilitatea de a se consulta între ei), apoi din 
nou pe cont propriu și, la final, din nou în grup. (Această împărțire a vizat 
identificarea efectelor învățării.) Deciziile grupului au fost mai rapide şi mai 
corecte (în 89% dintre cazuri pentru grup, faţă de 84% la nivel individual) 
decât ale celui mai abil membru al său. 


Al doilea experiment i-a solicitat mai mult pe studenţi. Pe scurt, li s-a 
atribuit rolul de bancher central şi li s-a cerut să stabilească rata dobânzilor 
în funcție de inflație şi de rata şomajului. Experimentul urmărea să 
stabilească dacă studenţii puteau detecta trenduri descendente sau 
ascendente în economie şi dacă puteau modifica dobânzile în funcție de 
aceste trenduri. încă o dată, grupul a luat decizii mai corecte decât ale 
indivizilor (şi mult mai repede), care modificau greşit dobânzile mult mai 
des. Mai surprinzătoare a fost lipsa unei corelaţii clare între performanţa 
celui mai inteligent membru al grupului şi cea a grupului. Cu alte cuvinte, 
grupul nu exploata doar inteligenţa celor mai inteligenți indivizi. Era cu 
adevărat mai inteligent decât aceştia. Un studiu asupra Băncii Angliei 
inspirat de modelul lui Blinder şi Morgan a produs rezultate similare: 
grupurile puteau lua rapid decizii mai corecte decât ale celor mai inteligenți 
membri ai lor. 


Era cumva de aşteptat, dată fiind demonstrația celor doi economişti. însă 
aceste studii conţin două idei foarte importante. Prima este că deciziile unui 
grup nu sunt în mod natural ineficiente. De aici, reiese că procesul de 
deliberare poate aduce avantaje atâta timp cât este executat corect, chiar 
dacă, de la un anumit punct încolo, costurile depăşesc beneficiile marginale. 
A doua idee, probabil evidentă, deşi un număr uimitor de mare de grupuri o 
ignoră, este că nu are niciun sens să integrezi un grup mic într-o structură de 


conducere dacă nu îi oferi posibilitatea de a agrega opiniile membrilor săi și 
de a lua decizii. Dacă o companie formează echipe, iar aportul lor este pur 
informativ, ea pierde tocmai avantajul echipelor: înţelepciunea colectivă. 
Unul dintre cele mai frustrante aspecte ale cazului Columbia este faptul că 
niciodată nu s-a apelat la un sistem de votare. Membrii echipei întocmeau 
rapoarte cu privire la varii aspecte ale misiunii, însă contribuţiile lor nu au 
fost nicicând agregate. A fost o abordare complet greșită, şi ar fi fost greşită 
chiar dacă naveta Columbia s-ar fi întors în siguranță pe Pământ. 

Compania: iată noul șef. E același cu cel vechi? 


în fiecare marţi și sâmbătă în SoHo, un camion oprește pe partea de 
est a bulevardului Broadway și descarcă marfă. în camion nu se află 
roșii din Newjersey sau porumb dulce din Long Islands, ci rochii în 
culori pastelate, fuste negre mulate și jachete elegante de damă 
care par - de la distanţă -desprinse din prezentările de modă din 
Milano. Toate hainele au două lucruri în comun. Provin dintr-un 
depozit de 930 de kilometri pătraţi deţinut de o companie pe nume 
Zara cu sediul în orașul La Coruha, din provincia spaniolă Galicia. A 
doua caracteristică comună este faptul că, mai mult ca sigur, cu trei 
săptămâni înainte de sosirea la destinaţie, nu erau nici măcar la 
stadiul de proiect. 


O aprovizionare de două ori pe săptămână poate fi ceva comun pentru 
supermarketuri, însă, în industria modei, este de neconceput. Blestemul 
industriei modei este intervalul uriaş de timp între conceperea modelului 
pentru o fustă și sosirea sa în magazin. Acest interval înseamnă că, în loc ca 
magazinele să reacționeze cu promptitudine la dorinţele actuale ale 
cumpărătorilor, ele trebuie să ghicească ce vor dori clienţii lor în 
următoarele şase sau nouă luni. Acest tip de previzionare a pieţei este destul 
de dificil dacă vinzi televizoare sau DVD-playere. Este aproape imposibil 
dacă domeniul tău de afaceri este ceva atât de efemer precum moda. Prin 
urmare, chiar şi cele mai mari companii de îmbrăcăminte rămân adesea cu 
stocuri de haine nevândute, care trebuie reduse sau trimise la magazinul 
fabricii, spre bucuria vânătorului de reduceri, dar spre disperarea 
companiilor. 


Zara a reuşit să evite acest sistem ineficient şi să creeze ceva mai profitabil. 
In loc să-şi prezinte colecțiile sezonier, Zara aprovizionează de două ori pe 
săptămână cele șase sute de magazine pe care le deține în toată lumea. în 


loc să lanseze două sau trei sute de modele pe an, Zara produce peste 
douăzeci de mii. Compania nu face niciodată stocuri prea mari, iar colecțiile 
care nu se vând sunt scoase din magazine în decurs de o săptămână; în 
consecință, nu este nevoită să aplice reduceri. Toţi managerii de magazin de 
la Zara au dispozitive electronice manuale care comunică direct cu 
atelierele de creație din Spania, astfel încât managerii pot întocmi rapoarte 
zilnice cu privire la ce se cumpărără, ce haine nu au succes și ce caută 
cumpărătorii şi nu găsesc în magazin. Cel mai important aspect este că, în 
doar cincisprezece zile de la crearea unei rochii - care, fără îndoială, copiază 
un model celebru - clienţii o pot cumpăra. Pentru orice obiect vestimentar la 
modă, există probabil o variantă mai ieftină la Zara. Această combinaţie de 
viteză, design şi preţ l-a făcut pe Daniel Piette, directorul de modă de la 
LVMH, să afirme că Zara „este probabil cel mai inovator şi devastator 
retailer din lume". 


Zara acționează atât de rapid deoarece structura companiei, la toate 
nivelurile, se bazează pe viteză şi flexibilitate. Ca majoritatea retailerilor 
din sectorul modei, Zara achiziționează 90% dintre materiale din afară. însă, 
spre deosebire de competitorii săi, ale căror produse sunt fabricate în Asia 
sau America de Sud, Zara fabrică majoritatea hainelor în cadrul companiei. 
Zara operează în paisprezece fabrici ultraautoma-tizate în Spania, în care tot 
felul de roboți imprimă, taie şi vopsesc, 24 de ore pe zi. Astfel, Zara deţine 
controlul total al produselor pe care le confecţionează. în loc să parieze pe 
zeci de mii de perechi de pantaloni Capri, compania produce volume mici, 
ceea ce-i permite să testeze piaţa cu câteva sute de perechi, înainte să 
fabrice mai multe. Dacă un produs se vinde foarte bine, Zara poate accelera 
producția peste noapte. Ultimul stadiu al procesului, asamblarea 
materialelor în fuste, rochii şi costume, este lăsată în seama unei reţele de 
aproximativ trei sute de mici ateliere din Galicia şi nordul Portugaliei. Asta 
îi permite companiei să culeagă roadele confecţionării manuale, păstrând, în 
acelaşi timp, controlul asupra produsului finit - de vreme ce aceste ateliere 
sunt mai degrabă partenerii Zara decât furnizorii el. 


Flexibilitatea este importantă pentru Zara deoarece îi garantează evitarea 
celui mai mare coşmar al oricărui retailer: stocuri de haine pe care nu le 
vrea nimeni. Intr-o lume perfectă, un magazin nu ar avea în depozit haine 
pe care nu le-ar putea vinde în aceeaşi zi. In jargonul afacerilor, acest lucru 


se traduce prin stocuri pentru o zi. Zara nu a ajuns încă acolo, stocurile 
magazinelor acoperă cam o lună de vânzări. Insă, conform standardelor 
industriei, este un volum extraordinar. Gap, de pildă, deține stocuri necesare 
pentru trei luni; de aceea, dacă Gap nu anticipează dorinţele clienților, 
magazinele sale abundă în produse cu preţ redus. Stocuri reduse echivalează 
cu preţuri mici, de vreme ce, dacă un magazin vinde mai multe produse de 
același fel, preţul lor va scădea. Cu alte cuvinte, Zara poate vinde produsele 
la un preţ mai mic pentru că le vinde mai repede. Iar viteza cu care se vând 
hainele Zara garantează că oamenii nu se plictisesc niciodată. 


în concluzie, Zara este foarte pricepută la două lucruri. In primul rând, 
anticipează şi se adaptează la doleanţele cumpărătorilor, asigurându-se că 
niciun client nu va pleca dintr-un magazin Zara fără să găsească ceea ce își 
doreşte (sau, din contră, va găsi prea mult din ceea ce-şi doreşte). Altfel 
spus, 


Zara încearcă să-şi coordoneze comportamentul cu cel al clienților săi 
(actuali sau viitori), într-un fel destul de similar celui în care subiecţii 
computerizaţi ai lui Brian Arthur încercau să-şi coordoneze acțiunile cu 
ceilalți clienți ai barului El Farol, sau chiar într-un mod similar modului în 
care doi trecători aflaţi pe un trotuar îngust reacționează unul la mişcările 
celuilalt. Intenţia trecătorilor este să evite o coliziune cu ceilalți; în schimb, 
Zara doreşte să se ciocnească de cumpărători, însă provocarea este aceeaşi. 


O altă abilitate a companiei Zara este coordonarea acțiunilor şi a deciziilor a 
zeci de mii de angajaţi, asigurându-se că energia şi atenția lor converg spre 
un obiectiv comun: confecționarea şi vânzarea hainelor pe care oamenii vor 
să le cumpere. Magazinul din SoHo se deschide în fiecare dimineaţa la ora 
10. în fiecare marți şi sâmbătă, un angajat aşteaptă sosirea camionului. 
Când designerii Zara creează un model nou, roboții se pun imediat pe 
treabă. Succesul companiei depinde de armonizarea tuturor acestor acţiuni, 
cu o risipă minimă de timp şi energie. Companiile care reuşesc să le 
coordoneze prosperă. Celelalte nu. 


E important să facem o mențiune. Zara reuşeşte să-şi coordoneze acţiunile 
cu cele ale clienților săi în ciuda faptului că nu are niciun control asupra lor. 
Această coordonare are loc prin intermediul pieţei, datorită preţului. Dacă 
Zara vinde produse suficient de calitative la un preţ rezonabil, va avea 


clienţi. Zara reuşeşte să-şi coordoneze acțiunile cu cele ale furnizorilor de 
materiale, deşi nici aici nu are vreun control asupra lor. încă o dată, 
coordonarea se face prin piaţă (chiar dacă este protejată de nişte termeni 
contractuali). Aşadar, de ce este necesar ca Zara să obțină această 
coordonare prin supervizarea angajaţilor? Sau invers, de ce au nevoie 
angajaţii să fie coordonați de Zara? Dacă piaţa asigură coordonarea, de ce 
am mai avea nevoie de companii care să direcționeze acțiunile oamenilor şi 
fluxul produselor? Care este rostul corporațiilor? 


Paradoxul esenţial al oricărei corporaţii este că, deşi se află în competiție în 
cadrul pieţei, ea apelează la instrumente din afara pieţei - planuri, comenzi, 
control - pentru a-şi atinge obiectivele. Economistul britanic D.H. 
Robertson face o comparaţie evocatoare: „Corporaţiile reprezintă insule de 
putere conștientă într-o lume de cooperare inconștientă, ca bucăţile de zer 
într-un vas cu lapte bătut". Dacă Zara are nevoie de un nou model de rochie, 
de pildă, nu scoate proiectul la licitaţie pentru a găsi persoana din afara 
echipei care să ofere cel mai bun preţ. In schimb, unul dintre managerii săi 
solicită echipei de designeri pe care o conduce să creeze un model nou. 
Compania are încredere în angajaţii săi şi, la rândul lor, aceştia au încredere 
că nu va fi nevoie să se liciteze pentru fiecare proiect care apare. 


De ce alege Zara această variantă, în loc să apeleze la designeri din afara 
companiei? Până la urmă, majoritatea companiilor apelează la servicii de 
curățenie sau întreţinere a gazonului. Altele extemalizează întreg procesul 
de producție (Nike, de exemplu, nu are fabrici proprii). De ce să ne oprim 
aici? De ce să nu externalizăm toate activităţile? De ce să nu urmăm 
procesul de producţie a filmelor cu buget redus? Producătorii independenţi 
nu au angajaţi permanenţi. In cazul lor, se adună o echipă: cineva scrie un 
scenariu, se găseşte un regizor, cineva care să finanţeze filmul, se caută 
actorii şi echipa de producție, filmul este gata, se găseşte un distribuitor, 
apoi echipa se dezmembrează, iar membrii săi poate nu se mai întâlnesc 
niciodată. De ce nu am face totul așa? 


Primul răspuns la această întrebare - în continuare cel mai bun - a fost oferit 
de economistul britanic Ronald Coase în 1937. Dezavantajul acestui model, 
al „externalizării tuturor activităților”, credea Coase, este că încheierea și 
gestionarea tuturor acestor acorduri şi contracte necesită timp şi efort. E 


obositor să găseşti omul potrivit şi să negociezi cu el suma pe care o va 
primi. Cere efort să te asiguri că toată lumea își face treaba aşa cum a 
promis. La final, trebuie să te asiguri că toți primesc ceea ce li se cuvine. 
Toate acestea sunt incluse în ceea ce Coase numeşte costurile tranzacţiei, 
care cuprind „costuri de cercetare şi informare, negociere şi decizie, 
definire a politicii şi implementare". O companie eficientă reduce aceste 
costuri. Dacă serviciul de e-mail nu mai funcționează, este mai uşor să 
chemi pe cineva de la IT decât să apelezi la serviciile unei companii. Este 
adesea mai înţelept să ai angajaţi cu normă întreagă, pe care te poţi baza 
oricând, decât să cauţi oameni talentaţi de fiecare dată când vrei să 
demarezi un proiect. Cu siguranţă este mai uşor să planifici următoarele 
proiecte dacă ai mii de angajaţi decât dacă e nevoie să strângi o echipă de 
fiecare dată când vrei să lansezi un produs nou. Este evident că numai o 
corporație ar putea investi două miliarde de dolari în construcția unei uzine 
pentru fabricarea semiconductoarelor care ar urma să-şi înceapă activitatea 
peste trei ani. 


In acelaşi timp, derularea activităților in-house are şi dezavantaje. Uneori, 
avantajele externalizării unor activități depăşesc uşurinţa cu care poate o 
companie să obțină rezultate într-un anumit sector. Să luăm exemplul 
acestei cărți. Eu nu sunt angajat al Doubleday. în schimb, am semnat un 
contract cu Doubleday prin care mă angajez să creez unul dintre produsele 
pe care ei le vor vinde. Teoretic, Doubleday ar putea să angajeze un număr 
de scriitori. în acest fel, nu ar mai trebui să se preocupe de licitaţii pentru 
cărți sau să negocieze cu agenți (şi ar fi probabil mai uşor să lucreze cu 
scriitori înceţi). Insă compania crede că are mai multe şanse să publice cărți 
interesante dacă este deschisă la cât mai mulți autori și își asumă efortul de 
a semna contracte pentru fiecare carte separat. (E un efort şi din partea 
autorilor, care practic trebuie să scrie şi să vândă cărți la comandă. Una 
dintre căile prin care editurile şi scriitorii încearcă să reducă eforturile, cu 
alte cuvinte costurile, este semnarea unui contract pentru mai multe cărți.) 


Deşi companiile nu gândesc în mod normal în aceşti termeni, dilema pe 
care o au în momentul în care decid să exter-nalizeze o activitate o 
reprezintă costurile și beneficiile acţiunii colective. Opţiunea de a derula 
aceste activităţi in-house înseamnă, într-o anumită măsură, că refuză o serie 
de alternative care s-ar putea dovedi benefice pentru afacere. înseamnă 


limitarea informaţiilor pe care le primesc prin limitarea surselor de 
informare. în schimb, beneficiază de rapiditate și de un anumit confort. 
Regula generală este că firmele vor apela la extemalizarea unor activități 
doar dacă este mai ieftin şi mai uşor decât să le desfăşoare in-house. în 
acelaşi timp, companiile vor derula in-house activitățile care sunt prea 
importante pentru a fi lăsate pe mâna altei firme. Pentru Zara, viteza și 
controlul cântăresc mai mult decât costurile reduse. Probabil că ar fi mai 
ieftin să apeleze la o firmă din China pentru tăierea şi vopsirea materialelor. 
însă această variantă ar însemna că Zara renunţă la atributul care o face 
unică: capacitatea de a răspunde rapid şi precis la cererile clienților. 


Unul dintre exemplele de melanj între potențialul şi pericolele diverselor 
modalităţi de a coordona o afacere este, surprinzător, Hollywoodul - în 
special filmele cu gangsteri produse la Hollywood. Acest gen de filme au 
un subiect comun: un grup de bărbaţi (aproape tot timpul sunt bărbaţi) care 
s-au organizat în vederea îndeplinirii unei misiuni, obiectivul fiind banii. 
Cam acesta este scenariul și în cazul afacerilor standard. Mai important este 
că, adesea, aceste filme ilustrează foarte bine obstacolele care apar atunci 
când un grup de persoane interesate doar de binele personal trebuie să 
lucreze împreună pentru un ţel comun. în linii mari, în filmele cu gangsteri 
se remarcă trei forme de organizare. Prima poate fi identificată în partea a 
Il-a a filmului Nașul. Aici, afacerile urmează o ierarhie top-down, pe 
modelul unei corporații. Imperiul familiei Corleone este prezentat, destul de 
explicit, ca un fel de conglomerat extins, cu Michael Corleone pe poziția de 
CEO, care dezvoltă permanent operațiunile familiei înspre noi sectoare de 
afaceri, unele chiar legale. Această organizare prezintă o serie de avantaje: 
îi permite conducătorului să ia decizii rapid și să le transmită spre 
implementare la nivelurile inferioare. înlesneşte investiţia și planificarea pe 
termen lung. Pentru că Michael Corleone are locţiitori peste tot, el poate 
gestiona operațiuni de la distanță, fără să fie nevoie de prezenţa sa. 
Deoarece afacerile produc bani în mod constant, el poate face investiții 
substanțiale nefiind nevoit să apeleze la finanţări externe. 


Dezavantajele organizării corporatiste sunt, de asemenea, evidente. Michael 
nu reușește întotdeauna să obțină imediat informaţiile de care are nevoie, 


pentru că nu este mereu în interesul inferiorilor săi să le dezvăluie. Faptul 
că aceşti locțiitori și subordonați lucrează pentru Corleone nu-i împiedică 
să-şi urmărească propriul interes, fie prin furt, fie prin încheierea de 
acorduri cu competitorii familiei. Aceste probleme se întețesc pe măsură ce 
afacerea se dezvoltă, deoarece este dificil să supraveghezi atât de multe 
operațiuni. Mai mult decât atât, din pricina structurii top-down, Michael 
pierde din ce în ce mai mult contactul cu puncte de vedere alternative. într- 
un fel, deşi Michael are sute sau mii de oameni care lucrează pentru el, 
organizaţia nu îi aparține doar lui. Michael este răspunzător în faţa familiei 
pe termen lung. 


Un model de organizare complet diferit este ilustrat de filmul lui Michael 
Mann, Heat, în care Robert De Niro este capul unei bande mici, unite şi 
foarte bine organizate de jefuitori înarmaţi. Grupul se aseamănă, într-un fel 
ciudat, cu o afacere restrânsă. Are toate avantajele unui grup mic şi 
omogen: încredere, specializare şi conştiinţa fiecărui membru a abilităților 
celorlalți. Deoarece membrilor grupului le este uşor să se monitorizeze între 
ei, şansele ca cineva să lenevească sau să profite de pe urma muncii 
celorlalți sunt mai mici decât într-o corporație. De vreme ce recompensele 
pentru performanţe sunt imediate şi conforme cu prestația fiecăruia, ei sunt 
motivaţi să continue să depună eforturi. 


Insă chiar mărimea grupului îi limitează posibilitățile. Ambiţiile sale nu pot 
depăşi resursele disponibile. De vreme ce recompensele depind în totalitate 
de contribuția fiecăruia, nu se acceptă greșeli. Greşeala unuia are 
repercusiuni asupra întregii echipe. Declinul grupului începe în momentul 
în care este cooptat un nou membru, necunoscut, care nu urmează scenariul 
stabilit şi care, în final, ajunge să-i distrugă planurile. 


Cel de-al treilea model este ilustrat de filme precum The Asphalt Jungle sau 
Reservoir Dogs, în care un grup de indivizi se reunesc pentru îndeplinirea 
unei singure misiuni, după care grupul se dezmembrează, așa cum se 
întâmplă cu echipa unui film independent. Acest model permite selectarea 
oamenilor pe baza diverselor abilități (planificare, spargerea unui seif, 
explozibili etc.), astfel încât echipa să acopere toate necesitățile misiunii. 


Dezavantajul acestui model totuşi este cel de care vorbea Ronald Coase, 
anume costurile tranzacţiei. Cere timp şi energie să formezi o echipă. Este 


dificil să te asiguri că fiecare lucrează în interesul grupului. lar când există 
o lipsă de încredere între membrii grupului (ceea ce e firesc, dat fiind faptul 
că nu se ştiu între ei), se pierde o cantitate considerabilă de energie în 
procesul de identificare a vinei. (Bineînţeles, hoţii de bijuterii se confruntă 
cu o problemă pe care companiile nu o au: nu pot apela la un contract 
pentru a se asigura că fiecare se achită de obligațiile sale.) 


Modelul de afaceri inspirat de filmele cu gangsteri ne arată că nicio formă 
de organizare nu oferă soluţia perfectă. Odată ce depăşeşti cadrul pieţei şi 
încerci să organizezi oamenii spre îndeplinirea unui obiectiv comun, te vei 
lovi inevitabil de compromisuri. Din acest motiv, în prezent, companii 
precum Zara încearcă să îmbine cele trei modele de organizare într-unul 
singur. Firmele vor să menţină structura şi coerenţa instituțională a 
corporației tradiționale. Vor să lucreze cu grupuri mici şi omogene. Şi vor să 
aibă acces la executanţi şi strategi (dacă nu spărgători de seifuri) din afara 
corporației. 


Să spunem că rațiunea existenţei corporațiilor este reducerea costurilor pe 
care le implică coordonarea unui grup vast de persoane cu scopul de a 
îndeplini obiective viitoare şi capacitatea lor de a face viitorul (cel puţin un 
segment din el) mai previzibil. Ceea ce e însă interesant în privinţa acestei 
descrieri sunt toate aspectele pe care le ignoră. Nu spune nimic despre 
relația companiei cu furnizorii și clienții săi (fără de care o companie nu 
poate supravieţui, dar asupra cărora nu are niciun control), nimic cu privire 
la modalitățile prin care o companie îşi convinge angajaţii să-şi coordoneze 
acțiunile şi, ce e mai interesant, nu face nicio referire la procesul prin care 
compania defineşte obiectivele şi căile prin care ajunge acolo. Cu alte 
cuvinte, simpla existenţă a corporațiilor nu ne spune nimic cu privire la 
modul lor real de funcționare. 


In secolul XX știam în aproape orice moment cum funcționează companiile. 
Mai mult decât atât, asumam că toate au o structură și un set de practici 
asemănătoare, sau, cel puţin, aşa ar fi trebuit, dacă voiau să supravieţuiască. 
în primul rând, o companie practica integrarea verticală, ceea ce însemna că 
deţinea controlul total asupra lanţului de aprovizionare. Puţine companii au 


mers atât de departe ca Henry Ford, care declara că Ford Motor Company 
deține minereul de fier și nisipul care intrau în fabricarea mașinilor sale, 
dar, în principiu, se pleca de la premisa că, dacă o companie poate desfăşura 
anumite activități pe cont propriu, nu ar trebui să apeleze la terți. în al 
doilea rând, o companie avea o structură ierarhică, cu multe niveluri de 
management responsabile de nivelurile imediat inferioare. Angajaţii de la 
un anumit nivel se ocupau de marea majoritate a sarcinilor lor, iar cele mai 
dificile sau mai complexe erau trimise la superiori (care, teoretic, aveau şi 
abilități superioare). în ultimul rând, o companie era centralizată. Ceea ce 
nu înseamnă că sediul central controla toate operațiunile. De fapt, compania 
care a lansat modelul de corporație din secolul XX, General Motors, se 
mândrea cu structura sa descentralizată, de vreme ce fiecare divizie -Buick, 
Chevrolet, Cadillac - funcționa ca o afacere autonomă. Totuşi, deciziile 
importante de definire a strategiei sau a structurii interne se luau la sediul 
central. Mai exact, conform vechiului model, decizia finală era lăsată în 
seama unui grup restrâns de oameni şi adesea unui singur om: CEO-ul. 


Paradoxal, chiar pe măsură ce companiile americane deveneau mai 
ierarhice, mai centralizate şi mai rigide, continuau să susţină cu înflăcărare 
că o organizare top-down este opresivă şi nocivă. De fapt, ideea că 
„împuternicirea" muncitorului este cheia succesului unei companii, idee 
care devenise o adevărată obsesie a managerilor în anii 1990, este de 
aproape o sută de ani unul dintre conceptele preferate ale experților în 
management. în a doua decadă a secolului XX, de pildă, un număr de 
companii mari au creat planuri de distribuire a profitului şi le-au acordat 
angajaților dreptul de vot în cadrul companiei. In anii 1930, aşa-zisa 
mișcare a relațiilor umane, condusă de sociologul Elton Mayo, susținea că a 
dovedit faptul că muncitorii erau mai fericiți şi mai productivi dacă ştiau că 
doleanțele le sunt ascultate. (La o privire retrospectivă, realizăm că 
muncitorii erau mai fericiți şi mai productivi dacă erau plătiți mai bine.) lar 
în anii 1950, momentul considerat azi a fi de maximă înflorire a 
corporațiilor birocratice şi retrograde, companiile erau pur şi simplu 
obsedate de munca în echipă şi de reuniuni ale comitetelor. Clasicul studiu 
al lui William H. Whyte, The Organization Man, o critică a conformismului 
clasei de mijloc, s-a născut dintr-o frustrare cu privire la importanţa pe care 
o acordau companiile grupurilor. In viziunea lui Whyte, companiile 
exprimau o admiraţie disproporționată pentru virtuțile oamenilor din 


mijlocul piramidei, în defavoarea celor de la vârf. In cuvintele lui: „nu 
liderii industriei sunt idealizaţi... ci subordonații lor”. 


Deşi manifestau o atitudine laudativă la adresa beneficiilor unui proces 
decizional colectiv, majoritatea corporațiilor americane nu păreau foarte 
dispuse să transforme această atitudine în realitate. Procesul decizional 
colectiv era adesea confundat cu obținerea consensului. Spre acesta se 
îndrepta -şi pe bună dreptate - aversiunea lui Whyte. Nu ai nevoie de 
consens pentru a exploata înțelepciunea unei mulțimi, iar căutarea sa 
încurajează acel gen de soluţii călduţe, care încearcă să identifice cel mai 
mic numitor comun şi care ofensează pe toată lumea. In loc să protejeze 
schimbul liber de opinii divergente, grupurile înclinate spre consens - mai 
ales cele în care membrii se cunosc între ei - îşi refuză acel gen de dezbateri 
productive, chiar dacă uneori aprinse. Dacă e adevărat ce se spune, că o 
cămilă este un cal proiectat de un comitet, cu siguranță acel comitet avea o 
apetenţă pentru consens. 


Această abordare de tipul „de ce nu putem trăi în armonie unii cu alţii?" nu 
făcea decât să agraveze problemele create de nenumăratele niveluri de 
management pe care cele mai multe companii le-au implementat în anii 
următori celui de-al Doilea Război Mondial. în mod paradoxal, în 
încercarea de a face procesul decizional cât mai deschis, companiile au 
îndepărtat din ce în ce mai mult directorii executivi de opiniile tuturor 
celorlalți. înainte ca orice decizie să fie acceptată, ea trebuia să obțină 
acceptul de la toate nivelurile de management. De vreme ce, la fiecare 
nivel, decizia trebuia supusă la vot de către un comitet, cu cât te îndepărtai 
de nivelul de bază, cu atât decizia îşi pierdea din precizie. La General 
Motors, de exemplu, o chestiune atât de practică precum designul unui far 
trebuia discutată în cincisprezece ședințe, iar CEO-ul companiei lua parte 
doar la ultimele cinci. 


Rezultă de aici că până şi companiile care-şi propuseseră să 
„democratizeze" procesele decizionale considerau că democraţia înseamnă 
discuții interminabile şi nu o mai largă distribuire a puterii decizionale. 
Sunt, de asemenea, ilustrative pentru scleroza birocratică ce a pus stăpânire 
pe companii la sfârşitul anilor 1960 şi începutul anilor 1970. Multitudinea 
de niveluri de management i-a făcut pe oameni mai puţini dispuși să-și 


asume responsabilitatea pentru munca lor. Managerii credeau că pot să se 
sustragă de la responsabilităţile lor și să transmită superiorilor sfaturile 
primite de la subordonați. Dar, de vreme ce subordonații ştiau că şeful lor 
avea ultimul cuvânt în ceea ce privește tipul de informaţii care ajungeau la 
ultimul nivel, asumau că el se va asigura că totul va fi în ordine. Iar pentru 
că puterea nu era delegată atât de des ca iluzia puterii, angajaţii de la 
nivelurile inferioare ale lanţului ierarhic erau foarte puţin motivaţi să preia 
inițiativa. 


In ciuda tuturor neajunsurilor, pentru o bună parte a secolului XX, 
corporaţiile americane au fost neîntrecute în abilitatea lor de a produce 
bunuri în masă, în mod eficient şi cu costuri reduse. însă, până la începutul 
anilor 1970, multe companii americane începuseră să-şi piardă capacitatea 
de a coordona diverse sectoare ale activităţii lor. E ca şi cum corporaţiule 
nici nu trebuie să fie în stare să se coordoneze, de vreme ce pot obține acest 
lucru împărțind ordine. Deşi autoritatea este mai eficientă în fabrici şi în 
sediile centrale ale corporațiilor decât în viaţa de zi cu zi, încercarea de a 
conduce o companie prin ordine şi control este din start sortită eşecului. 
Este mult prea costisitoare în ceea ce priveşte timpul; necesită mult prea 
multe informații - informaţii cu care directorii executivi nu ar trebui să-și 
piardă vremea; vlăguieşte inițiativa managerilor şi a angajaţilor obişnuiţi. 
Când coordonarea are loc în cadrul unei companii fără să fie dictată de la 
vârf, ea are potențialul de a face acea companie mai flexibilă şi mai abilă. 
Acest lucru nu se poate întâmpla atâta timp cât puterea este concentrată în 
mâinile conducerii și când există nenumărate niveluri de management, a 
căror principală responsabilitate este să dea ordine. Companiile americane 
din anii 1970 le aveau pe amândouă. La Ford, de pildă, între preşedinte și 
primul angajat din lanţul ierarhic se aflau cinciprezece niveluri de 
management. Toyota avea doar cinci. 


Mentinerea nivelului de bază al fabricii presupunea costuri semnificative. 
Aş vrea să vă povestesc o întâmplare din cartea lui Maryann Keller, Rude 
Awakening, despre o fabrică GM din Van Nuys, California. Unul dintre 
supraveghetori a văzut doi lucrători la banda de asamblare care nu reușeau 
să instaleze un braţ cu care se fixa parasolarul mașinii. Dacă nu era instalat, 
la final covorul maşinii trebuia scos pentru a monta braţul. „I-am scos din 
fabrică şi le-am spus: «Uite, asta se întâmplă dacă nu montați brațul», i-a 


spus supraveghetorul lui Keller. Când mecanicul le-a arătat cum a trebuit să 
scoată covorul maşinii, cei doi au fost şocaţi, iar femeia a întrebat: «Vrei să 
spui că braţul ăsta ţinea parasolarul?» Lucra de doi ani acolo şi nimeni nu îi 
spusese care era rolul componentei pe care o monta". 


Poate că cea mai gravă problemă a acestor corporaţii profund ierarhizate şi 
rigide era - şi este - faptul că descurajau fluxul liber de informație, în mare 
parte din cauza numărului mare de şefi, fiecare un potenţial obstacol sau 
inamic. în cartea In Search of Excellence, scrisă de Thomas J. Peters şi 
Robert H. Waterman în 1982, regăsim o organigramă uluitoare aparținând 
unei companii anonime care conţinea toate obstacolele birocratice pe care 
trebuia să le depăşească o idee pentru a fi acceptată. Frau 223. Având atât 
de multe niveluri între director şi angajatul din prima linie, executivii nu 
aveau niciodată siguranţa că percepția asupra companiei pe care o 
conduceau era conformă cu realitatea. 


Singurul motiv pentru care ai organiza mii de oameni să lucreze într-o 
fabrică este siguranţa că, împreună, vor fi mai productivi şi mai inteligenți 
decât pe cont propriu. Pentru a ajunge la acea productivitate şi inteligență, 
fiecare persoană va trebui să facă tot posibilul să obțină şi să valorifice 
informaţii utile precum ar face-o dacă ar conduce o companie mică. Din 
păcate, se întâmplă prea des ca sistemul stimulentelor să fie neprielnice 
dezacordului constructiv sau gândirii independente. Un studiu din 1962 
asupra tinerilor directori a scos în evidenţă faptul că, cu cât aceştia erau mai 
preocupaţi de avansare în ierarhie, „cu atât mai puţin precisă era 
comunicarea informaţiilor privitoare la diverse probleme". O abordare 
inteligentă. Un alt studiu, de data aceasta cu privire la managerii trecuţi de 
cincizeci de ani, a dat la iveală o legătură între ascensiunea profesională și 
ascunderea dificultăţilor cu care se confruntau. Cei mai buni manageri nu 
furnizau informații despre conflicte, depășirea bugetului şi așa mai departe. 


Problema fundamentală era lipsa diversităţii - cognitivă, dar nu numai - la 
nivelul managerilor, cuplată cu faptul că majoritatea companiilor americane 
mari nu aveau competitori serioşi între companiile străine sau între firmele 
MICI. Așa se poate explica, de exemplu, decizia celor de la Ford de la 
sfârşitul anilor 1950 de a investi sute de milioane de dolari în fabricarea 
modelului Edsel, pentru care nu exista o cerere reală. Ne poate ajuta de 


asemenea să înţelegem de ce anii 1970 şi 1980 au adus foarte puţine 
inovaţii la nivel de management sau produse din partea companiilor 
americane. Această situație a fost cauzată de, în parte, separarea aproape 
totală a managerilor de la nivelurile superioare de competiție şi de 
perspective alternative. închişi în birourile lor luxoase, ei au pierdut pur și 
simplu accesul la acele informaţii necesare unor previziuni corecte şi unor 
soluții ingenioase pentru problemele cu care se confrunta compania. In 
final, au conştientizat pericolul doar în momentul în care era evident pentru 
toată lumea. La începutul anilor 1970, companiile din Japonia şi Germania 
de Vest au început să producă bunuri într-un ritm mai accelerat și să se 
adapteze la cerere mult mai bine decât companiile americane. lerarhiile 
manageriale complexe care funcționaseră în perioada de după cel de-al 
Doilea Război Mondial, o eră marcată de consumatori docili şi puţină 
competiţie, s-au dovedit ineficiente în a susţine schimbări profunde la 
nivelul organizațional și al produselor de care aveau nevoie companiile din 
America pentru a face faţă competiției japoneze. Deoarece au fost lipsite 
atât de mult timp de o competiție serioasă, ele s-au acomodat greu cu 
implicaţiile noii competiţii. Cel mai faimos produs american al anilor 1970 
a fost modelul Pinto, introdus de Ford în 1971. Era o maşină urâtă, dotată 
cu un motor slab cu patru cilindri care se defecta ocazional dacă era lovit 
din spate. Surprinzător, Ford a vândut un milion de maşini în acea perioadă, 
dar era o bucurie care avea să se termine curând. In decursul următorilor 
zece ani, profiturile, cota de piaţă şi ritmul de creştere a productivităţii 
pentru companiile americane au intrat pe o pantă descendentă. Până la 
finele decadei, Chrysler şi Lockheed au fost nevoiţi să apeleze la guvern şi 
părea că Ford era la rând. Mitul excelenţei corporațiilor americane fusese 
înlocuit cu povestea unei ţări care „încerca din răsputeri să se menţină într-o 
situație de declin economic". 


IV 


Fără îndoială că firmele americane au învăţat ceva din implozia vechiului 
model de afaceri de la începutul anilor 1970. în anii care au trecut de atunci, 
companiile americane şi-au reinventat și reorganizat procesele spre o mai 
mare eficiență începând cu 1980. însă vechiul model şi soarta lui merită o 
analiză atentă, deoarece, la un nivel profund, convingerile pe care s-a 
întemeiat sistemul - faptul că integrarea, ierarhizarea şi concentrarea puterii 


în mâinile câtorva superiori pot asigura succesul - fac în continuare parte 
din etosul corporațiilor din America. Deși succesul unor companii precum 
cele din Silicon Valley - care au în general structuri mai descentralizate, cu 
mai puțin accent pe deciziile venite de la vârf - a trezit dorinţa companiilor 
de a da măcar impresia de democratizare a procesului decizional, realitatea 
nu sugerează nimic de felul acesta, deşi îmbunătățirile la nivel de IT au 
făcut transmiterea informaţiilor la un număr mare de angajați mai uşoară şi 
mai eficientă din punct de vedere financiar. 


In același timp, nu există multe dovezi că fluxul informației înspre 
nivelurile superioare s-a îmbunătățit. Este evident că oamenii nu pot lua 
decizii corecte dacă nu ştiu care este adevărul. Asta înseamnă că trebuie să 
fii sincer cu privire la performanţe şi la aşteptări. Trebuie să fii onest în ceea 
ce priveşte lucrurile care nu se întâmplă. Din păcate, nu avem de ce să 
credem că această diseminare a informaţiilor are loc. Chris Argyris, unul 
dintre experții teoriei organizaţiilor, studiază acest fenomen de peste 
patruzeci de ani şi este de părere că ceea ce el numește „comportament 
nesincer" este caracteristic majorității companiilor. Unul dintre 
impedimentele schimbului de informaţii, susține Argyris, este ostilitatea 
adânc înrădăcinată din partea șefilor faţă de nesupunerea subordonaților. 
Acesta este adevăratul cost al abordării top-down a procesului decizional: 
dă factorilor de decizie iluzia perfectibilităţii şi îi încurajează pe ceilalți să îi 
urmeze orbeşte. Mai grav, consideră Argyris, este faptul că accentuează 
înclinația naturală a angajaţilor spre evitarea conflictului și a eventualelor 
obstacole. Este uimitor că într-o companie autocratică informaţiile relevante 
sunt încă distribuite. 


O altă problemă este faptul că managerii sunt plătiți pentru performanţele 
lor prin raportare la așteptări și nu pentru performanţe în sine. Multe 
sisteme de bonusuri, de exemplu, răsplătesc directorii cu sume enorme în 
momentul în care depăşesc un anumit prag. Scopul acestor bonusuri este să- 
1 încurajeze să îndeplinească obiective care par imposibile. In realitate, 
efectul fixării acestor obiective este încurajarea angajaților în minciună. Să 
analizăm experienţa sociologului Donald Roy, care, la începutul anilor 
1950, s-a angajat ca strungar într-un atelier. Strungarii erau plătiți conform 
unui sistem de stimulente care urmărea numărul de piese fabricate. Dacă 
depășeau un anumit prag, plata per piesă creştea, după următorul prag 


creştea din nou, apoi stagna. Preocuparea principală a lucrătorilor era cât de 
înalte erau aceste praguri. Dacă lucrau prea mult sau prea repede, pragul ar 
urca, de vreme ce compania nu voia să le acorde bonusuri pentru o muncă 
pe care oricum trebuiau să o facă. După cum era de așteptat, muncitorii au 
început să încetinească ritmul de lucru, în loc să încerce să fie mai 
productivi, îşi petreceau timpul gândindu-se cum ar putea manipula plata 
pentru o piesă, astfel încât să cîştige mai mult. Roy și-a intitulat articolul 
despre această experienţă „Goldbricking în a Machine Shop" (,„Trândăvie în 
atelier”). 


Exact același fenomen este identificabil în procesul de alocare a bugetului și 
al fixării obiectivelor în corporaţii. După cum susține Michael C. Jensen, 
profesor la Școala de Afaceri de la Harvard, dacă îi spunem unui manager 
că va primi un bonus la îndeplinirea unui obiectiv, putem fi siguri că se vor 
întâmpla două lucruri. în primul rând, managerii vor stabili obiective uşor 
de atins prin subestimarea încasărilor pentru anul viitor şi prin evidențierea 
fragilităţii perspectivelor. în al doilea rând, odată ce obiectivele au fost 
fixate, vor face tot posibilul să le îndeplinească, apelând la stratageme de 
contabilitate care maximizează rezultatele anului în curs în defavoarea 
viitorului. (E de ajuns să observăm cum au reacționat directorii executivi la 
finele anilor 1990, la presiunea de a se ridica la așteptările impuse de Wall 
Street.) Jensen concluzionează că „oamenii sunt plătiți să mintă”. 
Companiile au nevoie 


de informaţii corecte şi complete pentru a face planuri pentru viitor. Din 
păcate, mult prea multe companii sunt organizate astfel încât să îngreuneze 
accesul la informaţie. 


In acest context, este util să facem o comparaţie între modul în care 
companiile organizează cunoaşterea şi efortul şi cel caracteristic pieţelor. 
Companiile își plătesc angajaţii în baza împlinirii aşteptărilor. Intr-o piaţă, 
oamenii sunt plătiți strict în funcție de ceea ce fac. Până la urmă, 
proprietarul magazinului din colţ nu câştigă mai mulți bani dacă la finalul 
anului încasările îi depășesc aşteptările. Pur şi simplu câştigă bani. Ideal ar 
fi ca lucrurile să funcționeze aşa și în cadrul unei companii. 


Companiile cu o ierarhie top-down îşi încurajează practic angajaţii să 
ascundă şi să manipuleze informaţia. Pe de altă parte, într-o piaţă, 


companiile au toate motivele să dezvăluie şi să acționeze în baza 
informaţiilor (de pildă, informaţii cu privire la tipul de adidași pe care îl vor 
cumpăra adolescenţii în vara aceasta sau care este cel mai bun şi cel mai 
ieftin case-tofon). Odată ce informația a fost dezvăluită, ea devine, într-un 
anumit sens, publică. In mare parte, acesta este rolul pieţelor: să ne 
încurajeze să găsim informații relevante pe care să le punem la dispoziția 
tuturor. Companiile ar trebui să le urmeze exemplul: ar trebui să le ofere 
angajaților stimulente pentru ca ei să acceseze şi să exploateze informațiile 
private. 


în anii 1990, o modalitate din ce în ce mai populară prin care companiile 
încercau să-şi armonizeze interesele cu cele ale angajaţilor era, desigur, 
oferirea de opțiuni - deci, o investiţie în succesul companiei. Beneficiile 
acordării acestor opțiuni unui număr mare de angajaţi (nu doar câtorva 
indivizi din conducere) păreau reale. Cel mai proeminent studiu asupra 
acestei practici, realizat de Joseph Blasi şi Erie Kruse, a demonstrat că 
opţiunile cresc productivitatea companiei, profitul și încasările la bursă. 
Concluzia studiului este destul de surprinzătoare, din moment ce, pentru 
marea majoritate a angajaților, impactul muncii lor - oricât de mult ar munci 
-asupra performanţelor companiei este infim. însă chiar şi un număr mic de 
opţiuni s-a dovedit a induce un sentiment de proprietate, şi ştim cu toții că 
proprietarii au mai multă grijă de bunurile lor decât cei care le închiriază. 
Cu toate acestea, Blasi şi Kruse ţin să sublinieze că numai companiile care 
acordă opţiuni majorităţii angajaţilor vor obține beneficii. Cele mai multe 
companii americane însă oferă opţiuni unui număr mic de directori. 


Mult mai importante decât opţiunile sunt eliminarea ierarhiilor manageriale 
rigide şi distribuirea mai largă a puterii decizionale. După cum scriau Blasi 
şi Kruse, „doar implicarea angajaţilor nu este suficientă. Avantajele reale 
ale împroprietăririi angajatului sau orice formă de împărțire a roadelor 
proprietății trebuie să fie cuplate cu practici de lucru care le conferă 
oamenilor o putere decizională mai mare". Este grăitor faptul că cei mai 
respectați CEO din secolul XX - Alfred Sloan de la General Motors şi Jack 
Welch de la General Electric -erau amândoi susținători înfocaţi ai unei 
abordări mai democratice a managementului. Deşi Sloan era destul de izolat 
de lucrătorii de la linia de asamblare, stilul său decizional era complet 
nonautocratic și era ferm convins că valoarea unei idei nu depindea în nicio 


măsură de statutul iniţiatorului său. în cuvintele sale, „organizarea 
descentralizată şi tradiția de a vinde idei, în loc de a impune sarcini, care 
caracterizează compania noastră, cer ca fiecare manager să poată aduce 
argumente solide pentru a-şi susține propunerea. Managerul care are 
pretenţia de a acționa în virtutea instinctului se va convinge că nu va fi uşor 
să obțină acceptul altora pentru o idee. Dar, în genere, oricare ar fi 
sacrificiul cerut prin excluderea unei eventuale intuiții extraordinare va fi 
compensat de rezultatele excepționale pe care le poate produce o politică 
care se poate apăra, cu argumente solide, împotriva oricărei critici 
inteligente şi binevoitoare". 


Cea mai importantă contribuţie a lui Welch, în calitate de CEO al General 
Electric, a fost transformarea companiei în ceea ce el a numit „o corporație 
fără graniţe". Conștient fiind de întrebările pe care le ridicase Ronald Coase, 
Welch a încercat să mărească permeabilitatea graniţei dintre GE şi pieţele 
externe. A doborât frontierele dintre diferitele divizii ale GE, susținând că o 
abordare interdisciplinară a problemelor ar încuraja diversitatea. A redus 
drastic numărul nivelurilor de management care-i separau pe superiori de 
angajaţii din prima linie. lar prin crearea a ceea ce purta numele de sesiuni 
de „soluţionare" („„work-out"), în care managerii erau ținta unor critici 
publice adesea usturătoare din partea subordonaţilor, el a încercat să 
flexibilizeze graniţa dintre şefi și subalterni. Welch nu a reuşit să 
înfăptuiască tot ceea ce şi-a propus, iar când trebuia să ia o decizie, precum 
dacă să investească zeci de miliarde de dolari în achiziţii, tindea să ignore 
orice perspectivă contrară propriilor sale convingeri. Cu toate acestea, lipsa 
granițelor 1-a permis companiei să prospere, spre deosebire de majoritatea 
corporațiilor americane tributare vechiului model de organizare. 


V 


Aşadar, ce înseamnă o distribuire mai largă a puterii decizionale? Pentru 
început, deciziile privitoare la probleme locale ar trebui să fie, pe cât 
posibil, lăsate în seama angajaţilor care se află cel mai aproape de 
problemă. Friedrich Hayek era de părere că, după cum am văzut, 
cunoaşterea tacită - adică cea pe care o dobândim exclusiv în urma 
experienței - era esențială pentru eficiența piețelor. Este la fel de importantă 
în cazul companiilor. In loc să asume că orice problemă trebuie raportată la 


nivelurile superioare, iar soluțiile trebuie filtrate spre nivelurile inferioare, 
companiile ar trebui să pornească de la concluzia că, la fel ca într-o piaţă, 
persoanele care deţin informaţii locale se află adesea în poziția optimă petru 
a propune soluţii viabile și eficiente. Virtuţile specializării şi ale cunoașterii 
locale depăşesc adesea expertiza managerială în luarea deciziilor. 


Deşi multe companii au un discurs admirabil cu privire la distribuirea 
puterii, în realitate, implicarea reală a angajatului rămâne un fenomen 
excepțional. (Blasi şi Kruse, de exemplu, estimează că mai puţin de 2% din 
companiile americane fac apel la ceea ce se numește „sisteme de 
soluționare a problemelor de înaltă performanţă".) Cu toate acestea, 
argumentele în favoarea descentralizării sunt incontestabile şi nu se rezumă 
la cazurile pe care le-am discutat până acum, ci includ și exemple practice 
de corporaţii din întreaga lume. într-un studiu complex publicat recent, 
Nitin Nohria, William Joyce şi Bruce Roberson au arătat că, în companiile 
de succes, „angajații şi managerii au autoritatea de a lua decizii mai 
independente şi sunt încurajați să propună modalităţi de îmbunătățire a 
activităților companiei, inclusiv ale lor”. 


Descentralizarea are două merite. Pe de-o parte, cu cât oamenii au o 
responsabilitate mai mare pentru propriul mediu de lucru, cu atât mai 
puternică va fi implicarea lor. Intr-un studiu faimos, două grupe de oameni 
au fost puse în câte o cameră şi li s-a cerut să rezolve ghicitori şi să 
corecteze un text, în timp ce pe fundal se auzeau diverse zgomote puternice. 
Grupa a doua avea posibilitatea să apese un buton pentru a închide sunetul. 
Cel de-al doilea grup a rezolvat de cinci ori mai multe ghicitori şi a făcut 
mult mai puține greşeli de corectură. Vă imaginați probabil că niciunul 
dintre membrii celui de-al doilea grup nu a apăsat butonul. Era important că 
aveau posibilitatea să o facă. Studii experimentale și empirice similare au 
demonstrat că, dacă angajaţilor li se dă șansa să facă schimbări la nivelul 
condițiilor de lucru, performanţele lor se vor îmbunătăţi simţitor. 


în al doilea rând, descentralizarea înlesneşte coordonarea, în loc să apeleze 
constant la ordine și amenințări, companiile se pot baza pe angajaţi să 
găsească practici noi şi mai eficiente de lucru. Această împuternicire scade 
nevoia de supraveghere, reduce costurile tranzacţiilor şi le dă posibilitatea 
managerilor să se concentreze pe alte chestiuni. Exemplul suprem al acestui 


tip de abordare este Sistemul de Producţie Toyota, faimos pentru eficiența 
sa. La baza sistemului este ideea că muncitorii din prima linie trebuie 
pregătiți pentru o multitudine de sarcini şi că este necesar să înțeleagă 
întregul proces de producție pentru a exploata avantajele sale. Totodată, 
Toyota a renunţat la tradiționala linie de asamblare, în care fiecare muncitor 
era izolat de colegii săi şi lucra de obicei la o singură piesă, în favoarea 
echipelor de muncitori care sunt responsabile de propriul lor proces de 
fabricare. Un aspect cunoscut este faptul că orice angajat are posibilitatea 
de a opri procesul de fabricare dacă observă o funcționare defectuoasă. 
Rareori se întâmplă asta. Ca și în cazul butonului, este de ajuns că li se 
oferă posibilitatea. 


Una dintre criticile aduse descentralizării este faptul că, până şi în cazul în 
care angajaţii și managerii au un control mai bun asupra mediului de lucru, 
adevărata putere se află în continuare în mâinile top managementului. în 
acest sens, faptul că un angajat lucrează mai mult dacă ştie că poate 
influenţa condițiile de lucru nu este interesant, ci mai degrabă trist, de 
vreme ce poate fi amăgit de impresia puterii. în cea mai recentă carte a sa, 
False Prophets, economistului James Hoopes afirmă că susținătorii ideii de 
companie democratică, cu o structură de tip bottom-up (de la bază la vârf), 
sunt ori idealiști, ori furnizează un pretext superiorului care, când vine 
vorba de luarea unei decizii, are ultimul cuvânt. Puterea superiorului face 
parte din ADN-ul companiei, crede Hoopes, şi nu are niciun sens să 
încercăm să o eliminăm. 


Se poate. Cu siguranţă, în chestiuni de concedieri, procesul decizional nu 
este foarte democratic. însă, dacă facem abstracţie de asemenea decizii 
evident importante, concluzia că o companie este o entitate ierarhică, cu o 
structură top-down este simplistă. Orice corporație are o multitudine de 
probleme de rezolvat. Iar problemele de coordonare şi cooperare, după cum 
am văzut până acum, sunt uimitor de sensibile la soluţii descentralizate. Mai 
important este faptul că, în multe situaţii, angajaţii, şi nu șefii dețin 
informaţiile necesare rezolvării unei probleme. Prin urmare, primii ar trebui 
să aibă autoritatea de a o soluţiona. 


Există însă un amendament. Pieţele descentralizate funcționează atât de 
bine pentru că oamenii şi companiile beneficiază constant de feedback din 


partea clienților. Companiile care nu se descurcă foarte bine sau care 
cheltuie prea mult trebuie să înveţe să se adapteze, altfel vor da faliment. 
într-o corporație, pe de altă parte, reacția pieţei este indirectă. Diverse 
departamente pot face o evaluare a performanţelor lor, însă angajatul, 
personal, nu este direct recompensat (sau amendat) pentru munca pe care o 
depune. Deşi bugetele corporațiilor ar trebui să reflecte verdictul pieţei 
asupra performanţelor diferitelor divizii, în realitate procesul are adesea un 
caracter politic. Prin urmare, diviziile sunt îndreptățite să solicite mai multe 
fonduri decât li se cuvin, chiar dacă, per total, compania întâmpină greutăți. 
Exemplul clasic este Enron, în care fiecare divizie era o entitate autonomă, 
cu propria sa echipă de conducere. Şi mai uimitor este faptul că fiecare 
divizie era liberă să conceapă sau să achiziționeze propriul său sistem IT, 
ceea ce ducea la o lipsă de comunicare între ele şi, chiar atunci când puteau 
comunica, Enron ajungea să plătească milioane de dolari pentru tehnologii 
redundante. 


Este important ca angajaţii să nu uite că lucrează pentru companie şi nu 
pentru o divizie. Din nou, Enron a procedat exact invers, accentuând 
competiția dintre departamente şi încurajându-le să fure talent, resurse şi 
chiar echipament de la presupuşii colegi de muncă. Acest lucru ne aduce 
aminte de vremurile nefericite ale unor companii precum GM, unde 
rivalitățile dintre departamente erau adesea mai puternice decât cele dintre 
companii și competitori. La un moment dat, preşedintele GM descria felul 
în care compania fabrica mașini: „Tipii de la design trimiteau o schiță la cei 
de la asamblare cărora le spuneau așa: «Bine! Construiește-o dacă poți, 
idiotu-le!» Şi tipul de la linia de asamblare îi răspundea: «Eşti nebun, nu 
poți să ştanţezi metalul așa și să sudezi chestia asta!"». 


Beneficiile competiției sunt incontestabile, însă rivalitățile puternice în 
cadrul companiei anulează scopul inițial de a menţine o structură formală a 
companiei, prin slăbirea economiilor de scară şi creşterea costurilor pe care 
le implică monitorizarea comportamentului angajaţilor. Ar trebui să ai mai 
multă încredere în colegii tăi decât în angajaţii altor companii. Intr-o 
companie ca Enron, era imposibil. Și, de vreme ce competiția este una 
artificială - oamenii se luptă pentru resurse interne şi pentru poziția pe piață 
-, presupusa creştere a eficienţei este o iluzie. Ca şi în cazul comunității de 


informaţii din America de azi, descentralizarea are sens doar dacă oamenii 
lucrează ca o echipă. 


CHIAR DACĂ, ÎN PRACTICĂ, structura multor companii este mai 
degrabă tributară vechiului model Ford Motor Company decât a Toyota sau 
a producătorului de oţel Nucor (unde nu există decât patru niveluri de 
management - șef de echipă, şef de departament, manager de fabrică şi 
preşedinte), cei mai mulți dintre directori măcar recunosc că 
descentralizarea responsabilităţi şi a autorităţii poate produce o diferență 
reală în gestionarea activităţilor zilnice ale companiei. Acest lucru este cu 
atât mai adevărat cu cât munca pe care o face majoritatea americanilor s-a 
schimbat. La o linie de asamblare de tip vechi, probabil că o coordonare 
top-down era soluţia optimă (deşi transformarea procesului de producție 
implementat de Toyota sugerează contrariul). însă, în cazul afacerilor din 
domeniul serviciilor sau al companiilor a căror existență depinde de munca 
intelectuală, angajaţii nu pot fi tratați ca niște simple rotiţe în sistem (chiar 
dacă unele companii asta încearcă). La începutul anilor 1900, expertul pe 
probleme de eficienţă, Frederick Winslow Taylor, afirma că angajatul ideal 
este cel a cărui sarcină era „să facă doar ceea ce i se spunea, fără să 
comenteze. Când maistrul îți spune să mergi, mergi; când îți spune să te 
aşezi, te aşezi”. Această abordare nu ar funcționa în zilele noastre. 


Chiar dacă firmele măcar recunosc potențialele beneficii ale 
descentralizării, ce lipseşte esențialmente este convingerea că practicile de 
tip bottom-up pe care le-am analizat pe parcursul acestei cărți ar putea ajuta 
în vreun fel la transformarea modului în care companiile gestionează 
problemele de cogniţie. Acestea definesc strategia şi tacticile unei 
corporaţii. Aici sunt incluse lansarea de posibile produse, construirea de 
fabrici, previziunile cu privire la cerere, fixarea preţurilor, evaluarea 
posibilităților de fuzionare. In prezent, în majoritatea companiilor, CEO-ul 
este cel care decide în astfel de chestiuni. Totuşi, după cum reiese din cartea 
de față, acestea sunt problemele care se pretează cel mai mult la un proces 
colectiv de decizie, chiar dacă acel colectiv este alcătuit din câteva 
persoane. 


Unul dintre paradoxunile fundamentale ale anilor 1990 este faptul că, deşi 
companiile păreau conștiente de avantajele descentralizării şi ale practicilor 


de tip bottom-up, se raportau în continuare la directorul general executiv 
(CEO) ca la un supe-rerou. Desigur, nu era doar cazul companiilor. 
Investitorii, presa şi chiar publicul larg manifestau aceeași atitudine. In anii 
1940, americanul mediu nu ştia cine e Alfred P. Sloan. In anii 1990, cu 
siguranţă auzise de Jack Welch. Schimbarea data din anii 1980, odată cu 
transformarea CEO-ului de la Chrysler, Lee lacocca, în simbolul 
capitalismului revoluționar. Lucrurile s-au precipitat în decursul anilor 
1990, când indivizi mediocri ajungeau, după câțiva ani, la statutul de 
vizionari. După cum scria Rakesh Khurana, profesor la Şcoala de Afaceri 
de la Harvard, companiile vedeau în CEO un „„mântuitor al corporației”. 


Problema nu era doar isteria din jurul acestor „mântuitori" sau salariile 
uriaşe pe care le obțineau. Problema era că oamenii chiar credeau că 
persoana potrivită pe un post de conducere putea asigura succesul 
companiei. Ideea şi-a găsit expresia desăvârşită în bine cunoscutul refren 
conform căruia un CEO de succes, precum John Chambers de la Cisco, „a 
adus valoarea acţionarială la 300 de miliarde de dolari”, de parcă, numai 
datorită lui, Cisco a reușit dominarea întregului sector tehnologic, iar prețul 
acțiunilor companiei a crescut grație investitorilor săi. Desigur, a doua 
supoziție nu era complet nejustificată. Unul dintre sondajele notabile 
efectuate în anii 1990 de Burson Marsteller, a dezvăluit că 95% dintre 
investitori ar cumpăra acţiuni bazându-se pe ceea ce cred despre CEO-ul 
companiei. 


Ciudat este că, deşi lucrurile nu fuseseră niciodată mai bune pentru un 
CEO, într-o anumită privinţă, situația nu fusese niciodată mai neagră. în anii 
1990, mandatul unui CEO era cel mai scurt din istorie, deoarece aceia 
dintre ei care nu reușeau să îmbunătăţească profitul companiei sau să-şi 
îndeplinească promisiunile erau rapid concediați. Bineînţeles că toți 
beneficiau de susținerea „paraşutelor aurite"”, însă este relevant faptul că 
directorii erau trataţi în același timp atât ca supe-reroi, cât şi ca ratați 
mizerabili. Ei erau puși la zidul infamiei din acelaşi motiv pentru care erau 
ridicaţi în slăvi: pentru că oamenii se aşteptau să înfăptuiască miracole. 


Această credință mi se pare pur şi simplu uluitoare, în condiţiile în care 
avem atât de puţine dovezi că oamenii pot face constant previziuni 
superioare sau că sunt capabili să ia decizii strategice corecte în lumina unui 


viitor complet incert. Deşi au loc permanent dezbateri aprinse în jurul 
rolului pe care îl are un CEO - unu academicieni susțin că, în cel mai bun 
caz, el are un impact minor asupra performanţelor companiei -, chiar şi cei 
care afirmă că un CEO poate produce o diferență menţionează că această 
diferență poate fi pozitivă sau negativă. Cu siguranţă, Jeff Skilling a avut un 
impact major asupra companiei Enron, dar cred că nu sunt foarte mulți 
oameni care consideră că angajarea lui a fost o decizie bună. 


Evaluarea performanţelor unui CEO este dificilă, pentru că nu e uşor să îl 
analizezi în afara contextului companiei şi pentru că deciziile sale nu au 
decât rar rezultate clare şi măsurabile. 


* în original, „golden parachute": acord între companie și angajat (de obicei, aflat pe o 
poziție de conducere) în care se specifică oferirea unor beneficii (de ordin financiar) la 
încheierea contractului (n.t.). 


însă datele pe care le avem sunt cam descurajante. Aproximativ 80% dintre 
produsele lansate într-un an - produse pe care se presupune că CEO-ul le-a 
aprobat - nu trec de primele douăsprezece luni. Marjele de profit ale 
corporațiilor nu s-au îmbunătățit pe parcursul anilor 1990, deşi salariile 
directorilor au crescut considerabil. Este grăitor faptul că, undeva la două 
treimi dintre fuziuni au efectul de a distruge valoarea acționarială, ceea ce 
înseamnă că decizia de fuzionare a fost una nefericită. Fuziunile implică o 
decizie simplă: da sau nu. In general, fuziunea este decisă şi inițiată de CEO 
(şi aprobată de consiliul director). Rezultatul fuziunii este destul de clar. Iar 
în majoritatea timpului, decizia este incorectă. Asta înseamnă că, eufemistic 
vorbind, directorii nu sunt extraordinar de capabili să ia decizii bune. 


Desigur că, la orice moment, există un număr de CEO cu o experienţă 
remarcabilă, capabili să-şi depăşească competitorii, să anticipeze 
schimbările pieţei şi să-şi motiveze angajaţii. Insă peisajul de afaceri din 
ultima decadă este presărat cu conducători care au trecut de la admiraţia 
mulțimii, pentru geniul lor, la oprobriul societății, din pricina unor greșeli 
strategice. Gary Wendt, de pildă, era privit ca cel mai inteligent non-CEO 
din America, în timpului mandatului său la GE, ca adjunct al lui Jack 
Welch. Mintea sa era la fel de precisă ca un laser, după cum se exprima o 
publicaţie la finele anilor 1990, și era perceput ca arma secretă a GE 
datorită sumelor uriaşe pe care le genera divizia pe care o conducea. Când 


Wendt a preluat compania de servicii financiare Conseco în 2000, 1 s-a 
oferit un salariu de 45 de milioane de dolari şi şansa de a câștiga un bonus 
de încă 50 de milioane. în decursul primului an de la angajarea lui Wendt, 
prețul acțiunilor Conseco s-a triplat, iar investitorii aşteptau să vadă 
miracole. După doi ani, ei continuau să aștepte, însă Wendt a demisionat. 
Conseco a dat faliment, iar acțiunile companiei au fost vândute pe nimic. 
Istorii similare au avut loc la Kodak, Xerox, AT&T, Lucent şi multe altele. 
Să nu uităm de cel mai faimos dezastru: Bemard Ebbers de la WorldCom, 
care a transformat o mică companie de telefonie într-un gigant al 
telecomunicaţiilor la nivel global și apoi, la fel de rapid, a transformat-o din 
nou într-o firmă falimentară, cunoscută cu precădere pentru punerea sub 
acuzare a mai mulți directori executivi pentru falsificarea registrelor 
contabile. 


Ceea ce vreau sa subliniez aici nu este că aceşti oameni erau proşti. 
Dimpotrivă. Nu s-au tranformat peste noapte în niște neghiobi. Erau la fel 
de inteligenţi şi aveau la fel de multe abilități la final ca la început. Pur şi 
simplu, nu au fost capabili să ofere soluția corectă tot timpul, poate pentru 
că niciunul dintre noi nu poate. în mod normal, avem impresia că succesul 
unui om se datorează unei înzestrări excepţionale, nu circumstanțelor sau 
norocului. Uneori, ipoteza este corectă. Insă în cazul corporațiilor, ea este 
chiar periculoasă. După cum scria profesorul de afaceri Sydney Finkelstein, 
autorul unui fascinant studiu cu privire la eşecul în corporaţii, „un CEO ar 
trebui să aibă atașat, precum fondurile mutuale, un act de declinare a 
responsabilităţii: succesul în trecut nu garantează succesul în viitor”. 


Motivele sunt mai multe. în primul rând, după cum afirma economistul 
Armen Alchian în 1950, într-o economie ca a noastră, în care un număr 
uriaş de oameni şi companii se bat pentru prosperitate, succesul nu este 
neapărat un indicator al abilității și al capacităţii de previzionare, ci poate fi 
doar „rezultatul unor circumstanţe propice”. Cu alte cuvinte, rezultatul 
norocului. Alchian propune următoarea metaforă. Să presupunem că mii de 
călători pleacă din Chicago alegându-şi destinațiile şi rutele la întâmplare. 
Doar pe una dintre rute există o benzinărie. Având aceste date, ştim că 
numai o persoană din acel grup va reuşi să iasă din Chicago. însă ar fi greșit 
să spunem că acea persoană avea mai multe informaţii decât restul. S-a 
întâmplat să aleagă acel drum. Acum, Alchian nu susţinea că toți afaceriştii 


de succes sunt norocoşi sau că abilitățile sunt irelevante. Ce spunea este că 
nu putem ști de ce o companie ajunge să prospere. 


Alchian mai susținea că, adesea, firmele prosperă grație unor abilități 
necesare într-o situație anume. Henry Ford, de exemplu, avea, fără îndoială, 
o capacitate extraordinară de înțelegere a felului în care funcționează o 
fabrică şi un simţ deosebit pentru firea omului. însă abilitatea sa ar fi fost 
relativ inutilă cu cincizeci de ani înainte sau șaizeci de ani mai târziu. Ford 
a avut un succes fenomenal, dar s-a şi aflat în locul potrivit la momentul 
potrivit. De fapt, până în anii 1930, vremea lui trecuse. După ce a adus Ford 
la nivelul de cea mai puternică companie producătoare de automobile din 
lume, el a asistat la declinul său în favoarea GM. După cum am văzut în 
capitolul despre diversitate, ideea că inteligenţa este fungibi-lă - adică este 
la fel de eficientă în orice context - este incredibil de atrăgătoare, însă 
înșelătoare în același timp. Referitor la dezastrele pe care le-a studiat, 
Finkelstein vorbeşte despre două aspect recurente: „Remarcabila tendință a 
CEO-ului și a directorilor executivi ai noilor firme de a crede că au în 
totalitate dreptate şi înclinarea de a supraestima calitatea managerilor din 
perspectiva experienţei, mai ales în situaţii care diferă radical de afacerea 
prezentă”. 


NICIUN SISTEM DECIZIONAL nu garantează succesul unei corporaţii. 
Deciziile strategice pe care trebuie să le ia o corporație sunt de o 
complexitate inimaginabilă. După cum ştim, cu cât o persoană are mai 
multă putere în condiţii de complexitate şi nesiguranță, cu atât mai 
predispus va fi la decizii greşite. Prin urmare, companiile sunt îndreptățite 
să creadă că succesele anterioare sunt un indicator bun al capacității 
directorilor de a găsi soluţii viabile la probleme de cogniție. Ce ar înseamnă 
asta în practică? Fluxul de informaţii într-o corporație nu ar trebui să fie 
dictat de organigrame manageriale. Mai exact, companiile au la dispoziție 
metode de agregare a inteligenţei colective - precum pieţele interne de 
decizie - pentru a face previziuni corecte şi chiar pentru a evalua potențialul 
strategiilor posibile. în ciuda dovezilor furnizate de economia experimentală 
şi a organizaţiilor precum IEM, companiile sunt încă destul de reticente la 
ideea de pieţe interne. însă cele câteva exemple pe care le avem indică un 
potențial ridicat. Spre finele anilor 1990, Hewlett-Packard a testat utilitatea 
pieţelor artificiale - concepute de economiştii Charles R. Plott şi Kay-Yut 


Chen - în previzionarea vânzărilor de imprimante. (Pe scurt, angajaţii 
companiei, aleşi din toate departamentele pentru a asigura diversitatea 
pieţei, au cumpărat şi au vândut acţiuni pe baza așteptărilor lor cu privire la 
vânzările pentru următoarea lună sau trimestru.) S-a lucrat cu un număr mic 
de angajaţi - între douăzeci și treizeci - iar fiecare piaţă a fost activă timp de 
o săptămână, tranzacțiile având loc la prânz şi seara. Pe o perioadă de trei 
ani, rezultatele pieţei au depășit estimările companiei în 75% din cazuri. 


Mai impresionant a fost un studiu efectuat recent în cadrul e.Lilly, o divizie 
a Eli Lilly, în care s-a creat o piaţă experimentală pentru a verifica dacă 
angajaţii săi vor putea distinge între medicamentele care au şanse să treacă 
o nouă rundă de studii clinice şi cele care vor fi respinse. Investiţia în 
producerea medicamentelor este cea mai importantă decizie pentru o 
companie farmaceutică, deoarece profitul său depinde de maximizarea 
numărului de medicamente eficiente şi minimizarea celor care nu vor avea 
succes. Prin urmare, o metodă viabilă de previziune a succesului 
medicamentelor ar aduce o valoare incalculabilă. E.Lilly a conceput 
profiluri realiste și date experimentale pentru şase tipuri de posibile 
medicamente, ştiind sigur că trei dintre ele se vor dovedi ineficiente. La 
scurt timp după deschiderea tranzacţionării, piaţa - alcătuită din tot felul de 
angajaţi - a identificat câştigătorii, ceea ce a determinat o explozie a prețului 
lor. 


Pieţele de decizie sunt foarte potrivite pentru companii deoarece pot ocoli 
problemele care afectează majoritatea firmelor: luptele politice interne, 
parazitismul şi confundarea statutului cu adevărata cunoaștere. Caracterul 
anonim al piețelor și faptul că generează o soluţie relativ clară, în acelaşi 
timp oferindu-le indivizilor o motivaţie puternică să identifice şi să 
exploateze informaţiile relevante, fac ca potențialul lor să fie dificil de 
estimat. 


Deciziile importante la nivelul corporațiilor ar trebui să ţină seama de 
rezultatele pieţelor de decizie, nu să fie lăsate în seama lor. Ar fi o decizie 
deloc înțeleaptă, dat fiind tot ceea ce știm cu privire la avantajele unui 
proces decizional colectiv şi la importanţa diversităţii, să acordăm puterea 
unei singure persoane. De fapt, cu cât decizia este mai importantă, cu atât 
mai mult ar trebui să ne ferim de acest pericol. în teorie, toate corporaţiile 


sunt conştiente de asta, de vreme ce deciziile esențiale sunt luate de un 
consiliu director şi nu de CEO. In practică, consiliile deleagă 
responsabilitatea. Ipoteza că autoritatea se află în cele din urmă în mâinile 
unui singur individ are în continuare foarte mulți susținători. Alph 
Bingham, unul dintre directorii e.Lilly, spunea la un moment dat: „Ni s-ar 
părea foarte dubios un sistem în care directorii generali de la Goldman 
Sachs, Morgan Stanley şi Merrill Lynch s-ar trezi în fiecare dimineaţă și ar 
decide prețul acțiunilor pentru fiecare companie din America. Pornim de la 
premisa că piaţa se va descurca mai bine decât un grup restrâns de oameni, 
indiferent de nivelul lor de inteligență. însă ni se pare perfect normal ca 
directorii generali ai marilor companii farmaceutice să se trezească 
dimineaţa şi să spună: «Vom continua să investim în acest medicament şi 
vom suspenda investiţiile pentru celălalt»/!. 


Cel mai bun CEO va recunoaşte, desigur, limitele cunoașterii sale și 
neajunsurile unui proces decizional individual. Din acest motiv, deciziile 
cruciale în cadrul GM, pe vremea când era cea mai profitabilă corporație 
din lume, erau lăsate în seama „managementului colectiv" („group 
management"), după cum se exprima Sloan. Aceeaşi sinceritate l-a făcut pe 
legendarul gânditor al afacerilor, Peter Drucker, să declare: „Un CEO 
înţelept va avea în permanenţă o ehipa de management alături”. Concluzia 
muncii lui Richard Larrick şi a lui Jack Soli este aplicabilă atât afacerilor, 
cât şi altor domenii: căutarea expertului este o greşeală. La urma urmei, nu 
Alan Greenspan ia deciziile pentru Rezerva Federală, ci un întreg consiliu. 
în lumina unui viitor nesigur, judecata colectivă a unui grup de directori se 
va dovedi superioară celui mai inteligent individ. Gândiţi-vă numai la 
misiunea lui John Craven de a recupera submarinul Scorpion. Un grup 
relativ mic de oameni cu diverse abilități, lăsaţi să facă previziuni cu privire 
la posibilitatea unor anumite evenimente, au reuşit să ajungă, în urma 
însumării estimărilor lor, la o decizie aproape perfectă. Ce altceva şi-ar mai 
putea dori o companie? 

Pieţele: concursuri de frumusete, săli de bowling și prețul 
acțiunilor 


în 1995, ministrul de finanţe al Malaysiei a sugerat că anumite 
grupuri de răufăcători trebuie pedepsite, pentru păcatele lor. lar 
pedeapsa corectă, a apreciat ministrul, ar fi biciuirea. Dar cine erau 
acești infractori care erau ameninţaţi cu nuiele de ratan? Nu erau nici 
traficanţi de droguri, nici oficiali corupți și nici măcar oameni care 
mestecă gumă de mestecat, ci investitorii în lipsă. 


Cei mai mulți investitori cumpără propriile acțiuni, ceea ce înseamnă că ei 
le cumpără sperând că prețul lor va creşte. Un investitor în lipsă 
tranzacţionează acțiuni împrumutate. El ia acțiuni cu împrumut, după care 
le vinde, sperând că prețul lor va scădea, astfel încât să le poată cumpăra la 
un preţ mai mic şi să încaseze diferența. (Dacă eu vând 1 000 de acțiuni 
General Electric în lipsă la 30 de dolari bucata, încasez 30 000 de dolari. 
Dacă preţul lor scade la 25 de dolari, pot cumpăra acțiunile înapoi pe 25 
000 de dolari, să le retumez proprietarului lor inițial şi să fac profit curat de 
5 000 de dolari.) Treaba pare destul de nevinovată. Dar asta înseamnă că 
investitorul în hpsă pariază contra prețului acțiunilor companiei respective, 
ceea ce, după părerea multor oameni, înseamnă că ei încearcă să profite de 
pe urma nefericirii celorlalți. Dacă eşti un investitor de acţiuni proprii, faci 
un pariu optimist. Dacă mergi pe acţiuni împrumutate, e ca şi cum ai 
prezice că se vor întâmpla lucruri rele. Şi, ca regulă generală, cei care 
prevestesc apocalipsa îi fac pe oameni să se simtă inconfortabil. Drept 
urmare, investitorii în lipsă de orice fel (poţi vinde în lipsă aproape orice, de 
la monede la grâne sau aur) au fost priviţi cu mare suspiciune în toate 
epocile. Și, chiar dacă sugestia făcută de ministrul malaysian cum că 
investitorii în lipsă ar trebui biciuiţi nu reprezintă o noutate, ostilitatea care 
a dus la această sugestie nu a fost deloc nouă. De fapt, investitorii în lipsă 
au fost ținta furiei investitorilor şi a guvernului cel puțin din secolul al 


XVII-lea. Napoleon îi considera pe investitorii în lipsă drept „duşmani ai 
statului". La începutul secolului al XIX-lea, tranzacțiile de acțiuni 
împrumutate erau ilegale în Statul New York, în vreme ce Anglia le-a scos 
în afara legii încă din 1733 şi nu le-a legalizat până după mujlocul secolului 
al XIX-lea (deşi există indicaţii că această interdicţie a fost în mod tacit 
încălcată). 


Cea mai zgomotoasă reacție împotriva investițiilor în lipsă s-a produs, 
oarecum previzibil, înaintea Marelui Crah din 1929, când investitorii în 
lipsă au fost transformați în țapii ispăşitori ai problemelor economice ale 
națiunii. Genul acesta de tranzacţii a fost denunţat, de la tribuna Senatului, 
ca fiind una dintre „marile rele comerciale ale zilei" şi „cauza majoră de 
prelungire a depresiei". La un an de la crah, Bursa de Valori din New York 
îi descuraja pe investitorii care voiau să-şi vândă acțiunile (dacă investitorii 
în lipsă nu au de unde împrumuta, nu au nici cum să vândă în lipsă), iar 
„climatul an ti tranzacţionare în lipsă era isteric", conform unei lucrări 
scrise de economiştii Charles M. Jones şi Owen A. Lamont. Preşedintele 
Hoover a dat glas preocupărilor referitoare la posibilul dezastru creat de 
investitorii în lipsă. Chiar și J. Edgar Hoover s-a implicat, afirmând că o să 
arunce o privire să vadă dacă nu cumva aceştia conspirau pentru a ţine 
prețurile cât mai jos. 


Şi Congresul a luat poziţie, ținând audieri referitoare la activitățile presupus 
nefaste ale investitorilor în lipsă. Dar congresmanii au plecat așa cum au 
venit, de vreme ce a devenit clar că majoritatea celor care au fost cu 
adevărat responsabili de crah s-au aflat exact de cealaltă parte, a 
tranzacționării de acţiuni proprii - umflând preţurile acţiunilor cu zvonuri 
inflamatorii şi cu conturi de tranzacţionare globale şi retrăgân-du-se înainte 
ca balonul zvonurilor să se spargă. Cu toate acestea, scepticismul referitor 
la tranzacţionarea în lipsă nu s-a diminuat, iar la scurt timp, au fost emise 
câteva reglementări federale care au făcut investirea în lipsă şi mai dificilă, 
inclusiv o regulă care le interzicea fondurilor mutuale să vândă în lipsă 
(regulă care a rămas în vigoare până în 1997). în deceniile care au urmat, 
multe lucruri s-au schimbat în America în privinţa investiţiilor, însă nu și 
ura față de investitorii în lipsă. Chiar şi astăzi, în imaginarul colectiv, 
investitorii în lipsă sunt nişte conspiratori agili care răspândesc zvonuri 
false şi transformă companiile nevinovate în victime - Dennis Hastert, 


înainte de a deveni purtător de cuvânt al Camerei Reprezentanţilor, o 
numise hoție pe față. Deşi investitori în lipsă trebuie să respecte aceleaşi 
reglementări ale SEC? referitor la promovarea acțiunilor pe piață sau la 
mințirea investitorilor, ca şi ceilalți gestionari de fonduri, oamenii tot sunt 
convinși că investitorii în lipsă au capacitatea de a manipula preţurile 
acțiunilor după bunul lor plac. 


Dacă ne-am lua după criticii investitorilor în lipsă, am putea lesne să ne 
imaginăm o conspirație de genii sinistre, împrăştiate prin toată lumea, care 
controlează capitaluri imense pe care le folosesc pentru a distruge 
companiile, atunci când le cade lor bine. Dar, de fapt, poţi număra pe 
degetele de la ambele mâini investitorii în lipsă din America, cu normă 
întreagă care, împreună, controlează stocuri de acţiuni de mai 


* Securities and Exchance Commission: organismul care reglementează piaţa investiţiilor 
de capital (n.t.). 


puţin de 250 de miliarde de dolari, ceea ce reprezintă doar o picătură în 
oceanul de 14 trilioane de dolari al pieţei de capital. (Fondurile hedge, de 
plasamente alternative, care controlează mult mai mult capital, practică şi 
ele vânzarea în lipsă, dar nu o fac atât de exclusiv sau de sistematic.) în 
ansamblu, piaţa de capital este alcătuită din oameni care cred că preţurile 
acțiunilor vor merge în sus. 


Iar aceasta nu e provocată doar de reglementările referitoare la investirea în 
lipsă. Chiar fără aceste reglementări, majoritatea investitorilor - incluzând 
aici majoritatea profesioniştilor din domeniul administrării banilor - 
consideră investițiile în lipsă teribil de neatractive. Acest lucru e cauzat, 
parțial, de faptul că investirea de acțiuni împrumutate e mai riscantă decât 
cumpărarea lor, de vreme ce piaţa de capital a cunoscut, în timp, o creştere 
constantă. în plus, când tranzacţionezi acțiuni împrumutate, pierderea ta 
potențială este nelimitată, deoarece preţurile acţiunilor ar putea, pur şi 
simplu, să continue să crească. Şi mai este și dimensiunea afectivă. 


Jim Chanos, şeful fondului de investiţii în hpsă Kynikos, spunea: „Credeam 
că va fi la fel de uşor să merg pe acţiuni împrumutate ca pe acţiuni proprii”. 
Chanos a fost unul dintre primii oameni care și-au dat seama că Enron e ca 

un castel din cărți de joc. „La urma urmei, ambele par să necesite același set 


de aptitudini. în ambele faci acelaşi lucru: evaluezi dacă preţul acţiunilor 
unei companii reflectă valoarea sa fundamentală. Dar acum cred că nu e 
deloc acelaşi lucru. Foarte puţini sunt aceia care funcționează bine în mod 
constant într-un mediu motivat negativ, iar, dacă eşti investitor în lipsă, nu 
primeşti decât reacții negative. Zilnic, când venim la lucru, știm că Wall 
Street-ul şi ştirile şi zecile de mii de departamente de relații publice 
urmează să ne spună că suntem nişte idioţi şi ştim că urmează să vedem 
cum piața acţionează de parcă albul ar fi negru. Nu acţionezi acompaniat de 
surle şi trâmbiţe, ca atunci când cumperi acţiuni. E ca și cum cineva ar bate 
darabana drept în capul tău." Date fiind aceste lucruri, nu e de mirare că, 
într-un an obişnuit, abia 2% dintre acţiunile listate la Bursa newyorkeză 
sunt vândute în lipsă. Până la urmă, e surprinzător că se mai găseşte cineva 
să tranzacționeze acțiuni împrumutate, prins între reglementările SEC, 
riscurile crescute, provocarea de a te opune unei întregi industrii devotate 
creşterii prețurilor acţiunilor şi, pe deasupra, bonusul de a fi etichetat drept 
neamerican. 


Acest lucru ar putea să nu pară ceva atât de îngrozitor, de vreme ce 
creşterea prețurilor acțiunilor pare să fie, la modul intuitiv, un lucru bun. 
Dar, bineînţeles, creșterea preţurilor acțiunilor, în sine, nu este un lucru bun. 
Dacă preţul acțiunilor Enron n-ar fi crescut, la sfârşitul anilor 1990 - ducând 
la strângerea unor capitaluri imense care s-au dus pe apa sâmbetei şi 
permițându-le directorilor să plece cu sute de milioane de dolari pe care 
investitorii i-ar fi putut folosi, să zicem, pentru a plăti studiile superioare ale 
copiilor lor - cam toată lumea ar fi dus-o mai bine. Creşterea preţului 
acțiunilor nu reprezintă o măsură a succesului unei pieţe de capital. Mai 
degrabă e vorba de cât de corecte sunt preţurile. Iar pieţei îi e mai greu să 
menţină preţurile corecte dacă sunt atât de puţini bani de partea investiţiilor 
în lipsă. 


Acest lucru nu se datorează faptului că investitorii în lipsă ar fi atât de 
străluciți sau faptului că scepticismul lor referitor la perspectivele 
companiilor ar fi justificat de fiecare dată. Este adevărat că investitorii în 
lipsă, asemenea lui Chanos, au liste impresionante de cazuri de corupție și 
de infracțiuni descoperite de ei şi de recunoaștere a situaţiilor când preţul 
acțiunilor reflecta mai mult fantezia decât realitatea. Numai că noi nu vrem 
ca piaţa să reflecte corect doar preţul acțiunilor companiilor corupte, ci 


vrem să facă în așa fel ca toate prețurile să fie corecte. Astfel, valoarea reală 
a investițiilor în lipsă e mai simplă. Ştim că mulțimile care iau cele mai 
bune decizii colective sunt acelea în care există o diversitate mare de opinii 
şi de surse de informare, unde opiniile subiective ale oamenilor se pot 
contracara unele pe altele, în loc să se amplifice unele cu ajutorul celorlalte. 
Dacă preţul acțiunilor unei companii reprezintă, aşa cum am văzut mai 
înainte, o medie ponderată a judecăților investitorilor, e mai probabil ca el 
să fie corect dacă investitorii nu sunt toți făcuţi din acelaşi aluat. Mai sus, 
am scris că pieţele, datorită mărimii şi profunzimii lor, sunt foarte diferite la 
prima vedere. Dar, cel puţin pentru pieţele de capital, faptul că majoritatea 
investitorilor nu sunt dispuşi să vândă acțiuni luate cu împrumut înseamnă 
că acest lucru nu e neapărat adevărat. (Pe pieţele celorlalte tipuri de 
instrumente financiare, tranzacționarea de bunuri împrumutate este, dacă nu 
iubită, atunci măcar înţeleasă ca necesară şi valoroasă.) 


Numărul mic al investitorilor în lipsă de pe piață nu indică faptul că 
judecăţile pieţei sunt întotdeauna greşite. De exemplu, dacă tabela de 
puncte, pentru un meci din NFL, a fost stabilită pentru a le permite 
pariorilor să parieze doar pe una dintre echipe, ea nu e neapărat greşită. 
Paniorii nu vor câștiga decât dacă pariurile lor sunt corecte. Dar 
probabilitățile ca tabela de puncte să fi fost eronată ar fi mai mari decât 
dacă oamenilor le-ar fi fost îngăduit să parieze pe ambele echipe, deoarece 
atunci ar exista o şansă mai mare ca aceia care au pariat să aibă păreri 
subiective similare şi, de aceea, să facă acelaşi gen de greșeli. Iar când 
pariorii se înșala într-ade-văr, atunci o fac într-un mare stil. Lucru valabil şi 
pentru bursă. Limitarea tranzacţiilor în lipsă duce la creşterea şanselor ca 
preţurile să o ia razna, dar ceea ce cu adevărat creşte este șansa ca, dacă 
preţul unei acțiuni o ia razna, atunci o va lua razna rău de tot. Acțiunile 
afacerilor bazate pe internet, de exemplu, sunt aproape imposibil de vândut 
în lipsă, iar acest lucru putea avea o legătură cu motivul pentru care 
prețurile lor au explodat. Nu tranzacțiile în lipsă reprezintă una dintre „cele 
mai mari rele în comerțul zilelor noastre", ci lipsa acestor tranzacții. 


Prima oară când am auzit afirmaţia lui Chanos, potrivit căreia motivul 
pentru care se tranzacţionează atât de puţin în lipsă este acela că oamenii, 


prin construcția lor psihologică, nu suportă să fie constant dispreţuiți, mi s-a 
părut corectă. Probabil că cei mai mulţi oameni vor considera, dincolo de 
orice critică, ideea că emoțiile sau climatul psihologic ar putea afecta modul 
în care investesc oamenii. Dar pentru economişti, ea este cât se poate de 
chestionabilă, iar, de-a lungul anilor, mulți gânditori din domeniu au şi pus- 
o la îndoială. In mod tradițional, economiştii au plecat de la premiza că 
oamenii sunt, în ceea ce priveşte conduita lor economică, în mod 
fundamental raționali. Fără îndoială, cei mai mulţi economişti ştiau că, în 
realitate, consumatorii nu se conformează exact unei imagini ideale de 
raționalitate. însă au plecat de la presupoziţia că, în mare, oamenii 
acționează ca și cum ar fi rațional. Şi, oricum, în lipsa unei imagini clare a 
modului în care oamenii deviază de la norma raționalității, e dificil de 
afirmat ceva riguros sau definitoriu despre modul în care funcționează 
pieţele. Recent, lucrurile s-au schimbat însă. Economiştii au început să 
dedice foarte multă atenţie şi energie pentru a înţelege psihologia şi 
comportamentul investitorilor şi al consumatorilor şi au descoperit câteva 
moduri în care grupuri semnificative de oameni deviază în mod evident de 
la raționalitate. 


De exemplu, câteodată investitorii dau dovadă de un comportament de 
turmă, preferând siguranţa oferită de compania celorlalți în dauna curajului 
de a lua decizii independente. Ei acordă prea mult credit ştirilor recente și 
de mare impact, subestimând, în același timp, importanţa tendinţelor pe 
termen lung şi a evenimentelor mai puţin emoţionale - cam în acelaşi fel în 
care oamenii își fac griji că ar putea muri într-un accident de avion şi nu se 
preocupă de colesterolul lor mărit. Investitorii se lasă păcăliți de întâmplare, 
imaginându-şi că administratorii de bani care au avut câteva trimestre bune 
au găsit cheia pentru a păcăli piaţa. Ei resimt pierderile ca fiind mai 
dureroase - după unii, chiar de două ori mai dureroase - comparativ cu 
plăcerea câștigului, aşa încât țin cu dinţii de acţiunile lor, chiar mai mult 
decât ar trebui, gândindu-se că, atâta vreme cât n-au vândut acţiunile, n-au 
suferit nicio pierdere. Şi, peste toate, investitorii sunt prea încrezători, ceea 
ce înseamnă, printre altele, că indivizii tranzacţionează mai mult decât ar 
trebui, lucru care îi costă mulți bani. Un studiu clasic realizat de Brad M. 
Barber și de Terrance Odean a analizat toate tranzacțiile de acțiuni - 
cumpărări sau vânzări realizate între 1991 şi 1996 de către 66 000 de 
investitori individuali. Investitorul obişnuit îşi înstrăinează aproximativ 


75% din portofoliu în fiecare an, ceea ce e cu mult mai mult decât ar 
recomanda majoritatea economiştilor, dar există şi jucători mai agresivi, 
care își vând un impresionant 250% din portofoliu în fiecare an. Aceşti 
investitori au plătit prețul pentru convingerea lor că ar putea înfrânge piaţa. 
între 1991 şi 1996, piaţa le-a adus investitorilor un profit anual de 17,9%. 
Investitorii activi au câștigat doar 11,4% şi chiar şi investitorul mediu a 
pierdut bani tranzacționând (profitul mediu a fost de 16,4%). în general, 
oamenilor le-ar fi mers mai bine dacă ar fi stat cu mâinile-n sân şi n-ar fi 
tranzacționat. 


Bineînţeles, ceea ce e adevărat pentru omul obişnuit poate să nu fie adevărat 
pentru cineva care trăieşte de pe urma administrării de bani, iar unul din 
contraargumentele unei ştiinţe a comportamentului financiar este tocmai 
acela că, cu cât este mai experimentat şi mai profesionist, cu atât 
comportamentul investitorului va fi mai rațional. Cu toate acestea, există o 
grămadă de dovezi care arată că investitorii profesionişti suferă de aceleaşi 
defecte ca noi toți. Au comportamente de turmă, sunt prea încrezători, 
subestimează impactul aleatoriului şi-şi explică rezultatele pozitive ca 
produs al aptitudinilor, iar pe cele negative, drept rezultatul ghinionului. Şi, 
de vreme ce majoritatea administratorilor de bani se descurcă mai rău decât 
piaţa ca întreg, e cam greu să-i vedem drept întruchiparea raționalităţii. 


Dar ce înseamnă faptul că investitorul obișnuit nu e individul rațional din 
manualele de economie? Pentru majoritatea economiştilor din şcoala 
behavioristă, înseamnă că piaţa se înșală amarnic în judecăţile sale - 
judecăţi despre care noi ar trebui să presupunem că sunt întotdeauna, într-un 
fel sau altul, ieşite de pe orbită. Dar nu se poate trage o concluzie doar din 
aceste dovezi. Chiar dacă investitorii, ca indivizi, sunt iraționali, tot e 
posibil ca, atunci când pui laolaltă toate alegerile operate de ei, rezultatul 
colectiv să fie rațional şi înțelept. Şi, aşa cum am văzut pe parcursul acestei 
cărți, ceea ce e adevărat când vine vorba despre individ nu e întotdeauna 
adevărat privitor la grup. 

Să luăm ca exemplu excesul de încredere. Fără îndoială că el explică de ce 
se tranzacţionează aşa de masiv şi că, fără îndoială, dăunează indivizilor 
care tranzacţionează. Dar ceea ce dorim noi să aflăm este dacă acest lucru 
afectează sistematic piaţa într-o singură direcție (sau preţul unor acţiuni 


anume). Nu awm motive să credem că aşa ar sta lucrurile, întrucât faptul că 
investitorii sunt prea încrezători nu ne spune nimic despre care este curentul 
de opinie în care sunt atât de încrezători. Pot fi prea încrezător că acțiunile 
pe care tocmai le-am cumpărat urmează să crească sau pot fi prea încrezător 
că acţiunile pe care tocmai le-am vândut în lipsă urmează să scadă. Dar 
sentimentele mele de siguranţă nu vor avea un efect sistematic asupra 
prețurilor din piață deoarece nu există niciun motiv să credem că o prea 
mare încredere este cumva corelată cu o anumită atitudine față de acțiuni. 
Dacă n-ar fi aşa - dacă, să zicem, toţi oamenii foarte încrezători ar detesta 
acțiunile companiilor din domeniul tehnologiei -, atunci efectele, pe piaţă, 
ar fi grave. Dar ne lipseşte, încă, dovada unei conexiuni de acest gen. 
Același lucru este valabil şi referitor la felul în care supraevaluăm știrile 
zilei. Chiar dacă investitorii pun mare preţ pe informaţiile recente despre o 
companie, nu avem motive să credem că ei le vor supraevalua toți în acelaşi 
fel, deoarece fiecare bucăţică de informaţie înseamnă lucruri dife-» » 


rite pentru investitori diferiți. 


Ideea e că pieţei îi dăunează în mod real doar acele ciudățenii 
comportamentale care creează modificări subiective sistematice ale opiniei 
- adică felul în care investitorii valorizează anumite acţiuni sau modul în 
care se raportează la a investi pur şi simplu. De altfel, lucrarea lui Vernon 
Smith demonstrează că investitorii nu trebuie să fie raţionali, iar pieţele nu 
trebuie să fie perfecte pentru ca ele să poată rezolva excelent problemele. 
Altfel spus, iraționalitatea individului se poate adăuga la raționalitatea 
colectivă. Economiștii Karim Jamal şi Shyam Sunder au realizat un 
experiment cu roboți care tran-zacţionează - şi au demonstrat acest lucru. 
Una dintre tendinţele descoperite de economiştii din școala behavioristă a 
fost că oamenii se bazează pe „ancore" atunci când iau decizii. Ancorele 
sunt, de fapt, cifre arbitrare - să zicem, preţul curent al unei acţiuni - pe care 
oamenii le preiau și cărora le permit să le afecteze modul în care iau decizii. 
De exemplu, în loc să studieze pur şi simplu o companie şi să decidă care ar 
fi preţul adecvat al acţiunilor sale, în funcție de perspectivele sale de viitor, 
investitorii se lasă influenţaţi, pe nedrept, în diferite grade, de preţul curent 
al acţiunilor. Pentru a testa impactul acestei influenţe, Sunder şi Jamal și-au 
echipat unul dintre grupurile lor de roboți investitori cu o strategie numită 
de ei ancorare-și-ajustare. Cu alte cuvinte, investitorii pornesc dintr-un 


anume punct şi, în loc să evalueze fiecare informaţie în sine, o raportează 
mereu la situația acțiunilor de la momentul cumpărării lor. Ei se 
repoziționează mereu, în funcție de noile informaţii, dar niciodată în mod 
liber, aşa cum presupun teoriile economice că s-ar întâmpla. Totuși, la final 
nu mai contează. Roboții investitori cumpără şi vând la un preţ care 
converge foarte aproape de preţul optim. Acești jucători sunt iraționali în 
mod activ și totuşi piaţa reuşeşte să per-formeze corect. 


Şi atunci, putem să afirmăm că ciudăţeniile de comportament sunt doar 
niște anomalii și că sunt irelevante pentru modul în care funcţionează piața? 
Nu prea. Există, după cum vom vedea, perioade scurte când piaţa este 
guvernată indiscutabil de către emoţii, iar preţurile sunt, în mod sistematic, 
eronate. Iar aici contează şi atitudinea împotriva tranzacţionării în lipsă, 
care pare să aibă o dimensiune emoțională. Dar, atâta vreme cât devierile de 
la „raţionalitate" sunt aleatorii, erorile se vor neutraliza unele pe celelalte, 
iar grupurile vor continua să ajungă la răspunsul corect. Totuşi, când erorile 
nu sunt aleatoare, ci sistematice, atunci pieţele nu se mai descurcă atât de 
bine în a găsi soluția potrivită. Un exemplu pentru acest lucru este tendinţa 
americanilor de a economisi prea puţin. Teoriile economice sugerează că 
oamenii ar trebui să consume într-un mod relativ constant de-a lungul vieții 
lor de adulți. La urma urmei, fiecare moment de viață se presupune că e la 
fel de valoros ca oricare altul - așa că de ce ar trebui să te bucuri mai puţin 
(cheltuind mai puţin) când eşti bătrân? Totuşi, pentru a face asta, oamenii 
trebuie să economisească o porțiune semnificativă din veniturile lor, cât 
timp lucrează. Ei trebuie să-și restrângă consumul din prezent în beneficiul 
consumului din viitor. 


Majoritatea americanilor însă nu o fac. De fapt, consumul scade dramatic 
după ce oamenii ies la pensie, iar cetăţenii în vârstă trăiesc cu mult mai 
puţin decât atunci când lucrau. Ciudat, dar asta nu se datorează faptului că 
oamenii nu ar vrea să economisească. De fapt, dacă-i întrebi pe oameni ce 
ar trebui să facă, ei îşi vor exprima preferința către economisire. Dar, când 
vine vorba să o şi facă, americanii seamănă cu studenţii (şi scriitorii): 
amână. In termeni economici, ei valorizează prezentul în dauna viitorului 
atât de mult, încât economisirea pare să nu aibă sens. 


Paradoxul este că, deşi americanii nu sunt dispuși să facă sacrificii în 
prezent pentru a-şi îmbunătăţi viitorul, ei afirmă că sunt dispuşi să facă 
sacrificii în viitor pentru a-și îmbunătăți perspectivele pe termen lung. Cu 
alte cuvinte, deşi nu sunt dispuși să economisească din venitul lor de astăzi, 
se arată dispuşi să economisească părți semnificative din venitul lor de 
mâine. Problema e că s-a dovedit că oamenii nu sunt aşa de buni în a estima 
care le vor fi preferinţele în viitor. Ceea ce s-ar putea să nu fie chiar atât de 
surprinzător: noi ne schimbăm, circumstanţele se schimbă, de ce-ar trebui 
să ne imaginăm că vom şti ce ne vom dori mai târziu?! Dar o consecinţă a 
acestui fapt este că planurile pe care ni le facem astăzi, anticipând cum vom 
acționa mâine, nu funcționează. Mai precis, dacă vom afirma că nu ne 
preocupă prea mult economisitul astăzi, pentru că mâine ne vom ocupa, în 
cele din urmă, şi de economisire, nu va fi o surpriză ca mâine, la finalul 
zilei, să ne trezim că încă cheltuim. 


In acest caz, iraționalitatea individului provoacă o iraționa-litate colectivă - 
dacă putem presupune că e irațional să ai o grămadă de oameni care nu vor 
avea destui bani cât să trăiască confortabil, după pensionare. Totuşi, nu e 
totul pierdut. Oamenii vor să economisească. lar dovezile arată că nu au 
nevoie de un impuls prea puternic pentru a o face. S-ar putea spune că ei nu 
au nevoie decât ca economisirea să devină mai uşoară, iar cheltuitul - mai 
dificil. Un mod de a face acest lucru este să îi înrolezi automat în nişte 
sisteme de pensii, în loc să-i rogi să se înscrie în ele. Până la urmă, s-a 
dovedit că, dacă oamenii trebuie să se mobilizeze pentru a se retrage din-tr- 
un sistem de pensii, în loc să se mobilizeze pentru a se înscrie într-unul, este 
mult mai probabil să rămână în acel sistem - şi deci cu mult mai probabil să 
economisească. Inerţia este un instrument foarte puternic. La fel, dacă 
oamenilor li se oferă şansa de a pune deoparte o parte din veniturile lor 
viitoare, e mult mai probabil să o facă - decât să pună deoparte din 
veniturile curente. Așa încât economiştii Richard H. Thaler şi Shlomo 
Benartzi au pus la punct un plan de pensionare, la o companie unde 
lucrătorii puteau adopta diferite rate de economisire pentru veniturile 
prezente şi viitoare. Deloc surprinzător, lucrătorii au adoptat rate mult mai 
mari pentru veniturile lunilor viitoare, iar în scurt timp, au reuşit să-şi 
dubleze rata medie de economisire. 


Ce face ca aceste soluţii să fie atât de puternice este că, în loc să impună de 
sus în jos nişte cerinţe sau să-i oblige, ele încearcă să se folosească de 
preferințele oamenilor într-un mod productiv, oferindu-le mai multe opțiuni 
şi schimbând cadrul prin intermediul căruia oamenii își percep propriile lor 
existente financiare. Prin crearea unor structuri potrivite de piaţă, ele 
permit, la nivel colectiv, apariția unor comportamente mai raționale. Şi, așa 
cum am văzut, nu e nevoie întotdeauna de structuri noi. Unele iraționalități 
individuale contează mai mult decât altele. Sarcina care le mai rămâne, 
încă, economiştilor de şcoală behavioristă, este să identifice care sunt unele 
şi care sunt celelalte. 


în centrul disputei dacă investitorii sunt raţionali sau iraționali se află, 
desigur, o chestiune şi mai fundamentală: poate o bursă să facă previziuni 
corecte privind viitorul? Rareori această întrebare este formulată atât de 
direct, iar oamenii vor încerca adesea să o eludeze, argumentând că măsura 
reală a performanței pieţei de acţiuni este dată de cât de rapid reacţionează 
la informaţii. Dar ceea ce dorim să știm în mod fundamental despre 
performanţa pieţei este dacă există o corelaţie precisă între prețul acțiunilor 
companiilor individuale şi câți bani vor face acele companii în viitor. Dacă 
prețul de astăzi al acţiunilor companiei Pfizer o face să valoreze 280 de 
miliarde de dolari, atunci, pentru ca piaţa să aibă dreptate, ar trebui ca 
Pfizer să genereze în următoarele două decenii 280 de miliarde de dolari 
bani gheaţă. 


Să poţi spune dacă Pfizer va reuşi acest lucru este totuşi o sarcină absurd de 
dificilă. Să ne gândim numai la diferitele lucruri care vor afecta afacerile 
Pfizer de-a lungul următorilor 20 de ani: medicamentele pe care le vor 
inventa sau nu - sau pe care le vor inventa sau nu competitorii lor; 
schimbările în reglementările federale privitoare la medicamente şi în 
sistemul de asigurări de sănătate; schimbările în stilul de viaţă al oamenilor 
şi schimbările atitudinii lor faţă de medicamente; evoluţia economiei 
globale ș.a.m.d. Apoi să ne gândim la Pfizer ca la o companie, la 
conducerea actuală - și dacă va mai fi în funcție peste cinci ani; la câtă 
putere au acum pe piață şi dacă cercetătorii străluciți vor să continue să 
lucreze pentru companiile farmaceutice sau vor prefera firmele de 


biotehnologie; dacă CEO-ul va continua să bage destui bani în cercetare și 
dezvoltare ș.a.m.d. Apoi să luăm datele brute din rapoartele financiare ale 
Pfizer şi să decidem cum se vor schimba aceste date, conform propriei 
evaluări a factorilor referitori la viitor, să facem o proiecţie a acestor date 
pentru peste 15 sau 20 de ani - şi vom obţine o cifră care va reflecta exact 
acelaşi lucru pe care-l reflectă preţul acțiunilor Pfizer de astăzi. Dacă peste 
20 de ani am privi înapoi la acea cifră şi vom spune că a fost corectă, cred 
că am putea să considerăm asta drept un miracol. 


Nu vreau să spun că e imposibil să prevezi cum va per-forma o companie 
peste un deceniu și jumătate. Dar e al naibii de greu. Aşa încât, atunci când 
evaluăm cât de bine se descurcă o bursă - cât de „eficientă" este -, trebuie să 
ne aducem aminte ce presupune acest lucru, înainte de a decide care e 
răspunsul corect. Economistul Fischer Black spunea odată că el credea că o 
bursă ar fi considerată eficientă dacă preţurile acţiunilor s-ar situa undeva 
între 50% şi 200% din valoarea lor reală. (Astfel, dacă valoarea reală a unei 
companii ar fi de 10 miliarde de dolari, Black spune că bursa ar fi eficientă 
dacă n-ar evalua niciodată compania sub 5 miliarde de dolari şi nici peste 
20 de miliarde.) La o primă privire, pare ridicol, în câte domenii poți avea o 
marjă de eroare de 100% - şi să fii totuși considerat precis?! Dar ce se 
întâmplă dacă încerci 


să prevezi 20 de ani de viitor nesigur? A greşi previziunea în procent de 
100% este ceva chiar atât de inexact? 


întrebarea cea mai importantă, referitoare la acurateţea previziunilor unei 
burse, este, bineînţeles: „Lipsit de acuratețe în comparaţie cu ce?” O marjă 
de eroare de 100% - adevărul este că totuși preţurile acțiunilor nu sunt atât 
de discrepante -nu este bună, dar cu siguranță e mai bună decât una de 
300%. Ideea înţelepciunii mulțimilor nu este că un grup vă va da 
întotdeauna răspunsul corect, ci că, în medie, el va veni cu un răspuns mai 
bun decât cel pe care l-ar putea oferi oricare individ din grup. De aceea, 
faptul că doar o mică parte dintre investitori performează constant mai bine 
decât piaţa ca întreg rămâne cea mai importantă dovadă a faptului că piața 
este eficientă. Lucru adevărat în special dacă ne gândim la faptul că 
majoritatea investitorilor încearcă să evalueze doar un număr mic de 
acțiuni, pe când bursa trebuie să ofere preţuri la mai mult de 5 000 de 


acțiuni. Dar, chiar și în aceste condiții, faptul că piaţa e mai înțeleaptă decât 
aproape toţi investitorii din care e compusă este semnificativ. 


Chiar şi aşa, pieţele financiare sunt în mod decisiv imperfecte când vine 
vorba să profite de înţelepciunea colectivă, mai ales comparativ cu alte 
metode. Economistul Robert Schiller, de exemplu, a fost destul de 
convingător când a demonstrat că prețurile acţiunilor sar în sus și-n jos mult 
mai des decât ar justifica-o modificările în valoarea reală a companiilor. E 
cu totul altceva decât piaţa de pariuri din jurul NFL sau IEM sau chiar piaţa 
pariurilor la curse, unde schimbările de opinie sunt mult mai blânde, 
mulțimea rareori făcând o întoarcere de 180°. Parţial, motivul pentru 
aceasta este tot faptul că a prevedea ce se va întâmpla cu o companie peste 
20 de ani este infinit mai dificil - şi mult mai nesigur -decât să prezici cine 
va câștiga sâmbătă sau chiar cine va fi ales în noiembrie. Dar mai e ceva. 
Când e vorba de meciuri de fotbal, de alegeri, de întrebările de la Vrei să fii 
miliardar? sau de căutările pe Google, există un răspuns definitiv, care, la 
un moment sau altul, e stabilit pentru totdeauna. Dacă pari-ezi la cursele de 
cai, odată cursa terminată, ştii dacă ai pierdut sau dacă ai câștigat. Nu ai 
cum să pretinzi că previziunea pe care ai făcut-o va fi valabilă a doua zi. La 
fel, dacă bagi o căutare pe Google, acesta ştie - sau ar putea ști, dacă ar 
putea să-ți vorbească - dacă a găsit pagina corectă sau nu. Multe pieţe 
financiare funcționează, de asemnea, în acest fel. Dacă faci comerţ la 
termen cu grâu, să zicem cu scadenţa în noiembrie, când luna noiembrie s-a 
terminat, vei şti dacă ai plătit prea mult sau dacă ai făcut o afacere bună. 


Să ai genul acesta de răspuns definitiv are un avantaj - şi anume acela că 
tine mulțimea ancorată în realitate. Una dintre problemele burselor, după 
cum vom vedea, este aceea că sunt un teren fertil pentru speculaţii. 
Speculanţii nu încearcă să afle dacă performanţa corporatistă viitoare a 
Pfizer îi justifică preţul actual al acţiunilor. Ei nu cumpără acțiuni pentru că 
ar considera că preţul lor este incorect. Ei le cumpără pentru că speră să le 
poată vinde ulterior altora, la un preţ mai bun. Toate pieţele au speculanți. 
Dar e mai dificil să speculezi dacă toată lumea ştie că piaţa se va termina în 
vreo două săptămâni și că oamenii vor fi răsplătiți sau nu în funcție de 
acurateţea prezicerilor lor. Problema cu piața de capital este că nu poţi găsi 
niciodată un punct final, unde să zici că s-a terminat; nu există un punct la 
care să dovedeşti în mod definitiv că ai avut dreptate sau că te-ai înşelat. 


Acesta este unul dintre motivele pentru care preţul acțiunilor unei companii 
poate sări cu ușurință în aer, dincolo de orice evaluare rațională, oamenii 
putând oricând să se lase convinși că se poate întâmpla ceva care va face 
compania valoroasă. Este acelaşi motiv pentru care poţi să faci bani la bursă 
chiar şi când nu ai dreptate: chiar dacă piaţa nimereşte, până la urmă, preţul 
corect, e posibil să se fi înşelat mult timp, pentru că nu există niciun mijloc 
obiectiv de a demonstra că s-a înşelat. Peste 20 de ani, vom şti dacă preţul 
acțiunilor Pfizer din 1 ianuarie 2004 a fost corect. Dar asta nu schimbă 
nimic între timp. Asta voia să spună John Maynard Keynes când afirma că 
pieţele pot să se înșele mai mult timp decât poate un om să fie solvabil. 


în vara lui 1998, un mic grup de experți a uitat această lecţie şi a dus lumea 
în pragul unei catastrofe financiare. Experții lucrau pentru Gestionarea de 
Capital pe Termen Lung (Long-Term Capital Management, LTCM), un 
fond hedge înfiintat în 1994 de John Meriwether, un fost trader de 
obligaţiuni, ale cărui abilităţi de tranzacţionare l-au făcut o legendă a Wall 
Street-ului. Din afară, LICM arăta cam ca Proiectul de investiții Manhattan. 
Meriwether angajase o mână de tineri geniali de pe Wall Street, experți în 
folosirea modelelor computerizate, pentru a găsi un mod de a face cât mai 
mulți bani. El a mai adus la bord şi câțiva dintre părinții fondatori ai 
finanțelor modeme. Myron Scholes şi Robert Merton sunt cei care au 
inventat modelul folosit de toată lumea pentru a afla cât le valorează 
opţiunile, iar acum lucrau pentru LTCM. Era greu de crezut că o astfel de 
echipă de vis ar putea să dea greş. Şi, chiar dacă investitorii trebuiau să 
pună jos 10 milioane de dolari pentru a intra în acest fond, iar 25% dintre 
profiturile anuale mergeau în conturile managerilor fondului, oamenii tot s- 
au îmbulzit să intre în fond, mai ales după ce, patru ani la rând, LTCM a 
avut profituri impresionante. 


Dar totul s-a schimbat în august 1998, când Rusia şi-a amânat plata 
datoriilor. Prăbuşirea economiilor asiatice, cu câteva luni înainte, deja îi 
lăsase pe investitori cam îngrijoraţi, iar problema datoriilor Rusiei a 
provocat ceea ce economiștii numesc un „zbor spre calitate". Dintr-odată, 
nimeni nu mai voia să deţină nimic care era mai puţin de 100% sigur şi toți 
erau nerăbdători să vândă orice instrumente financiare care miroseau a risc. 
LTCM s-a regăsit, deodată, cu miliarde de dolari blocaţi în acţiuni pe care 
nimeni nu voia să le cumpere, ale căror preţuri se prăbușeau de la o zi la 


alta. într-un interval de aproape două luni a pierdut 4,5 miliarde de dolari şi, 
încercând să vândă tot ce putea, într-o încercare disperată de a nu se 
scufunda, a făcut ca preţurile să scadă încă şi mai tare, provocând pagube de 
milioane de dolari băncilor de pe Wall Street. în septembrie, un consorțiu 
alcătuit din 13 bănci de pe Wall Street a ieșit în faţă şi a salvat de la 
faliment fondul, dân-du-i destui bani cât să rămână în afaceri până când 
situația avea să se întoarcă la normal. 


Deci ce s-a întâmplat de totul a mers aşa de rău? Există două aspecte 
importante legate de afacerile LTCM. Mai întâi, se folosea în mod intensiv 
de fonduri împrumutate, ceea ce economiştii numesc „leverage"” - ceea ce 
înseamnă că majoritatea pariurilor pe care le făceau erau pe bani 
împrumutaţi. In 1998, LTCM avea cinci miliarde de dolari blocaţi în acțiuni 
simple (adică bani reali pe care-i putea investi). Dar împrumutase mai mult 
de 125 de miliarde de dolari de la bănci şi alte companii de valori mobiliare. 
Dacă LICM voia să investească 100 de milioane de dolari în obligaţiuni 
daneze, de exemplu, nu trebuia să pună jos decât cinci milioane de dolari; 
banca garanta pentru restul. 


Avantajul investirii din bani împrumutați este acela că, dacă lucrurile merg 
bine, poţi câștiga profituri zdravene din investiţiile tale. Dacă preţul acelor 
obligaţiuni daneze ar fi crescut cu 10%, LTCM ar fi obținut 10 milioane de 
dolari, ceea ce înseamnă că şi-ar fi dublat banii (de vreme ce contribuise din 
bani proprii doar cu 5 milioane). Problema cu fondurile împrumutate este 
că, dacă lucrurile merg rău, poţi să te arzi cu ușurință. Doar că LTCM 
pretindea că nu joacă la risc prea mare. Nu investea pe pieţe unde preţurile 
se balansau sălbatic de la o zi la alta. Aşa încât fondul insista că folosirea de 
bani împrumutaţi nu e, de fapt, atât de riscantă. Oricum, faptul că LTCM se 
baza pe bani împrumutaţi a făcut ca fondul să devină mai important decât ar 
fi fost el de fapt - de vreme ce controla atât de mulți dolari. Deşi 5 miliarde 
de dolari sunt o nimica toată în raport cu mărimea pieţelor financiare 
globale, felul în care LTCM a folosit cele 5 miliarde de dolari l-a 
transformat într-un jucător uriaş. 


Iar aceste lucruri contau datorită celui de-al doilea lucru important care se 
putea spune despre LTCM - şi anume că investea în pieţe fără lichidităţi, 
adică pieţe pe care nu erau prea mulți cumpărători şi vânzători. Magicienii 


financiari din spatele LICM presupuneau (pe bună dreptate) că era prea 
greu să faci bani pe pieţe mari, adânci - cum ar fi piaţa acţiunilor din SUA - 
unde o grămadă de oameni vânau încontinuu orice oportunitate. Așa încât 
preferau pieţe mai mici și instrumente mai ezoterice, cum ar fi obligațiunile 
cu ipotecă daneze. Ei au folosit o varietate de strategii, dar abordarea lor 
principală avea un concept simplu în spate. Căutau perechi de active, a 
căror valoare s-a mișcat, de-a lungul timpului, în tandem şi așteptau până ce 
acele valori, oricare ar fi fost motivul, se mişcau temporar divergent, unul 
dintre active ajungând să fie mai valoros decât celălalt. Când se întâmpla 
acest lucru, LTCM îl cumpăra pe cel ieftin, vânzându-l pe cel scump în 
lipsă. De îndată ce valorile lor ajungeau iar să conveargă, LICM se 
retrăgea. Deci, fiecare tranzacție era una măruntă. Unul dintre fondatorii 
LTCM a denumit această operaţiune „golirea de monede a tonomatului". 
Dar, pentru că fondul folosea atât de mulţi bani împrumutaţi, era o golire 
foarte serioasă. 


In teorie, era o idee bună. Dar existau câteva probleme asociate. Prima era 
că LICM presupunea că preţurile se vor întoarce mereu la valoarea lor 
reală, într-o perioadă rezonabilă de timp, şi că nu o vor lua razna prea tare. 
Cea de-a doua era că atracția LTCM faţă de pieţele mici şi faţă de strategiile 
de tranzacţionare ezoterice înseamnă că, în cea mai mare parte a timpului, 
erau foarte puţini aceia cu care putea face afaceri. Dacă vrei să cumperi 
acțiuni Cisco, există o grămadă de oameni pe piaţă care ţi le-ar vinde la un 
preţ rezonabil. Dar dacă vrei, de exemplu, să vinzi volatilitatea unor acţiuni, 
cum a făcut LTCM, în toată lumea nu găseşti decât câteva firme cu care poţi 
face afaceri, ceea ce înseamnă, practic, că există doar câteva persoane în 
întreaga lume cu care poți tranzacționa. Şi toți aceşti oameni se cunosc între 
ei. 


Aceşti oameni erau, fără îndoială, teribil de inteligenți. Dar nu erau prea 
mulți și semănau prea mult în ceea ce priveşte modul în care concepeau 
riscurile și recompensele. Şi au devenit și mai asemănători după mijlocul 
ultimului deceniu al secolului XX, când diverse firme au început să imite 
LTCM, după ce, în primii săi ani, acesta cunoscuse un imens succes. Ce a 
însemnat asta? După ce lucrurile au început să meargă rău, în vara lui 1998, 
nimeni nu a mai fost dispus să iasă în faţă şi să-şi asume un risc pe care 
nimeni altcineva nu voia să şi-l asume. LTCM îşi construise întreaga 


afacere pe ideea că preţurile unor lucruri precum obligațiunile cu ipotecă 
daneze se vor întoarce mereu la valoarea lor reală. Dar, pentru ca această 
strategie să funcționeze, cineva trebuia să fie interesat să cumpere 
obligațiunile daneze, atunci când preţul lor s-a prăbușit. Iar în vara lui 1998, 
nimeni dintre cei care ar fi considerat acele obligaţiuni o afacere nu era 
interesat să le cumpere. De fapt, de vreme ce se ştia modul în care-şi 
conducea afacerile LTCM, faptul că acesta era interesat să vândă acele 
obligaţiuni era un motiv suficient ca nimeni să nu vrea să le cumpere. 
LTCM avea nevoie de investitori cu o atitudine foarte diferită față de 
riscuri. Doar că, în vara lui 1998, era ca şi cum toți investitorii - sau măcar 
cei care ar fi fost interesaţi -aveau aceeași atitudine. Cel mai șocant 
indicator al acestui lucru este acela că prețurile diferitelor active deținute de 
LTCM au ajuns să fie puternic intercorelate - adică, au început, practic, să 
se miște în tandem -, deşi nu existau motive reale pentru acest lucru. Pe 
şleau, în acea lună, simplul fapt că LTCM deţinea un activ anume însemna 
că prețul i se ducea la vale. 


Dacă ar fi avut ceva timp la dispoziție, LICM ar fi putut supraviețui. 
Majoritatea poziţiilor pe care le luase (deşi nu toate) fuseseră bune, iar 
firmele de pe Wall Street care au cumpărat LTCM au făcut, până la urmă, 
profit. Dar faptul că LTCM nu se înşelase pe termen lung a fost irelevant. 
Dacă toată lumea ar fi știut că, la finele lui septembrie, preţul obligațiunilor 
daneze avea să fie apropiat de valoarea lor reală, preţul lor nu s-ar fi 
prăbuşit, aşa cum s-a întâmplat - şi ar fi apărut şi ceva cumpărători. 
Dimpotrivă, nimeni n-a ştiut cât vor mai scădea prețurile sau cât va mai 
dura criza. Şi, pentru că LTCM se folosise intens de bani împrumutaţi, nu 
prea îşi permitea să greşească, deoarece fiecare eroare o costa în progresie 
geometrică. 


E un truism cu care suntem obişnuiţi faptul că, în orice moment, o piaţă este 
dominată fie de lăcomie, fie de frică. Dar pieţele cele mai sănătoase sunt 
cele animate de frică şi de lăcomie în același timp. Mai bine zis, ori de câte 
ori vindeţi acțiuni, persoana care le cumpără are o altă viziune asupra 
perspectivelor de viitor ale acelor acțiuni. Voi credeţi că se duc la vale, ea 
crede că vor creşte. Doar unul dintre voi va avea dreptate, dar cel mai 
important lucru este că doar prin interacţiunea acestor atitudini diferite piața 
va reuși să facă o treabă bună alocând capitaluri. Ce s-a întâmplat cu LTCM 


este că nu au existat atitudini diferite. Toată lumea credea acelaşi lucru, 
deoarece persoanele care luau deciziile erau prea puţine şi prea înclinate să 
se imite unele pe celelalte. Nu conta cât de inteligenți erau experții, fiecare 
în parte. La final, erau prea asemănători ca să mai fie inteligenți. 


IV 


Marele balon al pieţei mobiliare din anii 1950 a luat naștere, dintre toate 
locurile posibile din lumea asta, în Pearl River, un orăşel din statul New 
York, într-o curte pentru curcani dărăpănată. Curtea îi aparţinea lui 
Gottfried Schmidt, un inginer şi inventator, care se întâmpla să fie şi un 
pasionat de popice. în 1936, Schmidt era cam frustrat de faptul că, dacă 
voia să joace și el câteva runde după serviciu, nu mai era nimeni care să-i 
aşeze popicele. La vremea aceea, popicele erau aşezate manual. însă 
Schmidt şi-a imaginat că o maşinărie le-ar aşeza foarte repede și eficient. 
Aşa că a adunat o mică echipă şi s-a apucat să construiască primul aparat 
automat de plasare a popicelor, în curtea curcanilor, din spatele casei sale. 
Totul se întâmpla în mijlocul Marii Crize, aşa că, în asemenea vremuri, 
inventatorii au trebuit să se bazeze pe fier vechi, pe lanţuri de bicicletă şi 
piese vechi de maşină. într-un an, Schimdt dispunea deja de un model destul 
de funcțional şi-l brevetase. Ceea ce nu avea era un mod de a-şi produce în 
masă invenţia. 


Aici intră în scenă Morehead Patterson. El însuși inventator amator, 
Patterson era și vicepreşedinte al Societății Americane a Automobilelor și 
Uzinelor Metalurgice (American Machine and Foundry) (AMF). Compania 
se specializase în fabricarea aparaturii pentru industria pâinii şi a tutunului, 
dar era interesată să se diversifice, iar Patterson recunoştea că invenția lui 
Schmidt, cu un marketing, corespunzător, ar putea revoluţiona afacerea 
bowlingului. Și, pentru că sălile de popice trebuiau să se bazeze pe băieţii 
de popice pentru așezarea la loc a acestora, numărul culoarelor care puteau 
fi folosite în orice moment era limitat. Cum explica şi Andrew Hurley în 
cartea sa, Dinners, Bowling Alleys, and Trailer Parks, relația dintre băieții 
de popice şi clienţii lor era cel puţin problematică. Cei care-şi doreau 
reforma socială acuzau sălile de popice că erau cuiburi de vicii. Sălile de 
popice erau ca cele de biliard, doar că mai zgomotoase. Un aparat care să 
aşeze automat popicele avea să aducă raționalitate şi eficienţă mecanică 


sălilor, permițându-le să se extindă şi să-şi îmbunătăţească serviciile. Aşa că 
Patterson a pornit spre Pearl River, l-a găsit pe Schimdt în curtea curcanilor 
şi i-a oferit o slujbă. Schmidt a devenit angajat al AMF, iar AMF a pus 
mâna pe patentul de invenţie. 


Dacă n-ar fi intervenit cel de-al Doilea Război Mondial, , aparatul de 
plasare automată a popicelor şi-ar fi făcut debutul la începutul anilor 1940. 
Dar, la cum au stat lucrurile, fabricile AMF şi-au petrecut prima jumătate a 
deceniului turnând pe bandă rulantă materiale pentru război. Şi, deşi 
aparatul de popice a apărut oficial în 1946, mai erau încă niște chichiţe 
rămase nerezolvate. Dar, în 1951, la aproape un deceniu de când Schmidt 
construise primul său model funcțional, o sală de popice din Mount 
Clement, Michigan, a introdus primul aparat de plasare automată a 
popicelor. 


Impactul a fost la fel de dramatic pe cât şi-a dorit Patterson să fie. Sălile s- 
au transformat din nişte magherniţe păduchioa-se în palate glorioase. După 
cum se promisese, aparatele erau mai rapide și mai de încredere decât 
băieţii de popice, aşa încât bowlingul a devenit mai rapid şi mai plăcut. O 
clasă de mijloc în plină expansiune s-a apucat de bowling, iar sălile 
trâmbiţau acest sport ca fiind ideal pentru întreaga familie. Sălile de popice 
deveniseră cunoscute drept „clubul de ţară al poporului”. Spre finele anilor 
1950, mai bine de 10 milioane de oameni mergeau la bowling cel puţin o 
dată pe săptămână. 


O consecință neprevăzută a acestei situaţii înfloritoare a fost faptul că 
acțiunile legate de bowling au devenit favoritele Wall Street-ului. între 1957 
şi 1958, acţiunile AMF și Brunswick - un alt producător de echipamente 
pentru bowling - şi-au dublat prețul. Companiile mai mici din domeniul 
bowlingului au emis, la rândul lor, acţiuni, iar investitorii băgau bani în 
afacere cu toptanul. Dacă aveai o idee de afacere legată de bowling, 
oamenii erau bucuroşi să te finanţeze. S-au construit săli în lung şi-n lat, în 
toată America. Prin 1960, existau 12 000 de săli, cu un total de 110 000 de 
culoare. în total, investitorii au băgat capital în valoare de două miliarde de 
dolari în afacerea cu popicele, cât timp a durat balonul bowlingului. Iar asta, 
pe când două miliarde de dolari însemnau bani, nu glumă. 


Wall Street-ul a făcut tot posibilul pentru a stimula această frenezie. 
Analiştii, făcând presupunerea că popularitatea acestui sport va creşte la fel 
de rapid în viitor cum o făcuse în anii 1950, afirmau că, în curând, fiecare 
american va merge la bowling două ore pe săptămână. Cum spunea și 
Charles Schwab, care pe-atunci abia îşi începea cariera pe Wall Street: „Să 
calculăm: 180 de milioane de oameni ori două ore pe săptămână, pentru 52 
de săptămâni. E o grămadă de bowling". 


Iar zvonul a aruncat acţiunile din bowling încă şi mai sus. După o vreme, 
nebunia legată de tot ce avea de-a face cu bowlingul a căpătat o viaţă de 
sine stătătoare. 


Adică a căpătat o viaţă proprie, până ce a murit. Prin 1963, acţiunile din 
bowling scăzuseră cu 80% faţă de perioada lor de vârf - şi le-a trebuit 
aproape un deceniu pentru a recâștiga terenul pierdut. Pe măsură ce timpul a 
trecut, bowlingul a tot pierdut din popularitate și probabil nu va mai fi 
niciodată atât de popular ca pe vremea lui Eisenhower. La nivel național, 
astăzi mai sunt doar jumătate dintre sălile de bowling de acum 40 de ani, 
deşi sunt cu vreo 100 de milioane mai mulți americani. 


Scurta poveste de dragoste dintre Wall Street şi acțiunile din domeniul 
bowlingului nu e decât un exemplu de balon de pe piaţa de capital. Mici 
baloane, precum cel al bowlingului, sunt uşor de întâlnit pe pieţele de valori 
mobiliare, în special pe cele de acţiuni. Cu vreo câţiva ani înainte de 
balonul bowling, de exemplu, Wall Street-ul, hipnotizat de promisiunile 
Erei Atomice, se îndrăgostise de acțiunile legate de industria uraniului. La 
mijlocul anilor 1960, investitorii nu se mai săturau de conglomerate. Apoi a 
fost mimbalonul rulotelor. (Acţiunile unei companii numite Skyline Homes 
au crescut de 20 de ori în 1969.) Companiile de PC-uri, din domeniul bio- 
tehnologiei, al imobiliarelor, apoi iar biotehnologia - toate au fost obiectul 
maniei investiționale în ultimii 20 de ani. Dar aceste baloane se limitau la 
nişte sectoare anume ale pieţei, majoritatea investitorilor nefiind atrași în 
ele. Cu mult mai devastatoare însă au fost acele momente istorice rare când 
aparent toţi investitorii sunt prinşi într-o frenezie şi fiecare pare să fi cedat 
acelei „nebunii a mulțimii", cum o numea Charles Mackay - cum a fost 
balonul Măru Sudului, în Anglia anilor 1720, piaţa imobiliară japoneză din 
anii 1980 (când o bucată de pământ din Tokyo se presupunea că valora mai 


mult decât întreaga Californie) şi, bineînţeles, balonul acțiunilor din IT, de 
la sfârşitul secolului trecut. în timpul unui astfel de balon real, preţul şi 
valoarea pierd orice legătură una cu cealaltă. Preţurile cresc deoarece 
oamenii se aşteaptă ca ele să continue să crească. Şi o fac, până în 
momentul în care se opresc. Apoi vine panica, agitația pentru a găsi ieşirea 
din capcană. 


Baloanele şi prăbuşirile sunt exemple de manual despre modul în care 
deciziile colective pot să eşueze. într-un balon, toate precondiţiile care fac 
ca un grup să fie inteligent - independenţa, diversitatea, judecata personală - 
dispar. Şi, deşi ele au loc pe niște pieţe financiare, au un imens impact 
asupra economiei „reale”. La urma urmei, piaţa de capital reprezintă un 
imens mecanism care le permite investitorilor să decidă, indirect, cât capital 
ar trebui să primească diferitele companii. Dacă preţul acţiunilor unei 
companii e mare, ea poate aduna mai mulți bani, fie prin vânzarea lor, fie 
prin emiterea de obligaţiuni, decât ar putea reuși prin alte mijloace. Astfel, 
prin creşterea preţului acțiunilor unei companii prin tranzacţionare, 
investitorii canalizează efectiv capital către companie, înde-părtându-l în 
acelaşi timp de celelalte firme. Când piaţa e inteligentă, companiile ale 
căror acțiuni au preţuri mari folosesc banii pe care-i obţin într-un mod 
productiv şi eficient, un lucru care e bun nu doar pentru companie, ci şi 
pentru economie ca întreg. 


Dar, când a fost vorba de acțiunile din bowling, piaţa nu a fost atât de 
inteligentă. Din contră, investitorii nu prea s-au descurcat în a direcționa 
banii spre companiile care trebuie. Ei au investit mult prea mulți bani în 
acțiuni corelate bowlingului, mai mulţi decât era cazul, iar companiile 
respective nu au folosit banii astfel strânși în mod înţelept. Ele au construit 
şi au investit mai mult decât era cazul anticipând un viitor care nu s-a 
materializat. Cu alte cuvinte, balonul numit bowling nu a fost un exemplu 
prea strălucit de înțelepciune a mulțimilor. Şi, deşi baloanele şi prăbuşirile 
de mare amploare sunt mai degrabă ceva neobișnuit - şi nu ceva ce se 
întâlneşte la tot pasul -, a înţelege ce s-a întâmplat și de ce ne ajută să 
aruncăm o lumină asupra a ceea ce poate merge rău atunci când grupurile 
iau decizii. 


CÂND AM ÎNCEPUT SĂ MĂ GÂNDESC la baloane şi la marile 
prăbuşiri, în minte mi-a venit imediat următorul lucru: nu poți întâlni 
baloane în economia reală, adică economia aceea în care vinzi şi cumperi 
televizoare, mere şi servicii de coafură. Cu alte cuvinte, preţul 
televizoarelor nu se poate dubla peste noapte, iar peste câteva luni să se 
prăbuşească. Preţurile se schimbă - producătorii cresc preţul bunurilor rare, 
comercianții ieftinesc bunurile care nu prea se vând -, dar nu se modifică 
radical şi necontrolat. Şi nu ajungi niciodată într-o situaţie în care faptul că 
preţurile cresc îi face pe oameni și mai interesați să cumpere (lucru care se 
întâmplă cu baloanele). în general, pe măsură ce un televizor devine mai 
scump, există tot mai puţini oameni interesaţi în a-l cumpăra. 


Baloanele, de fapt, sunt caracteristice acelor lucruri pe care noi le numim 
pieţe financiare. De ce? Ei bine: gândiți-vă ce cumpăraţi când cumpăraţi 
acțiuni. Ceea ce cumpăraţi, de fapt, este o parte din veniturile viitoare ale 
respectivei companii. (Dacă dețin o acțiune dintr-o companie, iar compania 
face doi dolari pentru fiecare acţiune, atunci încasez doi dolari.) Dar mai 
cumpăraţi şi altceva. Anume, dreptul de a revinde acea acţiune altcuiva - la 
modul ideal, cuiva care are o viziune mai optimistă referitoare la viitorul 
companiei decât dumneavoastră şi care, din acest motiv, va plăti mai mult 
decât tine pentru acțiunile tale decât ai cheltuit tu inițial. 


Desigur, este adevărat că și atunci când cumperi un produs fizic, practic 
cumperi şi dreptul de a-l revinde. Dar, în economia reală, când cumperi un 
produs - chiar şi o maşină - în general nu prea te gândeşti că-l vei revinde. 
Valoarea unui computer personal nu stă în faptul că vei reuşi să-l vinzi mai 
târziu, ci depinde de cât îl foloseşti câtă vreme îl deţii. în parte, aceasta se 
datorează faptului că bunurile fizice, cu foarte puţine excepții, își pierd din 
valoare, odată cu trecerea timpului. lar dacă le revinzi, o faci pentru o sumă 
mai mică decât cea plătită inițial. 


Totuşi, pe pieţele financiare, odată cu trecerea timpului lucrurile ajung 
adesea să fie mai valoroase. Preţul le creşte. (Lucru valabil şi pentru piaţa 
antichităților sau piaţa de artă.) Asta face să fie foarte important faptul că- 
mi pot revinde acțiunile sau proprietățile imobiliare. Iar asta face şi ca 
opinia pieței despre valoarea acţiunilor deţinute de mine să fie la fel de 
importantă - iar acesta este un element-cheie. In teorie, la ce trebuie să te 


gândeşti când cumperi nişte acţiuni? Ar trebui să mă preocupe cât va 
câştiga în viitor respectiva companie, în cazul în care compania va câştiga 
echivalentul a 60 de dolari per acţiune (evaluarea fluxului financiar scontat) 
în următorii 20 de ani, ar trebui să fiu dispus să plătesc 60 de dolari pentru o 
acţiune. Totuşi, în practică, e mai probabil ca eu să fiu preocupat nu doar de 
cât o să câştige compania în viitor. O să mă preocupe și cât vor crede 
ceilalți că va câştiga compania, pentru că acesta va fi factorul care va decide 
dacă voi reuşi să-mi vând acțiunile pentru mai mulți bani decât cei cu care 
le-am cumpărat. 


Ca să înţelegeți cât de mult diferă aceste lucruri de economia cotidiană, să 
ne imaginăm că mergeţi la aprozar să vă cumpăraţi un măr. în timp ce 
mergeţi, probabil că aveţi o idee despre care ar fi preţul rezonabil al unui 
măr. Dar asta nu era afacerea secolului. Iar pentru că tuturor părea să le 
placă acțiunile companiilor legate de bowling, investitorii doreau să le 
dețină, ceea ce a făcut ca ele să fie şi mai atractive. Să cumperi acțiuni AMF 
părea o afacere sigură, deoarece întotdeauna se găsea cineva care să vrea să 
ți le ia din mână. lar pe măsură ce prețurile acţiunilor creșteau, motivaţia de 
a face o analiză independentă - tipul de analiză care i-ar conduce pe oameni 
la a fi sceptici cu privire la întreaga nebunie a bowlingului - se diminua. 
Drept urmare, genul de diversitate de opinii de care depinde o piață 
sănătoasă a fost înlocuit de un tip de unidi-recționalitate a gândirii. Toată 
lumea zicea că bowlingul era cel mai tare lucru, aşa încât toată lumea 
credea că bowlingul este cu adevărat cel mai tare lucru. 


Prăbuşirea este, pur şi simplu, inversul unui balon, deși, de obicei, se 
produce mai brusc şi într-un mod mai vicios. Când se prăbuşesc lucrurile, 
investitorii sunt, din nou, lipsiţi de interes cu privire la valoarea „reală” a 
acțiunilor; ceea ce îi interesează este să le revândă. Evident, diferenţa este 
că, dacă în perioada de umflare a balonului, investitorii sunt siguri că 
prețurile vor continua să crească, la prăbuşire, investitorii sunt convinşi că 
prețurile nu vor merge decât în jos. Misterul, aici, este de ce se întâmplă 
prăbușirile la momentul la care apar, de vreme ce majoritatea prăbuşinilor 
din istoria financiară par să fi fost disproportionate faţă de cauzele lor 
imediate. Poate că cea mai potrivită analogie ne este oferită de biologul Per 
Bak, care compară prăbuşirea unei pieţe cu colapsul unei grămezi de nisip. 
Cât timp adaugi grăunțe de nisip peste grămadă, îşi va păstra forma pe 


măsură ce creşte, însă doar până la un moment dat, când ultimul grăunte de 
nisip va fi deja prea mult, iar grămada se va duce la vale. 


0 0 0 


INVESTITORII DE ASTĂZI sunt, cu siguranţă, mai bine informaţi decât 
investitorii din trecut, oricare ar fi momentul la care ne-am raporta. Ei ştiu 
că există baloane şi că ele nu prea se sfârşesc cu bine - sau că niciodată nu 
se termină bine. Deci, de ce sunt atât de greu de eliminat baloanele? 


Pentru a găsi răspunsul, ar fi util să aruncăm o privire asupra unui 
experiment realizat de Laboratorul de Economie Experimentală de la 
Caltech, prin care economiştii au demonstrat cum funcţionează baloanele. 
în experiment, studenților li s-a dat şansa de a tranzacționa acțiuni ale unei 
companii imaginare, timp de 15 perioade a câte cinci minute fiecare. 
Fiecăruia i s-au dat la început două acțiuni şi niște bani cu care să mai 
cumpere acțiuni, dacă doreau. Trucul era că, pentru fiecare acțiune, se 
plăteau ca dividende, la sfârşitul fiecărei perioade, câte 24 de cenți. Dacă, la 
sfârşitul primei perioade, aveai o acţiune, primeai 24 de cenți. Dacă aveai 
câte o acţiune de-a lungul întregului experiment, primeai 3,6 dolari (24 
cenți x 15). Aşa încât, înainte ca experimentul să înceapă, dacă cineva te 
întreba cât ai da pe o acțiune, răspunsul corect ar fi fost: „Nu mai mult de 
3,6 dolari". După ce se termina prima perioadă, trebuia să fu dispus să 
plătești nu mai mult de 3,36 dolari (3,6 - 0,24 dolari). După cea de-a doua, 
plăteai 3,12 dolari. Şi tot aşa. 


Ideea de bază era că nu exista niciun fel de incertitudine cu privire la cât 
valora fiecare acţiune (cum se întâmplă pe pieţele reale de capital). Dacă 
plăteai, pentru o acţiune, mai mult decât suma pe care urma să o colectezi 
din dividende, o supra-plăteai. Totuşi, când experimentul a început, preţul 
acţiunilor a sărit brusc la 3,5 dolari şi a stat la această valoare până aproape 
de final. Când acţiunile deja valorau mai puţin de trei dolari, oamenii încă le 
mai tranzacționau la valoarea de 3,5 dolari. Şi, pe măsură ce valoarea 
acţiunilor s-a prăbuşit bine sub doi dolari, preţul tot nu scădea. Şi chiar 
atunci când o acţiune valora sub un dolar, oamenii încă mai scoateau din 
buzunar 3,5 dolari ca să le cumpere. 


Ce credeau oare acei studenți? Designerul experimentului, economistul 
Colin F. Camerei; i-a întrebat de ce au continuat să cumpere la prețuri 
despre care trebuie să fi ştiut că sunt nebunești. Unii dintre ei au spus: 
„Sigur că ştiam că preţurile erau mult prea mari, dar am văzut că şi alții 
vindeau și cumpărau la aceleași preţuri. M-am gândit că aş putea cumpăra, 
colecta dividendele pentru o tură sau două şi apoi să le vând la același preţ 
vreunui alt idiot". Cu alte cuvinte, fiecare era convins că nu el era cel mai 
idiot dintre toți. 


Experimentul realizat la Caltech este important tocmai pentru că este atât de 
extrem. Studenţii aveau, toți, toate informaţiile necesare pentru a lua decizia 
corectă - adică, să nu plăteşti prea mult pe o acţiune. Ştiau când se va 
termina experimentul, ceea ce înseamnă că aveau o perioadă limitată ca să 
scape de acţiunile lor. Şi nu au comunicat între ei, exceptând ordinele de 
cumpărare şi vânzare. (Adică oamenii nu se încurcau unii pe ceilalți.) Şi 
totuși s-a format un balon. Acest lucru ne spune câte ceva despre pericolele 
luării de decizii dependente. 


Acestea fiind spuse, baloanele reale sunt mult mai complicate şi mai 
interesante decât sugerează experimentul Caltech. In primul rând, 
oamenilor angrenaţi într-un balon nu le este întotdeauna atât de evident că 
se află într-un balon. Studenţii lui Camerer au afirmat deschis că nu făceau 
decât să fie în căutarea celui mai prost dintre ei. Dar, în mijlocul unui balon 
real, oamenii - poate nu toţi, dar unii, cu siguranţă - încep să creadă în 
zvonistică. Oamenii care au cumpărat acţiuni Cisco atunci când acestea erau 
cele mai scumpe acțiuni din lume cu siguranţă că au făcut asta pentru că 
credeau că acțiunile Cisco nu aveau decât să continue să crească. Dar, 
ascuns în spatele acestei credinţe era un sâmbure de idee cum că firma 
Cisco ar putea chiar să valoreze 500 de miliarde de dolari. 


Caracterul insidios al unui balon, din această perspectivă, este că, cu cât se 
continuă mai mult, cu atât seamănă mai puţin cu un balon. Parte a acestui 
aspect este şi faptul că nimeni nu ştie când se va termina (Ia fel cum nimeni, 
chiar privind retrospectiv, nu ştie cum a început cu adevărat). O grămadă de 
autorități în materie preziceau, în 1998, prăbuşirea Nasdag-ului. Dar, dacă 
ieşeai de pe piaţă la acel moment, pierdeai un câștig de 40 de procente. 
Dacă ieşeai de pe piață înainte de 1999, pierdeai un câștig de 85%. Câţi ani 


trebuie ca piaţa să continue să crească, înainte să înceapă pur şi simplu să-i 
placă cum stau lucrurile? 


E uşor să vezi baloanele drept crize de isterie colectivă. Dar procesul e ceva 
mai complicat de atât. La urma urmei, aşa cum am văzut şi în capitolul 
despre imitație şi cascadele de informaţie, un fel de sprijinire pe inteligenţa 
celorlalți este ceva inevitabil şi, adesea, chiar benefic. Dacă grupurile, luate 
ca întreg, sunt relativ inteligente (după cum știm că sunt), atunci există o 
şansă mare ca preţul unei acţiuni să fie realmente corect. Problema este că, 
atunci când toți se sprijină pe inteligenţa grupului, nimeni nu face nimic 
pentru a aduce un aport de înţelepciune grupului. în ciuda a ceea ce spune 
Keynes, concursul de frumuseţe are şansa să o aleagă pe cea mai drăguță 
fată - adică motivul pentru care se desfășoară - doar dacă măcar unii din 
grup se gândesc cu adevărat la care este fata cea mai drăguță. 


Iar noi nu prea înțelegem cum încep baloanele, după cum nu prea știm nici 
de ce se sparg ele. Ce ştim este că ele nu pot fi create fără un fundament. 
Bowlingul era modul preferat de petrecere a timpului liber în anii 1950. 
Companiile de biotehnologie au revoluționat cu adevărat industria 
farmaceutică. lar internetul a fost o tehnologie transformativă. Problema 
este că, dacă baloanele încep ca niște încercări logice de a capitaliza de pe 
urma unor tendinţe puternice în afaceri, ele se transformă, curând, în 
altceva. Tentaţia de a tranzacționa acţiuni pe baza a ce fac ceilalți e aproape 
irezistibilă. Așteptările celorlalți le afectează constant pe ale tale. Iar, pe 
măsură ce investitorii se oglindesc tot mai mult unii pe ceilalți, 
înţelepciunea grupului ca întreg intră în declin. 


INFORMAȚIA ESTE CONSIDERATĂ, DE OBICEI, drept un lucru bun. 
De fapt, ca regulă generală, cu cât este mai multă informație, cu atât mai 
bine. lar una dintre provocările reale ale oricărei economii este să se asigure 
că investitorii ştiu destule lucruri despre companiile în care investesc. 
Totuşi, experienţa referitoare la baloane şi prăbuşiri sugerează că, în 
anumite circumstanţe, anumite tipuri de informație par, de fapt, să 
înrăutăţească lucrurile. După cum s-a dovedit, nu toate informaţiile sunt 
create la fel. Ilar modul în care este livrată informaţia poate avea un efect 
profund asupra modului în care este ea recepționată. 


Balonul pieţei de capital din anii 1990 a coincis cu o explozie a ştirilor 
financiare. în comparaţie chiar şi numai cu un deceniu înainte, investitorii 
au acum acces la mari tezaure de informaţii referitoare la companii și pieţe, 
grație internetului și televiziunii prin cablu. Cea mai influentă sursă de ştiri 
financiare a sfârşitului anilor 1990 a fost, fără îndoială, CNBC-ul. Andy 
Serwer, editorialist la revista Fortune, scria în 1999: „Cred că CNBC-ul este 
reţeaua TV a timpurilor noastre. Această piaţă care merge doar în sus, în 
care ne bălăcim an după an, a făcut ca investiţiile să devină sportul preferat 
al naţiunii noastre. Cu cât crește preţul acţiunilor, cu atât intră mai mulți 
oameni pe piață şi cu atât mai abitir urmărim CNBC-ul, pentru a ne menţine 
în acțiune informaţi". (Observaţi cum descrierea făcută de Serwer, „cu cât 
creşte prețul acțiunilor, cu atât intră mai mulți oameni pe piață", captează 
perfect logica unui balon de pe piaţa de capital.) în momentele de vârf ale 
pieţei, CNBC-ul era urmărit de şapte milioane de persoane pe săptămână, 
iar dacă erai interesat cât de cât de piaţa acțiunilor, n-aveai scăpare. îl cităm 
din nou pe Serwer: „CNBC-ul e peste tot: la bursă, la casele de brokeraj - 
dar şi în cluburile de fitness, în restaurante, florării şi pe platformele 
petrolifere, fabrici, casele frățiilor, birourile judecătorilor şi închisori". 


CNBC ne furnizează non-stop materiale despre ce face piaţa, cu o bandă 
care curge neîntrerupt în josul ecranului, cu preţurile acțiunilor şi cu 
actualizări de informaţii care sosesc în mod regulat de la diverse burse de 
acțiuni. într-un fel, reţeaua de televiziune nu era decât un intermediar, care, 
s-ar putea spune, lăsa piaţa să comunice cu ea însăşi. Dar, pe măsură ce 
popularitatea CNBC-ului creştea, creştea şi influenţa sa. în loc să 
comenteze pur şi simplu ce se întâmpla pe piaţă, CNBC-ul a început, 
neintenționat, să o miște. Investitorii erau influenţaţi să vândă sau să 
cumpere nu atât de ce anume se spunea la CNBC, ci pentru că se spunea la 
CNBC. 


De exemplu, economiștii Jeffrey Busse și T. Clifton Green au realizat un 
studiu despre cum au reacţionat piețele când CNBC a difuzat un material 
realizat de o manieră pozitivă despre nişte acţiuni, pe segmentul de prânz 
Midday Caii. Busse şi Green au arătat că preţurile au reacționat aproape 
instantaneu la ştire, crescând în primele 15 secunde după difuzarea 
materialului. Şi mai şocant a fost faptul că numărul de acțiuni tranzacționale 
a crescut de şase ori în primele minute după segmentul difuzat. Viteza de 


reacţie a fost dovada, pe de o parte, a eficienţei pieţei în încorporarea noii 
„informaţii”. Dar studiul a mai arătat şi că investitorii nu au reacționat la 
conținutul materialului. Cincisprezece secunde nu reprezintă un timp 
suficient pentru a decide dacă ceea ce spune CNBC-ul are vreun sens sau 
nu. Investitorilor - sau speculatorilor - nu le-a păsat decât că, dacă CNBC-ul 
a spus ceva, cineva va tran-zacționa pe această bază. Odată ce ştii că ceilalți 
vor reacționa la o ştire, singura întrebare care-ţi rămâne este: cine se va 
mișca cel mai repede? (De fapt, dacă te mişti prea încet, vei ajunge să pierzi 
bani.) Ken Wolff, trader de zi, a afirmat, pentru Business Week, că „CNBC 
este un instrument de tranzacţionare bazat pe impulsul momentului. îl 
folosim adesea". Iar editorialistul şi fostul manager de fond hedge James J. 
Cramer a scris despre emisiunea de dimineaţă a CNBC-ului, Squawk Box: 
„Cumperi acţiunile când auzi că au ajuns la Squawk". 


CNBC a amplificat natura dependenta a pieţei acţiunilor deoarece îi 
bombardează pe investitori cu știri despre ce cred ceilalți investitori. în 
vremurile de dinaintea CNBC-ului, majoritatea lucrurilor pe care cei care 
tranzacționau le ştiau despre ce credeau ceilalți trebuiau deduse din banda 
de cotaţii bursiere. Aşa încât, chiar dacă încercai să descifrezi motivele 
tuturor celorlalți, între tine şi piaţă era un spaţiu. în lumea nouă a ştirilor 
financiare, inferența nu mai este necesară (şi, probabil, nu mai e nici 
posibilă). Din contră, ţi se spune constant ce zic „traderii" şi care e pulsul 
„pieţei"”. Ca să ne întoarcem la metafora lui Keynes, e ca și cum CNBC-ul 
ar striga, cât e ziua de lungă, în gura mare, despre fetele pe care ceilalți le 
consideră cele mai frumoase. Ceea ce face şi mai greu decât deja este luarea 
de către fiecare investitor individual a unei decizii independente despre cine 
e cea mai frumoasă. Evident, acest lucru devine mult mai important în 
vremurile în care investitorii deja s-au constituit în turmă. într-o zi în care 
piaţa se prăbuşeşte, iar CNBC-ul a gravat pe ecran, cu litere aurite, MANIC 


MONDAY” pe ecran, fiecare decizie individuală luată de un investitor este 

cauzată de panica pe care o poate vedea pe ecranul din fața sa. Mentalitatea 
de turmă devine endemică, deoarece este prea greu să te gândești la altceva 
decât ce fac ceilalţi? 


Şi chiar dacă lăsăm la o parte problema efectului de turmă, nu e prea clar 
dacă un baraj de ştiri va conduce neapărat la o mai bună luare de decizii. La 


finalul anilor 1980, psihologul Paul Andreassen a realizat o serie de 
experimente cu studenţii la afaceri de la MIT, prin care a arătat că mai 
multe ştiri nu înseamnă întotdeauna o informare mai bună. Andreassen a 
împărțit studenţii în două grupe. Fiecare grup a selectat un portofoliu de 
acțiuni şi a aflat exact atâtea informaţii despre o acţiune câte erau necesare 
pentru a veni cu un preţ care să pară corect. Apoi, Andreassen a permis unui 
grup să vadă doar schimbările preţului acţiunilor lor. Puteau să cumpere sau 
să vândă dacă voiau, dar tot ce ştiau era dacă preţul unei acţiuni sau al alteia 
creştea sau scădea. Celui de-al doilea grup i s-a permis să vadă schimbările 
de preţuri, dar i s-a oferit şi un flux constant de informaţii financiare care, 
se presupunea, le explica ceea ce se întâmpla. în mod surprinzător, grupul 
cel mai puţin informat a performat mult mai bine decât grupul căruia i s-au 
dat toate informaţiile. 


Motivul, a sugerat Andreassen, ar fi că buletinele de știri tind, prin natura 
lor, să facă în aşa fel ca orice bucăţică de informaţie să capete un rol 
disproporționat de mare. Când o acţiune se prăbușește, de exemplu, căderea 
sa este înfăţişată ca un semn al faptului că la orizont se profilează o furtună, 
pe când o acţiune aflată în creştere pare să promită în viitor doar cer senin. 
Drept urmare, studenţii care au avut acces la ştiri au reacționat excesiv. Au 
cumpărat şi au vândut mult mai frecvent decât oamenii care au avut în 
vedere doar preţul, deoarece au 


Lunea nebună (n.t.). 


luat fiecare bucată de informaţie ca fiind excesiv de semnificativă. Studenţii 
care nu au avut acces decât la preţul acţiunilor nu au avut de ales decât să se 
concentreze asupra datelor fundamentale pe care le-au folosit şi pentru a-şi 
alege inițial acțiunile. 


Problema de a pune prea mare preţ pe o singură bucată de informaţie este 
multiplicată atunci când fiecare persoană de pe piață primeşte aceeaşi 
informație. Să luăm experimentul realizat de analistul financiar Jack 
Treynor. Mai întâi, Treynor i-a pus pe studenţii săi de la Finanţe să 
ghicească numărul de bile dintr-un borcan. Deloc surprinzător, numărul 
mediu ghicit s-a încadrat într-o marjă de eroare de 3% (în borcan erau 850 
de bile, iar media ghicită a fost de 871). O singură persoană din clasă s-a 
descurcat mai bine decât tot grupul, în ansamblul său. Până la acest punct, 


Treynor a demonstrat exact ce arătase şi experimentul cu estimarea greutății 
animalului, realizat de Francis Galton. 


Apoi, Treynor i-a pus din nou pe studenţi să ghicească numărul de bile. 
Intre timp, ei au fost avertizaţi să se gândească la faptul că, în partea de sus 
a borcanului, era aer şi că borcanul era din plastic, nu din sticlă, ceea ce 
însemna că putea ţine mai multe bile decât te-ai fi aşteptat. Media grupului 
s-a încadrat într-o marjă de eroare de 15% și a fost considerabil mai proastă 
decât numărul ghicit de o serie de oameni din clasă. 


Ideea este că informaţia a modificat perspectiva studenților, dar într-un mod 
partizan. Ceea ce li se spusese studenţilor era adevărat. Dar, deoarece era un 
adevăr care părea să fie direcţional într-un sens anume - probabil că erau 
mai multe bom-bonele în borcan decât credeau ei - le-a distrus 
înţelepciunea colectivă. A contat şi felul în care le-a fost împărtăşită 
informaţia. într-un fel, în loc să le spună „avem aici nişte bile gumate într- 
un borcan de plastic”, Treynor s-a dat peste cap să le explice de ce credea el 
că plasticul era așa de important. Făcând astfel, el a luat informația de la 
studenţii săi. Cu cât li se spuneau mai multe, cu atât ei știau mai puţine 
despre câte bile erau în borcan. 


Evident, economiile şi societățile depind de diseminarea informaţiilor 
publice - și înfloresc de pe urma lor. Totuşi, experimentele lui Andreassen și 
Treynor au sugerat că cea mai bună cale de a dezvălui informaţiile publice 
este fără zvonis-tică şi chiar fără comentarii din partea celor aflați în poziție 
de putere. în lumina acestor lucruri, modul în care Rezerva Federală anunţă 
creşterea impozitelor la dobânzi - prezentând doar un rezumat concis al 
deciziei sale - pare o chestie inteligentă. 


Grupurile nu pot fi înțelepte decât atunci când există un echilibru între 
informaţiile pe care le împărtăşesc toți membrii grupului şi informaţiile pe 
care aceştia le dețin în mod privat. Combinația tuturor acestor bucăţi de 
informație independentă - unele corecte, altele eronate - este cea care 
menţine grupul înţelept. După cum am văzut, pe piaţa acţiunilor, aşteptările 
celorlalți ne afectează propria noastră definiție asupra valorii, în cea mai 
mare parte a timpului, asta nu contează decât într-o mică măsură, deoarece 
aşteptările însele se află într-o concurentă oarecare. Dar într-un balon - sau 
atunci când un balon se sparge - se întâmplă că așteptările converg. Iar 


mass-media chiar joacă un rol în acest proces. In perioada de creștere, rar se 
aud voci divergente care sugerează că dezastrul este aproape, pe când, 
atunci când lucrurile încep să meargă rău, e greu să găseşti pe cineva care să 
sugereze că ar fi greşit să te pani-chezi. Astfel, mass-media exacerbează 
adesea - deși nu ea e cea care provoacă - bucla de feedback care continuă să 
crească în timpul unui balon. După cum am văzut, investitorilor deja le e 
destul de dificil să fie independenţi unii față de alții. Pe perioada unui balon, 
acest lucru devine aproape imposibil. Cu alte cuvinte, o piaţă se transformă 
într-o gloată. 


Bineînţeles, eşti tentat să spui că investitorii dintr-un balon şi-au pierdut 
mințile, că acționează irațional şi că vor avea o mahmureală teribilă când se 
vor trezi, după ce balonul se sparge. Şi aşa se și întâmplă. Dar ei nu fac 
altceva decât să-şi ia indiciile de la mulțime. Iar acesta nu e un fenomen cu 
totul neobișnuit. 


Să luăm, de exemplu, mulțimea de oameni din Seattle care au ispitit o 
femeie de 26 de ani să se arunce de pe podul Seattle Memorial, în august 
2001. Femeia își oprise mașina în trafic şi se urcase peste parapet. In spatele 
maşinii ei puse de-a curmezișul, s-au adunat zeci şi zeci de maşini, iar 
mulțimea de curioşi opriți să privească au făcut ca şi de cealaltă parte a 
autostrăzii traficul să încetinească, până ce a devenit o masă compactă. La 
faţa locului a sosit poliția, care a încercat să o convingă pe femeie să se dea 
Jos de pe parapet. între timp, enervaţi, șoferii, pietonii şi ceilalți călători 
dintr-un MetroBus blocat au început să-i strige femeii să sară. Strigau: 
„Termină odată", „Sari odată, tâmpito! Fă-o şi gata!" Poliţiştii încercau să o 
calmeze pe femeie. Dar eforturile lor au fost în zadar. Pe când mulțimea 
continua să strige, femeia a sărit şi a căzut o distanţă de 16 etaje în râul de 
sub ea. (Incredibil, dar a supraviețuit.) 


Incidentul din Seattle a fost neobişnuit deoarece a avut loc dimineaţa, dar 
prezenţa „mulţimii instigatoare", cum o numeşte sociologul Leon Mann, nu 
era defel o surpriză. în jumătate dintre cazurile de sinucidere prin aruncare 
în gol studiate de Mann, mulțimile s-au raliat să-l îndemne să sară pe 
potențialul sinucigaș. lar Mann a descoperit că este mult mai probabil ca 
mulțimile să acționeze astfel noaptea, când e mai ușor nu doar să rămâi 
neidentificat, ci și să te imaginezi ca parte a unui grup. Şi, cu cât un grup 


este mai mare, cu atât e mai probabil să strige la cel care vrea să sară. Mai 
precis, cu cât e mai mare grupul, cu atât e mai uşor să te simţi anonim. Dar 
mai e probabil şi că, cu cât mai mulți oameni strigau, cu atât mai mulți 
oameni voiau să strige. 


Bineînţeles, mulțimile instigatoare sunt relativ rare. Dar dinamica ce le 
conduce pare foarte asemănătoare comportamentului gloatelor care se 
revoltă. Iar procesul prin care o gloată violentă se încheagă efectiv pare 
curios de asemănător cu modul în care funcționează baloanele de pe piaţa 
acțiunilor, în miezul unei revolte, o gloată apare ca un singur organism, 
condus de o singură minte. Evident, comportamentul unei gloate are o 
dimensiune colectivă pe care un grup întâmplător de oameni care doar se 
plimbau pe acolo nu o au. Dar sociologul Mark Granovetter a argumentat că 
natura colectivă a unei gloate este mai degrabă produsul unui proces 
complicat, decât o simplă descindere în nebunie. în orice mulțime de 
oameni, a arătat Granovetter, există câțiva oameni care nu se vor revolta 
niciodată şi alţi oameni gata să se revolte în orice moment - „instigatorii”. 
Dar majoritatea oamenilor se află undeva la mijloc. Disponibilitatea lor de a 
se revolta depinde de ceea ce fac ceilalți oameni din grup. Mai precis, 
depinde de cât de mulți oameni din grup se revoltă. Pe măsură ce se revoltă 
tot mai mulți oameni, tot mai mulți decid să se alăture acestora. (Să ne 
gândim la ceea ce a spus Andy Serwer despre piaţa acțiunilor: „Cu cât 
creşte prețul acțiunilor, cu atât intră mai mulți oameni pe piață”.) 


Asta sună ca şi cum, odată ce o persoană a început să producă tulburări, este 
inevitabil să se producă o revoltă. însă, după părerea lui Granovetter, 
lucrurile nu stau așa. Ceea ce este hotărâtor, pentru rezultat, este amestecul 
de oameni din mulțime. Dacă există câțiva instigatori şi o grămadă de 
oameni care vor acţiona doar dacă un număr semnificativ de oameni din 
mulțime va acționa, atunci este mai probabil ca nimic să nu se întâmple. 
Pentru ca o mulțime să explodeze, e nevoie de instigatori, „radicali" - 
oameni care trec ușor pragul violenţei - şi o masă de oameni care poate fi 
mișcată încoace şi-ncolo. Rezultatul este că, deşi nu e neapărat uşor să 
începi o revoltă, odată ce o mulțime trece pragul spre violenţă, 
comportamentul său este modelat de cei mai violenţi dintre membrii săi. 
Dacă imaginea înţelepciunii colective despre care vorbim în cea mai mare 


parte a acestei cărți este judecata medie a grupului ca întreg, atunci gloatele 
nu sunt înțelepte, întrucât judecăţile lor sunt extreme. 


Bineînţeles, pe pieţe nu sunt tot timpul baloane - nici măcar în majoritatea 
timpului. lar în lucrările lui Granovetter găsim unele indicii cu privire la 
lucrurile de care au nevoie pieţele pentru a evita nesfârşitele accese de 
exuberanţă iraţională sau de disperare iraţională. In lumea lui Granovetter, 
dacă într-o mulțime există destui oameni care nu se vor revolta, indiferent 
de circumstanţe - adică, ale căror acţiuni sunt independente de 
comportamentul mulțimii ca întreg atunci revolta este mult mai puţin 
probabilă, deoarece, cu cât sunt mai mulți oameni care nu se revoltă, atunci 
vor fi cu atât mai mulți oameni care să nu vrea să se revolte. Analogia cu un 
balon de pe piaţa acțiunilor este evidentă: cu cât vor fi mai mulți investitori 
care să refuze să cumpere acţiuni doar pentru că ceilalți oameni le cumpără, 
va fi cu atât mai puţin probabil ca balonul să se umfle. Cu cât vor fi mai 
puţini investitori care să trateze piaţa de parcă ar fi concursul de frumuseţe 
al lui Keynes, cu atât decizia pieţei va fi mai solidă şi mai inteligentă. 

Democraţia: 


visuri despre un bine comun 


în ianuarie 2003, 343 de oameni, atent aleși ca să reprezinte un 
eșantion transversal aproape perfect al populaţiei Americii, s-au 
adunat în Philadelphia pentru un weekend de dezbateri politice. 
Subiectul era politica externă americană, cu teme care se întindeau 
de la iminentul conflict cu Irakul la proliferarea armelor nucleare și la 
epidemia mondială de SIDA. înainte de acel weekend, participanții 
au fost sondați, pentru a le fi aflată poziţia lor relativ la acele teme. 
Apoi, li s-a trimis un set de materiale informative, într-o manieră 
vizibil imparţială, care încercau să prezinte datele importante și să 
ofere un oarecare sens al dezbaterilor continue pe temele 
respective. Odată ajunși, au fostîmpărţiţi în grupuri mai mici, 
conduse de moderatori pregătiți anume, și s-au apucat să petreacă 
un weekend de dezbateri. Pe tot parcursul perioadei, li s-a dat șansa 
de a adresa întrebări unor comisii de experţi și figuri politice. La 
finalul weekendului, participanţii au fost supuși din nou unui sondaj, 
pentru a se vedea diferenţa produsă de deliberări. 


întregul eveniment, care a purtat numele dificil de Sondajul Convenţiei 
Deliberative pe Probleme Naţionale (National Issues Deliberative 
Convention Poli), a fost rodul minţii unui politolog de la Universitatea din 
Texas, pe nume James Fishkin. Fishkin a inventat sondajul deliberativ din 
frustrarea produsă de limitele informaţiilor obținute prin sondarea 
tradițională, dar şi datorită sentimentului că americanilor nu li se oferea nici 
informaţia, nici ocazia de a lua decizii politice inteligente. 


Ideea din spatele sondajelor deliberative - care sunt folosite acum în sute de 
oraşe din toată lumea - este că dezbaterea politică n-ar trebui şi nici nu are 
nevoie să fie încredinţată doar experților și elitelor care creează politicile 
publice. Dacă i se dă destulă informaţie şi şansa de a vorbi cu apropiații săi 
despre aceasta, cel mai obişnuit om este mai mult decât capabil să înțeleagă 
probleme complexe şi să facă alegeri semnificative referitor la acestea. Din 
această perspectivă, proiectul lui Fishkin este unul profund optimist, 
fundamentat pe o credinţă profundă atât în virtuțile deciziei informate, cât şi 
în capacitatea oamenilor obişnuiţi de a se guverna pe ei înșiși. 


Lui Fishkin i-ar plăcea ca sondajele deliberative să devină un proces 
regulat, la nivel naţional - dacă nu unul care să înlocuiască sondarea 
tradițională a opiniei, atunci măcar un proces care să îl completeze. De 
vreme ce sondajele deliberative reflectă mai bine ceea ce cred americanii 
despre unele probleme, a mai argumentat el, e mult mai firesc ca politicienii 
americani să apeleze la ele decât la banalele sondaje Gallup. Bineînţeles, 
acesta e un proiect donquijotesc, în bună parte deoarece sondajele 
deliberative sunt foarte scumpe şi consumatoare de timp, încât e greu de 
imaginat că ele vor deveni un aspect obişnuit al peisajului politic american. 
(Oricum, nu este clar nici dacă politicienii care se sprijină pe acestea chiar 
îşi doresc ca votantii să fie informaţi.) Dar acesta nu e nici pe departe atât 
de donquijotesc ca o altă idee de-a lui Fishkin, și anume: Ziua Deliberării. 
Propusă de Fishkin şi profesorul de drept de la Yale, Bruce Ackerman, Ziua 
Deliberării ar fi o nouă sărbătoare națională, în timpul căreia cu două 
săptămâni înaintea celor mai importante alegeri naționale, votanţii 
înregistrați s-ar aduna în comunitățile lor în grupuri mici de 15 persoane sau 
grupuri mari de 500 de persoane pentru a discuta problemele majore 
propuse în campania respectivă. 


Cetăţenii care ar participa, iar în săptămâna următoare ar vota, ar primi 150 
de dolari. 


Insă Ackerman și Fishkin ştiu cât de utopice - sau, pentru unii, distopice - 
par aceste idei. Dar ei afirmă că trebuie să se întâmple ceva semnificativ, 
pentru a opri această vidare de sens a democraţiei americane. După părerea 
lor, americanii sunt teribil de izolaţi și înstrăinaţi de sistemul lor politic; 
dezbaterea publică este tot mai grosolană și mai puţin informativă, iar ideea 


unui bine comun este eclipsată de felul în care am ajuns să venerăm 
interesele private. E nevoie de găsirea unor căi de a-i reangaja pe americani 
în viaţa civică, care să le ofere şansa atât de a-și exprima opiniile într-un 
forum semnificativ, cât şi de a învăţa despre diverse probleme. Aceste 
întruniri deliberative reprezintă un mijloc de a obține toate acestea. 


Ideea unei „democraţii deliberative" e o ţintă sigură pentru critici. Pare să se 
bazeze pe o concepție nerealistă asupra atitudinii civice a oamenilor. 
Conferă puteri aproape magice deliberării. Are o abordare de şcoală de 
modă veche, de genul: mănâncă-ţi spanacul ca să prinzi puteri. Şi chiar dacă 
ai accepta că oamenii sunt, de fapt, destul de sofisticați pentru a urmări 
raționamente politice complexe, nu e deloc evident că ei vor avea răbdarea 
sau energia de a face acest lucru sau dacă vor să li se spună să-și ia o 
vacanţă pentru că a sosit vremea să vorbească despre politică. Judecătorul 
Richard Posner, de exemplu, priveşte cu dispreţ ideea că deliberarea ne va 
transforma în nişte exemple de rațiune şi virtute. „Statele Unite reprezintă o 
societate de filistini tenace", scrie el în Law, Pragmatism and Democracy. 
„Cetăţenii săi au prea puţin apetit pentru abstracţiuni şi prea puţin timp sau 
înclinaţie ca să dedice un timp substanţial să se instruiască pentru a deveni 
votanţi informaţi şi orientaţi spre problemele publice." Şi, oricum, n-ar 
trebui să ne aşteptăm ca oamenii să fie capabili să vină cu o definiție de 
lucru a binelui comun. E mult mai dificil să formezi şi să informezi opinia 
despre lucrurile care sunt importante pentru societate în ansamblul său 
decât să afli unde-ţi sunt interesele proprii”, scria Posner. „Nu că nu ne-am 
putea simți decepționaţi cu privire la ultima dintre acestea, dar să te 
gândeşti la cele mai eficiente mijloace pentru a atinge un scop dat - rațiunea 
instrumentală, genul implicat în acțiunea direc-ționată spre interesul propriu 
- te face să avansezi mult mai repede decât orientarea asupra scopului, adică 
genul de raționament necesar pentru a determina ce e mai bine pentru 
societate ca întreg." 


Dar Posner şi adepţii democrației deliberative nu sunt în dezacord cu privire 
la împletirea de elemente de politici şi legislaţie (deşi probabil că s-ar 
contrazice şi pe tema asta). Cu ce nu cad ei de acord priveşte scopul: care 
este rostul democrației şi ce ne așteptăm noi să rezolve ea. Avem așa ceva 
pentru că le oferă oamenilor o senzaţie de implicare şi de control asupra 
propriilor lor vieţi, contribuind, astfel, la stabilitatea politică? Sau o avem 


pentru că indivizii au dreptubde a se guverna singuri, chiar dacă folosesc 
acest drept în moduri ridicole? Sau poate că o avem deoarece democraţia 
este, de fapt, un vehicul excelent pentru a lua decizii inteligente şi a 
descoperi, astfel, adevărul? 


n 


Să începem prin a formula această întrebare în alt mod, şi anume: care cred 
votanții că este rostul democrației? La începutul anilor 1960, un grup de 
economişti invadaseră ştiinţele politice pentru a oferi propriile lor 
răspunsuri la această întrebare. Aceşti economişti doreau să aplice acelaşi 
tip de raționament pe care-l folosiseră pentru studierea modului în care 
funcţionează piețele, asupra felului în care funcționează politica. Punctul de 
plecare implicit pentru majoritatea analizelor referitoare la piaţă este, 
bineînţeles, urmărirea propriului interes. Pieţele funcționează, cel puţin 
parțial, prin exploatarea demersurilor individuale de urmărire a propriilor 
interese ale oamenilor, în scopuri benefice la modul colectiv. Aşa încât 
acestor noi cercetători ai ştiinţelor politice le-a venit uşor să pornească de la 
premisa că toţi actorii politici - votanți, politicieni, legislatori - sunt 
conduși, în cele din urmă, de interesul propriu. Votanţii vor să-i aleagă pe 
acei candidaţi care vor avea grijă de interesele lor particulare și nu pe aceia 
care se vor preocupa de bunăstarea ţării ca întreg (decât în măsura în care 
bunăstarea unei ţări afectează şi bunăstarea votantului individual). Mai 
presus de orice, politicienii vor să fie aleşi şi, de aceea, votează nu în modul 
în care cred ei că e mai bine pentru națiune, ci în modul în care cred că ar 
avea cele mai multe șanse să-i câştige pe votanţi de partea lor, lucru care se 
traduce adesea printr-o politică a favorurilor și printr-o atenţie specială faţă 
de interesele puternicelor grupuri de lobby. Cei cu putere de decizie vor să- 
şi păstreze slujbele și să gestioneze şi mai multe resurse, aşa încât sunt 
constant motivaţi să exagereze importanţa a ceea ce fac ei şi să caute noi căi 
de a-şi lărgi arealul misiunii lor. Spre deosebire de piaţă, în politică, toate 
aceste comportamente dictate de propriul interes nu se traduc neapărat prin 
rezultate bune la nivel colectiv. Dimpotrivă, aceşti economişti - imprecis 
numiți „teoreticieni ai alegerii publice" - vedeau cum guvernul devenea pur 
şi simplu tot mai mare (de vreme ce fiecare avea un interes individual în a 
mai lua ceva de la stat şi că nimeni nu se preocupa de interesul comun), 


cum acesta intra în aranjamente confortabile cu afacerile pe care le 
reglementa şi cum îngăduia ca politicile 


economice să fie conduse în interesul grupurilor de putere, şi nu în interesul 
publicului ca întreg. 


Teoria alegerii publice e una dintre ideile acelea care par în acelaşi timp 
extraordinar de perspicace şi extraordinar de obtuze. Prin descrierea pe care 
o face politicii grupurilor de interese, prin recunoaşterea gradului în care 
problemele pe termen lung sunt amânate în favoarea unor consideraţii 
politice pe termen scurt și, în special, prin descrierea modului în care multe 
reglementări servesc de fapt interesele companiilor reglementate - această 
teorie reuşeşte să dea o explicaţie motivului pentru care atât de mulți 
americani resimt o frustrare față de guvernul lor. Pe de altă parte, prin 
presupunerea sa că principiile şi interesul public nu au ce căuta în politică, 
că votanţii se gândesc doar la situația lor particulară şi nu la marile 
probleme sociale şi politice atunci când își dau votul şi că grupurile de 
interese exercită un control aproape complet asupra procesului legislativ - e 
clar că teoria a trecut cu vederea ceva important. Teoreticienilor alegerii 
publice le-a fost clar, cum au scris şi James Buchanan şi Gordon Tullock, 
că: „Omul obișnuit acționează pe baza aceleiași scale de valori globale 
atunci când participă în activităţile economice şi în activităţile politice”. Dar 
aceasta este o simplă afirmaţie, nu ceva demonstrat. Pare la fel de plauzibil 
ca activități diferite să scoată la iveală în oameni valori diferite. Până la 
urmă, îi tratăm pe ceilalți membri ai familiei așa cum ne tratăm clientii? i 


Ideea nu este că interesul propriu ar fi irelevant pentru votanți. Dacă e să 
afirmăm doar lucrurile evidente, chiar dacă cineva încearcă să aleagă 
candidatul despre care crede că e cel mai bun pentru ţară ca întreg, interesul 
propriu va avea în mod evident o influenţă asupra factorilor pentru care el 
ar crede că un candidat e puternic sau slab. încercarea de a ajunge la o 
viziune politică lipsită de perspectivă şi complet dezinteresată este, evident, 
una inutilă. Dar aceasta nu înseamnă că interesul propriu determină 
deciziile votanţilor. Simplul fapt că cineva s-a deranjat să voteze arată că nu 
s-a ghidat pur şi simplu după propriul interes. Lamentaţiile despre slaba 
prezenţă la urne pot fi la modă în cercurile politice americane. Dar, din 
punctul de vedere al unui economist, chestia cea mai ciudată e că se găseşte 


cineva, oricine, care se deranjează să voteze. La urma urmei, votul tău are 
efectiv zero şanse să schimbe rezultatul unor alegeri, iar pentru majoritatea 
oamenilor, impactul pe care orice politician - fie el şi preşedintele -îl va 
avea asupra vieților lor cotidiene este relativ mic. Dacă votul tău nu 
contează, iar faptul că e ales un câştigător sau altul nu schimbă nimic, 
atunci de ce să mai votăm? 


Teoreticienii alegerii publice au făcut tot ceea ce le-a stat în putinţă ca să 
explice înclinația oamenilor de a vota. William Riker, de exemplu, a 
argumentat că, votând, oamenii mai degrabă îşi „afirmă o preferință 
partizană" şi își „afirmă eficacitatea [lor] în sistemul politic" decât să 
încerce a influenţa rezultatul unor alegeri. Dar, cu cât o explicaţie este mai 
zgârcită, cu atât sunt şanse mai mari să fie adevărată. Oamenii votează 
pentru că ei cred că trebuie să o facă - datele strânse de Riker în timpul 
perioadelor electorale din anii 1950 sugerează că „sentimentul datoriei" 
oamenilor este singurul şi cel mai bun predictor al faptului că oamenii 
votează sau nu - şi pentru că vor să aibă şi ei un cuvânt de spus, chiar şi 
unul mărunt, în privinţa modului în care este condus guvernul. Oricum, 
dacă votanţii sunt „expresivi", cum ar zice unii -adică își exprimă opiniile 
public, în loc să încerce să afecteze cursul unor alegeri -, pare destul de 
probabil ca acest lucru să ducă la rezultate mai bune pentru societate decât 
dacă oamenii ar vota conform propriului interes. 


Acum, chiar dacă oamenii votează dintr-un motiv diferit decât interesul 
propriu, aceasta nu înseamnă că votul lor reflectă altceva decât propriile lor 
interese. Dar, din nou, acest argument al interesului propriu are limitele 
sale. Mai întâi de toate, nu există o corelaţie clară între interesul propriu - 
cel puţin dintr-o perspectivă îngustă - şi comportamentul de votare. 
Majoritatea votanților americani nu sunt bogaţi şi nici nu vor fi vreodată. 
Cu toate acestea, cel puţin din 1980 încoace, au fost prea puţin interesaţi, 
dacă nu chiar deloc, de creșterea taxelor asupra celor bogaţi şi folosirea 
banilor astfel rezultați pentru interesele lor. Mai concret, Donald R. Kinder 
şi D. Roderick Kiewiet au sondat votanţii, într-o serie de studii desfăşurate 
în anii 1980, şi au descoperit că nu exista nicio conexiune între cum o duc 
votanţii și voturile lor, dar că există o corelație puternică între modul în care 
spun votanţii că o duce economia în general şi voturile lor. Chiar mai 
semnificative sunt studiile politologului David Sears, care au arătat că 


ideologia este mult mai bună decât interesul propriu când vine vorba de 
prezicerea atitudinilor referitoare la diverse probleme. De exemplu, 
conservatorii fără asigurare de sănătate încă se opun unui sistem național de 
(asigurări de) sănătate, pe când liberalii care au astfel de asigurări sunt în 
favoarea lor. 


Niciunul dintre lucrurile afirmate mai sus nu înseamnă însă că votantul 
american se apucă să cerceteze în profunzime problemele puse în joc şi să 
rumege gânduri serioase înainte să îşi dea votul. Nici pe departe. Evident că 
oamenii se vor baza în principal pe cunoașterea locală atunci când iau 
decizii - cam la fel cum fac oamenii la piață. Dar nu există o contradicție 
între a afirma că părerile oamenilor despre aceste probleme şi despre 
candidați sunt formate de circumstanţe locale şi de interesul propriu şi a 
afirma că votanţii ar putea fi totuși interesaţi să aleagă persoana cea mai 
potrivită pentru acea funcţie, şi nu persoana cea mai potrivită pentru ei 
înşişi. 


Conform unui sondaj realizat în 2002 la Universitatea din Maryland, 
americanii cred că SUA ar trebui să cheltuiască un dolar pe ajutoare externe 
la fiecare trei dolari cheltuiţi pe apărare. (Mie nu prea îmi vine să cred, dar 
asta spune sondajul.) In realitate, Statele Unite - care au unul dintre cele mai 
mici bugete pentru ajutorul extern din toate statele dezvoltate -cheltuiesc un 
dolar pe ajutorul extern la fiecare 19 dolari cheltuiţi pe apărare. Şi totuși, 
dacă-i întrebi pe americani dacă nu cumva cheltuim prea mulţi bani pentru 
ajutorul extern, răspunsul este, în mod tradițional, „da". Un motiv ar fi acela 
că americanii cred că Statele Unite cheltuiesc 24% din bugetul lor anual 
pentru ajutorul extern, după cum ne arată un alt sondaj de opinie realizat de 
Universitatea din Maryland. Realitatea este că se cheltuieşte mai puţin de 
un procent. 


Acest sondaj nu este un exemplu izolat. Nici nu e dificil să găseşti dovezi 
despre cât de puţine lucruri ştiu votanții americani. De exemplu, un sondaj 
din 2003 a descoperit că jumătate dintre cei sondaţi nu ştiau că în ultimii 
doi ani existase o reducere de taxe. 30% dintre americani credeau că taxele 
colectate pentru asigurarea socială şi de sănătate sunt parte din sistemul de 


impozitare a veniturilor, iar un alt sfert dintre ei nu știau dacă aceste taxe 
sunt sau nu parte a impozitului sau se plătesc separat. în plin Război Rece, 
Jumătate dintre americani credeau că Uniunea Sovietică era membră NATO. 
Date fiind toate aceste lucruri, este oare plauzibil ca votanții americani să 
fie în stare să facă alegeri politice de bun simţ? 


Ei bine, poate că nu. Dar adevărul este că nu aceasta este întrebarea corectă 
când vine vorba de democrația reprezentativă. Intr-o democraţie 
reprezentativă, întrebarea corectă este: pot oare americanii să aleagă 
candidatul care va lua decizia cea mai bună? Astfel formulată întrebarea, 
pare mult mai plauzibil ca ei să poată. Faptul că oamenii nu ştiu cât 
cheltuiesc Statele Unite pentru ajutorul extern nu e un semn al lipsei lor de 
inteligenţă. E un semn al lipsei lor de informare, care, în sine, e un indicator 
al lipsei lor de interes faţă de detaliile politice. Dar esenţa unei democraţii 
reprezentative este aceea că permite acelaşi tip de diviziune cognitivă a 
muncii care operează şi în restul societăţii. Politicienii se pot specializa şi 
pot obţine cunoştinţele necesare pentru a lua o decizie informată, iar 
cetăţenii îi pot monitoriza pentru a vedea ce s-a ales de acea decizie. Este 
adevărat că unele dintre decizii vor trece neobservate, iar altele vor fi 
interpretate greşit. Dar deciziile care au realmente un impact concret asupra 
vieților oamenilor, adică deciziile care contează cel mai mult, nu vor fi 
ignorate. In acest sens, un ingredient esențial al unei democraţii sănătoase 
este competiția. Competiţia este aceea care face să fie mult mai probabil ca 
politicienii să ia decizii bune, prin aceea că face să fie mult mai probabil să 
fie pedepsiţi dacă nu le iau. 


O reacție instinctivă la dovezile despre eșecurile democraţiei este insistența 
unora că am fi mai bine guvernaţi de o elită tehnocrată, care ar putea lua 
decizii în absenţa emoțiilor și acordând atenţie interesului public. Intr-o 
oarecare măsură, bineînţeles, deja suntem conduși de o elită tehnocrată, dată 
fiind forma noastră de guvernământ republicană și importanţa oficialilor 
nealeşi - cum ar fi Donald Rumsfeld şi Colin Powell - în viaţa politică. Dar 
ne-ar fi foarte dificil să argumentăm că majoritatea elitelor ar fi în stare să 
vadă dincolo de propriii lor ochelari de cal ideologici pentru a descoperi un 
interes public imaginar. Iar a avea încredere că o elită izolată, nealeasă ar 
lua deciziile corecte e o strategie stupidă, având în vedere tot ceea ce se ştie 
acum despre dinamica grupului mic, gândirea de grup şi eşecul diversităţii. 


Oricum, ideea că răspunsul corect la probleme complexe e pur şi simplu 
unul de tipul „întreabă expertul" presupune că experții sunt de acord în 
privința răspunsurilor. Dar ei nu sunt de acord şi, chiar dacă ar fi, e greu de 
crezut că publicul le-ar ignora pur şi simplu sfaturile. Eltele sunt la fel de 
partizane și nu cu mult mai devotate interesului public ca orice alt votant. 
Mai important: dacă reducem numărul celor ce au dreptul de a lua decizii, 
reducem și probabilitatea ca răspunsul final să fie cel corect. In cele din 
urmă, majoritatea deciziilor politice nu sunt simple decizii despre cum 
trebuie făcut un lucru. Ele sunt decizii despre ceea ce trebuie făcut, decizii 
care implică valori, negocieri şi alegeri cu privire la tipul de societate în 
care oamenii ar trebui să trăiască. Nu există niciun motiv să credem că 
experții sunt mai buni în luarea acestor decizii decât votantul obişnuit. 
Thomas Jefferson, cel puţin, credea că e posibil ca ei să fie chiar mai răi. 
„Pune în faţa unui plugar şi a unui profesor o dilemă morală", scria el. 
„Primul va decide la fel de bine sau chiar mai bine decât cel din urmă, 
deoarece nu a fost indus în eroare de reguli artificiale." 


Dar mai este şi faptul că democraţia permite o injectare constantă în sistem 
a acelui lucru denumit de mine mai sus „cunoaștere locală". în cele din 
urmă, politica este legată de impactul guvernării asupra vieții cotidiene a 
cetăţenilor. De aceea pare straniu să te gândești că, pentru a face politică 
bine, trebuie să te distanţezi pe cât posibil de viaţa de zi cu zi a cetăţenilor. 
La fel cum o piaţă sănătoasă necesită un flux constant de informație 
localizată, pe care o obţine din preţuri, o democrație sănătoasă are nevoie de 
un flux constant de informație localizată pe care o obține din voturile 
oamenilor. Aceasta este o informaţie pe care experţii nu o pot obține, 
deoarece nu este parte a lumii în care trăiesc ei. lar aceasta face ca sistemul 
să fie mai diversificat decât ar fi fost altminteri. Cum afirma şi Richard 
Posner: „Experții constituie o clasă distinctă a societăţii, cu valori şi 
perspective care diferă sistematic de cele ale oamenilor «obișnuiți». Totuşi, 
fără să presupunem că omul de pe stradă are o viziune foarte perspicace 
care îi este refuzată expertului sau că este imun la demagogie, vom resimţi 
ca reconfortant faptul că puterea politică este împărțită între experți şi 
nonexperți, în loc să fie monopolul celor dintâi”. 


IV 


Preambulul Constituţiei SUA defineşte scopul documentului ca fiind, în 
parte, acela de a „stabili dreptatea" şi a „promova bunăstarea generală". 
James Madison, în Federalist, numărul 51, a scris explicit că există două 
cerinţe pentru o bună guvernare: „Mai întâi, fidelitatea față de obiectul 
guvernării - şi anume, fericirea oamenilor; apoi, cunoaşterea mijloacelor 
prin care acest obiect poate fi atins". Temerea sa faţă de „facțiuni", între 
timp, pleca de la ideea că acestea îngreunează sarcina guvernului de a căuta 
„binele public". Această temere supravieţuieşte încă şi astăzi în critica 
obişnuită a puterii pe care o au grupurile de interese şi de lobby, care 
încurajează guvernul să favorizeze anumite interese speciale particulare, în 
defavoarea interesului public mai larg. Iar lamentările politicienilor (adesea 
false) despre cât e de malign partizanatul la Washington nu fac decât să 
rezoneze cu votanţii datorită sentimentului pe care-l au oamenii că politica 
de partid stă în calea a ceea ce e bine pentru ţară ca întreg. De fapt, cum am 
văzut şi în discuția noastră despre votanţii orientați spre interesul propriu, 
politicianul care nu se înfățișează - oricât de vag - ca fiind un slujitor al 
interesului public este o pasăre rară. ȘI, chiar dacă ştim că realitatea de la 
Washington este dominată de interese speciale şi politica favorurilor, 
rămânem cu toate acestea robi ideii că guvernarea ar trebui să fie capabilă 
să depăşească interesele înguste. 


Problema este totuși că nu avem un standard care să ne permită să judecăm 
dacă o decizie politică este „corectă" sau „greşită". Iar acest lucru se află 
într-o contradicție flagrantă cu felul în care lucrează pieţele, unde suntem 
capabili să evaluăm (cândva, în viitor) dacă preţul acțiunilor unei companii 
reflectă cu adevărat valoarea sa din prezent, sau în ce fel cotarea unui preţ 
pe lowa Electronic Market ar reuşi să prezică rezultatul unor alegeri. Eu aş 
mai spune că este în contradicție şi cu situația corporațiilor, unde există o 
definiție simplă şi coerentă a „ce e în interesul corporației" - şi anume, 
creşterea legală a valorii scontate a viitoarelor fluxuri financiare ale 
companiei. Acum, asta nu înseamnă că tuturor celor care lucrează pentru 
companie le pasă de interesul corporatist; şi, adesea, unii oameni - cum ar fi 
acei CEO care s-au pricopsit cu consilii de administraţie foarte prietenoase, 
care îi plătesc cu sute de milioane de dolari - fac lucruri care se opun direct 
acestui interes. Dar ideea este că avem un standard - despre care se admite 
că nu este unul prea ridicat sau prea moral - care ne permite să afirmăm, cu 


o oarecare aproximaţie, dacă o anumită strategie a fost bună sau rea, dacă a 
avut succes sau a eşuat. 


Dar, când vine vorba de democrație, e mult mai greu de ajuns la un astfel de 
standard, în mare parte deoarece oamenii sunt egoiști şi pot acţiona în 
moduri contrare interesului public (acest lucru este valabil şi pentru 
corporaţii şi e şi mai valabil pe piaţă, unde mulţi directori de companii ar 
prefera ca preţurile să nu se apropie niciodată de valoarea lor reală), dar asta 
din cauză că - aşa cum spunea și economistul Joseph Schumpeter - „binele 
comun înseamnă lucruri diferite pentru diferiți oameni sau grupuri diferite”. 
Aşa încât doi politicieni pot spune că acţionează în interesul public şi pot 
chiar să fie convinși de acest lucru, pentru ca apoi să promoveze politici 
radical diferite. Putem fi de acord cu una, iar cu cealaltă, nu. Dar nu e 
evident că putem afirma că una dintre ele a acționat împotriva binelui 
comun. 


Motivul pentru care această întrebare contează priveşte faptul că, dacă am 
putea afirma într-un mod obiectiv că anumite politici publice contrazic 
binele comun, atunci e de presupus că încrederea democraţiei într-o 
versiune sau alta a înţelepciunii colective - aşa cum este oglindită aceasta de 
voturi - o va transforma într-un excelent sistem de luare a deciziilor şi ar 
face în aga fel ca şansele oricărei democraţii de a adopta politici publice 
bune să fie foarte ridicate. Nici măcar faptul că cei mai mulți dintre votanți 
nu sunt prea bine informaţi sau prea sofisticaţi nu ar fi cu adevărat o 
problemă. La urma urmei, pe tot parcursul acestei cărți am văzut că grupuri 
care cuprind o diversitate de abilităţi, angajamente și informaţii produc 
judecăţi colective superioare. Nu există niciun motiv să credem că 
mulțimile care sunt înțelepte în majoritatea situaţiilor ar deveni, brusc, 
stupide, odată ajunse în arena politică. 


Din nefericire, nu există motive să credem că, dacă nu se poate găsi un 
răspuns obiectiv la o problemă, mulțimea va fi înţeleaptă în maniera în care 
erau neguțătorii lui Francis Galton, clienții lui Robert Walker şi cei care 
votează site-urile de pe Google. Astfel, într-o democraţie, alegerea 
candidaților și realizarea politicilor publice nu sunt probleme cognitive, aşa 
încât nu ar trebui să ne așteptăm să facă loc înţelepciunii mulțimilor. Pe de 
altă parte, nu există niciun motiv să credem că orice alt sistem politic (o 


dictatură, un sistem aristocrat, condus de elite) ar fi mai bun când vine 
vorba de politici, iar riscurile inerente acestor sisteme - în special riscul de 
exercitare a unei puteri nesupuse controlului şi care nu dă socoteală nimănui 
- ar fi mult mai mari decât cele dintr-o democraţie. 


Am putea să ne oprim aici, cu gândul că a avea sistemul „cel mai puţin 
rău", aşa cum afirma Churchill, e mai bine decât să ai unul rău. Dar mai e 
ceva ce trebuie spus. La începutul acestei cărți am sugerat că există trei 
tipuri de probleme (cognitive, de coordonare şi de cooperare) cu care se 
confruntă grupurile şi că inteligenţa colectivă, care se manifestă în moduri 
diferite în faţa acestor diferite tipuri de probleme, ar putea ajuta la 
rezolvarea lor. După cum am văzut, soluţiile colective la problemele de 
cooperare şi coordonare nu sunt la fel ca soluţiile la problemele cognitive. 
Sunt mai difuze şi mai puţin definitive - să ne amintim soluția Brian Arthur 
la problema El Farol sau modul în care majoritatea actanților din jocurile cu 
ultimatum ale binelui public sprijină norme prost definite, dar nu mai puţin 
reale, de corectitudine şi responsabilitate reciprocă. Aceste soluţii tind să 
apară în timp și nu ca produs al unei decizii colective singulare: să ne 
amintim numai modul în care sistemele de comerţ în care oamenii aveau 
încredere doar în cei din aceeaşi familie sau clan au evoluat în timp spre o 
lume în care oameni străini unii de alții fac un comerţ mulţumitor unii cu 
alții. lar aceste soluţii sunt adesea fragile sau vulnerabile la exploatare de 
către ceilalți, cum ar fi evazi-oniştii fiscali şi adepţii gratuităților. 


Totuşi, cu toate acestea, soluțiile la problemele de cooperare și de 
coordonare sunt reale, în sensul că funcţionează. Ele nu sunt impuse de sus, 
ci apar din cadrul mulțimii. Şi, per ansamblu, ele constituie soluții mai bune 
decât cea la care ar ajunge orice grup de gardieni de-ai lui Platon. La fel am 
putea crede şi despre democraţie. Nu e un mod de rezolvare a unor 
probleme cognitive şi nici un mecanism de dezvăluire a interesului public. 
Dar este un mod de a face față (şi nu de a rezolva odată pentru totdeauna) 
problemele fundamentale ale cooperării şi coordonării: Cum trăim 
împreună? Cum putem face ca traiul în comun să se desfăşoare în beneficiul 
nostru reciproc? Democraţia îi ajută pe oameni să răspundă la aceste 
întrebări, deoarece experiența democratică este experienţa de a nu putea 
obține tot ceea ce îţi dorești. Este experienţa de a-ţi vedea opozanții 
câştigând şi obținând ceea ce ai sperat tu să obţii și de a accepta acest lucru, 


deoarece crezi că ei nu vor distruge lucrurile pe care le valorizezi tu și 
pentru că știi că vei mai avea o şansă de a obține ceea ce dorești. în acest 
sens, o democrație sănătoasă insuflă virtuțile compromisului - care 
reprezintă, la urma urmei, fundamentul contractului social - şi ale 
schimbării. Deciziile pe care le iau democraţiile ar putea să nu demonstreze 
înţelepciunea mulțimii. Decizia de-a o face în mod democratic însă, da. 

In lunile ce au urmat apariţiei înțelepciunii mulțimilor, am petrecut o 
considerabilă perioadă conducând experimente care semănau destul de mult 
cu concursul de cântărire a boilor peste care a dat la târg Francis Dalton, în 
1906. în mod obişnuit, când sunt intervievat pentru radio sau pentru 
televiziune sau când trebuie să vorbesc în fața unui grup, mi se cere să 
imaginez un concurs care să demonstreze înţelepciunea colectivă în acţiune. 
Aşa că m-am dus în Times Square, la diverşi oameni, la întâmplare şi i-am 
rugat să spună câte bile erau într-un borcan de plastic. In Grand Central 
Station, unui grup de turiști care venise la New York pentru a se îmbarca pe 
Queen Mary II le-am cerut să ghicească ce greutate am. Iar publicul 
emisiunii radio a Dianei Rehm a fost întrebat câte cărți am eu în birou - o 
încăpere pe care am descris-o în direct, dar pe care, în mod evident, 
niciunul dintre aceştia nu o văzuse vreodată. 


Mi-a plăcut să fac toate aceste lucruri, pentru că a fost distractiv (mă rog, să 
abordezi oameni în Times Square a fost descurajant, la început) şi pentru că 
a făcut ca argumentele acestei cărți să pară şi mai solide. Dar când am 
început să fac aceste experimente, am înţeles ceva ciudat: de fiecare dată 
aveam, pentru o secundă, un sentiment de nesiguranţă, că se va întâmpla 
ceva greşit şi că, de data asta, mulțimea avea să fie pe lângă rău de tot. 


Dar lucrurile nu au mers niciodată rău. De fiecare dată, mulțimea făcea 
exact ce se aștepta de la ea: judecata sa colectivă era foarte corectă şi mai 
bună decât marea majoritate a judecăților individuale. Iar acest lucru a fost 
adevărat, deşi, în unele cazuri, grupurile erau relativ mici şi deşi câteodată 
problemele erau aproape imposibile. (Ascultătoriui emisiunii Dianei Rehm, 
de exemplu, au făcut o treabă foarte bună ghicind numărul de cărți din 
biroul meu, chiar dacă nici măcar eu nu știam câte cărți se aflau acolo.) De- 
a lungul timpului, m-am obişnuit cu asta, iar aceste momente de îndoială au 
început să apară tot mai rar. Dar, mă gândesc eu, este relevant faptul că ele 
au existat de la început. Chiar şi după ce scrisesem o carte întreagă despre 


înţelepciunea colectivă, încă mai exista în mine o parte care punea sub 
semnul îndoielii faptul că aşa ceva ar funcționa cu adevărat. 


Această poveste este, cred, o mărturie despre cât de stranie - şi 
contraintuitivă - este de fapt înţelepciunea mulțimilor. La cea mai mare 
parte dintre noi, reacția inițială față de ideea de a te baza pe judecata 
colectivă a unui grup de oameni diferiți este aceea că nu va funcționa. 
Oamenii bine informaţi vor fi depăşiţi net de cei prost informaţi, iar decizia 
grupului va fi mai rea decât chiar a celui mai obişnuit dintre indivizi. ŞI, 
deși am putea fi de acord, dând înţelepţi din cap, cu sloganul „Niciunul 
dintre noi nu ştie mai multe decât noi toți luaţi ca întreg”, suntem mult mai 
înclinați să dăm crezare spuselor personajului interpretat de Tommy Lee 
Jones diii Men in Black: „Un om singur e deştept. Oamenii, adunaţi laolaltă, 
sunt proşti”. Am scris înțelepciunea mulțimilor în parte pentru a explica de 
ce este greşită această idee. Deși eu ştiu că pare corectă. 


De aceea, ceea ce m-a surprins mai tare nu a fost tenacitatea rezistenței față 
de ideea că mulțimile ar putea fi înțelepte, ci mai degrabă viteza cu care 
această idee e îmbrăţişată şi folosită într-un scop bun. în timpul alegerilor 
prezidențiale din 2004, de exemplu, s-a acordat multă atenţie previziunilor 
electorale pe care pariorii le-au făcut pe lowa Electronic Markets (IEM) și 
pe TradeSports.com. La alegerile precedente, aceste pieţe fuseseră tratate 
mai degrabă ca nişte curiozități - experimente care intrigă, eventual, dar nu 
neapărat ceva care să fie luat în serios. Totuşi, în 2004, ele au reprezentat o 
parte constantă a discuţiilor despre alegeri de pe internet şi au apărut destul 
de frecvent şi în media mainstream. Când s-au întâmplat evenimente majore 
în cursa prezidențială, prima reacţie pe care au avut-o cei mai mulți oameni 
a fost să vadă cum au reacționat aceste pieţe. IEM-ul și TradeSports erau 
verificate și atunci când sondajele păreau neobişnuit de volatile. Iar per 
total, încrederea oamenilor în aceste pieţe s-a născut tocmai din 
performanţele lor: previziunile din ajunul alegerilor date de IEM referitoare 
la cota voturilor între Bush şi Kerry au fost foarte apropiate de rezultatele 
reale, în vreme ce TradeSports s-a descurcat foarte bine cu previziunile 
legate de statul pe care îl va conduce fiecare candidat. (Totuși, în ziua 
alegerilor, ambele au performat foarte prost - şi ele, ca toate celelalte 
autorități în materie, au fost induse în eroare de sondajele realizate la ieşirea 
de la urne, care preziceau victoria lui Kerry.) 


Virtuţile înţelepciunii colective au început să-şi sape drum și în America 
corporatistă; multe companii s-au apucat să experimenteze, folosind mici 
pieţe de predicţie internă, pentru a surprinde inteligenţa angajaţilor lor. 
Când atât revista Times, cât şi US News & World Report au realizat 
materiale ample despre pieţele informaţiei și corporaţii, a părut evident că 
lucrurile încep să se schimbe. De asemenea, diferite agenţii guvernamentale 
s-au apucat să încerce diferite forme de colectare a informaţiei şi de luare a 
deciziei; mai uimitor este că şi unii oameni din comunitatea serviciilor 
secrete ale SUA au tot discutat despre modul în care mecanismele colective 
ar putea dejuca problemele despre care s-a scris atât - problemele care au 
dat bătăi de cap serviciilor secrete din SUA în ultimu ani. 


Interesul crescut faţă de înțelepciunea colectivă este produsul unui 
mănunchi de factori, dar eu cred că, din multe puncte de vedere, el este 
legat în mod direct de importanţa crescută a internetului. în parte, se 
datorează, cred, faptului că etosul intemetului presupune un respect 
fundamental față de înţelepciunea colectivă, în care şi investeşte mult, fiind, 
într-un anume fel, ostil ideii că puterea și autoritatea ar trebui să aparțină 
unei mâini de oameni selecți. Multe dintre cele mai celebre mărci ale 
intemetului - Google, Slashdot, Wikipedia - sunt produsele înţelepciunii 
mulțimilor, iar, la modul și mai general, internetul în sine, prin structura sa, 
pare antiierarhic. El oferă, în fiecare zi, o demonstraţie vie a faptului că 
sistemele pot funcționa fără piedici, într-un mod inteligent, fără ierarhiile 
tradiționale şi fără ca cineva să se afle la cârmă. 


La fel de important este şi faptul că internetul pur şi simplu face ca 
agregarea informaţiei din mai multe surse să fie mai ușoară ca niciodată. La 
scară istorică, una dintre cele mai mari obiecții aduse luării de decizii 
colective a fost aceea că era cu necesitate ineficientă, că odată ce un grup a 
ajuns dincolo de o anumită mărime, dura prea mult şi era prea dificil să li se 
dea tuturor membrilor șansa de a avea ceva de spus în rezolvarea problemei. 
Dar acum, aceasta nu mai pare o obiecţie plauzibilă (în caz că a fost 
vreodată), de vreme ce acum este posibil să soliciți informații de la oameni 
aflați oriunde în lume, să o agregi şi să ajungi la o decizie colectivă cu un 
simplu click pe un mouse. De exemplu, recent, NASA a condus un 
experiment online, pe care l-a denumit „Clickworkers" („„lucrătorii-cu- 
mouse-ul", n.t.), care fusese proiectat să testeze dacă judecata colectivă a 


unor oameni obişnuiţi ar fi utilă la identificarea și clasificarea craterelor de 
pe Marte. Puteai merge pe site, să te supui la o scurtă sesiune de training şi 
apoi să începi să dai click. Deloc surprinzător, rezultatul a fost că judecata 
colectivă a „lucrătorilor cu mouse-ul" a fost „aproape imposibil de 
diferențiat" de cea a unor „geologi cu ani de experienţă în identificarea 
craterelor de pe Marte”. 


în ceea ce mă privește, una dintre lecţiile principale ale înțelepciunii 
mulțimilor este aceea că nu ştim întotdeauna unde se află informaţia cea 
bună. Adică, în general, e mai înțelept să arunci un năvod cât mai mare cu 
putinţă, decât să pierzi timpul încercând să-ţi dai seama cine ar trebui să se 
afle în grup şi cine nu. Şi aceasta este o idee care se potriveşte foarte bine 
internetului, de vreme ce una din experienţele cele mai obișnuite pe net este 
să dai peste informaţie în locuri unde nu te-ai fi aşteptat niciodată să o 
găseşti. în loc să folosim doar filtrele consacrate ale informaţiei, 
recunoaștem că putem întâlni cea mai bună informație în locuri 
netradiționale (şi încercăm să o găsim pe Google, bazându-ne, şi acolo, pe 
înţelepciunea mulțimilor). 


Ideea nu este că ai avea nevoie de internet pentru a profita de inteligenţa 
colectivă. Sălile de pariuri, pieţele de acţiuni, concursurile de ghicit 
numărul de bile din borcane au existat cu mult înaintea internetului - şi, de 
aceea, de tot atâta timp există şi înţelepciunea mulțimilor. Dar cred că, într- 
adevăr, ubicuitatea accesului la internet și la tehnologiile informaţiei și 
modul în care oamenii sunt, acum, pur şi simplu mai conectaţi (tehnologic, 
dacă nu şi social) decât oricând, au fost foarte importante în transformarea 
înţelepciunii colective din ceva care părea mai degrabă o fantezie într-o 
realitate. Acum 25 de ani, unei companii care ar fi vrut să-şi deschidă 
procesele de luare a deciziei către angajaţii din diverse părți ale lumii şi 
către diferitele părți ale organizației i-ar fi fost foarte dificil să reușească. 
Astăzi, mai există doar puţine obstacole, şi acelea de ordin practic. Singurul 
obstacol real este cel mental. 


n 


Bineînțeles, poate că cel mai important dintre aceste obstacole este 
presupunerea la care am făcut aluzie la începutul acestei postfețe - și anume 


că poate ne-ar fi mai bine dacă ne-am pune încrederea într-o singură 
persoană, decât în mai multe. Evident că întrebarea care mi-a fost pusă de 
cele mai multe ori, după apariția acestei cărţi, a fost: „Chiar credeți că un 
grup de oameni de pe stradă pot şti mai multe pe o problemă complexă 
decât un expert?" 


E o întrebare interesantă, dar, într-un anume fel, cred că ea de fapt nu 
ajunge la esenţa lucrurilor. Adevărul este că înțelepciunea mulțimilor nu a 
fost niciodată gândită ca o apărare a omului obișnuit contra expertului. 
(După cum am spus şi în carte, presupun că în majoritatea cazurilor, 
„mulţimile" vor include şi experți, şi amatori.) Expertiza este valoroasă; 
oamenii deştepţi sunt valoroşi. Cu cât un grup are mai multă informație, cu 
atât mai bună va fi judecata sa colectivă, aşa încât e de dorit, pe cât posibil, 
să ai cât mai mulți oameni cu informaţie de calitate în grup. 


Totuşi, să recunoști că expertiza este valoroasă nu înseamnă același lucru cu 
a spune că trebuie să te bazezi pe un singur expert pentru a lua decizi. 
înțelepciunea mulțimilor nu este un argument împotriva experților, ci 
împotriva încrederii noastre excesive în acea unică persoană învestită cu 
luarea deciziilor. Cred că există două mari probleme în ceea ce priveşte 
încercarea de a conta pe o singură persoană - indiferent cât de bine 
informată ar fi ea. Prima ar fi aceea că adevărații experți -adică titanii - sunt 
surprinzător de dificil de identificat. De fapt, dacă un grup este destul de 
inteligent pentru a şti dacă un individ este cu adevărat acel geniu în luarea 
deciziilor, atunci acel grup este destul de inteligent încât să nu aibă nevoie 
de acel individ. 


A doua problemă - şi cea mai importantă - este că până şi cei mai străluciți 
experți au propriile lor distorsionări subiective şi puncte slabe, aşa încât şi 
ei fac greşeli. Dar ce este mai tulburător este că, în general, nici măcar nu 
ştiu când fac acele greşeli. Unele dintre cele mai surprinzătoare materiale 
din înțelepciunea mulțimilor ne arată cum judecăţile experților sunt prost 
calibrate - ceea ce înseamnă că există o corelație prea mică între încrederea 
expertului în propria sa judecată şi acurateţea acesteia. Cu alte cuvinte, 
experții nu ştiu când nu ştiu ceva. Acesta este şi motivul pentru care merită 
să arunci un năvod mai mare şi pentru care a conta pe o mulțime de oameni 
care să ia decizii îţi crește (deşi nu îţi garantează) şansele de a ajunge la o 


decizie bună. Să te bazezi mai degrabă pe o mulțime decât pe un individ îți 
creşte șansele de a găsi informaţia despre care nu aveai habar că există. Şi, 
la fel de important, îţi minimizează impactul greșelilor pe care le fac 
indivizii. 


Din punctul meu de vedere, aceasta este una dintre marile virtuți ale luării 
de decizii colective (şi poate singura): nu contează dacă un individ face o 
greşeală. Atâta vreme cât grupul este destul de divers şi independent, erorile 
pe care le fac indivizii se anulează unele pe altele, oferindu-ţi doar 
cunoaşterea pe care o are grupul. Acum, realizez că unor oameni (care mi- 
au şi spus-o) toate acestea sună fie uşor mistic, fie de-a dreptul 
suprasimplificat. Dar se întâmplă că acesta este modul în care funcționează 
lumea. Este uşor să ne imaginăm o lume diferită, în care oamenii fac, toţi, 
aceleaşi greşeli; deci, punând laolaltă judecăţile lor, au ajuns mai proști, şi 
nu mai deştepţi. 


(E uşor să ne imaginăm o astfel de lume pentru că, uneori - să ne gândim 
numai la balonul pieţei acțiunilor de Ia sfârşitul anilor 1990 - asta e lumea 
în care trăim.) Dar, dacă suntem atenţi să păstrăm diversitatea grupului şi 
să-i împiedicăm pe oameni să se influenţeze prea mult unii pe alţii, greşelile 
individuale pe care le fac oamenii pot fi irelevante. Iar judecata lor colectivă 
va fi înțeleaptă. 


Problema experți versus grup este, bineînţeles, problema fundamentală care 
se află la baza înțelepciunii mulțimilor. Dar mi-au mai fost puse o grămadă 
de întrebări despre care este cel mai bun mod de a te folosi de înţelepciunea 
colectivă şi despre ce e necesar pentru a face ca înţelepciunea mulțimilor să 
funcționeze. Cele mai importante două întrebări sunt: 1) este nevoie de o 
recompensă pentru ca oamenii să dea tot ce e mai bun din ei? şi 2) 
paradoxal, e nevoie de un lider care să recunoască înțelepciunea mulțimii Și 
să fie capabil să o folosească? 


Prima întrebare este despre stimulente. Aproape sigur, stimulentele ajută, 
fie şi numai pentru că perspectiva unui câștig (sau a unei pierderi) îi ajută 
pe oameni să se concentreze, iar în situaţiile în care informaţia relevantă 


poate să nu fie atât de evidentă - când e nevoie să faci ceva săpături pentru a 
da de ea -, ele pot fi foarte utile. Dar lucrul interesant este că aceste 
stimulente nu trebuie neapărat să fie financiare. Am sugerat acest lucru şi 
mai înainte, dar acum suntem mult mai încrezători că e adevărat, grație unui 
remarcabil studiu realizat de NewsFutures.com şi TradeSports.com, cele 
mai importante site-uri de tranzacţionare ordine. 


Cum am menţionat şi în capitolul 1, aceste site-uri oferă, ambele, piețe 
pentru o serie de evenimente din lumea reală, înainte de invadarea Irakului, 
de exemplu, puteai cumpăra şi vinde contracte, pe NewsFutures, în funcție 
de cât de probabil era ca Saddam Hussein să mai fie la putere la sfârşitul lui 
aprilie 2003. Iar în timpul alegerilor prezidenţiale din 2004, TradeSports a 
oferit contracte care-ţi permiteau să pariezi pe performanţa realizată de 
George W. Bush sau de John Kerry în fiecare stat din uniune, precum şi un 
pachet de pariuri combinate, în corelaţie cu faptul că Osama bin Laden ar fi 
fost prins înainte de ziua alegerilor. Dar, printre cele mai populare pieţe de 
pe aceste site-uri sunt, destul de previzibil, de altfel, pariurile sportive, şi în 
special pentru meciurile din NFL, unde piaţa încearcă efectiv să prevadă 
modul în care va arăta tabela de puncte la sfârşit. 


Deşi NewsFutures şi TradeSport sunt asemănătoare din multe puncte de 
vedere, ele diferă într-un punct crucial: NewsFutures e o piață pe care se 
tranzacţionează cu bani fictivi, pe când pe TradeSports oamenii joacă cu 
bani reali. Aşa încât ideea unui experiment natural a apărut de la sine. 
Autorii studiului - Emile Servan-Schreiber, Justin Wolfers, David Pennock 
şi Brian Galebach - au comparat performanţa celor două pieţe, de-a lungul 
sezonului 2003 din NFL. Deloc surprinzător, au aflat că judecata colectivă a 
pariorilor de pe ambele pieţe a fost excepțional de bună (şi aproape mai 
bună chiar decât a majorităţii experților, de exemplu, dintr-un alt joc 
Online). Totuşi, mai important a fost că ei au aflat că previziunile de pe 
piaţa pe bani fictivi au fost la fel de corecte ca cele de pe piaţa pe bani reali. 
Aparent, stima de sine pe care o obţin oamenii pentru că se descurcă bine pe 
NewsFutures împotriva competitorilor este un stimulent suficient. 


Faptul că nu sunt necesare stimulente financiare pentru a culege beneficii de 
pe urma înțelepciunii mulțimilor este foarte important, la modul potențial, 
dacă ne gândim cum poate fi folosită această noţiune în interiorul 


organizaţiilor. Una dintre provocările reale ale plasării unor astfel de burse 
interne în interiorul, să zicem, unei corporaţii este tocmai aceea de a-ţi da 
seama cum funcționează aceste recompense mai exact. Vrei ca oamenilor să 
le pese destul de mult de piaţă încât să trateze cu seriozitate previziunile, 
dar să nu le pese atât de mult, încât să-și neglijeze propria muncă. ȘI nu-ţi 
doreşti nici ca miza financiară de pe piață să fie atât de mare încât oamenii 
să se confrunte cu riscul pierderii unor sume enorme, dacă previziunile lor 
se dovedesc a fi greşite. (Cu cât mizele sunt mai mari, cu atât crește, de 
asemenea, imboldul pentru manevre.) Ceea ce sugerează studiul 
NewsFutures este faptul că nu ai nevoie de mize mari pentru a obține 
rezultate bune. 


A doua întrebare este legată de rolul liderului în transformarea 
organizațiilor, astfel încât să îmbrăţişeze ideea înțelepciunii colective. Cu 
alte cuvinte, ai nevoie de o figură precum John Craven - omul care a 
alcătuit echipa care a găsit submarinul Scorpion - care să preia comanda, 
înainte ca mulțimea să poată deveni înțeleaptă? Aceasta este o problemă 
interesantă, deoarece atinge şi ideea curioasă că mulțimile tind să nu fie 
înțelepte când vine vorba de propria lor înţelepciune. In mod sigur, în 
interiorul celor mai solide organizații, din punct de vedere istoric, s-a 
dovedit a fi ceva neobișnuit ca schimbarea să fi apărut la suprafaţă, din 
adâncuri, de una singură. Aşa încât, de fapt, este mult mai probabil ca 
cineva să fi preluat sarcina de a sprijini ideea unei înţelepciuni colective, 
pentru a-i crea în acest fel condițiile care să-i permită înflorirea. Acesta este 
un lucru paradoxal, însă nu mai paradoxal decât faptul că înțelepciunea 
mulțimilor a fost scrisă de un individ, şi nu de o mulțime. 


Oricum, deşi e cu siguranţă adevărat că adesea e nevoie de un individ 
inteligent care să recunoască inteligența grupului, în viitor, acest lucru s-ar 
putea să nu mai fie necesar. Pe măsură ce inteligenţa colectivă va ajunge să 
fie recunoscută tot mai larg, va fi tot mai probabil ca oamenii să adopte, de 
capul lor, abordări colective în rezolvarea problemelor, iar intemetul ne 
oferă o grămadă de exemple de mulțimi înțelepte care, în mare parte, se 
autoorganizează şi autogestionează. Ne aflăm încă departe de ceva care să 
semene cu luarea deciziei de jos în sus, fie că e vorba de guvern sau de 
America corporatistă, dar, în mod sigur, acum există un potențial pentru ca 
acest lucru să aibă loc. 


Dar se va realiza acest potențial? Ei bine, se întâmplă că aceasta este cea 
mai importantă întrebare pe care încă o mai am, referitor la ideea 
înţelepciunii colective. Și, deşi am fost impresionat de modul în care 
organizațiile au început să experimenteze luarea colectivă a deciziilor, am 
fost uimit şi cât de profunde sunt provocările pe care înţelepciunea 
mulțimilor le ridică la adresa celor mai înrădăcinate presupoziţii referitoare 
la conducere, putere şi autoritate. Aceste presupoziţii nu sunt legate în mod 
simplu - și nici măcar în primul rând - doar de valoarea pe care o acordăm 
expertizei. Dimpotrivă, ele sunt legate de noțiunea că puterea, în cele din 
urmă, trebuie să se afle într-un singur loc - în mâinile unei singure persoane 
-pentru a putea funcţiona cu adevărat. Vrem ca acolo să existe o singură 
persoană spre care să putem arăta și să spunem: „EI a luat decizia" şi ne e 
teamă că, dacă n-avem acest lucru, nu se va face nimic. 


în mod evident, există unele cazuri și unele situaţii când acest lucru e 
adevărat. Dar eu sunt mai convins ca oricând că deciziile nu trebuie să fie 
luate neapărat în acest fel, iar judecăţile colective pot să fie la fel de 
eficiente și să aibă tot atât de multă autoritate precum cele individuale. Să 
luăm un singur exemplu: la curse, la fiecare aproximativ 12 minute, o 
mulțime de oameni fac o judecată colectivă referitoare la șansele fiecărui 
cal din cursă. Această judecată - această decizie - hotărăște cât câştigă 
fiecare dintre parioriui individuali. Judecata mulțimii se întâmplă să fie 
remarcabil de inteligentă, dar este, de asemenea, acceptată ca definitivă de 
fiecare din grup. Nu este nevoie ca un singur individ să stabilească cotele 
sau să dea un verdict final referitor la cine cât câştigă. La o scară mult mai 
mare, același lucru este adevărat referitor la pieţele acțiunilor și 
obligațiunilor, lucru care duce efectiv la verdicte zilnice care au enorme 
consecinţe financiare şi sociale. Dacă acele decizii pot fi luate colectiv, e 
greu de înţeles de ce alte decizii - cum ar fi construirea unei fabrici sau 
alocarea agenților secreți - nu ar putea fi. 


Nu vreau să minimalizez puterea presupoziţiilor care se află la baza 
modelului nostru tradițional de luare a deciziei. Dar, deşi poate fi dificil să 
ai încredere în judecata colectivă a unui grup, este de asemenea inteligent. 
Cred că ceea ce ştim noi acum este că, pe termen lung, judecata mulțimii ne 
va oferi șansa de a lua deciziile corecte, iar ştiind acest lucru, noțiunile 
tradiționale de putere şi leadership ar trebui să înceapă să pălească. Sunt cât 


se poate de încrezător, dar în mod prudent, că acest lucru se va întâmpla, 
permiţându-ne să începem să credem mai puţin în liderii individuali şi mai 
mult în noi înşine. 


Mulţumiri 


Intr-un fel, această carte a început cu o rubrică de opinie pe care o scriam 
pentru The New Yorker, nu după mult timp după ce am început să lucrez 
acolo, în primăvara anului 2000. Iar ceea ce a ajuns cartea a fost influenţat 
în mare măsură de materialele pe care le-am scris pentru revistă încă de 
atunci. Din multe puncte de vedere, dacă David Remnick nu și-ar fi asumat 
riscul de-a mă angaja şi de a-mi îngădui să public o coloană dedicată 
temelor financiare în Tize New Yorker, această carte nu ar fi existat. I-o 
datorez! Mulţumesc, David! 


Henry Finder, de la The New Yorker, a editat primele articole pe care le-am 
scris pentru revistă, m-a călăuzit de-a lungul primilor ani de editorialist şi a 
rămas pentru mine o sursă constantă de inspirație intelectuală. Henry are 
rarul talent de a-l face pe scriitor să simtă că ceea ce face el e important - 
nu neapărat pentru lume, dar măcar pentru el însuși. E bine ca oricine să 
simtă la fel față de ceea ce face. 


Vreau să-i mulțumesc lui Nick Paumgarten, care mi-a editat articolele, 
pentru că a consumat atâta timp şi energie pe ce am lucrat eu. Nick m-a 
făcut să fiu un scriitor mai bun şi, cred, a făcut ca această carte să fie mai 
bună decât, altminteri, ar fi fost fără ajutorul lui. 


Michael Mauboussin, strategul-şef pe probleme de investiţii la Credit 
Suisse First Boston, mai întâi m-a făcut să mă gândesc la ideile care animă 
această carte, cu scrierile sale remarcabile despre piaţa acțiunilor și 
sistemele complexe. Lucrările lui Michael rămân pentru mine o piatră de 
încercare, iar conversațiile avute cu el de-a lungul anului trecut m-au făcut 
să mă gândesc mai mult şi mai profund la problemele din această carte. 
Mulţumesc, Michael! 


Vreau să le mulțumesc şi celor responsabili cu verificarea informaţiilor, de 
la The New Yorker, care au lucrat împreună cu mine la rubrica mea 
financiară. M-au păzit şi au făcut ca materialele mele să fie mai bune. 


Lee Smith a fost una dintre primele persoane pe care le-am cunoscut când 
m-am mutat în New York, iar experiența mea legată de traiul în acest oraş 
este de nedespărțit de prietenia dintre noi. Această carte este, parțial, și 
despre diferenţa dintre o societate şi o grămadă de oameni care se întâmplă 
să trăiască unii lângă alţii. Asta am învăţat de la Lee, pe când vorbeam 
despre valorile vieţii la oraş. 


Editorul meu, Bill Thomas, a fost prima persoană care s-a gândit că în mine 
se află ascunsă o carte, îndărătul gândurilor incipiente despre deciziile 
colective. Sunt sigur că au existat momente când a regretat până şi că a 
menţionat ideea unei cărți, dar îi sunt recunoscător că a făcut-o. Bill este o 
combina-ţie uluitoare de editor strălucit şi cărturar de școală veche, iar pe 
tot parcursul realizării acestei cărți, mi-a oferit un sprijin nelimitat. A 
dovedit şi o răbdare de Iov. Vreau să-i mulţumesc pentru toate acestea. 


Fraților mei, David și Tim - pentru că sunt frații mei și au grijă de mine. 


Gândul că o să ajung să vorbesc cu Meghan O'Rourke cândva în timpul 
zilei şi că o să aud ce are de spus despre lume m-a ţinut în funcțiune, cât 
timp am scris această carte. lar sugestiile ei au făcut-o mai bună. Nu-mi pot 
imagina cum ar fi fost fără ea. 


Chris Calhoun este unul dintre cei mai buni prieteni ai mei. E și cel mai bun 
agent literar pe care l-ar putea avea un scriitor; el a făcut ca această carte să 
devină realitate. Unul dintre lucrurile care mi-au lipsit cel mai mult cât am 
scris-o au fost conversațiile regulate cu Chris. Sper că o vom lua de la 
capăt. 


Dedic această carte mamei şi tatălui meu. 


Note 


Introducere 


Pp. 9-12: Relatarea originală a lui Francis Galton a vizitării târgului din 
Plymouth poate fi găsită în Francis Galton, „Vox Populi", Nature, no. 75 
(din 7 martie 1907), pp. 450-451. El a continuat această discuţie în paginile 
de scrisori din jurnalul său: Francis Galton, „The Ballot-Box", Nature, no. 
75, (28 martie 1907), pp. 509-510. A mai scris despre concursul de 
cântărire a boilor şi în memoriile sale, Francis Galton, Memoirs of My Life, 
Methuen, Londra, 1908, pp. 280-281. Relatarea sa de la expoziția 
internațională din 1884 se găseşte în Memorii, p. 246. 


P. 13: Conceptul de raționalitate mărginită este bine explicat -printre alte 
texte - în Herbert Simon, „A Behavioral Model of Raional Choice", 
Quarterly Journal of Economics no. 69 (1955), pp. 99-118 şi Herbert 
Simon, „Theories of Bounded Rationality", în Decisions and 
Organisations: A Volume in Honor of Jacob Marschak, coord. de C.B. 
McGuire şi Roy Radner (North Holland Publishing Company, Amsterdam, 
1972), pp. 116-176. 


P. 14: Fraza „vânează expertul" aparţine lui Richard Larrick și Jack Stoll, 
„Combining Opinions: Why Don't People Average?", lucrare prezentată la 
întâlnirea bienală din 2002 a Behavioral Decision Research in Management. 
O analiză similară poate fi găsită în Richard Larrick şi Jack Stoll, 
„Intuitions about Combining Opinions: Missappreciation of the Averaging 
Principie", document de lucru INSEAD, 2003/09/TM (2003), 
http://ged.insead. edu/fichierst/inseadwp2003/2003-09.pdf. 


P. 14: Charles Mackay, Extraordinary Popular Delusions and the Madness 
of Crowd (Harmony Books, New York, 2003), p. xx. Citatul este din prefața 
lui Mackay la ediția din 1852 a cărții. 


Pp. 14-15: Citatele din Baruch, Thoreau şi Carlyle pot fi găsite în Robert 
Menschel, Markets, Mobs and Mayhem (Wiley, New York, 2002), pp. 37, 


51,136. Citatul din Nietzsche este din Nietzsche, Beyond Good and Evil, 
tradus de Walter Kaufmann (Random House, New York, 1966), p. 90. 


Pp. 16-17: Gustave LeBon, The Crowd: A Study of the Popular Mind, 
tradusă anonim (Larlin, Marietta, GA, 1982 retipărită). Textul Mulțimea... 
este disponibil online pe o serie de site-uri, inclusiv 
http://encyclopediaindex.eom/b/ terwdlO.htm. 


P. 17: Există foarte multe cărți bune despre luarea colectivă a deciziei, 
despre acţiunea colectivă şi despre cum bucăţi aparent mici se pot aduna 
pentru a realiza un întreg mai mare (chiar dacă nu întotdeauna mai bun). 
Două dintre ele mi s-au părut utile în mod special, Kenneth J. Arrow, The 
Limits of Organizations, Norton, New York, 1974 şi Thomas C. Schelling, 
Microniotives and Macrobehaviors, Norton, New York, 1978. Ceva mai 
recent, viziuni mai sofisticate asupra autoorganizării şi apariției unei ordini 
structurate de jos în sus (bottom-up) au oferit Steven Johnsons, Emergence, 
Scribner, New York, 2001 și Howard Rheingold, Smart Mobs, Perseus, 
Boston, 2002. 


Pp. 20-22: Relatarea succesului lui John Craven este extrasă din Sherry 
Sontag Christopher Drew, Blind Man's Bluff, Public Affairs, New York, 
1998, pp. 146-150. Drew şi Sontag au mai arătat şi succesul lui Craven în 
folosirea aceleiași metode de cercetare pentru găsirea unei bombe cu 
hidrogen rătăcite în ocean, în jurul coastelor Spaniei (pp. 58-60). 


Partea întâi 
1. înțelepciunea mulțimilor 


Pp. 25-26: Datele despre performanţa audienței şi a „experţilor"” de la Vrei 
să fii miliardar? provin dintr-un interviu realizat cu o purtătoare de cuvânt a 
emisiunii. 


Pp. 26-28: Există nenumărate studii despre „inteligența grupului", definită 
vag. Printre cele mai importante şi interesante sunt cel al lui Kate H. 
Gordon, „Group Judgments in the Field of Lifting Weights", în Journal of 
Experimental Psychology no. 7 (1924), pp. 398-400; al lui Hazel Knight, 
„A Comparison of the Reliability of Group and Individual Judgments", teză 


de mașter nepublicată, Columbia University (1921); al lui Herbert Gurnee, 
„Maze Leaming in the Collective Situation", în Journal of Psychology no. 3 
(1937), pp. 437-443; al lui R. S. Bruce, „Group Judgment in the Field of 
Lifted Weights and Visual Discrimination", în Journal of Psychology no. 1 
(1935), pp. 117-121 şi cel al lui Marjorie Shaw, „A Comparison of 
Individual and Small Groups in the Raţional Solutions of the Complex 
Problems" în American Journal of Psychology no. 44 (1932), pp. 491-504. 
O bună trecere în revistă a acestor studii - cel puţin, una care este mai 
sceptică faţă de semnificaţia lor decât mine -ne oferă Irving Lorge, David 
Fox, Joel Davitz şi Marlin Brenner, „A Survey of Studies Contrasting the 
Quality of Group Performance and Individual Performance, 


1920-1957", în Psychological Bulletin no. 55 (1958), pp. 337-372. 


Jack Treynor îşi descrie şi el experimentul cu bilele din borcan în Treynor, 
„Market Efficiency and the Bean Jar Experiment", în Financial Analyst 
Journal no. 43 (1987), pp. 50-53. 


Un exemplu istoric al încercării de a utiliza inteligenţa grupului, pe care nu 
l-am folosit nicăieri până acum, este metoda Delphi, care a fost imaginată la 
începutul anilor 1950, la Institutul Rând. Delphi a fost o încercare de a 
profita de inteligenţa colectivă a unui grup de experţi, evitân-du-se, totuşi, 
dinamica grupului mic care distorsionează adesea judecăţile grupului. O 
bună prezentare a istoricului său găsiți în Harold Linstone şi Murray Turoff, 
The Delphi Method: Techniques and Applications, Addison-Wesley, 
Reading, MA, 1975. Lucrările originale ale Institutului Rând cu privire la 
luarea colectivă a deciziei - incluzând o serie de studii de dinaintea 
formulării metodei Delphi -sunt fascinante. Vezi, de exemplu, A. Kaplan, 
A. L. Skogstad şi M.A. Girshick, „The Predictions of Social and 
Technological Events", lucrările Institutului Rând, p. 93 (aprilie 1949). 
Toate aceste lucrări sunt încă disponibile la Rând. De asemenea, au fost 
publicate în Public Opinion Quarterly no. 14 (primăvara 1950), pp. 93-110. 


Pp. 28-29: Norman L. Johnson, „Collective Problem-Solving: Functionality 
Beyond the Individual", lucrare elaborată la centrul de cercetare de la Los 
Alamos, LA-UR-98-2227 (1998); Johnson, „Diversity in Decentralized 
Systems: Enabling Self-Organizing Solutions", lucrare elaborată la centrul 


de cercetare de la Los Alamos, LA-UR-99-6281 (1999), disponibile şi la 
adresa http://ishi.lanl.sov-diver-sity/documents_div.html. 


Pp. 29-35: Michael T. Maloney şi J. Harold Mulherin, „The Stock Price 
Reaction to the Challenger Crash: Information Disclosure in an Efficient 
Market" (7 decembrie 1998), http://ssm.com/abstracM.41971. Lucrarea a 


fost publicată sub numele „The Complexity of Price Discovery in an 
Efficient Market: The Stock Market Reaction to the Challenger Crash" și 
urmează să apară în Journal of Corporale Finance. După cum unii poate că 
au observat deja, piața acţiunilor pare să nu se fi descurcat prea bine cu 
atribuirea responsabilităţi prăbuşirii navetei Columbia. In ziua în care 
Columbia s-a dezintegrat la reintrarea în spațiul terestru, acțiunile Alliant 
Techsystem, proprietarul actual al Thiokol (care încă mai produce rachete 
pentru navetele spațiale), s-au prăbuşit, deși acum ne este destul de clar că 
dezastrul a fost provocat de bucăţile de spumă izolantă care au lovit aripa 
navetei Columbia la lansare. De fapt, cei care tranzacționau au presupus că, 
în 2003, se repeta povestea din 1986. Iar acest lucru ne indică una dintre 
multele probleme ale pieţei acţiunilor ca mecanism de luare colectivă a 
deciziilor (pe care le vom analiza în capitolele ulterioare) - şi anume că 
investitorii sunt înclinați să aibă comportamente de turmă şi să se imite unii 
pe alții. Reacția la dezastrul Challenger a avut loc într-un mediu relativ 
inocent, în sensul că nu exista un precedent la care să te gândeşti şi nici o 
înţelepciune preconcepută care să formeze opinia mulțimii. 


Pp. 37-39: Un excelent rezumat poate fi găsit în Raymond D. Sauer, „The 
Economics of Wagering Markets", în Journal of Economic Literature no. 36 
(1998), pp. 2021-2064. în lucrările sale, Sauer vorbeşte şi despre cele mai 
importante încercări de a dovedi lipsa de eficienţă ale pieţei pariurilor 
sportive. 


Datele referitoare la şansele de a prezice rezultatele curselor de cai se 
găsesc în Sauer, pp. 2033-2034. Ele provin din singura şi probabil din cea 
mai remarcabilă dovadă a abilităților predictive ale pieţelor de pariuri, şi 
anume studiul lui Arthur Hoerl şi Herbert Fallin asupra celor 1 825 de curse 
desfăşurate de-a lungul anului 1970 pe hipodromurile Aqueduct şi Belmont 
Park. Hoerl şi Fallin au comparat frecvenţa cu care fiecare cal a câștigat 
obiectiv fiecare cursă cu şansele (cotele) pe care piaţa li le acorda, fiecăruia 


dintre ei. Cei doi voiau să afle două lucruri: pot cotele (care reprezintă nişte 
probabilități subiective) să se constituie în nişte buni predictori ai frecvenţei 
cu care câştigă caii? Şi ierarhizarea şanselor cailor, de către piaţă, este un 
bun predictor al ordinii în care termină caii cursa? 


lată ce au aflat: cu doar câteva excepţii, ierarhizarea cailor de către piață 
prezice exact ordinea în care caii vor termina cursa. Acest lucru era 
adevărat indiferent de câţi cai alergau (mărimea loturilor a variat în acel an 
de la cinci la doisprezece cai): cel mai adesea favoritul cursei termină 
primul, al doilea plasat termină pe locul 2 şi tot aşa. Ei au mai calculat şi 
media pozițiilor la sosire, iar numărul rezultat era, de fiecare dată, apropiat 
de poziţia de pe liste a calului. 


Chiar mai impresionant - cel puţin pentru mintea mea, naivă când vine 
vorba de statistici - este cât de bine au prezis cotele frecvenţa victoriei. Să 
luăm de exemplu cele 312 curse din acel an în care au alergat câte şapte cai. 
In acele curse, s-a prezis că favoritul va câştiga în 33% dintre curse. A 
câştigat 34% dintre ele. Calul de pe locul 2: 22% previziuni, 21% - câştigate 
real. Cel de pe locul 3:16%-16%. Locul 4: 12%-12%, locul 5: 9%-8%, locul 
6: 6%-8%, locul 7: 3%-2%. Rezultatele au fost aproape la fel de bune - deşi 
nu atât de şocant de bune ca acestea - şi la celelalte curse. Cu alte cuvinte, 
previziunile subiective ale pariorilor de la Aqueduct şi Belmont Park au 
prezis aproape perfect probabilitățile obiective. Vezi Arthur E. Hoerl şi 
Herbert K. Fallin, „Reliability of Subjective Evaluation in a High Incentive 
Situation", în Journal of the Royal Statistic Society, no. 137 (1974), pp. 
227-230. 


Vezi şi William O. Brown şi Raymond D. Sauer, „Fundamentals or Noise? 
Evidence from the Professional Basketball Betting Market", în Journal of 
Finance no. 48 (1993), pp. 1193-1209. 


Dovezi despre ineficienta din ultimul sezon a pieței de pariuri pentru 
meciurile din NFL pot fi găsite în Richard Borghesi, „Price Predictability: 
Insight from the NFL Point-Spread Market" (2003), 
www.cba.ufl.edu/fire/phds- 


Despre distorsiunea pe termen lung au scris Richard H. Thaler și William T. 
Ziemba, „Parimutuel Betting Markets: Racetracks and Lotteries", în 
Journal of Economic Perspectives no. 2 (1988), pp. 161-174. 


Pp. 41-42: Laurence Page, Sergey Brin, Rajeev Motwani şi Terry Winograd, 
„The Page-Rank Citation Ranking: Bringing Order to the Web" (1988), 
http://dbpubs.stanford.edu/ publ999-66. Vezi și Brin şi Page, „The Anatomy 
of a Large-Scale Hypertextual Web Search Engine" (1998), http://www- 
db.stanford.edu/-backrub/google.html. 


Pp. 42-45: Datele despre performanţa lowa Electronic Market vin de la 
Joyce Berg, Robert Forsythe, Forrest Nelson şi Thomas Rietz, „Results 
from a Dozen Years of Election Futures Market Research", lucrare de an, 
Universitatea din lowa (2002), http://biz.uiowa.edu/iem/ 

archiveZBFNR 2000.pdf. 


Vezi şi Robert Forsythe, Forrest Nelson, George R. Neumann şi Jack 
Wright, „Anatomy of an Experimental Political Stock Market", în American 
Economic Review no. 82 (1992), pp. 1142-1161 şi Joyce Berg, Forrest 
Nelson şi Thomas Rietz, „Accuracy and Forecast Standard Error of 
Predicting Stock Market", copie apărută în 2001 pe site-ul Tippie College of 
Business al U.Iowa, http://biz.uiowa. edu/iem/archive/forecasting.pdf. 


Site-ul IEM are o pagină cu trimiteri către cercetări ale posibilei eficiente a 
piețelor predictive: http: //biz.uiowa. edu/iem/archive/references.html. 


Un lucru important de observat este că toate aceste studii care dovedesc 
relativa acuratețe a previziunilor IEM oferă o explicație diferită pentru 
această acuratețe decât cea pe care o furnizez eu aici. Aceşti autori atribuie 
succesul IEM nu înțelepciunii mulțimii alcătuite din toți cei care tran- 
zacționează pe IEM, ci mai degrabă unui grup restrâns, minoritar, de 
investitori raționali și vizionari - „investitorii marginali" sau „traderii 
marginali" care mențin nivelul de înțelepciune al pieței cumpărând sau 
vânzând de câte ori prețurile de pe IEM încep să o ia razna (adică de câte 
ori deviază de la ceea ce ar trebui să fie valoarea lor reală). Argumentul este 
că majoritatea celor care tranzacţionează pe IEM sunt subiectivi şi nu sunt 
neapărat bine informaţi, iar dacă ei ar fi cu adevărat cei care ar da tonul 


prețurilor, atunci acestea ar fi adesea total neadecvate. Insă nu ei, ci 
investitorii marginali sunt cei care determină ce face piaţa IEM. 


Ideea unui „investitor marginal" este invocată și de mulți economiști, pentru 
a explica de ce pieţele financiare sunt relativ eficiente. La modul intuitiv, 
este un concept oarecum atrăgător, deoarece ne permite să continuăm să 
credem că există o mână de oameni care au răspunsul corect şi care permit 
pieţei să funcționeze. Dar acesta este un mit. Nu există investitori marginali 
în sensul unui singur investitor (sau a unui grup mic de investitori) care 
hotărăsc preţul la care cumpără şi vând toți ceilalți investitori. Niciun trader 
- nici măcar de pe piaţa acţiunilor, unde unu investitori controlează sume 
imense de bani -nu are destul capital pentru a contrabalansa puterea 
combinată de cumpărare şi vânzare a tuturor celorlalți investitori. 
(Bineînţeles, este posibil ca un singur investitor să plătească excesiv pentru 
un bun şi să-l cumpere în întregime, dar în acest caz e vorba de o piaţă cu 
un singur cumpărător, aşa încât acel unic cumpărător va stabili preţul.) 
Aceasta înseamnă că decizia luată de orice alt investitor individual sau grup 
mic de investitori va fi contracarată de îndată ce mulțimea se va afla în 
dezacord cu ea. 


Este evident că acest lucru e adevărat în ceea ce priveşte IEM, unde mizele 
care pot fi folosite de oameni pentru cumpărarea sau vânzarea de contracte 
nu pot depăşi 500 de dolari. Drept urmare, dacă judecata agregată a 
majorităţii traderilor de pe IEM ar fi cu adevărat iraţională şi incorectă, 
efectul acestor tranzacționări lipsite de acuratețe ar copleşi încercările 
micilor traderi de a le rezista. Să luăm un exemplu concret, de pe piaţa 
legată de alegerile prezidenţiale din 1988, de la bursa IEM, a cărei acuratețe 
a fost atribuită explicit traderilor marginali: conform lui Forsythe et al., au 
existat 22 de traderi marginali și 170 de traderi nonmarginali pe piaţa din 
1988. Traderul marginal mediu a investit de două ori mai mult decât 
traderul non-marginal. Aceasta înseamnă că traderii „deștepţi” au controlat 
cu doar un sfert mai mulți bani decât traderi 


„proşti". Dacă judecata așa-zişilor traderi proşti ar fi fost proastă, la nivel 
colectiv, n-ar fi existat nicio posibilitate ca traderi deştepţi să o 
contrabalanseze. 


în lucrarea lor din 1992, Forsythe et al. au oferit o documentație 
convingătoare despre cum cei pe care-i identificaseră drept traderi marginali 
ar fi fost nişte judecători mai perspicace ai evenimentelor care făceau ştirile 
şi mai obiectivi, în judecăţile lor, decât majoritatea celorlalți traderi de pe 
IEM (care tindeau să se lase influențați de propriile sentimente politice). Cu 
toate acestea, traderii marginali pur şi simplu nu au avut mijloacele de a 
stabili prețurile, astfel încât nu ar fi putut să fie singurii responsabili pentru 
acurateţea judecății grupului. 


Mai important este că, pe o piaţă precum IEM sau piaţa acţiunilor, nu are 
niciun sens ca investitorii să fie, unii, „marginali", iar alții, „nonmarginali". 
Toţi investitorii pot intra sau ieşi de pe piaţă cu egală ușurință. Oricum, doi 
investitori care au aceeaşi sumă de bani au aceeași influenţă asupra 
prețurilor pieţei - chiar dacă unul dintre acești investitori cumpără sau vinde 
în mod activ, iar celălalt stă degeaba. Cumpărarea sau vânzarea unei 
obligaţiuni nu-i poate afecta preţul mai mult decât decizia de a nu o 
cumpăra (dacă nu o deţii) sau de a nu o vinde (dacă o deţii). Iar decizia de a 
mai ţine nişte acţiuni are aceleași consecinţe ca şi decizia de a le vinde. 
Astfel, deşi unii investitori sunt mai influenți decât alţii (deoarece 
controlează un capital mai mare), toți investitorii sunt marginali. lar preţul 
unei acțiuni sau obligaţiuni încorporează întotdeauna judecata fiecărui 
investitor de pe piaţă, chiar dacă acea judecată se manifestă prin lipsa 
acțiunii - ceea ce echivalează cu afirmaţia că preţul actual este cel corect. 


Aceasta nu înseamnă că anumiţi investitori sunt mai deştepţi decât alții și 
nici că nu contează dacă ai sau nu investitori deştepţi pe o piaţă. Cu cât 
investitorii sunt mai informaţi, cu atât e mai probabil ca judecata lor 
colectivă să fie mai bună (atâta vreme cât ei sunt diferiţi, iar judecăţile lor, 
independente). Şi, după cum am văzut, de câte ori unui grup i se cere să 
rezolve o problemă cognitivă, şansele sunt să existe o minoritate care să 
performeze mai bine decât grupul per ansamblu şi mult mai bine decât 
majoritatea membrilor grupului, luaţi individual. Datele din 1988 ne 
demonstrează convingător că „traderii marginali" erau suporterii lui Bush, 
ceea ce reprezenta, bineînţeles, judecata corectă. Dar faptul că anumiţi 
traderi au fost suporteri fervenţi de-ai lui Bush, fireşte, nu este deloc 
surprinzător: dacă n-ar fi fost astfel, piaţa n-ar fi avut sub nicio formă cum 
să ajungă la o judecată colectivă inteligentă. Dacă aceşti traderi nu ar fi fost 


o parte a ei, piaţa ar fi fost mai puţin inteligentă - dar, ca lucrurile să fie mai 
clare, ar fi fost mai puţin inteligentă și dacă n-ar fi existat în ea suporteri de- 
al lui Dukakis (pentru că atunci şansele lui Bush de a câștiga ar fi fost 
supraestimate). Este inutil să încercăm retrospectiv să-i identificăm pe acei 
partici-panţi la o piață care au avut dreptate (deoarece în orice grup unii 
oameni vor avea mai multă dreptate decât ceilalți) - asta dacă nu cumva 
credem că aceiaşi oameni vor avea întotdeauna dreptate. 


Judecata tuturor acestor traderi de pe piaţă, fie că-i identificăm sau nu, este 
parte a judecății pieţei şi o ajută să aibă o mai mare sau mai mică dreptate. 
In 1988, aceşti traderi „marginali"” au mişcat piaţa în direcția corectă. Dar 
nu au făcut ca piața să fie mai deşteaptă deoarece, în final, este imposibil ca 
judecata colectivă a unui mare număr de oameni să fie inteligentă dacă 
Judecata agregată (şi nu individuală) a subgrupurilor de membri ai săi este 
proastă (exceptând situația când aceștia ar controla doar o mică parte a 
capitalului). 


De asemenea, pare relevant că pe pieţele de pariuri de tip pari mutuel nu 
există „pariori marginali". Toţi pariorii care pariază pe un cal anume au 
aceeaşi şansă, iar şansele finale sunt determinate de pariurile fiecăruia din 
bazinul de pariori, aşa încât e vorba de o judecată de tipul medie ponderată 
pură. După cum am văzut, aceste pieţe sunt cele mai pline de acuratețe pieţe 
de pariuri cu putință. 


Pp. 45-46: Informaţiile despre Hollywood Stock Exchange pot fi găsite în 
David Pennock, Steve Lawrence, C. Lee Giles şi Finn Arup Nielsen, „The 
Power of Play: Efficiency and Forecast Accuracy in Web Market Games", 
raport tehnic al Institutului de Cercetare NEC, 2000-168 (2000), http:// 
artificialmarkets.com/am/pennock-neci-tr-2000- 1 68.pdf. Datele despre 
predicțiile referitoare la Oscaruri par şi mai impresionante decât cele 
referitoare la încasările filmelor. Vezi şi David Pennock şi Michael P. 
Wellman, „A Market Framework for Pooling Opinions", lucrare nepublicată 
(2001), şi Pennock şi Wellman, „Representing Aggregate Belief Through 
the Competitive Equilibrium of a Securities Market", în Thirteen 
Conference on ldncertainty in Artificial Intelligence (iulie 1997), pp. 392- 
400, http: //dpennock.corn/ publications.html. Aceste lucrări sunt 
interesante deoarece demonstrează că prețul unei obligaţiuni dependente de 


o situaţie - care înseamnă, pur şi simplu, o obligaţiune care poate fi 
răscumpărată sau nu în funcţie de faptul că un eveniment urmează să se 
producă sau nu în viitor - reprezintă o judecată colectivă, ponderată, a 
tuturor investitorilor de pe piaţă, relativ la acea obligaţiune. 


O lucrare utilă despre folosirea pieţei obligațiunilor pentru a testa noi 
produse este Nicholas Chan, Ely Dahan, Adlar Kim, Andrew Lo şi Tomaso 
Poggio, „Securities Trading of Concepts", lucrare de pe MIT e-Bussiness 
no. 172 (2002), http://ebusiness.mit.edu/research/papers/ 172- 

Chan STOC.pdf. 


Vezi şi Charles Plot, J. Wit şi W.C. Yang, „Parimutuel Betting Markets as 
Information Aggregations Devices: Experimental Results", lucrarea nr. 986 
scrisă în cadrul Caltech Social Sciences (aprilie 1987). 


Robin Hanson de la Universitatea George Mason a scris intens despre 
extinderea pieţelor de decizii înspre alte domenii, incluzând aici ştiinţa și 
guvernarea. Lucrările sale pe acest subiect sunt adunate pe http: 
//hanson.gmu. edu/ifpubs.html+/Hanson. Vezi în special Hanson, „Could 
Gambling Save Science? Encouraging an Honest Consensus", în Social 
Epistemology no. 9 (1995), pp. 3-33. Site-ul Innovation Futures este deschis 
tuturor; nu te costă nimic să joci; se găsește la adresa http://www.techno 
logyreview.com/trif/trif.asp. 


Merită să aruncaţi o privire şi pe site-urile NewsFutures şi TradeSports 
pentru a vă face o idee despre genul de contracte care sunt oferite la 
tranzacţionare, deși n-au existat studii serioase despre eficienţa sau 
acurateţea acestor pieţe. 


P. 46: O problemă care trebuie luată în considerare este cum trebuie 
Judecată acurateţea previziunilor probabiliste. De exemplu, în martie 2003, 
un contract la termen de pe TradeSports referitor la înlocuirea lui Saddam 
Hussein până la sfârşitul lunii aprilie costa 80 de cenți (şi avea să plătească 
un dolar la scadenţă). Astfel încât piaţa credea că sunt şanse de 80% ca 
Saddam să cadă înainte de începutul lunii mai. (Unii oameni se întrebau 
dacă acest preţ de 80 de cenți însemna într-adevăr acest lucru, dar pare o 
extrapolare rezonabilă.) Așa s-a şi întâmplat. A fost corectă previziunea 
pieţei? A existat o şansă de 80% să pice? La urma urmei, este un eveniment 


singular. Nu putem face ca istoria să se repete de 10 ori, ca să vedem dacă 
de opt ori are să pice până la sfârşitul lui aprilie, iar de două ori, să rămână 
la putere. 


Răspunsul corect, cel mai probabil, este că nu putem testa acurateţea 
predictivă decât în timp, judecând cât de des evenimentele prezise a se 
întâmpla în 80% dintre cazuri chiar s-au întâmplat. Dacă piaţa e inteligentă, 
atunci, în timp, opt dintre zece evenimente cărora li s-au dat 80% şanse să 
se întâmple se vor întâmpla. 


Pp. 47-48: O abordare logică ar părea să fie aceea de a folosi o medie 
ponderată, cu o pondere cât de cât proporțională cu încrederea pe care o au 
oamenii în propriile lor previziuni. Teoretic, aşa funcționează pieţele de 
acțiuni şi cele de pariuri. E posibil ca ponderarea să nu schimbe cu mult în 
bine acurateţea grupului, cum am crede noi că se întâmplă, pentru că nu 
există dovezi că oamenii care au informaţia bună sunt mai încrezători în 
previziunile lor decât cei cu o informaţie mai proastă. Dar măcar 
ponderarea nu strică - şi, de vreme ce nici măcar acurateţea nu modifică 
încrederea, media ponderată a previziunilor dovedite greşite va fi anulată de 
media ponderată a celor corecte. lar dacă există vreo corelație între 
informația bună şi încredere, ponderarea voturilor va fi utilă. Cel mai 
simplu este să privim lucrurile matematic. Dacă informația pe care o are o 
persoană este bună, judecata sa va fi mai bună decât judecata colectivă a 
grupului. Orice judecată care este mai corectă decât cea a grupului ca întreg 
va împinge judecata grupului mai aproape de adevăr, aşa încât ne dorim ca 
judecăţile bune să fie cât mai influente cu putință. 


Altă notă: Teorema imposibilității a lui Arrow - care ne arată că, dacă un 
grup are de decis între mai mult de două variante, nu există un sistem de vot 
care să respecte un set de condiţii aparent lejere şi care să se asigure că 
rezultatul votului va reflecta preferinţele reale ale grupului - nu ar trebui să 
se aplice grupurilor care rezolvă probleme cognitive, deoarece, cel puţin în 
teorie, rezolvarea acestor probleme nu este o chestiune de agregare a 
preferințelor. 


2. Diferenţa pe care o face diferența: dansul albinelor, Golful Porcilor 
şi valoarea diversității 


Pp. 51-55: Nu a existat niciodată, din câte îmi amintesc eu, o biografie ca la 
carte a lui Ransom Olds, dar niște relatări vii ale carierei sale pot fi găsite în 
Duane Yamell, Auto Pioneering (tipărită în mod privat în Lansing, 1949) şi 

Glen Niemeyer, Automotive Cnreer of Ransom E. Olds (Bureau of Business 
and Economic Research, East Lansing, 1963). 


Pp. 54-56: O relatare excelentă a dansului albinelor la stup şi multe altele pe 
lângă pot fi găsite în Thomas Seeley, The Wisdom of the Hive (Harvard 
University Press, Harvard, 1996). O carte care merită citită. 


Pp. 56-57: Rajeev Kumar Sah şi Joseph E. Stiglitz, „Human Fallibility and 
Economic Organization", în American Economic Review no. 75 (1985), pp. 
292-297. 


Sah și Stiglitz, „The Architecture of Economic Systems: Hierarchies and 
Polyhierarchies", în American Economic Review no. 76 (1986), pp. 716- 
727. 


Pp. 56-58: Jeff Bezos a trasat o analogie între explozia din Cambrian și 
Internet, în mai multe locuri, inclusiv într-un interviu pentru Business Week 
(16 septembrie 1999), http:// 

www.businessweek.com/ebiz/9909/9 1 6bezos.htm. 


P. 59: Scott Page descrie acest experiment în „Return to the Toolbox, 
lucrare nepublicată, 2002. Vezi şi Scott Page şi Lu Hong, în „Problem 
Solving by Heterogenous Agents", Journal of Economic Theory no. 97 
(2001), pp. 123-163. 


Pp. 59-60: O lucrare foarte originală și influentă este James G. March, 
„Exploration and Exploitation in Organizational Learning", în Organization 
Science no. 2 (1991), pp. 71-87. Citatele sunt de la paginile 86 şi 79. 


Pp. 61-64: Studiul despre jucătorii de şah poate fi găsit în Herbert A. Simon 
şi W.G. Chase, „Skill in Chess", în American Scientist, no. 61 (1973), pp. 
394-403. Citatul lui Chase este din James Shanteau, „Expert Judgment and 
Financial Decision-Making", lucrare scrisă pentru Risky Business: Risk 
Behavior and Risk Management, coordonată de Bo Green (Stockholm 
University, Stockholm, 1995). Această lucrare include o cercetare excelentă 


asupra unor studii de specialitate. Vezi şi Shanteau, „Domain Differences in 
Expertise", lucrare nepublicată din arhiva Universităţii de Stat din Kansas 
(2002), http://ksu.edu/ psych/ews/do wnloads.htm. 


Pp. 62-64: Cifrele referitoare la performanţa fondurilor mutuale sunt din 
John Bogle, John Bogle on Investing (McGraw-Hill, New York, 2001), p. 
20. 


J. Scott Armstrong, „The Seer-Sucker Theory: The Value of Experts in 
Forecasting", în Technology Review no. 83 (iunie-iulie 1980), pp. 16-24. 


Shanteau, „Expert Judgment and Financial Deci-sion-Making": 2. Vezi şi 
Shanteau, „Why Do Experts Disagree", în Risk Behavior and Risk 
Management in Business Life, coord. de B. Green et al. (Kluwer Academic 
Press, Dordrecht, 2000), pp. 186-196. 


Terrance Odean, „Volume, Volatility, Price, and Profit When AII Traders 
Are Above Average", în Journal of Finance no. 53 (1998), pp. 1887-1934. 


Pp. 65-66: Richard Larrick şi Jack B. Soli, „Institutions About Combining 
Opinions: Missappreciation of the Averaging Principie", lucrările INSEAD, 
2003/09/TM (2003), http:// ged.insead.edu/fichiersti/inseadwp2003/2003- 
09.pdf. 


Pp. 66-68: Cea mai completă prezentare referitoare la gândirea de grup 
poate fi găsită, bineînţeles, în Irving Janis, Groupthink: Psychological 
Studies of Policy Decisions and Fiascoes (Houghton Mifflin, Boston, 
1982). Vezi şi Irving, Janis şi Leon Mann, Decision-Making: A 
Psychological Analysis of Conflict, Choice and Comniitment (The Free 
Press, New York, 1977). 


Pp. 68-69: Solomon Asch, Social Psychology (Prentice-Hall, Inc., 
Englewood Cliffs, NJ, 1952). Vezi şi Asch, „Effects of Group Pressure 
upon the Modification and Distortion of Judgments", în Groups, Leadership 
and Men, coordonată de Harold Guetzkow (Russell& Russell, New York, 
1963, [1951]), pp. 177-190. 


3. Ce face omul face şi maimuța: imitaţia, cascadele de informaţii şi 
independenţa 


P. 71: Relatarea despre roiul de furnici poate fi găsită în William Beebe, 
Edge of the Jungle (Hoit, New York, 1921). 


O prezentare convingătoare a autoorganizării în natură şi în societatea 
umană se găseşte în Steven Johnson, Emergence (Scribner, New York, 
2001). Există o rezonanţă evidentă între cartea lui Johnson și a mea, deşi în 
modelul său influenţa locală este importantă și benefică reciproc, totuși, eu 
văd independenţa ca fiind esențială şi cred că influenţa este, per total, 
inamica unei bune judecăţi cognitive. Pe de altă parte, influenţa locală în 
mod clar este bună când e vorba de probleme de coordonare. Mult mai la 
obiect, Emergence se preocupă doar tangențial de luarea deciziei şi e mai 
interesată, cum o sugerează şi titlul, de autoorga-nizare și de modul în care 
apare ordinea. 


P. 73: O excelentă discuţie asupra fundamentării conceptuale a 
individualismului metodologic şi a limitelor sale se găseşte în Kenneth J. 
Arrow, „Methodological Individualism and Social Knowledge", în 
American Economic Review no. 84.2 (1994), pp. 1-9. 


Citatul din Simon este din Herbert J. Simon, Administrative Behavior, ed. a 
3-a (The Free Press, New York, 1976), p. xvi. Un articol esenţial pentru 
ideea de imersiune (embedded-ness) şi pentru relaţiile dintre acest proces și 
gândirea economică este Mark Granovetter, „Economic Action and Social 
Structure: The Problem of Embeddedness", în American Journal of 
Sociolog" no. 91 (1985), pp. 481-510. Vezi şi Ronald S. Burt, Structural 
Holes: The Social Structure of Competition (Harvard University Press, 
Cambridge, 1992). 


Pp. 74-76: Experimentul de colţ de stradă este descris în Stanley Milgram, 
Leonard Bickman şi Lawrence Berkowitz, „Note on the Drawing Power of 
Crowds of Different Size", în Journal of Personality and Social Psychology 
no. 13 (1969), pp. 79-82. 


Pp. 76-79: Strălucita analiză a lui David Romer poate fi găsită în David 
Romer, „It's Fourth Down and What Does the Bellman Equation Say? A 


Dynamic-Programming, Analysis of Football Strategy", lucrare de an, 
University of California, Berkeley (2003). Publicată și ca lucrare prezentată 


P. 80: Michael Lewis, Moneyball (Norton, New York, 2003). 


Pp. 81-83: David S. Scharfstein şi Jeremy C. Stein, „Herd Behavior and 
Investment", în American Economic Review no. 80 (iunie 1990), pp. 465- 
479. 


P. 84: John May nard Keynes, Teoria generala a ocupării forței de muncă, a 
dobânzii şi a banilor, traducere Corina Mădălina Haita, Publica, Bucureşti, 
2009. 


Pp. 84-86: Relatarea despre febra drumurilor de scânduri de lemn este 
preluată din Daniel B. Klein şi John Majewski, „Plank Road Fever in 
Antebellum America: New York State Origins", în New York History 
(ianuarie 1994), pp. 39-65. 


Pp. 86-87: Literatura de specialitate pe tema cascadelor informaţionale este 
imensă și în continuă creştere; un excelent ghid îl reprezintă un site 
administrat de Ivo Welch la adresa http://wech.som.yale.edu/cascades/. 
Două articole importante sunt cele ale lui Sushil Bikhchandani, David 
Hurshleifer şi Ivo Welch, „A Theory of Fads, Fashion, Custom and Cultural 
Change as Informational Cascades", în Journal of Economic Perspectives 
no. 12 (1998), pp. 151-170. 


Vezi şi Abhjit V. Banerjee, „A Simple Model of Herd Behavior", în 
Quarterly Journal of Economics no. 107 (1992), pp. 797-817; H. Henry 
Cao şi David Hirshleifer, „Conversation, Observational Leaming, and 
Information Cascades", lucrare a Dice Center, no. 2001-5 (2001), http:// 
papers.ssm.com/sol3/papers.cfm?abstract_1d=267770 şi Suzanne Lohmann, 
„The Dynamics of Information Cascades: The Monday Demonstrations in 
Leipzig, East Germany, 1989-1991", în World Politics no. 47 (1994), pp. 
42-101. 


Pp. 86-88: Un model riguros al cascadelor şi a modului în care funcționează 
reţelele se găseşte în Duncan Watts, Six Degrees (Norton, New York, 2002). 


P. 88: O imagine remarcabil de bogată şi umană a modului în care 
funcţionează cascadele în lumea reală poate fi găsit în Malcolm Gladwell, 
The Tipping Point, traducerea în română Sabina Domeanu, Publica, 
București, 2008. 


Robert Shiller, „Conversation, Information and Herd Behavior", în 
American Economic Review no. 85 (1995), pp. 181-185. Deşi Shiller este 
sceptic cu privire la ubicuitatea cascadelor, în lucrarea sa accentuează totuşi 
asupra importanţei influenţei sociale, ca mod de explicare a 
comportamentelor de turmă. 


Pp. 88-89: O relatare mai extinsă a campaniei lui William Sellers de 
standardizare a şurubului poate fi găsită în James Surowiecki, „Turn of the 
Century", în Wired no. 10.01 (ian. 2002), 
http://arww.wired.com/wired/archi-ve/10.01/standards_pr.html. 


P. 90: O prezentare completă a „mitului lui 1%" poate fi găsită în Andrew 
Odlyzko, „Internet Traffic Growth: Sources and Implications", în Optical 
Transmission Systems and Equipments for WDM Networking II, coordonată 
de B.B. 


Dingel, W. Weiershausen, A. K. Dutta şi K.-I. Sate, în lucrările SPIE, 
International Society for Optical Engineering, 5247 (2003), pp. 1-15. 


P. 93: Herbert Simon, „A Mechanism for Social Selection and Successful 
Altruism", în Science no. 250 (1990). Simon a folosit termenul straniu de 
„docilitate"” pentru a descrie dorinţa noastră de a-i imita pe cei mai în vârstă 
ca noi ŞI pe cei care au influenţă în societate. Viziunea mea despre imitație, 
prezentată aici diferă substanţial de cea a lui Simon, în măsura în care el 
pare să argumenteze că majoritatea oamenilor este incapabilă sau nu este 
interesată să distingă între imitaţia care are logică şi cea fără rost. 


P. 93: Povestea lui Imo poate fi găsită şi în Lee Dugatkin, The bnitation 
Factor (The Free Press, New York, 2001), pp. 170-172. 


P. 94: Robert Boyd şi Peter J. Richerson, „Norms and Bounded 
Rationality", în Bounded Rationality: The Adaptive Toolbox, coordonată de 
Gerd Gigerenzer şi Reinhard Selten (MIT Press, Cambridge, 2001), pp. 


281-296. Boyd şi Richerson au mai scris şi alte lucrări importante despre 
posibilitatea unei transmisiuni evoluționiste a culturii, relevante pentru acest 
capitol despre cooperare şi încredere. 


P. 95: Ivo Welch, unul dintre primii teoreticieni ai cascadelor 
informaţionale, a susținut acest argument şi, în acelaşi timp, a scris ani de 
zile despre relația dintre încrederea excesivă şi antreprenoriat. Vezi Antonio 
Bernardo și Ivo Welch, „On the Evolution of Overconfidence and 
Entrepreneurship", lucrare a sesiunilor de lucru ale Fundaţiei Cowles, no. 
1307 (2001). 


Pp. 95-96: Lucrarea originală este Bryce Ryan şi Neal Gross, „The 
Diffusion of Hybrid Seed Corn in Two lowa 


Communities", în Rural Sociology no. 8 (1943), pp. 15-24. Vezi și Everett 
Rogers, The Diffusion of Innovations (The Free Press, New York, 1983) şi 
J.S. Coleman, H. Menzel și E. Katz, „The Diffusion of an Innovation 
Among Physicians", în Sociometry no. 20 (1957), pp. 253-270. Acestea 
sunt textele care au consacrat ideea adoptării tehnologiei conform unei 
curbe în formă de S şi a importanţei rețelelor de influenţă. 


P. 96: Un excelent studiu despre India din perioada Revoluţiei Verzi este 
Kaivan Munshi, „Social Learning in a Heterogenous Population: 
Technology Diffusion in the Indian Green Revolution", lucrare de an, 
Brown University (2003), http://www.econ.brown.eduvfac/Kaivan?Munshi/ 
ag6.pdf. Lucrarea a fost publicată în Journal of Developnient Economics 
no. 73 (2004), pp. 185-213. 


Pp. 97-100: Angela Hung şi Charles Plott, „Information Cascades: 
Replication and an Extension to Majority Rule and Conformity-Rewarding 
Institutions", în American Economic Reviezo no. 91 (2001), pp. 1508-1520. 


4. Asamblarea pieselor: CIA, Linux şi arta descentralizării 


Pp. 101-102: Această relatare a campaniei lui Bill Donovan pentru un 
serviciu de informaţii național este extrasă din Larry Valery, „«We Need 
Our New OSS, Our New General Donovan, Now...»: The Public Discourse 


Over American Intelligence, 1944-1953", în Intelligence and National 
Security no. 18 (2003), pp. 91-118. 


P. 102: Vezi Central Intelligence: Origin and Evolution, coordonată de 
Michael Warner (Center for the Study of Intellgence, Washington DC, 
2001), p. 1, www.cia.gov/csi/books/cia_ 


origin/PDFS/19.pfd. Este o remarcabilă colecție de documente legate 
de evoluția serviciilor de informații din perioada postbelică. 


P. 104: Roberta Wohlstetter, Warning and Decision (Stanford Press, 
Palo Alto, 1962). 


P. 105: Richard Shelby a scos propriul său supliment la raportul 
comitetului senatorial pe probleme de servicii de informaţii. Vezi 
Shelby, „September 11 and the Imperative of Reform in U.S. 
Intelligence Community" (2002), pp. 65,21, 
http://intelligence.senate.gov/shelby.pdf. Nucleul criticii aduse de 
Shelby comunităţii serviciilor de informaţi se găseşte între paginile 21 
şi 45 ale raportului. 


P. 106-107: Cel mai faimos eseu al lui Fredrich Hayek pe tema cunoașterii 
locale este F. A. Hayek, „The Use of Knowledge in Society”, în American 
Economic Review no. 35 (1945), pp. 519-530. Vezi și Hayek, Individualism 
and Economic Order (University of Chicago Press, Chicago, 1948). Deşi 
ideea unei înţelepciunii a mulțimilor are afinități cu lucrările lui Hayek şi, în 
particular, cu convingerea sa că mecanisme-nele sociale pot produce 
rezultate inteligente fără o supervizare de sus în jus, Hayek era, cred eu, 
ostil ideii unei pieţe văzute ca o uriaşă maşină de calcul şi era sceptic față 
de căutarea unui singur răspuns care să fie corect. In particular, nu agrea 
încercările de centralizare a inteligenţei, având convingerea că erau atât 
inutile (deoarece multiplicitatea cunoașterii locale nu putea fi condensată 
semnificativ într-o singură judecată), cât şi periculoase. Pentru el, virtutea 
pe care o are o piață este aceea că-şi atinge scopurile într-un mod cu 
adevărat descentralizat, prin intermediul oamenilor care vorbesc unii cu alții 
şi care-şi transmit informaţia de la unul la altul prin instrumentul numit pret. 


Deşi virtuțile pieţei în viziunea hayekiană nu pot fi negate, în special când e 
vorba de rezolvarea problemelor de coordonare, eu cred că totuşi teama lui 
Hayek de socialism şi de orice altă formă de autoritate centralizată l-a 
condus spre supraestimarea beneficiilor potențiale ale acestei forme de 
agregare. O piaţă de pariuri de tip pari mutuel, de exemplu, este total ne- 
hayekiană: o autoritate centrală ia o parte din toate pariurile şi agregă 
rezultatele pentru a produce un set de şanse care se aplică tuturor panorilor. 
Dar produce o imagine ciudat de precisă a viitorului. 


Descrierea demelor poate fi găsită în Brook Manville şi Josiah Ober, A 
Company of Citizens (Harvard Business School Press, Boston, 2003), p. 
144. Pasajele relevante din Biblie sunt din Exod, 18:17-26. ? 


Pp. 108-110: Ko Kowabura, „Linux: A Bazaar at the Edge of Chaos", în 
First Monday no. 5 (2000), http://firstmonday. 
orgvissues/issue5_3/kuwabara/index.html. Vezi și Linus Torvalds, Just for 
Fim (Harper Business, New York, 2001). 


P. 113: Descrierea rezistenței irakiene ca fenomen autoorgani-zat, 
descentralizat a fost preluată din Kevin Maney, „Military Strategists Could 
Leam a Thing or Two from the Sims", în USA Today (1 aprilie 2003). 
Rândurile referitoare la tactici şi strategie provin din Mark Steyn, „The 
War? That Was AI Over Two Weeks Ago", în Daily Telegraph (4 mai 
2003). 


Pp. 113-114: Discuţii interesante despre natura descentralizată a armatei 
SUA pot fi găsite în Richard Pascale, Mark Millemann și Linda Gioja, 
Surfing the Edge of Chaos (Crown, New York, 2000), pp. 135-141 şi 
Cristopher Meyer şi Stan Davis, /t's Alive (Crown Business, New York, 
2000), pp. 156-164. 


5. Dansaţi, vă rog? Coordonarea într-o lume complexă 


Pp. 121-122: William H. Whyte, City: Rediscovering the Center 
(Doubleday, New York, 1988), pp. 56-63. Vezi şi Whyte, „The Gifted 
Pedestrian", în Ekistics (mai-iunie 1984). 


Pag. 125-127: Brian Arthur a expus problema El Farol în articolul 
„Inductive Reasoning and Bounded Rationality", American Economic 
Review 84 (1994): 406-11. 


Pp. 125-127: Ann M. Bell şi William A. Sethares, ,„Avoiding Global 
Congestion Using Decentralized Adaptive Agents", în IEEE Transactions 
on Signal Processing no. 49 (2001), pp 2837-2879. 


Pp. 128-130: Experimentul din Grand Central Station se găseşte în Thomas 
C. Schelling, The Strategy of Conflict (Harvard University Press, 
Cambridge, 1960), pp. 54-67. 


P. 130: Howard Rheingold, Smart Mobs (Perseus Books, Boston, 2002). 
După cum sugerează şi similitudinea titlurilor, există o rezonanță deosebită 
grupurilor de a coopera și de a se coordona fără o conducere ierarhică. Dar 
preocupările centrale ale celor două cărți sunt destul de diferite. Smart 
Mobs ne luminează cu privire la felul cum tehnologia le poate ușura 
oamenilor procesul de organizare în scopuri bune (sau, putem să ne 
imaginăm, rele). (Cuvântul inteligente" din titlul cărții lui Rheingold 
înseamnă în mare parte ceva mai apropiat de „conştiente" decât „înțelepte".) 
Ceea ce distinge mulțimile inteligente este faptul că sunt conştiente de ele 
însele şi sunt capabile să acţioneze colectiv, autogestionându-se. Acest lucru 
este adevărat şi pentru unele dintre mulțimile din această carte, dar, în lipsa 
altor criterii diferențiatoare, cu cât o mulțime devine mai conștientă de sine, 
cu atât va deveni mai puţin înţeleaptă (în sensul meu din această carte), 
datorită faptului că membrii săi vor fi cu atât mai puţin independenți. 


Pp. 130-131: Jonathan Rauch, „Seeing Around Corners", în The Atlantic 
Monthly no. 289 (aprilie 2002), pp. 35-48. 


Pp. 132-134: Studule despre cei care se aruncă sub metrou sau tren, precum 
şi alte lucrări interesante de Milgram, sunt incluse în The Individual in a 
Social World, coord. de Stanley Milgram (McGraw-Hill, New York, 1992). 
Descrierea modului în care a realizat studiul despre metrou se găseşte în 
introducerea cărții (xix-xxxiii). 


Pp. 136-137: O excelentă discuţie despre relația dintre convenţie și 
comportament economic se găsește în H. Peyton Young, „The Economics 
of Convention", în Journal of Economic Perspectives no. 10 (1996), pp. 
105-122. Vezi şi Truman F. Bewley, Why Wages Don't Fall During 
Recession (Harvard University Press, Cambridge, 1999) şi George Akerlof, 
„A Theory of Social Custom, of Which Unemployment May Be One 
Consequence", în Quarterly Journal of Economics no. 94 (1980), pp. 749- 
775. 


P. 137: Studiul este Robert E. Hali, „The Response of Prices to Shifts in 
Demand", lucrare de an, Stanford University (2002). 


Pp. 137-140: O prezentare bună despre strategia prețurilor fixe a 
cinematografelor poate fi găsită în Liran Einav și Barak Orbach, „Uniform 
Prices for Differentiated Goods: The Case of the Movie Theater Industry", 
lucrare prezentată în sesiunile Harvard Olin, no. 337 (2001). 


Pp. 142-144: Prezentarea originală a unei piețe experimentale se găseşte în 
Edward Chamberlin, „An Experimental Imperfect Market", în Journal of 
Political Economy no. 56 (1948), pp. 95-108. Lucrarea lui Vernon L. Smith 
despre primul său experiment realizat în clasă este „An Experimental Study 
of Competitive Market Behavior", în Journal of Political Economy no. 70 
(1962), pp. 111-137. Multe dintre lucrările publicate de-a lungul anilor au 
fost adunate în două volume: Smith, Papers in Experimental Economics 
(Cambridge University Press, Cambridge, 1991) şi Smith, Bargaining and 
Market Behavior (Cambridge Universiy Press, Cambridge, 2000). 


Pag. 145-146: Lucrarea fundamentală este Kenneth J. Arrow şi Gerard 
Debreu, „Existence of an Equilibrium for a Competitive Economy", în 
Econometrica no. 22 (1954). Vezi şi Arrow, „The Role of Securities in 
Optimal Allocation of Risk-Bearing", în Review of Economic Studies no. 31 
(1964), pp. 91-96. (Ciudat, dar acest eseu a fost publicat pentru prima oară 
în franceză, în 1953, iar în engleză a fost publicat abia după 11 ani, deși 
fusese scris inițial în engleză). Vezi şi Debreu, Theory ofValue (Wiley, New 
York, 1959). 


Pp. 146-147: Discursul de Nobel al lui Vernon L. Smith ne oferă o 
excelentă analiză nu doar a economiei experimentale, ci şi a tendințelor 


actuale de gândire cu privire la ce presupune o piață de schimb eficientă. 
Vezi Smith, „Constructivist and Ecological Rationality in Economics, în 
American Economic Review no. 93 (2003), pp. 465-508. 


6. Societatea există: taxele, bacşişul, televiziunea şi încrederea 


Pp. 153-156: Referitor la jocurile cu ultimatum, vezi Vernon L. Smith, 
„Constructivist and Ecological Rationality in Economics", în American 
Economic Review no. 93 (2003), pp. 465-508. Un excelent studiu al felului 
în care oamenii joacă jocuri cu ultimatum în diferite țări se găseşte în Alvin 
E. Roth, Vesna Prasnikar, Masashiro Okuno-Fujiwara şi Shmuel Zamir, 
„Bargaining and Market Behavior in Jerusalem, Ljubljana, Pittsburgh and 
Tokyo: An Experimental Study", în American Economic Reviezv no. 81 
(1991), pp. 1068-1095. 


Despre maimuţele-capucin, vezi Sarah F. Brosnan și Frans B.M. de Waal, 
„Monkeys Reject Unequal Pay", în Nature no. 425 (2003), pp. 297-299. 


P. 157: Vezi Alberto Alesina, Rafael di Telia şi Robert MacCullogh, 
„Inequality and Happiness: Are Europeans and Americans Different?", 
lucrare a National Bureau of Economic Research, no. 8198 (2001). O 
versiune ulterioară a acestei lucrări este disponibilă la adresa 
http://xww.peo-ple.hbs.edu/rditella. Vezi şi Jennifer L. Hochschild, What's 
Fair? American Beliefs About Distributive Justice (Harvard University 
Press, Cambridge, 1981) şi Hochschild, Facing Up to the American Dream: 
Race, Class and the Soul of the Nation (Princeton University Press, 
Princeton, 1996). 


P. 158: Samuel Bowles şi Herbert Gintis, „Prosocial Emotions", lucrare a 
Institutului Santa Fe, no. 02-07-028 (2003) şi Bowles şi Gintis, „Origins of 
Human Cooperation", în Genetic and Cultural Evolution and Cooperation, 
coord. de Peter Hammerstein (MIT Press, Cambridge, 2003). Vezi şi Ernst 
Fehr şi Simon Gachter, „Fairness and Retaliation: The Economics 
Reciprocity", în Journal of Economic Perspective no. 14 (2000), pp. 159- 
181 şi Ernst Fehr, Urs Fischbacher şi Simon Găchter, „Strong Reciprocity, 
Human Cooperation and the Enforcement of Social Norms", în Human 
Nature no. 13 (2002), p. 1-25. 


O lucrare cu adevărat fascinantă pe subiectul echităţii este Robert J. Shiller, 
Maxim Boycko şi Vladimir Korobov, „Popular Attitudes Towards Free 
Markets: The Soviet Union and the United States Compared", în American 
Economic Review no. 81 (1991), pp. 385-400. 


P. 159: Textele clasice din domeniu rămân Robert Axelrod, The Evolution 
of Cooperation (Basic Books, New York, 1984). Lucrările mai recente ale 
lui Axelrod au depășit totuşi abordarea concentrată unidirecțional asupra 
altruismului reciproc, îndreptându-se spre investigarea altor explicații ale 
creşterii cooperării. Vezi, printre alte lucrări, Rick L. Riolo, Michael D. 
Cohen și Robert Axelrod, „Evolution of Cooperation Without Reciprocity", 
în Nature no. 414 (2002), pp. 441-443; Cohen, Riolo şi Axelrod, „The Role 
of Social Structure in the Maintenance of Cooperative Regimes", în 
Rationality and Society no. 13 (2001), pp. 5-32 şi Axelrod, „On Six 
Advantages of Cooperative Regimes", în Analyse und Kritik no. 22 (2000), 
pp. 130-151. Toate aceste lucrări sunt disponibile la adresa 
http://wwwpersonal. umich.edu/-axe/research papers.html. 


P. 160: Nici nu mai e nevoie să amintim că argumentul lui Robert Wright 
este mult mai sofisticat şi nuanțat decât scurta menționare făcută de mine 
aici. Vezi Robert Wright, The Logic of Human Destiny (Pantheon, New 
York, 2000). 


P. 161: Despre quakeri, vezi Jacob M. Price, „The Great Quaker Business 
Families of 18th Century London", în Overseas Trade and Traders. Essay 
on Some Cotnmercial, Financial and 


Political Challenges Facing British Atlantic Merchants, 1600-1775 
(Ashgate, Brookfield, VT, 1996); James Walvin, The Quakers: Money and 
Morals (Trafalgar Square, London, 1998) şi Peter Mathias, „Risk, Credit 
and Kinship in Early Modem Enterprise", în The Early Modern Atlantic 
Economy, coord. de John J. McCusker şi Kenneth Morgan (Cambridge 
University Press, Cambridge, 2000), pp. 15-35. 


Pp. 162-163: Thomas Schelling: Choice and Consequence (Harvard 
University Press, Cambridge, 1985), p. 210. Vezi şi Kenneth J. Arrow, 
„Observations on Social Capital", în Social Capital: A Midtifaceted 
Perspective, coord. de Partha Dasgupta şi Ismael Seregeldin (The World 


Bank, Washington DC, 1999) şi Arrow, „The economics of Moral Hazard - 
Further Comment", în American Economic Review no. 58 (1968), pp. 537- 
548. 


Gânditorul care a făcut tot posibilul pentru a demonstra importanţa unor 
instituții sănătoase pentru creșterea economică este economistul Douglas 
North. Vezi, printre multe altele, Douglas C. North, „Economic 
Performance Through Time", în American economic Review no. 84 (1994), 
pp. 359-368 şi North, „Institutions", în Journal of Economic Perspectives 
no. 5 (1991), pp. 97-112. 


Avner Greif, „Contract Enforceability and Economic Institutions in Early 
Trade: The Maghribi Traders'Coalition", în American Economic Review no. 
83 (1993), pp. 525-548 şi Greif, „Self-Enforcing Political Systems and 
Economic Growth: Late Medieval Genoa", în Analytical Narratives, coord. 
de Robert H. Bates et al. (Princeton University Press, Princeton, 1998), pp. 
23-63. O prezentare deosebit de bogată a atracției renascentiste față de 
comerţ se găsește în Albert O. Hirschman, The 


Passions and the Interests (Princeton University Press, Princeton, 1977). 


Richard Tilly, „Moral Standards and Business Behavior in Nineteenth- 
Century Germany and Britain", în Bourgeois Society in Nineteenth-Century 
Europe, coord. de Jurgen Kocka şi Allen Mitchell (Berg, Oxford, 1993), pp. 
182-186. P. 163: John Mueller, Capitalism, Democracy, and Ralph's Pretty 
Good Grocery (Princeton University Press, Princeton, 1998). 


P. 123: Vezi Clifford Geertz, „The Bazaar Economy: Information and 
Search in Peasant Marketing", în American Economic Review no. 68.2 
(1978), pp. 28-32. 


P. 166: Citatul este luat din Stephen Knack, „Trust, Associational Life and 
Economic Performance", în The Contribution of Human and Social Capital 
to Sustained Economic Growth and Well-Bcing, coord. de John F. Helliwell 
(Human Resources Development Canada and Organisation for Economic 
Co-operation and Development, Huli, CAN, 2001), p. 181. 


Lucrarea este Stephen Knack şi Philip Keefer, „Does Social Capital Have 
an Economic Payoff? A Cross-Country Investi ga tion", în Quarterly 
Journal of Economics no. 112 (1997), pp. 1251-1288. 


Pp. 168-169: Vezi Joseph Henrich et al., „«Economic Man» in Cross- 
Cultural Perspective: Behavioral Experiments in 15 Small-Scale Societies", 
lucrare a Institutului Santa Fe (2001), disponibilă la adresa 
http://www.santafe.edu/sfi/ publications/WorkingPapers/01-11-063.pdf şi 
Henrich et al., „In Search of Homo Economicus: Experiments în 15 Small- 
Scale Societies", în American Economic Review no 91 (2001), pp. 73-78. 


Pp. 178-179: Mancur Olson, The Logic of Collective Action (Yale 
University Press, New Haven, 1965). 


P. 184: Vezi Joel Slemrod, „On Voluntary Compliance, Voluntary Taxes, 
and Social Capital", în National Tax Journal, no. 51 (1998), pp. 485-491. 


Vezi şi Margaret Levi, „A State of Trust", în Trust and Governance, coord. 
de Valerie Braithwaite şi Margaret Levi (Russell Sage Foundation, New 
York, 1999). 


Pp. 185-186: Ernst Fehr şi Simon Găchter, „Cooperation and Punishment in 
Public Goods Experiments", în American Economic Review no. 90 (2000), 
pp. 980-994. Vezi şi lucrările citate anterior de Fehr et al., despre echitate şi 
reciprocitate. 


P. 186: John T. Scholtz şi Mark Lubell, „Adaptive Political Attitudes: 
Duty, Trust, and Fear as Monitors of Tax Policy", în American Journal 
of Political Science no. 42 (1998), pp. 903-920 şi Scholtz şi Lubell, 
„Trust and Taxpaying: Testing the heuristic Approach to collective 
Action", în American Journal of Political Science no. 42 (1998), pp. 
398-417. 


Partea a doua 


7. Traficul: incapacitatea şoferilor de a-și coordona acțiunile 


Pp. 192-193: O excelentă a analiză asupra conceptului de taxă pe congestie 
este C. Robin Lindsey şi Erik T. Verhoef, „Traffic Congestion and 
Congestion Pricing", lucrare realizată la Tinbergen Institute, T12000-101/3 
(2000). Vezi şi Katushiko Nakamura şi Kara Maria Kockelman, 
„Congestion Pricing and Roadspace Rationing: An Application to the San 
Francisco Bay Bridge Corridor", în Transportation Research Part A: Policy 
and Practice no. 36 (2002), 403-417. 


Pp. 193-195: O foarte bună analiză a sistemului de trafic din Singapore se 
găseşte în Dan Baum, „The Ultimate Jam Session", în Wired no. 9.11 (nov. 
2001), http://www.wired. com/wired/archive/9.11/singapore_pr.html. 
Lucrarea lui Baum este foarte bună referitor la problemele de trafic la 
modul general. Vezi şi Rex Toh şi Sock-Yong Phang, „Curbing Urban 
Traffic Congestion in Singapore", în Logistics Transportation Journal 
(1997) şi Teo Poh Keng, „Singapore to Adopt Toii System", în The Nikkei 
Weekly (16 martie 1998), p. 18. 


Pp. 196-198: Pentru o explicație remarcabil de clară şi concisă a ştiinţei din 
spatele blocajelor de trafic, vezi Philip Ball, „Further On Down the Road", 
în Nature (26 noiembrie 1998) şi Ball, „Jams Tomorrow", în The News 
Scientist (15 ianuarie 2000). 


P. 198: Kai Nagel, Peter Wagner şi Richard Woesler, „Still Flowing: 
Approaches to Traffic Flow and Traffic Jam Modeling" (2003), 
urmează să apară în Operations Research. 


Pp. 199-200: K. Smilowitz, C.F. Daganzo, M.J. Cassidy şi R.L. Bertini, 
„Some Observations of High Traffic in Long Queues", în Transportation 
Research Record no. 1678 (1999), pp. 225-233 şi Daganzo, Cassidy și 
Bertini, „Possible Explanations of Phase Transitions in Highway Traffic", în 
Transportation Research 33A (1999), pp. 365-379. 


Vezi şi M. J. Cassidy şi B. Coifman, „The Relation Between Average 
Speed, Flow and Occupancy and the Analoguos Relation Between Density 
and Occupation", în Transportation Research Record no. 1591 (1997), pp. 
1-6 şi M.J. Cassidy şi R.L. Bertini, „Observations at a Freeway 


Bottleneck", în International Symposium of Traffic and Transportation 
Theory, coord. de A. Cedar (Elsevier, Amsterdam, 1999), pp. 107-124. 


Pp. 202-204: Dirk Helbing şi Bernardo Huberman, „Coherent Moving 
States in Highway Traffic", în Nature no. 396 (1998), pp. 738-740 şi 
Huberman şi Helbing, „Economics-Based Optimization of Unstable 
Flows", în Europhysics Letters no. 47 (1999), pp. 196-202. 


Pp. 203-204: Dirk Helbing şi Martin Treiber, „Jams, Waves and Clusters", 
în Science no. 282 (1998), pp. 2001-2003. 


8. Știința: colaborare, competiție şi reputație 


Pp. 205-208: Relatarea cazului SARS poate fi găsită în WHO, „A 
Multicentre Collaboration to Investigate the Cause of Severe Acute 
Respiratory Syndrome", în The Lancet no. 361 (2003), pp. 1730-1733. 


P. 209: Paula Stephan, „The Economics of Science", în Journal of 
Economic Literaturo no. 34 (1996), pp. 1220-1221. 


P. 210: Etienne Wenger, Richard McDermott şi William M. Snyder, 
Cultivating Communities of Practice (Harvard Business School Press, 
Boston, 2002), p. 10. 


P. 210: DJ. de Solia Price şi Donald B. Beaber, „Collaboration in an 
Invisible College", în American Psychology no. 21 (1966), pp. 1101- 
1107. 


Harriet Zuckerman, „Nobel Laureates in Science: Patterns of Productivity, 
Collaboration and Authorship", în American Sociologicul Review no. 32 
(1967), pp. 391-403. 


P. 210: Barry Bozeman şi Sooho Lee, „The Impact of Research 
Collaboration on Scientific Productivity", lucrare pregătită pentru a fi 
prezentată la adunarea anuală a American Association for the 
Advancement of Science (februarie 2003), pp. 24-25. 


Pp. 212-215: Robert K. Merton, „The Matthew Effect", în Science no. 159 
(1968), pp. 56-63. 


Pp. 213-215: O discuţie excelentă despre Henry Oldenburg și despre 
crearea Societăţii Regale se găseşte în Lisa Jardine, Ingenious Pursuits 
(Doubleday, New York, 1999). Vezi şi Joel Mokyr, The Gifts of Athena: 
Historical Origins of the Knowledge Economi/ (Princeton University Press, 
Princeton, 2002), pp. 36, 54. Cartea lui Mokyr este o remarcabilă istorie a 
dezvoltării, în Occident, a ceea ce el numeşte o „ştiinţă deschisă”, care 
presupune un acces gratuit la cunoaștere, fără precedent în istorie până 


acum. 


Pp. 219-221: Robert K. Merton, „The Matthew Effect II: Cumulative 
Advantage and the Symbolism of Intellectual Property", în /sis no. 79 
(1988), pp. 606-623. 


P. 197: Lucrarea lui Richard Lewontin este citată în Merton, „The Matthew 
Effect II", p. 608. 


9. Comitete, jurii şi echipe: dezastrul Columbia și cum pot fi făcute să 
funcţioneze grupurile mici 


Pp. 223-233: Toate datele şi informaţiile despre dezastrul navetei Columbia 
provin din remarcabilul raport Columbia Accident Investigation Board 
Report Volume I: August 2002 şi din James Glanz și John Schwartz, 
„Engineers: NASA Leaders Ignored Safety Pleas", în The New York Times 
(26 septembrie 2003). Raportul despre Columbia este disponibil la adresa 
http://www.nasa. gov. 


P. 227: Citatul din Ralph Cordiner poate fi găsit în Leonard Sayles și 
George Strauss, Human Behavior in Organizations (Prentice-Hall, 
New York, 1966), p. 219. 


N.R.F. Maier şi A.R. Solem, „The Contribution of a Discussion Leader to 
the Quality of Group Thinking: The Effective Use of Minority Opinions", 
în Human Relations no. 5 (1952), pp. 277-288. 


Pp. 233-235: Garold Stasser, „The Uncertain Role of Unshared Information 
in Collective Choice", în Shared Knowledge in Organizations, coord. de 
Leigh L. Thompson, John Le vin şi David Messick (Lawrence Erlbaum, 
New York, 1999). 


Pp. 235-237: Despre polarizarea grupului, vezi J.A.F. Stoner, A Comparison 
of Individual and Group Decision Involving Risk, teză de maşter 
nepublicată la MIT School of Industrial Management (1961); D.G. Myers şi 
M.F. Kaplan, „Group-Induced Polarization in Simulated Jur ies", în 
Personality and Social Psychology Bulletin no. 2 (1976), pp. 63-66 şi A. 
Vinokur şi E. Bumstein, „Novei Argumentation and Attitude Change: The 
Case of Polarization Following Group Discussion", în European Journal of 
Social Psychology no. 8 (1978), pp. 335-348. 


Pp. 236-239: O excelentă privire asupra datelor despre luarea de decizii în 
grupul mic, polarizarea grupului şi valoarea opiniilor diferite se găseşte în 
Cass Sunstein, Why Societies Need Dissent (Harvard University Press, 
Cambridge, 2003). 


P. 238: Experimentele despre piloții militari au fost realizate de E.P. 
Torrance. Vezi E.P. Torrance, „Some Consequences of Power Differences 
on Decisions in B-26 Crews", buletin de cercetare al United States Air 
Force Personnel and Training Research 54-128 (1954) şi Torrance, „Some 
Consequences of Power Differences in Permanent and Temporary Three- 
Man Groups", în Small Groups, coord. de A.P. Hare et al. (Knopf, New 
York, 1955). 


P. 239: Brock Blomberg şi Joseph Harrington, „A Theory of Flexible 
Moderates and Rigid Extremists with an Application to the U.S. Congress", 
în American Economic Review no. 90 (2000), pp. 605-620. 


Pp. 240-241: Alan S. Blinder şi John Morgan, „Are Two Heads Better Than 
One? Monetary Policy by Committee", lucrare a National Bureau of 
Economic Review no. 7909 (2000). Vezi şi Clare Lombardelli, James 
Proudman şi James Talbot, „Committees versus Individuals: An 
Experimental Analysis of Monetary Policy Decision-Making", lucrare a 
Băncii Angliei no. 165 (2002), disponibilă la adresa 
http:/hwww.bankofengland.co.uk/wp/index. 


10. Compania: iată noul şef. E același cu cel vechi? 


Pp. 243-246: O bună prezentare a vrăjitoriei logistice a firmei Zara, în 
David Bovet şi Joseph Martha, Value Nets (John Wiley& Sons, New York, 
2000). 


Pp. 247-248: Vezi Ronald Coase, The Firm, The Market, and The Law 
(University of Chicago Press, Chicago, 1988); citatul din D.H. Robinson se 
află la pagina 35. Vezi şi Oliver Williamson, Markets and Hierarchies: 
Analysis and Antritust Implications (The Free Press, New York, 1975); 
Williamson, „Calculativeness, Trust, and Economic Organization", în 
Journal of Law and Economics no. 36 (1993), pp. 453-486 şi The Nature of 
the Firm, coord. de Oliver Williamson şi Sidney Winter (Oxford University 
Press, New York, 1991), care include și eseul original al lui Coase. 


Pp. 252-253: Descrierile lui Alfred Chandler Jr. despre capitalismul 
corporatist sunt esențiale. Vezi Chandler, The Visible Hand 
(Belknap/Harvard University Press, Cambridge, 1977) şi Chandler, Scale 
and Scope (Belknap/ Harvard University Press, Cambridge, 1990). La fel de 


valoroase sunt cărțile sale mai recente, Strategy and Structure (MIT Press, 
Cambridge, 1969 [1962]) şi Pierre S. DuPont and the M-aking of the 
Modern Corporation (Harper, New York, 1971). 


P. 254: Vezi Elton Mayo, The Human Problems of an Industrial 
Crivilization (Routledge, London, 2003 [1938]) şi Mayo, Social Problems 
of an Industrial Civilization (Work, Its Rewards, and Its Discontents) (Ayer 
Books, Manchester, New Hampshire, 1977 [1945]). 


William H. Whyte a scris destul de explicit despre impactul lui Mayo 
asupra corporației în Whyte, The Organization Man (Simon and Schuster, 
New York, 1956), pp. 32-46. 


P. 255: Pentru anecdota despre şedinţele referitoare la faruri și pentru 
prezentarea sclerozei birocratice de la General Motors, vezi Nitin Nohria, 
David Dyer şi Frederick Dalzell, Changing Fortunes: Remaking the 
Industrial Corporation (Wiley, New York, 2002), pp. 119-120. 


P. 255: în 1980, existau cinci niveluri ierarhice care-l despărţeau pe 
directorul-şef de la Toyota de un supervizor de hală. La Ford, existau 15 
niveluri. Vezi Thomas J. Peters şi Robert H. Waterman, /n Search 
ofExcellence (Harper&Row, New York, 1982), p. 313. 


Pp. 256-257: Maryann Keller, Rude Awakening (Morrow, New York, 1989), 
p. 127. 


P. 257: Peter şi Waterman, In Search of Excellence, p. 18. 


P. 258: O foarte diferită analiză a ierarhiei, care accentuează asupra 
virtuților sale ca mecanism eficient de procesare a informației, în Roy 
Radner, „Hierarchy: The Economics of Managing", în Journal of Economic 
Literaturo no. 30 (1992), pp. 1382-1415. 


Pp. 259-260: Chris Argyris este citat în Stephan H. Haeckel, Adaptive 
Enterprise (Harvard Business School Press, Boston, 1999), p. 151. 


P. 261: Donald Roy, „Goldbricking in a Machine Stop", în American 
Journal of Sociology no. 7 (1952), pp. 427-442. 


Pp. 261-262: O versiune prescurtată poate fi găsită în Michael C. Jensen, 
„Corporate Budgeting Is Broke - Let's Fix It", în Harvard Business Review 
(noiembrie 2001). Lucrarea extinsă este în Jensen, „Paying People to Lie: 
The Truth About the Budgeting Process", Iţicrare de an la Harvard Business 
School 01-072 (2001), http://papers.ssrn.com/ papers=267651. 


Pp. 263-264: Pentru o argumentare în favoarea modelului deciziei luate de 
Jos în sus, vezi Joseph Blasi și Eric Kruse, In the Company of Owners 
(Basic Books, New York, 2003), iar pentru o critică a lui, James Hoopes, 
False Prophets (Perseus Publishing, Cambridge, 2003). Vezi şi William 
Joyce, Nitin Nohria şi Bruce Roberson, What Really Works: The 4+2 
Formula for Sustained Business Success (HarperCollins, New York, 2003). 


Pp. 263-264: Alfred P. Sloan, My Years with General Motors (Doubleday, 
New York, 1964). 


P. 266: Relatarea occidentală finală asupra sistemului de producție de la 
Toyota (Toyota Production System) poate fi găsită în James P. Womack, 
Daniel T. Jones şi Daniel Roos, The Machine That Changed the World: The 
Story of Lean Production (HarperCollins, New York, 1991). 


P. 268: Keller, Rude Awakening, p. 101. 


P. 269: Frederick Winslow Taylor este citat de către Stephan H. Haeckel, 
Adaptive Enterprise (Harvard Business School Press, Boston, 1999), p. 30. 


P. 270: Rakesh Khurana, Searching for a Corporale Savior (Princeton 
University Press, Princeton, 2002). 


P 270: De exemplu, acest articol pretinde că Chambers a „creat o mai mare 
valoare pentru acționari" decât orice alt CEO de companie high-tech; vezi şi 
http://www.edgewater. 

com/site/news_events/in the news _articles/042501_VARBusiness.html. 


Rezultatele anchetei din 2001 a lui Burson Marsteller, „Building CEO 
Capital", sunt disponibile la adresa http:// 
www.bm.com/insights/ceo_rep.html. 


P. 272: Vezi, printre alții, Mark Sirower, The Synergy Trap (The Free Press, 
New York, 1997). Valoarea unei firme obişnuite care este adusă printr-o 
fuziune prin preluare nu scade, aşa că, probabil, am putea spune că 
managerii CEO ai firmelor achiziționate fac o treabă bună. Dar cel care 
inițiază procesul şi are cea mai mare responsabilitate pentru decizie este 
CEO-ul firmei care achiziționează, pentru ° că, odată ce oferta concretă de 
preluare a fost lansată, răspunsurile CEO-ului companiei vizate sunt 
limitate. 


P. 273: Sydney Finkelstein, Why Smart Executives Fail (Portfolio, New 
York, 2003), p. 49. 


P. 273-274: Armen Alchian, „Uncertainty, Evolution, and Economic 
Theory", în Journal of Politica! Economy no. 58 (1950), pp. 213, 214. 
Alchian este câteodată perceput ca argumentând că efectul de cernere al 
pieţei garantează că va ieși câştigătoare cea mai bună firmă cu putinţă şi că 


îşi va maximiza profiturile. El nu spune acest lucru explicit, dar, în schimb, 
argumentează că abilitatea de a face profit este întotdeauna relativă, 
deoarece depinde mereu de cât de capabilă este concurenţa. Astfel, faptul că 
o companie este profitabilă poate fi, pur şi simplu, rezultatul faptului că 
concurenţii săi nu sunt foarte buni. 


P 274: Finkelstein, Whl|j Smart Executive Fail, pp. 47-48. 


P. 275: Charles R. Plott şi Kay-Yut Chen, „Information Aggregation 
Mechanisms: Concept, Design and Implementation for a Sales Forecasting 
Problem", lucrare de an la Caltech no. 1131 (martie 2002). 


Pp. 275-277: Această prezentare a experimentului Innocentive se bazează 
pe o conversaţie cu Alph Bingham of Innocentive. 


11: Pieţele: concursuri de frumuseţe, săli de bowling și prețurile acțiunilor 


P. 280: Ca răspuns la toată această isterie, economistul Edward Meeker, de 
la New York Stock Exchange, a scris, în 1932, o carte în apărarea celor care 
fac investiții în lipsă. Vezi Edward J. Meeker, Short Selling 

(Harper& Brothers, New York, 1932). Vezi şi Charles M. Jones şi Owen A. 
Lamont, „Short-Sale Constraints and Stock Retums", în Journal of 
Financial Economics no. 66 (2002), pp. 207-239. 


Pp. 285-2887: Vezi Brad M. Barber şi Terrance Odean, „Trading Hazardous 

